
Magumeut 5 


UN DECENIU AL SPERANŢELOR... 


Acum zece ani eram uniţi, curajoşi şi optimişti. Aveam lideri 
şi credeam în ei. Se părea că destinul, în sfîrșit, e în miinile noastre. 
Amplele acţiuni desfăşurate pe parcursul anilor 1988-1989 au 
culminat cu adoptarea legislaţiei lingvistice, eveniment fără pre- 
cedent în fosta R.S.S.M. Incontestabil, legile “Cu privire la statutul 
limbii de stat a Republicii Moldova”, “Cu privire la revenirea limbii 
moldoveneşti la grafia latină”, “Cu privire la funcţionarea limbilor 
vorbite pe teritoriul Republicii Moldova”, “Programul complex de 
stat pentru asigurarea funcţionării limbilor vorbite pe teritoriul 
Republicii Moldova” au impulsionat procesul de reafirmare a limbii 
române, au impus utilizarea ei mai frecventă şi mai corectă. 
Documentele, ce intrau în vigoare sub puternica presiune a 
maselor, urmau să repare o veche şi dramatică inechitate, să ofere 
sprijin moral unei populaţii frustrate decenii în şir de cele mai 
elementare drepturi. 

Deşi conţineau unele formulări şi articole ce se pretau la 
interpretări echivoce, exprimînd raportul obiectiv al forțelor politice 
şi o reticenţă afişată faţă de limba noastră (rusa continua să fie 
limba oficială a imensului imperiu), legile întruneau premise reale 
pentru schimbarea stării de lucruri în domeniu. 

Aceleaşi legi vor avea altă conotaţie după 1991 cînd Repu- 
blica Moldova şi-a declarat independenţa şi cînd uriaşul de la 
răsărit “a sucombat”. Abia atunci s-a văzut limpede că revizuirea 
legislaţiei era mai mult decît oportună şi că la 1989 legislatorii nu 
au optat pentru viitor, ci pentru un prezent care era depăşit, nu au 
lucrat pentru o generaţie care avea să vină, ci pentru una care 
apunea. Intocmite strimb din start, legile respective, în loc să 
devină scut al renaşterii naţionale (“Naţiunea, — afirma G. Ibrăi- 
leanu — se rezumă, la urma urmelor, la limbă!”), au fost trans- 
formate în instrument de luptă politică, manevrat cu aroganță şi 
machiavelism de-a lungul unui întreg deceniu. 

Cine a aruncat între noi mărul discordiei, semințele indife- 
rentei şi ale laşităţii? De ce, din vina cui şansele de asanare a 
climatului lingvistic au fost şi rămîn în continuare minime? 

„„„ Se încheie unul dintre cele mai agitate, dar şi mai pline de 
optimism decenii ale basarabenilor. Odată cu el sfirşeşte un secol 
de hazardate şi spectaculoase jocuri politice. Un veac aidoma 
unui cerc închis: acum, la fine, ca şi la început, sîntem prinşi în 
mrejele unor acţiuni recuperatorii. Cît ne vor mai anima ființa 
brizele redeşteptării? Ce se va întîmpla cu noi dacă ne vom prăbuşi 
de pe culmile speranţelor? 


LIMBA ROMÂNĂ 


Liviu DAMIAN 


VERB MATERN 


Verde matern, verb matern — 
Codrul te vede veşnic verde, 
Nisipul te vede al nimănui, 
Mutul te vede al mutului. 


Harnic te văd dăruiţii cu har, 
Fără de sare — duhul sărac. 
Marea îţi soarbe cuvîntul amar, 
Munţii cu fag stîncă te fac. 


Cînd vorba mă minte alunec din minte 
Şi intru supus în infern 

Decît să vîntur pe vînt cuvinte 

Din marele verb matern. 


Mă văd prin vremi ce demult au apus: 
În vîrfuri de suliţi e capul meu dus 
Şi-n urmă huma lacomă strînge 
Verbe materne — lacrimi de sînge. 


1968 


=i EEF i as 3 D a S A 
Marea Adunare Naţională din 27 august 1989. 


ZECE ANI DE LA ADOPTAREA LEGISLAŢIEI 
LINGVISTICE 


CHESTIONAR >e o) 


a he ce măsură í legislația lingvistică, adoptat acum | 
zece ani, a satisfăcut nevoia de redresare a situaer 
lingvistice din Republica Moldova? 


2 Care este şi care ar trebui s să fie. contibutla reală a 
preşedinţiei, a Parlamentului şi a Guvernului la 
promovarea politicii lingvistice, inclusiv la modificarea 
„ur 1 3 din mr Republici Moldova? d 


3. Ce schimbări au survenit, dup: părerea Panmnea 
voastră, în mentalitatea populației alolingve vizavi de 
limba română şi de rolul ei în stat? | 


| 4 Ce acțiuni (de natură politică, juridică, economică. 
etc .) urmează a fi întreprinse în mod prioritar pentru a 
asigura funcționarea de facto a limbii române în toate | 
sferele vier Republicii Moldova? E 


La aceste întrebări au fost invitați să răspundă scriitori, 
oameni de ştiinţă şi de cultură, politicieni, ziarişti — 
personalităţi marcante ale vieţii publice de la noi — , care au 
avut şi care mai au încă un cuvînt greu de spus în problema 
extinderii ariei de funcţionare a limbii oficiale în Republica 
Moldova. Pînă la închiderea ediţiei am primit şaisprezece 
răspunsuri, incluse în revistă (pag. 8—39) în ordinea sosirii 
lor la redacţie. Mulţumim distinşilor autori pentru solicitudine 
şi anunţăm cititorii că în numerele viitoare vom continua 
publicarea răspunsurilor la chestionar. 

Sîntem în aşteptarea opiniei tuturor celor preocupaţi cu 
adevărat de destinul limbii noastre. 

Relaţii la tel.: 23.76.63; 23.87.03, revista “Limba Română” 
Chişinău. 


Limba Română 


Vladimir BEŞLEAGĂ, 
scriitor 


ÎN MÎINILE CUI 
ESTE SOARTA LIMBII? 


1. Acum zece ani... Ce era 
acum zece ani? Era Republica 
Sovietică Socialistă Moldovenească. 
Sovietul Suprem al acelei R.S.S.M. 
a adoptat “o legislaţie lingvistică”, 
dacă se poate spune aşa, care... De 
fapt, revenirea la scrisul firesc — 
grafia românească, este singura 
cucerire a marilor mişcări populare din 
deceniul trecut care s-a făcut sub 
presiunea maselor. Oficialităţile de 
atunci au opus o rezistenţă furibundă, 
dar s-au văzut nevoite să cedeze... 
Legislaţia, ca să fim sinceri (am 
activat şi eu în componenţa acelei 
comisii care a elaborat textul legii şi 
cunosc unele dedesubturi), apare 
(acum) destul de aproximativă, deşi 
părea (atunci) foarte revoluţionară. 
Numai că, dacă e să ne raportăm la 
“situaţia lingvistică” de facto “din 
Republica Moldova”, atunci... De bună 
seamă, cum poate “redresa” o situaţie 
lingvistică în Republica Moldova de 
azi o lege adoptată de un Soviet Su- 
prem al R.S.S.M.? E o legislaţie im- 
perfectă, aproximativă, care în plus a 
mai şi fost blocată, ignorată, detes- 
tată, şi asta nu numai de alolingyvi, ci 
şi de ai noştri, în primul rînd de guver- 
nanţii care s-au succedat în aceşti 
zece ani... Or, o situaţie lingvistică 
numai în mică măsură poate fi ameli- 
orată prin lege, totul depinde de 
purtătorii acelei limbi. Aici, însă, 
situaţia este catastrofală! Dacă, pe 


de-o parte, o anumită (îngustă) pătură 
a populaţiei a beneficiat de posibilităţi 
favorabile de a-şi practica limba liber 
şi nestingherit la nivelul unei limbi 
literare evoluate, marea masă a 
populaţiei din R.M. continuă să parti- 
cipe la o degradare dezastruoasă, 
nemaiîntilnită nici sub vechiul regim, 
a climatului lingvistic. Intoarceţi ure- 
chea şi ascultați ce limbaj barbar 
răsună pe străzile capitalei, şiroind din 
gurile unor tineri. E ceva înfiorător! O 
vorbă românească, alte trei ruseşti, 
dintre care fiecare a doua eo 
înjurătură muscălească... Ce mai! 

Ziceam ceva mai sus că 
oficialităţile s-au văzut nevoite, sub 
presiunea maselor, să cedeze. Asta 
în 1989. Dar să vedeţi ce se întîmplă 
în continuare. lar în continuare iată 
ce se întîmplă: aceleaşi oficialități 
care au opus o rezistenţă furibundă 
decretării limbii... cum să-i zic? mol- 
doveneşti? române? că şi aici e o 
grozavă încurcătură pînă astăzi cu 
acel articol 13 din Constituţie... drept 
limbă de stat şi revenirii la grafia latină, 
tot ei, adică comuniştii, c.c. al p.c.m., 
au manifestat primii iniţiativa de a 
marca la 31 august a fiecărui an 
sărbătoarea Limba Noastră... Aţi 
văzut ce piruetă genială au făcut? De 
atunci încoace nu facem decît să ne 
amintim o dată pe an de biata limbă 
şi legislaţia ei, încolo o lăsăm să ducă 
aceeaşi existenţă de cenuşăreasă ca 
altădată... Pe alocuri, după cum zi- 
ceam, chiar mai rău. Ştiau ei ce ştiau 
cei care au venit cu ideea de a 
sărbători... ziua limbii: prin atare mani- 
festări se poate lesne îngropa orice 
lucru sfînt... 

2. Ar trebui să fie una radicală, 
numai că această contribuţie se lasă 
prea mult aşteptată şi nu sînt sigur 
că seva produce în acest secol. Dar 
nici în cel viitor, atîta timp cît nu vor 
avea loc iar mari mişcări populare... 
Numai că acuma maselor nu le arde 
nici de limbă, nici de alfabet... Se 
poate întîmpla ca în loc de modifi- 
carea Art. 13, mulțimile să ceară... 
adică, mai exact, să pună pe fugă şi 
Guvernul, şi Parlamentul, şi pe Preşe- 
dinte... Şi asta pentru că treburile în 
această aşa-zisă Republică Moldova 
merg din rău în tot mai rău şi capătul 

acestor rele nu se vede. Dimpotrivă... 

3. Mai întîi, despre rolul limbii 
române în stat. Trebuie să constatăm 
că limba română a devenit limbă de 
stat. Dar aici e iarăşi un mic chiţibuş. 
Nu sînt sigur că Republica Moldova a 
devenit un... Stat. Pînă să devină mai 
e mult. Or, într-un stat există o ordine, 
într-un stat există legi care funcţio- 
nează, adică... în primul rînd un stat 
organizează şi stimulează procesele 
de producţie la toate nivelurile pentru 
ca cetăţenii lui să aibă o bază de 
subzistență, le asigură condiţii de 
dezvoltare cultural-spirituală, îi pro- 
tejează de tot felul de criminali şi 
răufăcători etc. Face ceva din toate 
acestea statul numit R.M.?... Cît 
priveşte alolingvii... Aceştia se simt 
în continuare ca la ei acasă, în 
imperiul sovietic de altă dată. Işi 
vorbesc limba şi nici de gînd nu au 
să o vorbească pe a noastră. Treaba 
lor, aş zice eu, dacă nu aş constata 
un lucru mai mult decît amar. Şi 
anume: ai noştri, adică vorbitorii de 
limbă română continuă şi astăzi să 
dea ascultare reflexului ce le-a fost 
format în cadrul “marii familii a noroa- 
delor”, cînd se plămădea o nouă 
comunitate” — “poporul sovietic” şi 
vorbesc cu alolingvii în limba lor, de 
parcă s-ar şti la Reazan sau Magadan, 
iar nu acasă la ei... Or, de cînd lumea 
se ştie că un climat lingvistic se 
formează doar prin practicarea perse- 
verentă a unei limbi, iar nu prin dezi- 
cerea de ea... De altfel, într-o socie- 
tate democratică, aşa cum se vrea a 
noastră (dar, vai! nu este încă), zic 
într-o societate democratică rolul şi 
sfera de acţiune şi influenţă a statului 
se îngustează tot mai mult, locul lui 
fiind luat de societatea civilă, de 
lumea oamenilor de afaceri, de 
serviciile publice etc. De unde şi rolul 
scăzut în procesul de promovare a 
limbii oficiale... Ajuns aici, mă întreb: 
dacă în R.M. procentul de alolingvi în 
rîndurile oamenilor de afaceri este de 
80 %, iar cel al autohtonilor doar de 
20 %, în mîinile cui este soarta limbii 
şi ce limbă se practică în respectivele 
medii? Vor avea oare nevoie alolingvii 
de cunoaşterea limbii române ca limbă 
oficială? Şi cîţi dintre ei vor dori s-o 
cunoască şi s-o practice? 


4. S-o luăm în ordine inversă 
celei enumerate între paranteze: eco- 
nomică, juridică, politică. Şi anume: 
atîta timp cît economia republicii va 
fi făcută şi dirijată de alţii, limba 
română nu are şanse de a se afirma 
în toate sferele vieţii R.M. Pe baza 
economiei se construieşte politica şi 
legislaţia... Un detaliu: la început 
ambasadorii străini numiţi în R.M. erau 
persoane care cunoşteau româna... 
Acuma, din cîte ştiu, sînt trimişi la 
noi dintre cei cu rusa la activ, româna 
nu mai este obligatorie, pentru că 
R.M. e o... provincie rusească. Aveţi 
ceva de obiectat? Dar nu ştiţi că 
relaţiile cu occidentalii se produc, în 
fond, prin filieră rusească, adică 
democraţia ne este servită şi implan- 
tată prin aceleaşi formule ale 
defunctului imperiu ruso-sovietic... 
Inclusiv structurile mafiotice, care 
funcţionează impecabil şi care contro- 
lează realmente toate sferele vieţii 
noastre... Aşa că... De-am avea cu 
adevărat stat, am avea şi o Consti- 
tuţie adevărată. lar atunci, zic, legis- 
laţia de acum zece ani ar trebui să fie 
ori absolut alta, ori întru totul inutilă! 
Şi atunci nu ne-am aduna să sărbă- 
torim biata limbă română care e vai 
de ea la ea acasă, ci ne-am bucura 
împreună de sănătatea sufletului 
nostru, de bunăstarea şi pacea casei 
noastre... 


Limba Română 


lon BORŞEVICI, 

profesor universitar, 

ă academician. 

In 1989 — preşedinte al 
grupului de lucru pentru 
elaborarea proiectelor de 
legi şi unul dintre 
moderatorii numeroaselor 
şedinţe (din comisii, de la 
prezidiul şi Sovietul Suprem 
al R.S.S.M.) la care s-a 
examinat legislaţia 
lingvistică 


ÎNAINTĂM LENT, 
DAR CU SIGURANŢĂ 


1-2. Au trecut 10 ani de la epo- 
cala bătălie, nepereche prin încrîn- 
cenarea ei, pentru descătuşarea, 
eliberarea.din menghina balaurului to- 
talitar a maicii noastre — limba româ- 
nă, decapitată, alungată din funcţia ei 
firească de limbă suverană de stat, 
în anul de pomină 1940, de regimul 
ocupaţionist al baionetelor ruso-bol- 
şevice. Scoaterea limbii noastre din 
sfera economică, socială, politică şi 
culturală a însemnat o lovitură devas- 
tatoare dată demnităţii, onoarei şi 
verticalităţii noastre naţionale. 

După 49 de ani, la istorica sesiu- 
ne a XIll-ea a Sovietului Suprem al 
R.S.S.M. din 31 august 1989, în con- 
diţiile proceselor de destrămare a 
U.R.S.S., limba română a fost legife- 
rată drept limbă de stat şi, deci, reîn- 
scăunată legal în R.S.S.M. 


Apropo, în Ţările Baltice legile 
adoptate cu privire la limbi conţin, în 
temei, aceleaşi postulate. Spre deo- 
sebire de situaţia creată la noi, limbile 
de stat proclamate la ei de jure, în 
esenţă, de mult circulau de facto. La 
noi, raportată la toată populaţia 
noastră, ţinînd cont şi de felul nostru 
de a fi, şi de mediul lingvistic supra- 
rusificat, problema funcţionării de 
facto a legislaţiei lingvistice merge în 
contradictoriu şi foarte anevoios, pe 
cînd în cunoscutele condiţii din Ţările 
Baltice procesul de implementare a 
legislaţiei respective în mediul alolin- 
gvilor e foarte dur şi consecvent. Aici 
e cazul să ne amintim de concluziile 
Elenei Alistar, deputat în Sfatul Ţării, 
care a sorbit din plin paharul amar al 
asupririi: “Nu pot uita, spunea înain- 
taşa noastră, ...expresiile de ocară... 
la adresa mea, vot, cap de bou; mol- 
dovane-bolvane. Şi totuşi, în condiţiile, 
noastre de slobozenie, ruşii sînt numai 
în parte vinovaţi de starea creată în Ba- 
sarabia. Adevăraţii şi marii vinovaţi sîn- 
tem noi. Ei ne-au răpit-o (Basarabia — 
1.B.), noi, însă, am îngropat-o cu indi- 
ferenta noastră de care, se pare, nici 
astăzi nu sîntem în stare a ne scutura” 
(vezi “L.A.”, 18 decembrie 1997). 

Slaba naturalizare lingvistică a 
alolingvilor este cauzată şi de unele 
cedări stipulate în legislaţia lingvistică 
din 1989. E vorba de Articolul 3 din 
această lege în care se spune: “Limba 
rusă se foloseşte pe teritoriul republi- 
cii alături de limba moldovenească în 
calitate de limbă de comunicare între 
naţiuni”. De precizat că odată cu 
proclamarea independenţei Republicii 
Moldova şi dispariţia fostei Uniuni 
Sovietice Articolul 3 şi-a pierdut vala- 
bilitatea sa de jure. Însă nici într-o lege 
a Republicii Moldova, deocamdată, 
n-a fost abrogat acest document. EI 
continuă să fie în vigoare. De altfel, 
multe stipulări din legislaţia lingvistică 
şi-au pierdut valoarea juridică în noile 
condiţii. Cu toate acestea, e bine cu- 
noscut că ea nu a fost revăzută încă 
de. nici unul. dintre parlamentele 
Republicii Moldova. 

Slab se redresează situaţia lin- 
gvistică în colectivele de muncă multi- 
naţionale în care încă mulţi dintre 
responsabilii aparatului de conducere, 

din administrație ignorează limba de 
stat. Aici tronează monolingvismul 
rusesc, care, de fapt, nu este accep- 
tat de norma juridică a legii nominali- 
zate. In atare situație, conducătorul 
creează o sursă considerabilă de dis- 
confort psihologico-social, devenind 
chiar agent al confruntărilor în me- 
diul său de muncă şi de trai. Ţinînd 
cont de imperativul cunoaşterii limbii 
de stat de către cei cu funcţii 
diriguitoare, conducătorul trebuie să 
fie cel puţin bilingv. Pînă în 1994, 
rolul Preşedinţiei, al Guvernului şi al 
Parlamentului în ceea ce priveşte 
implementarea limbii de stat poate fi 
considerat satisfăcător. Lucrurile însă, 
s-au schimbat brusc după alegerile din 
1994, cînd cu implicarea Preşedinţiei 
republicii, la guvernare, după “victoria 
falsificată” (vezi “Mesagerul”, 15 
ianuarie 1999) au venit agrosocialiştii, 
care au “retezat fără milă lăstarii 
patriotismului şi naţionalismului” 
(vezi “Flux”, 5 ianuarie 1999). Tot în 
acest context menţionăm organizarea 
întrunirii “Casa noastră — Republica 
Moldova”, care a fost, de fapt, o 
lovitură de stat organizată de către 
agro-interfrontişti. 

Constituţia adoptată de agrarieni, 
articolul al 13-lea, stipula că limba de 
stat e graiul moldovenesc. Şi, ca să 
vezi, constituţia a fost promulgată de 
către preşedintele republicii. Astfel s-a 
creat o stare conflictuală. Situaţia s-a 
înrăutățit şi mai mult atunci cînd con- 
ducerea statului şi parlamentului agra- 
rian au pus problema organizării unui 
referendum în ce priveşte denumirea 
corectă a limbii noastre. De fapt, 
politicienii antinaţionali încercau să 
declanşeze o nouă bătălie, de data 
asta în interiorul uneia şi aceleiaşi 
etnii, adică în problema dreptului de a 
ne numi români sau moldoveni. Aceas- 
ta nu era altceva decit o confruntare 
premeditată. 

Sub egida forţelor de stînga, 
Guvernul, Parlamentul şi Preşedinţia 
au pus începutul promovării ideologiei 
moldovenismului primitiv. Mai mult 
ca atît, pentru a denigra legislaţia 
lingvistică şi a stopa implementarea 
limbii române a fost desfiinţat 
Departamentul Limbilor. Apoi a fost 
organizată o comisie de anchetă 


pentru a scoate la iveală cauzele 
conflictului armat de pe Nistru, de 
care erau învinuite forţele politice care 
au susţinut legiferarea unei singure 
limbi de stat. Dat fiind faptul că forţele 
ostile limbii române mai vehiculează 
şi astăzi ideea că legislaţia lingvistică 
nu a fost acceptată de mulţi deputaţi 
ai Sovietului Suprem al R.S.S.M., mai 
ales de către cei din Transnistria, cred 
că e cazul să recurgem la unele 
contraargumente pentru a combate 
acest fals cras. După cunoscutele 
dispute care au avut loc la sesiunea 
a XIll-ea a Sovietului Suprem, în 
ultimă instanţă, legislaţia lingvistică 
a fost votată cu majoritatea covîrşitoa- 
re de voturi. Astfel, din 376 de deputaţi 
validati (din cei 380 aleşi) 375 au votat 
pentru şi doar unul împotrivă (depu- 
tatul Vasile Ghedzira, Rîbnița, circum- 
scripţia electorală nr. 91). E cazul să 
arătăm aici şi componenţa socială, 
precum şi nivelul intelectual al depu- 
taţilor. Astfel, din cei 376 de deputaţi 
43 erau aleşii oraşelor şi raioanelor 
din Transnistria, dintre care 19 mol- 
doveni, 11 ucraineni, 9 ruşi, 2 bulgari, 
un armean şi un evreu. Referitor la 
studii, 53 % aveau studii superioare, 
44,5 % — studii medii, 43 % aveau 
grad ştiinţific, 27 de deputaţi erau fără 
de partid, iar 8 deputaţi erau Eroi ai 
Muncii Socialiste (vezi “Deputaţii 
Sovietului Suprem al R.S.S.M. de 
legislatura a XI-ea”, Chişinău, 1985). 

Linia antinaţională a guvernan- 
tilor a fost slăbită odată cu plecarea 
din P.D.A.M. a unui grup de deputaţi 
în frunte cu preşedintele republicii. La 
26 iunie 1995, în legătură cu această 
plecare, preşedintele a făcut o decla- 
raţie răsunătoare, în care se arătau 
cauzele rupturii de P.D.A.M. In decla- 
raţie se demasca linia antinaţională 
făţişă a agro-interfrontiştilor, care au 
pus la cale “lichidarea marilor 
cuceriri istorice din 1988-1989”. Din 
legislaţia lingvistică au fost, de fapt, 
abandonate Articolele 21-23, care 
stipulau studierea în instituţiile de 
învăţămînt a limbii de stat (limba de 
stattrebuia să fie introdusă şi studiată 
real în şcolile cu predare în limba 
rusă). Scopul era unul antiuman — 
stoparea procesului de lichidare a 
separatismului spiritual al tinerei 

generaţii alolingve. Apropo, şi pînă 
astăzi problema studierii limbii de stat 
de către alolingvi, de fapt, nu este 
rezolvată pe deplin. 

3-4. În această ordine de idei, 
venim cu două propuneri. Primo. Se 
impune cu necesitate reviziurea legis- 
laţiei lingvistice adoptate în condiţiile 
U.R.S.S. şi introducerea unor judici- 
oase amendamente la cele 32 de 
articole ale legii din 1989. Astfel, ar fi 
binevenită publicarea repetată a 
acestei legislații cu titlul: Actele le- 
gislative ale R.S.S. Moldoveneşti cu 
privire la declararea limbii moldo- 
veneşti drept Limbă de stat şi reve- 
nirea ei la grafia latină. Propunerile, 
reacţiile şi amendamentele parvenite 
la redacţie ar putea fi înaintate în 
parlament pentru a îmbunătăţi această 
legislaţie. 

Secundo. S-a încetățenit deja 
practica de a difuza la radio ştiri care 
atenționează ascultătorul asupra unor 
nereguli cu indicarea concretă a 
locului, cauzelor şi a responsabililor 
de cutare sau cutare problemă. Este 
solicitată şi opinia cetăţenilor. Proce- 
dează meticulos, în acest sens, cu 
reluări pe parcursul zilei, postul de ra- 
dio “Europa Plus”. De ce nu s-ar 
transmite cu regularitate la posturile 
de radio şi televiziune naţionale şi 
particulare informaţii despre încălcă- 
rile grosolane ale legislaţiei lingvistice 
de către diverse organizaţii, întreprin- 
deri, instituţii etc.? 

Problema redresării situaţiei lin- 
gvistice, a lichidării separatismului 
spiritual la semenii noştri de orice 
etnie, a creşterii moralității, respon- 
sabilităţii în faţa societăţii, depind, 
într-o mare măsură, de principalele 
surse informaţionale — televiziune, 
radio, presa scrisă etc. În al doilea 
rînd, această problemă mai depinde 
şi de factorii puterii de stat, de cultura 
lor, de măsura în care diriguitorii ţării 
doresc ca informarea să fie amplă, 
veridică şi multilaterală, de măsura în 
care oamenii puterii au reuşit să se 
debaraseze de mentalitatea totalita- 
ristă, şi de tabu-urile antidemocratice. 

„„„ O retrospectivă a celor 10 ani 
trecuţi după adoptarea legislaţiei 
impune obiectiv concluzia: înaintăm 
lent, dar cu siguranţă. În acest răs- 


timp s-a derulat marele proces de 
conştientizare a adevărului istoric şi 
ştiinţific privind numele corect al limbii 
şi poporului nostru. În ultimul deceniu 
s-au regrupat forţele politice, s-a con- 
turat rolul lor în societate, s-a încrîn- 
cenat confruntarea dintre ele. Cel mai 
remarcabil rezultat îl reprezintă for- 
marea unei noi generaţii de români 
basarabeni, cu o nouă gîndire filoso- 
fică, istorică, economică, socială, cu 
o viziune realistă, sănătoasă privind 
implementarea şi aprofundarea studie- 
rii limbii române, descătuşarea şi 
lărgirea cîmpului ei de acţiune. Şi aici 
e cazul să precizăm că lingviştii şi 
literaţii autohtoni au un rol benefic în 
stimularea procesului de consolidare 
a limbii române, inclusiv a rostirii ei 
corecte. 

Aşteptăm alte vremuri şi sperăm 
la o viaţă mai decentă, cu un alt nivel 
al culturii lingvistice. Să ne dea Dum- 
nezeu mai mulţi diriguitori, politicieni 
de caracter şi cu mare dorinţă de a 
reorienta cu adevărat destinui acestui 
pămînt şi al acestei limbi. 

lon BUGA, 
profesor universitar, 
doctor habilitat 


TREBUIE URGENT 
REVIZUIT ARTICOLUL 13 


1. Consider că e foarte necesar 
să fie recunoscut faptul că adoptarea 
legislației lingvistice este rodul unei 
lupte de durată şi cu mari sacrificii a 
românilor basarabeni şi transnistrieni 
pentru drepturile lor fireşti şi legitime 
atît în perioada de rezistenţă antico- 
munistă, cît şi în anii de avînt ai miş- 
cării de eliberare naţională (1988- 
1991). Spre regret, mulţi dintre frun- 
taşii, luptătorii activi şi martirii acestei 
mari bătălii au fost ulterior margi- 
nalizaţi, persecutați, discreditaţi şi daţi 
uitării. 

Precum se ştie, adoptarea legis- 
jaţiei lingvistice în 1989 avea intenţia 
de a redresa situaţia lingvistică catas- 
trofală din R.S.S.M., ce era o conse- 
cinţă a regimului totalitar şi a ostraci- 
zării limbii române, a alfabetului latin, 
a istoriei românilor şi a altor valori spi- 
rituale naţionale. Proclamarea limbii 
materne a băştinaşilor (românilor mol- 
doveni) drept limbă de stat a R.M. şi 
revenirea ei la grafia latină, fireşte, a 
influenţat benefic situaţia lingvistică 
şi cea politică din R.M. Spre regret, 
însă, adevărul ştiinţific privind numele 
corect al limbii materne (limba 
română) şi numele etnic al băştinaşilor 
(români) nici pînă azi nu-i reflectat în 
Constituţia R.M. 

Şi încă ceva. Acum zece ani 
exista U.R.S.S. în deplină forţă, iar 
R.S.S.M. era o colonie a Imperiului 


Rus sovietic. În aceste condiţii, fireşte, 
legislația lingvistică adoptată în 1989 
a fost influenţată masiv de ideologia 
şi dogmele sistemului totalitar, avînd 
menirea să servească interesele 
imperiului prin garantarea pentru limba 
rusă a unei situaţii privilegiate. Astfel 
limba de stat a fost marginalizată şi 
chiar lipsită de dreptul la numele său 
corect: limba română. Numeroase 
articole (3, 10, 14 ş.a.) ale “Legii 
privind funcţionarea limbilor” denotă 
elocvent caracterul depăşit al legis- 
laţiei lingvistice din 1989: “Art. 3. Lim- 
ba rusă, ca limbă de comunicare 
dintre naţiunile din U.R.S.S., se folo- 
seşte pe teritoriul republicii alături de 
limba moldovenească în calitate de 
limbă de comunicare dintre naţiuni, 
ceea ce asigură un bilingvism natio- 
nal-rus şi rus-naţional real; Art. 10. 
Actele organelor puterilor de Stat, 
administraţiei de Stat şi organizaţiilor 
obşteşti se întocmesc şi se adoptă 
în limba de stat, urmînd să fie traduse 
în limba rusă; Art. 14. Documentaţia 
şi alte informaţii, care se expediază 
peste hotarele R.S.S.M. se întocmesc 
în limba rusă sau într-o altă limbă 
acceptabilă”. 

2. In contextul celor relatate mai 
sus, considerăm că oamenii de ştiinţă, 
Preşedinţia, Parlamentul şi Guvernul 
R.M. sînt datori să elaboreze şi să 
promoveze o politică lingvistică via- 
bilă care să ţină cont în mod obligator 
de noile realităţi politice şi lingvistice 
de după prăbuşirea Imperiului sovietic 
şi proclamarea la 27 august 1991 a 
independenţei R.M. Aşa cum am men- 
ţionat mai sus, legislația lingvistică 
adoptată în 1989 este deja depăşită 
şi confuză în foarte multe aspecte 
principiale. De aceea, considerăm că 
trebuie urgent revizuit Art. 13 a! Con- 
stituţiei R.M., preambulul şi alte arti- 
cole în care să fie reflectat în mod 
tranşant adevărul ştiinţific şi istoric 
privind numele corect al limbii materne 
a băştinaşilor R.M. (limba română) 
şi a numelui lor etnic (români), ade- 
văr recunoscut şi de către Academia 
de Ştiinţe a Moldovei. 

Considerăm, de asemenea, că 
destrămarea U.R.S.S. şi proclamarea 
independenţei R.M. dictează necesita- 
tea de a elabora şi a adopta “Legea 

Am vrut lideri noi... 


Limbii de Stat a Republicii Moldova”, 
care să se bazeze pe Constituţia mo- 
dificată a R.M., pe Declaraţia de 
Independenţă a Republicii Moldova şi 
pe normele de drept internaţional şi 
pe experienţa ţărilor cu democraţie 
avansată. 

3. În ultimii zece ani mentali- 
tatea populaţiei alolingve din R.M., vi- 
zavi de limba română şi rolul ei în stat, 
cunoaşte o metamorfoză controver- 
sată în funcţie de realităţile politice, 
de interese, de starea socială şi de 
vîrstă. La început, populaţia rusofonă, 
deşi cu anumite rezerve explicabile, 
manifesta dorinţa de a înţelege nece- 
sitatea acceptării noilor realităţi şi de 
aceea s-a încadrat activ în studierea 
limbii de stat, aşa precum se proce- 
dează în toate ţările civilizate. Mai 
apoi, însă, forţele proimperiale nostal- 
gice, fiind susţinute direct de Mosco- 
va, au folosit legislaţia lingvistică 
drept pretext pentru a declanşa o evi- 
dentă luptă separatistă, urmărind sco- 
pul de a restabili regimul totalitar şi 
de a păstra privilegiile. Este încu- 
rajator faptul că la etapa actuală o 
mare parte din populaţia alolingvă, mai 
ales tineretul studios, manifestă inte- 
res faţă de studierea limbii române şi 
a istoriei românilor. E firească această 
atitudine pentru adevărații cetăţeni ai 
R.M. 

Consider că ar fi util să se expli- 
ce alolingvilor că legislaţia lingvistică 
nu obligă pe nimeni (şi nu are dreptul 
s-o facă) să studieze sau nu o limbă 
străină, deoarece este un drept al 


fiecăruia să cunoască sau nu mai mul- 
te limbi. Cunoaşterea, însă, a limbii 
de stat este obligatorie doar pentru 
cei care doresc să ocupe posturi în 
administraţie şi să activeze în domenii 
unde cunoaşterea limbii de stat e o 
condiţie absolut necesară pentru a 
desfăşura o-bună activitate, tot aşa 
precum este obligatorie cunoaşterea 
regulilor de circulaţie pentru toţi condu- 
cătorii auto, dar nu şi pentru ceilalţi 
cetăţeni, deşi ar fi de dorit ca toţi 
pietonii:să cunoască aceste reguli 
pentru a evita accidentele... 

4. Pentru a asigura funcţionarea 
de facto'a limbii române în toate 
sferele vieţii R.M. e necesar, repet, 
în mod urgent, să fie revizuit Art. 13 
din Constituţia R.M. şi să se adopte 
“Legea Limbii de Stat a R.M.”, iar De- 
partamentul de Stat al Limbilor să fie 
reactivat. 

Numai voinţa politică fermă a 
conducerii de vîrf a R.M.,.a Preşe- 
dinţiei, a Parlamentului, a Guvernului 
şi a administraţiei teritoriale ar putea 
asigura promovarea unei politici lin- 
gvistice şi istorice bazate pe adevărul 
ştiinţific, eliminînd minciuna şi româ- 
nofobia, deoarece băştinaşii şi toţi 
cetăţenii republicii au dreptul legitim 
la informaţie veridică şi completă. 

Avem convingerea că o astfel 
de politică va influenţa benefic. şi 
asupra imaginii externe a Republicii 
Moldova. 

Silviu BEREJAN, 
academician, director 


al Institutului de Lingvistică 
al A.Ş.M. 


ESTE 
CONDAMNABILĂ 
INDIFERENŢA 
FAŢĂ DE LIMBĂ 


1. N-aş putea spune că legile 
adoptate au satisfăcut plenar nevoia 
de redresare a situaţiei lingvistice din 
R.M., dar că ele au fost un jalon im- 
portant în procesul de conştientizare 
a necesităţii renaşterii naţionale nu 
poate tăgădui, cred, nimeni. 

De la adoptarea legislaţiei lin- 
gvistice au pornit multe atitudini şi 
poziţii civice, care ne-au uimit atunci 
chiar pe noi, cei ce am participat la 
întocmirea şi popularizarea legilor 
despre limbă şi alfabet. 

2. Contribuţia forurilor dirigui- 
toare ale republicii nu este dintre cele 
mai active (şi ceea ce mai fac ele, 
fac nu din imbolduri interne, de suflet, 
ci doar fiind constrînşi de circum- 
stanţe, inevitabile din punctul lor de 
vedere!). Aş zice mai mult: că dem- 
nitarii noştri manifestă chiar o indife- 
renţă condamnatbilă faţă de acel 
simbol al fiinţei naţionale a neamului, 
care este limba, şi prin care se 
transmite cultura populară de-a lungul 
secolelor. 

Cred că, dacă în anturajul dirigui- 
torilor ţării ar fi o altă atitudine faţă de 
tot ce ţine de limbă şi de istoria 
neamului nostru, s-ar schimba radi- 
cal şi atitudinea multor funcţionari de 


stat, mentalitatea lor. Atunci, fără 
îndoială, că nici nefastul articol 13 din 
Constituţia republicii n-ar sta intangibil 
în această Lege Fundamentală ca o 
mărturie a ostilităţii conducerii ţării faţă 
de acest indice al conştiinţei, 
integrităţii naţionale a tuturor 
românilor. Şi nici dezastruoasele ten- 
dinţe de separatism pseudonaţional 
n-ar fi atît de puternice în societatea 
“moldovenească”. 

3. In mentalitatea alolingvilor din 
Republică a survenit, consider eu, o 
schimbare esenţială: ei au înţeles că 
limba vorbită la noi e limba română a 
românilor de dincolo de Prut, au 
conştientizat adevărul că povestea cu 
aşa-zisa “limbă moldovenească” a 
fost şi mai este (unde mai este!) un 
joc politic, un stindard al intereselor 
acelora ce vor să înveşnicească exis- 
tenţa unor realităţi construite pe fals 
şi minciună. 

Reprezentanţii binevoitori ai 
acestor etnii sau cel puţin cei neutri, 
îşi dau perfect seama de situaţie şi 
în limita necesităţii pe care o reclamă 
realitatea sînt dispuşi să se 
familiarizeze cu limba şi istoria 
populaţiei băştinaşe. Ei, cel puţin, ar 
trebui încurajați în tentativele lor de a 
se apropia de cultura şi tradiţiile 
româneşti. 

4. În primul rînd, să nu se exer- 
cite presiuni şi constrîngeri ce dau un 
efect invers, ci să se creeze condiţii 
reale pentru ca etniile conlocuitoare 
să simtă nevoia de a însuşi limba 
statului în care îşi duc traiul (ei şi 
urmaşii lor, generaţiile ce cresc), fapt 
ce le va fi numai de folos în viaţă. 
Alolingvii trebuie puşi, pur şi simplu, 
în situaţia de a utiliza limba română 
în comunicare şi în toate sferele vieţii 
sociale. În al doilea rînd, ar trebui să 
se renunţe categoric la practica tradu- 
cerii documentaţiei oficiale, care este 
o practică de permanentizare a 
înstrăinării celor ce nu ne vorbesc 
încă limba şi de tinere a acestora la 
distanţă de românii localnici. 

Valentin MÂNDÂCANU, 
lingvist, 

autorul cunoscutului articol 
Veşmiîntul fiinţei noastre 


NIMIC DURABIL 

NU SE POATE CONSTRUI 
PE MINCIUNA 

ŞI FALS ISTORIC 


1. Ar fi păcat de Dumnezeu să 
contest efectul benefic pe care l-a 
avut, acum zece ani, adoptarea 
acestei legislații. Numai revenirea la 
alfabetul latin cît valorează! Alfabetul 
latin ne arată (nu le arată doar celor 
bolnavi de orbul găinilor) că limba 
noastră literară nu este alta decît 
limba română, iar limba română ne 
demonstrează, fără putinţă de tăgadă, 
că sîntem români. “Sîntem români şi 
punctum!” (M. Eminescu). Conştienti- 
zarea acestor adevăruri duce treptat 
la redresarea situaţiei lingvistice. O 
redresare deocamdată parţială şi uni- 
laterală, deoarece epigonii regimului 
comunist de ocupaţie continuă să 
pervertească nestingherit conştiinţa 
naţională (deci şi lingvistică) a româ- 
nilor basarabeni, uneori, cum s-a 
întîmplat nu demult, chiar sub acope- 
rişul... Academiei de Ştiinţe! 

2. Contribuţia “conducerii de vîrf” 


Argumente, argumente, argu- 
mente... 


la promovarea politicii lingvistice mai 
mult nu-i decît este. Se creează 
impresia. că statul nu; are nevoie de 
limbă de stat, adică tocmai de princi- 
palul element al securităţii naţionale! 
Bine, să admitem că se face rîvnita 
modificare în Art. 13 al Constituţiei. 
Se va preciza glotonimul: limbă româ- 
nă. Dar cum rămîne cu etnonimul? 
Dacă în Constituţie nu vom preciza 
şi etnonimul:. popor român, dacă nu 
vom recunoaşte adevărul incontestabil 
că sîntem un braţ smuls dintr-un or- 
ganism: şi declarat organism de sine 
stătător, dacă nu vom arăta clar că în 
virtutea cutăror şi cutăror circum- 
stanţe istorice constituim un al doilea 
stat românesc, dacă nu vom înţelege 
că estevitalnecesară implementarea: 
limbii oficiale în toate sferele vieţii 
social-politice şi cultural-economice, 
atunci moldovenii lipsiţi de conştiinţă. 
naţională vor continua să se rusifice 
şi să se mancurtizeze, iar leprele 
comuniste antinaţionale.vor fi încura- 
jate să pîngărească memoria unui 
Mihai Eminescu, schimbîndu-i spusa 
în “Sîntem moldoveni şi punctum” şi 
să-şi bată joc de un Eugen Coşeriu, 
vorbind despre:el, cu mîrlănie prole- 
tară, ca despre un “oarecare”, un “scâr- 
ţa-scîrţa pe hîrtie”... 

Nimic durabil nu se poate con- 
strui pe minciună şi pe fals istoric — 
asta trebuie s-o conştientizeze “con- 
ducerea de vîrf” a Republicii Moldova. 

3. Avem şi alolingvi (puţini, ce-i 
drept) care înţeleg importanţa limbii 
române şi ar vrea să înveţe o limbă 
europeană vorbită de 30 de milioane 
de oameni, dar se plîng.că nimeni nu-i 
ajută, că nimeni nu vrea să le vor- 
bească româneşte. Şi au dreptate. 
Unde s-a mai.pomenit să te afli în ţara 
ta şi să vorbeşti în limba altei ţări?! 
Trebuie schimbată şi mentalitatea 
populaţiei autohtone, mai cu seamă 
a celei orăşeneşti, viciată de linguşi- 
rea “fratelui mai mare”... 

4. Acţiunile ce urmează a fi 
întreprinse vor decurge din analiza 
lucidă şi responsabilă a situaţiei 
lingvistice de la noi şi din profunzimea 
cu care va fi înţeleasă — la toate 
nivelurile — importanţa limbii române 
ca limbă oficială. a celui: de al doilea: 
stat românesc... 

Anatol CIOBANU, 

prof. univ., academician, şef 
al Catedrei de Lingvistică 
Română Generală 

şi Romanică de la U.S.M. 


PARLAMENTUL 
ŞI GUVERNUL 
AR TREBUI 

SĂ REFACĂ 
DIN RĂDĂCINĂ 
LEGISLAŢIA 
LINGVISTICĂ 


1.,3. Meritul primordial al Legis- 
laţiei lingvistice din 1989 a constat în 
faptul că s-a recunoscut “identitatea 
lingvistică moldo-română realmente 
existentă”, că băştinaşilor li s-a per- 
mis să aibă limba lor oficială, că, în 
sfîrşit, s-a revenit la grafia latină. 
Implementarea în toate sferele vieţii 
publice a limbii de stat a ridicat presti- 
giul nostru ca popor cu vechi tradiţii 
culturale, cu o istorie de două milenii, 
cu un nesecat patrimoniu lingvo-filo- 
logic, care ne permite să stăm alături 
de alte limbi şi popoare din Europa. 

De cele relatate mai sus s-au 
convins (după 1989) şi reprezentanţii 
etniilor ce locuiesc în Republica 
Moldova. Mulţi dintre ei s-au încadrat 
în cele 2500 de cercuri de studiere a 
limbii române care s-au creat ad hoc 
şi funcționau cu mult randament. 

Tot în perioada aceasta a fost 
creat Departamentul Limbilor (în 
frunte cu răposatul prof. lon Dume- 
niuk), s-a început editarea prestigi- 


oasei reviste Limba Română, au fost 
lansate mai multe Ordonanţe ale Pre- 
şedintelui R.M. şi Hotăriîri ale Guver- 
nului R.M. privind crearea condiţiilor 
concrete pentru funcţionarea unor limbi 
ale minoritarilor şi anume: ucraineana, 
rusa, găgăuza, evreiasca (ivrit-idiş) 
ş.a. 

Situaţia lingvistică s-a schimbat 
brusc după adoptarea în vara anului 
1994 a Constituţiei R.M., în care Art. 
13 stipula că “Limba de stat (oficială) 
a Republicii Moldova este limba mol- 
dovenească”. Acest articol, pe de o 
parte, a neglijat adevărul ştiinţific şi 
istoric, opiniile savanţilor-romanişti din 
toată lumea, idealurile Mişcării de 
Eliberare Naţională, realitatea lingvis- 
tică existentă, fixată în “Legislaţia 
lingvistică” (din 1989) şi în “Declaraţia 
despre Independenţă” (din 1991), — 
iar pe de altă parte, i-a descurajat pe 
alolingvi (rusofoni), care, aflînd că e 
vorba de aşa-zisa “limbă moldove- 
nească” şi nu de limba română, au 
încetat să frecventeze “cercurile lin- 
gvistice”. Din practica postbelică de 
aproape 50 de ani, cînd în Moldova 
trona limba rusă, ei îşi dădeau prea 
bine seama că “limba moldovenească” 
este o ficţiune, un paravan al politicii 
naţionale promovate deP.C.U.s.; că 
nu are nici un rost să depui eforturi 
pentru a o însuşi, că în R.M. te poţi 
naşte, trăi, munci, studia, deveni 
chiar ministru şi deputat fără a şti 
această “limbă moldovenească”. 

Situaţia creată e mult mai peri- 
culoasă decît s-ar părea la prima 
vedere. 

Articolul 13 din Legea Funda- 
mentală a R.M. a tensionat la maxi- 
mum atmosfera lingvo-politică de la 
noi. S-au găsit mişcări şi partide care 
propagă în mod deschis românofobia, 
acuzînd şcolile, liceele, universităţile, 
radioul, televiziunea, teatrele etc. pen- 
tru deformarea, “stricarea”, “impurifica- 
rea” imaginarei limbi “moldoveneşti”. 
Tot aceste forţe, ajungînd în Parla- 
ment, au dat peste cap atestarea alo- 
lingvilor prevăzută încă pentru 4 ianu- 
arie 1995 şi neefectuată nici pînă în 
prezent. Ea a fost amînată de la 1995 
la 1996, de la 1996 la 1997 şi tot aşa 
pînă la ... sine die (sau, altfel spus, 
la sfîntul-aşteaptă). Ca rezultat al 

propagării românofobiei în mediul re- 
prezentanţilor etniilor minoritare limba 
română nu a devenit limbă de comu- 
nicare interetnică pe teritoriul repu- 
blicii, după cum a fost prevăzut în 
Legislaţia lingvistică. Funcţia aceasta 
continuă s-o aibă limba rusă. Mai mult 
decît atît, instigaţi de anumite forţe, 
alolingvii cer tot mai insistent ca limba 
rusă să fie declarată drept a doua 
limbă de stat în R.M. Se preconizează 
aşadar revenirea la bilingvismul mol- 
do-rus de tristă faimă, care a condus 
la eliminarea aproape totală a limbii 
băştinaşilor din uzul public. 

Trecînd peste necazurile şi du- 
rerile noastre despre care am vorbit 
(vezi supra), e cazul să subliniem că 
în aceşti 10 ani s-a produs, totuşi, o 
“redresare lingvistică”. Băştinaşii, în- 
cepînd “de la portar şi pînă la parla- 
mentar”, au început a vorbi (şi a scrie) 
mai fluent, mai expresiv, mai româ- 
neşte, debarasîndu-se treptat de ba- 
lastul împrumuturilor lexicale şi al cal- 
curilor lingvistice din limba “fratelui 
mai mare”. Sute şi mii de elevi, stu- 
denti, doctoranzi care au absolvit 
instituţiile de învăţămînt din R.M. în 
ultimii ani sînt mult mai cărturari decît 
predecesorii lor, mult mai bine familia- 
rizaţi cu istoria neamului, cu istoria 
literaturii române, cu civilizaţia naţio- 
nală. Tot mai mult pătrund în uzul spe- 
cialiştilor de diferite profiluri limbajele 
profesionale, legate de medicină, eco- 
nomie, tehnică, industrie, comerţ, 
agronomie, ştiinţe reale şi umaniste 
etc. 

Semnalăm că recent a fost crea- 
tă pe lîngă Guvern “Comisia Republi- 
cană pentru Controlul asupra Realizării 
Legislaţiei privind Funcționarea Limbi- 
lor”, pe care o conduce di Oleg Stra- 
tulat, viceprim-ministru al R.M. Comi- 
sia a avut cîteva şedinţe la care s-au 
discutat o serie de probleme ce ţin de 
funcţionarea limbii de stat în R.M. In 
acest sens au prezentat comunicări 
cu analize concrete Valeriu Culev, di- 
rector adjunct al Departamentului Re- 
latii Naţionale şi Funcționarea Limbilor, 
Mihai Severovan, ministrul Dezvoltării 
Teritoriului, Construcţiilor şi Sospodă- 
riei Comunale, Nicolae Tărăcilă, şef 
de direcţie la Ministerul Transporturilor 
şi Comunicaţiilor. 


În şedinţa din 17 iunie 1999 
Comisia... a discutat şi a adoptat un 
document de importanţă cardinală 
“Memoriu cu privire la imperativul 
schimbării în Constituţie a denumirii 
limbii de stat a Republicii Moldova”. 
Acest document afost pregătit de un 
grup de lucru din care făceau parte: 
H. Corbu, S. Berejan, A. Ciobanu, M. 
Cimpoi, D. Tanasoglu, V. Saharneanu, 
V. Culev. Care va fi soarta “Memo- 
riului” e greu de presupus. 

2.,4. Conducerea de vîrf a R.M., 
forţele politice de orientare naţională 
ar trebui să acorde o atenţie primor- 
dială şi preferenţială limbii române ca 
limbă de stat. În acest sens ar nece- 
sita să fie efectuate cîteva acţiuni de 
urgenţă: 

a) Preşedintele republicii sau 
prim-ministrul să intervină în Parla- 
ment cu o iniţiativă legislativă privind 
reformularea Articolului 13 din Consti- 
tuţie după cum urmează: “Limba de 
stat (oficială) a Republicii Moldova 
este limba română”. Face impresia că 
deputaţii din actualul parlament sînt 
mai rezonabili, mai pregătiţi, mai rea- 
lişti, mai buni cunoscători ai proble- 
melor socio-umane şi ar vota modifi- 
carea Articolului 13. Prin această 
repunere în drept a adevărului ştiinţific 
şi istoric privind limba noastră, Repu- 
blica Moldova ar scăpa de ruşinea ce 
planează asupra ei de la 1994 încoace, 
s-ar justifica în faţa opiniei ştiinţifice 
europene, în faţa savanţilor-romanişti, 
care ştiu foarte bine că moldovenii 
români de pe ambele maluri ale Nistru- 
lui şi ale Prutului folosesc aceeaşi 
limbă literară ca şi muntenii, oltenii, 
bucovinenii, maramureşenii, bănăţenii 
etc. Este o axiomă arhicunoscută. 

b) Guvernul urmează a efectua 
cît mai curînd recensămîntul popu- 
laţiei din R.M. promis încă de Guver- 
nul Ciubuc-2 pentru 1 ianuarie 1999. 
Nu se cunoaşte motivul pentru care a 
fost contramandată această acţiune, 
dar se resimt consecinţele ei grave. 

Ultimul recensămînt a avut loc 
pe vremea regimului totalitar la 1 ianu- 
arie 1989. Potrivit acestuia în Moldo- 
va locuiesc circa 2794740 de moldo- 
veni, 620000 de ucraineni, 562000 de 
ruşi, 153000 de găgăuzi, 88419 bul- 
gari, 65000 de evrei, 19608 bieloruşi, 

11000 ţigani, 7300 de germani, 5000 
de polonezi etc. 

Tot acel recensămînt a arătat că 
în Moldova aproape n-au mai rămas 
oraşe naţionale, întrucît în ele predo- 
mină numeric alolingvii, mai exact 
spus, rusofonii: Tiraspol — 82 %, Rîb- 
nita — 76 %, Tighina — 75 %, Du- 
băsari — 67 %, Bălţi — 63 %, Chişi- 
nău — 58 %, Cahul — 51 %... 

Ei bine, care este situaţia demo- 
grafică în R.M. astăzi, după 10 ani de 
funcţionare a Legislaţiei lingvistice? 
Mai continuă exodul reprezentanţilor 
etniilor de la Răsărit sau nu? Dacă 
răspunsul e pozitiv, atunci unde seva 
ajunge? Doar toţi doritorii de a se îm- 
proprietări şi de a trăi în R.M. sînt de 
facto purtători ai limbii ruse, creatori 
ai unui mediu lingvistic respectiv... 
Aşadar, lucrurile se complică. Se cer 
luate măsuri de reglare a situaţiei 
demografice, se impune o politică 
lingvistică de stat foarte clară şi 
transparentă şi aceasta n-o poate face 
decît Statul (dacă doreşte, desigur!). 
În caz contrar toate iniţiativele şi chiar 
revoltele pornite “de jos” nu vor avea 
nici un efect. 


sacru 


c) Trebuie redeschis Depar- 
tamentul de Stat al Limbii Române, 
care împreună cu specialiştii în ma- 
terie ar schiţa tezele principale privi- 
toare la politica lingvistică a Statului 
nostru — Republica Moldova; ar supra- 
veghea în teritoriu funcţionarea limbii 
române, ca limbă oficială, şi a celor- 
lalte limbi vorbite în Moldova, ca limbi 
locale; ar organiza şi ar efectua per- 
manent controalele pe teren privind 
respectarea legii despre limba de stat. 

d) Parlamentul şi Guvernul ar 
trebui să purceadă în mod urgent la 
reexaminarea şi refacerea din rădă- 
cină a celor două documente de bază: 
“Actele legislative ale R.S.S. Moldo- 
veneşti cu privire la decretarea limbii 
moldoveneşti limbă de stat şi reveni- 
rea ei la grafia latină” (Chişinău, 1990) 
şi “Programul complex de stat pentru 
asigurarea funcţionării limbilor vorbite 
peteritoriul R.S.S. Moldoveneşti” (Chi- 
şinău, 1989). Aceste documente s-au 
învechit şi nu mai corespund situaţiei 
create după declararea Independenţei 
Republicii Moldova. Mai mult decît 
atît, “Actele legislative...” blochează 


îi 


Teatrul de Vară — martor ocular al “revoluțiilor de duminică”. Anul 1989. 


20 


Limba Română 


în mare măsură funcţionarea liberă a 
limbii de stat în R.M. Din cele 32 de 
articole, în 20 ni se aminteşte mereu 
de limba rusă. lată doar cîteva 
extrase: “limba rusă... se foloseşte pe 
teritoriul republicii alături de limba 
moldovenească în calitate de limbă 
de comunicare între naţiuni...” (Art. 3); 
“.... se asigură traducerea în limba 
rusă a documentelor în organele pu- 
terii de stat...” (Art. 9); *... lucrările de 
secretariat pot fi efectuate în limba 
rusă...” (Art. 12); “documentaţia... care 
se expediază peste hotarele R.S.S.M. 
se întocmeşte în limba rusă...” (Art. 
14); “Lucrările de secretariat la 
notariatele de stat... se efectuează în 
limba de stat sau în limba rusă” (Art. 
17); “R.S.S.M. garantează dreptul la 
educaţia preşcolară, la studii medii de 
cultură ge- nerală, medii de specia- 
litate tehnico-profesionale şi superi- 
oare în limbile moldovenească şi 
rusă...” (Art. 18, vezi şi Art. 19); “Diser- 
taţiile se susţin în limba moldove- 
nească, rusă...” (Art. 22); “mani- 
festările de importanţă unională se 
desfăşoară în limba rusă...” (Art. 23); 
“Denumirile ministerelor, comitetelor 
de stat, departamentelor... se formu- 
lează în limba de stat şi se traduc în 
limba rusă...” (Art. 25); “Blanchetele 
oficiale... textele afişelor, anunţurilor 
publice..., denumirile mărfurilor, in- 
strucţiunile referitoare la ele... se 
întocmesc în limba de stat şi în limba 
rusă...” (Art. 27, 28, 29). 

Din cele citate se înţelege clar 
în ce măsură este “de stat” limba de 
stat şi ce cheltuieli neverosimile s-a 
angajat să facă Moldova de dragul 
aşa-zisului bilingvism “armonios” 
moldo-rus, care a fost şi a rămas un 
monolingvism rus pe întreg teritoriul 
republicii. 

e) Guvernul urmează să dea 
dispoziţiile necesare pentru a se înce- 


pe, în sfîrşit, procesul de atestare a 


alolingvilor, care funcţionează în tot 
felul de instituţii de stat, în economie, 
industrie, cultură, învăţămînt, ocro- 
tirea sănătăţii, comerţ, organe judicia- 
re etc., şi care, venind în contact cu 
băştinaşii, au nevoie de limba română 
doar “la nivelul comunicării necesare 
pentru îndeplinirea obligaţiilor profe- 
sionale” (Art. 7). 

Atestarea pentru “gradul de 


cunoaştere a limbii române” nu trebuie 
să se transforme într-o sperietoare 
pentru alolingvi, ci să fie mai degrabă 
un stimulent pentru a studia cît mai 
profund limba oficială în scopul inte- 
grării spirituale în spaţiul românesc. 
Atestarea s-ar putea desfăşura pe 
etape, într-o atmosferă calmă, bine- 
voitoare, fără zdruncinări psihice şi 
morale, fără insinuări şi consecinţe 
tragice pentru cei testaţi. Aplicînd o 
tehnologie loială, cauza ar avea numai 
de cîştigat. 

f) Ministerul Educaţiei şi Ştiinţei 
pînă acum nu s-a pronunţat explicit 
care este statutul limbii ruse în şcoala 
primară, medie de cultură generală, 
în gimnazii şi licee. Elevii continuă s-o 
înveţe în mod obligatoriu ca limbă 
străină (de rînd cu franceza, engleza, 
spaniola, germana etc.), dar în acelaşi 
timp rusa nu se egalează cu una 
dintre limbile moderne. Ea vine ca şi 
cum “peste plan”. Acelaşi lucru se 
întîmplă şi cu literatura rusă ca obiect 
de studiu. Situaţia nu este suficient 
de clară, iar tributarii ei sînt elevii 
suprasolicitaţi. 

După noi, ar fi rezonabil ca limba 
rusă să figureze în planurile de studii 
ca disciplină opţională, iar literatura 
rusă să fie inclusă în cursul de lite- 
ratură universală. 

In R.M. se vorbeşte încă foarte 
puţin limba română. E o constatare 
nu prea optimistă, e adevărat.Din 
păcate, mai sînt cetăţeni care “se 
jenează” a comunica în limba stră- 
moşilor şi continuă să se umilească 
în faţa alofonilor. Să nu uităm că 
sîntem acasă, pe. pămîntul nostru 
“plămădit cu sîngele şi întărit cu 
oasele înaintaşilor noştri” — după cum 
spunea Barbu Delavrancea. Să ţinem 
mereu minte şi cuvintele lui Pan 
Halippa, care în “Poruncile graiului 
national” scria: “Dragii mei! Gîndiţi-vă 
că în toată viaţa trebuie să daţi locul 
întîi limbii noastre strămoşeşti. Vorbiti 
în limba voastră acasă cu ai voştri, 
cu prieteni şi cu oricine, chiar şi cu 
un străin, căci se cade ca străinul să-ţi 
înveţe limba maternă... Vorbiţi numai 
limba voastră, dar vorbiţi-o frumos!”. 
Oare cît timp ne mai trebuie pentru a 
răspunde . la îndemnul strălucitului 
nostru înaintaş?! 

PRESA ŞI IDEEA DE LIBERTATE 


Cu mîna pe inimă... 

Nicolae CORLĂTEANU, 
academician 


1989 


La sfîrşit de deceniu, secol şi 
mileniu e pe deplin firesc să încercăm 
a stabili ce a însemnat şi ce semnifică 
în raport cu fiinţarea noastră, a fiecă- 
rui român basarabean, trecerea de la 
un regim politic, social, economic, cul- 
tural la altul. Una dintre caracteristicile 
fundamentale ale acestei primeniri îmi 
pare că trebuie să vizeze presa, rolul 
ei distinct în răspîndirea ideii de liber- 
tate în sensul adevărat al acestui 
cuvînt care înseamnă: a nu constrînge 
pe cineva să acţioneze contrar dorin- 
tei şi convingerilor sale. Presa nu mai 
este, nu are dreptul să mai fie, acum 
un tribunal ce condamnă pe cei ce se 
abat de la normele prestabilite. Am 
scăpat, se pare, de indicaţiile şi hotă- 
rîrile cc-ului (moscovit sau chişinău- 
ian). Altfel vorbind, sîntem pe calea 
redobîndirii demnităţii de cetăţean, a 
drepturilor civice şi morale, deşi acest 
deceniu nu a făcut să dispară încă 
teama revenirii (poate sub altă formă) 
la trecutul nu tocmai îndepărtat. 


În al doilea rînd, în aceşti ani 
ne-am dat seama că limba pe care o 
vorbim noi, basarabenii, ca printr-un 
miracol a reînviat, asemeni păsării 
Phoenix, care a renăscut din propria 
cenuşă, datorită instinctului firesc de 
supravieţuire. 

La sfîrşitul secolului al XVII-lea 
marele om de ştiinţă, Dimitrie Cante- 
mir a subliniat, inclusiv în limbaj grafic, 
printr-o compoziţie alegorică, rolul 
cunoaşterii în aprecierea realităţii, 
constatînd că omul se deosebeşte de 
animale prin minte şi înţelepciune. Ro- 
lul minţii, al înţelepciunii şi al cugetării 
este specific fiinţei umane ce se 
remarcă printr-o atitudine raţională a 
comportamentului său. Neagoe Basa- 
rab (domnul Ţării Româneşti în anii 
1512-1521), în învăţăturile sale către 
fiul Theodosie, considera că: “Mintea 
este cap şi învăţătură dulce. Sfîrşitul 
ei este preamărit. Mintea este un dar 
şi o comoară netrecătoare, care nu 
are sfîrşit niciodată”. Intuiţia critică şi 
discernămîntul sînt indispensabile 
accesului spre un mod de viaţă plin 
de demnitate. Acestea şi alte precepte 
i-au determinat pe cei de la 1989 să 
ajungă să perceapă şi să realizeze 
ceea ce au înfăptuit în ziua de 31 
august. 

Fapta lor va rămîne înveşnicită 
în memoria urmaşilor. 


Primul ziar postbelic în grafie latină. Anul 1989. 


Bece aui de la adoptarea legislaţiei lingvistice 23 


Dumitru DIACOV, 
Preşedintele Parlamentului 
Republicii Moldova 


E OPORTUNĂ 
MODIFICAREA 
PROGRAMULUI 
DE FUNCȚIONARE 
A LIMBILOR 


1. În cei zece ani care s-au scurs 
de la adoptarea legilor cu privire la 
limba de stat a Republicii Moldova şi 
cu privire la revenirea limbii moldo- 
veneşti la grafia latină situaţia lingvis- 
tică din ţara noastră s-a redresat 
simţitor. Astăzi limba română este lim- 
ba oficială de lucru a tuturor insti- 
tuţiilor de stat, începînd cu Preşe- 
dinţia, Parlamentul, Guvernul şi termi- 
nînd cu primăriile. Limba de stat a 
devenit limba procedurii judiciare, a 
lucrărilor interne de secretariat, a 
documentaţiei de evidenţă, de dare de 
seamă şi a celei financiare de la 
întreprinderi, din instituţii şi organizaţii. 
S-a trecut, în măsură aproape deplină, 
la utilizarea formularelor-tip în limba 
de stat, care se tipăresc şi se pun în 
circulaţie cu avizul Centrului Naţional 
de Terminologie. 

Pe parcurs au funcţionat şi orga- 
nizaţii de stat învestite cu sarcina de 
a implementa în toate domeniile vieţii 
noastre legislaţia lingvistică: De- 
partamentul Limbilor, iar mai apoi — 
Departamentul Relaţii Naţionale şi 
Funcționarea Limbilor. S-au întreprins 
eforturi susţinute pentru studierea 
limbii române de către băştinaşi şi 
alolingvi, pentru studierea limbilor 


minorităţilor naţionale de către purtă- 
torii acestora. S-a trecut parţial şi se 
trece în continuitate la învățămîntul 
primar şi mediu în limba reprezentan- 
ţilor etniilor conlocuitoare (bulgari, 
ucraineni etc.). 

Rezultate evidente în acest 
sens se atestă în Ministerul Culturii, 
al Afacerilor Externe, al Sănătăţii, în 
majoritatea organizaţiilor, instituţiilor 
din municipiul Chişinău, judeţele 
Orhei, Tighina etc. 

` Concomitent, trebuie să menţio- 
năm că, în virtutea unor cauze obiec- 
tive, dar şi subiective, Programul com- 
plex de Stat pentru asigurarea functio- 
nării limbilor vorbite pe teritoriul repu- 
blicii a rămas în mare parte nerealizat. 
Cursurile de studiere a limbii de stat, 
care au activat la prima etapă a imple- 
mentării legislaţiei limbilor şi care au 
necesitat importante mijloace finan- 
ciare, nu au avut efectele aşteptate. 

In rezultatul necunoaşterii de 
către o parte din funcţionarii de stat a 
limbii române, în unele organe ale 
administraţiei publice centrale şi lo- 
cale, limba documentaţiei, a comuni- 
cării cu organele ierarhic inferioare 
rămîne rusa. Se are în vedere Minis- 
terul Agriculturii şi Industriei Prelucră- 
toare, al Afacerilor Interne, al Apărării, 
Departamentul Protecţie Civilă şi 
Situaţii Excepţionale, Agenţia Naţio- 
nală pentru Geodezie, Cartografie şi 


Vin din munţii latiniei... 

Cadastru etc., în unele dintre locali- 
tăţile judeţelor Bălţi, Cahul, parţial în 
municipiul Chişinău. . 

2. Schimbările în bine ale situa- 
tiei lingvistice din republică, menţio- 
nate la p. 1 al prezentei anchete, s-au 
realizat, evident, cu concursul nemij- 
locit al Preşedinţiei, al Parlamentului, 
şi Guvernului.. Este evident însă că 
munca cea mare în vederea imple- 
mentării complete a legislaţiei lingvis- 
tice în toate sferele vieţii noastre încă 
ne aşteaptă. Este nevoie de o atitu- 
dine mai serioasă faţă de aceste 
probleme din partea unui şir de organe 
abilitate din centru şi de pe teren, a 
comisiilor ministeriale, judeţene şi 
municipale pentru funcţionarea lim- 
bilor şi relaţiile interetnice. În cazurile 
încălcării legislaţiei lingvistice (lipsa 
de operativitate şi eficienţă în introdu- 
cerea limbii de stat drept limbă de 
lucru, deficienţele la compartimentele 
informaţii, denumiri, reclamă etc.), 
organele procuraturii trebuie să reac- 
ţioneze fără întîrziere la sesizările 
rezultate din controalele efectuate de 
specialiştii de la Departamentul Relaţii 
Naţionale şi Funcționarea Limbilor, ale 
organelor subordonate din teritoriu. 

Cît priveşte Articolul 13 din Con- 
stituţie, nu consider că modificarea lui 
ar prezenta o urgenţă de stat. Iden- 
titatea limbii moldoveneşti şi a celei 
române a fost recunoscută oficial, nu 
există restricţii în folosirea glotoni- 
mului “limba română”, fapt demonstrat 
de multiplele publicaţii periodice de la 
noi, de presa electronică etc. Deci, la 
o eventuală modificare a Legii de bază 
a statului s-ar putea reveni şi la acest 
articol. Dar, repet, nu aceasta este cel 
mai important lucru în realizarea 
legislaţiei lingvistice. Principalul este 
ca limba de stat să-şi ocupe cît mai 
curînd locul meritat în toate sferele 
vieţii noastre, să fie asigurată realiza- 
rea Programului complex de funcţio- 
nare a limbilor vorbite pe teritoriul ţării. 

3. La etapa iniţială a implemen- 
tării legislaţiei lingvistice s-au depus 
eforturi în vederea schimbării mentali- 
tăţii alolingvilor faţă de necesitatea 
studierii limbii de stat. In anii 1989- 
1997 în ţară au funcţionat peste două 
mii de cursuri de studiere a limbii 
române, frecventate de circa 37 mii 


de persoane. Azi mai activează doar 
circa o sută de asemenea cursuri, 
care întrunesc abia la două mii de 
doritori de a studia limba de stat. 
Cauzele acestei situaţii rezidă în ne- 
respectarea întocmai a legislaţiei lim- 
bilor într-un şir de organe şi localităţi, 
ceea ce a condus la faptul că o parte 
din alolingvi nu consideră studierea 
limbii române drept o necesitate vi- 
tală. ŞI, cu părere de rău, chiar o parte 
dintre consîngenii noştri nu au făcut 
nici un efort pentru a respecta legis- 
laţia respectivă, unii dintre ei şi azi 
continuînd să scrie cu literele alfabe- 
tului chirilic. Pe de altă parte, şi-a spus 
cuvîntul şi lipsa unor metode moderne 
de însuşire intensivă a limbilor, defi- 
citul de cadre didactice, manuale, 
materiale instructive etc. 

4. Situaţia lingvistică, precum şi 
celelalte componente ale sferei so- 
ciale din ţara noastră, este legată 
indisolubil de starea materială precară 
în care ne aflăm. Redresarea ramurilor 
economiei naţionale, rezolvarea pro- 
blemelor de ordin material ale oame- 
nilor ar permite şi canalizarea mai 
eficientă a eforturilor spre îmbună- 
tăţirea stării de lucruri din domeniile 
sociale, inclusiv în raport lingvistic. 
Conjugarea eforturilor tuturor ramurilor 
puterii, aportul mai eficient al “puterii 
a patra” din stat ar schimba în bine 
situaţia lingvistică. Ar fi oportună o 
modificare de către Guvern a Progra- 
mului complex de Stat pentru functio- 
narea limbilor vorbite pe teritoriul 
republicii în direcţia aducerii lui în 
concordanţă cu realităţile zilei. 

Alexei MARINAT, 
scriitor 


TREBUIE S-O LUĂM 
DE LA ÎNCEPUT, 

CU NOI REGULI, 
MAI DRASTICE 


1. La început a fost Cuvîntul... A 
fost epoca de Renaştere a limbii şi — 
prin limbă — a conştiinţei naţionale. 
Moldovenii începuseră să vorbească 
în glas, pre limba lor, pe străzi, în ma- 
gazine, în autobuze şi troleibuze, şi 
chiar la adunări! Pînă şi alolingvii 
celebri prin replica: “Govorite po celo- 


veceski!” au început să-şi ciulească 
urechile şi să se întrebe: ce se întîm- 
plă, ce-o să fie şi cum o să fie? Şi, 
după niscaiva protestări şi burzuluieli, 
s-au pus pe treabă: au purces la 
învăţarea limbii autohtonilor, a localni- 
cilor, a pămîntului... Funcţionarii frec- 
ventau cercurile de studiere a limbii 
de stat. Lucrătorii din sfera deservirii 
populaţiei s-au pus pe roate şi erau 
cît pe ce să atingă cotele necesare 
de convieţuire lingvistică. Medicii au 
frînt grămezi de creioane, dar au reuşit 
totuşi să treacă la scrierea fişelor 
medicale în limba română. Pînă şi 
conţopiştii din cancelarii afişau pe 
tablă “avize” şi “ordonanţe”, întocmeau 
procesele-verbale de la adunări în 
limba de stat, întreţineau legătura cu 
alte instituţii şi aşezăminte prin “Avem 
onoarea a vă comunica...”. Dar asta 
n-a durat mult. 

Dinozaurul primitivismului a dat 
din coadă şi a răsturnat toată mobila 
din magazin, aranjată pe nou. La 
putere au venit moţpanii cu circum- 
ferinţa de 380° şi au închis toate ori- 
zonturile care începuseră să licăreas- 
că. În locul Cuvîntului s-a deschis... 
mormîntul. 

2. Acum, după ce comuniştii 
agrarieni sau agrarienii comunişti, fiind 


Faţă în faţă cu virulenţa. 

Ora adevărului. 


la guvernare, au anihilat principiile 
naţionale în toate domeniile de viaţă 
şi activitate din republică, şi au 
legalizat analfabetismul lingvistic prin 
Art. 13 din Constituţie, noului parla- 
ment şi noului guvern nu le rămîne 
decît să curețe grajdul cu propriile 
mîini. Articolul 13 din Constituţie 
trebuie modificat: limba de stat în 
Republica Moldova este limba 
română! Şi de aici trebuie să pornim. 
Trebuie reinstaurat Departamentul 
pentru funcţionarea Limbilor cu toate 
atribuţiile şi cu programul pe care l-a 
avut. Trebuie s-o luăm de la început, 
cu noi reguli, mai drastice. Odată ce 
avem în imn cuvintele: “Limba 
noastră e-o comoară...” trebuie să 
respectăm acest adevăr prin poziţia 
de drepţi în faţa lui. E timpul să ne 
stimăm măcar cît de cît, dacă nu în 
măsura în care o fac alte popoare din 
fostele republici unionale. 

3. Dacă noi nu ne facem cruce 
la icoana noastră, de ce ar face-o 
pentru noi cei de o altă credinţă? 

4. Americanii care vin în 
Moldova cu diferite misiuni, ne-au 
demonstrat că limba română se poate 
învăţa în 3 luni. Ruşii care au trăit aici 
cîte 50 de ani n-au învăţat nici măcar 
să pronunţe corect numele vecinului 
său de provenienţă română. Ei n-au 
avut nevoie să înveţe limba poporului 
pe care l-au stăpînit; aceasta n-au 
făcut-o nici savanții istorici care au 
rescris istoria acestui popor, n-au 
făcut-o nici savanţii-filologi care au 


scris tratate despre limba băștinașilor. 
Alolingvii nu vor învăţa limba din al- 
truism, ci numai dacă vor fi interesaţi 
economic. Dacă posturile pe care le 
vor ocupa şi leafa pe care o vor ob- 
ţine va depinde de gradul de cu- 
noaştere a limbii de stat, ei se vor con- 
forma imediat acestor principii. Există 
o lege internaţională de neclintit, 
potrivit căreia orice funcţionar trebuie 
să cunoască limba de stat a ţării în 
care îşi exercită funcțiunea. Această 
lege trebuie aplicată, fără întîrziere, 
şi în Republica Moldova. 

Există vreun funcţionar de naţio- 
nalitate rusă care să ocupe un post 
în sfera statală, juridică, comercială 
sau culturală — fără să cunoască 
limba băştinaşilor — în SUA sau Dane- 
marca, în Estonia sau Madagascar, 
în China sau în Camerun? Şi atunci de 
ce în Republica Moldova artrebui să 
se întîmple la fiecare pas cazuri cînd 
cel ce vinde bilete la tren nu-l înţelege 
pe călător, cel ce lecuieşte — pe 
pacient, iar cel ce judecă nu poate lua 
act de argumentele inculpatului? 

Oare problema aceasta să fie 
atît de complicată încît să nu poată fi 
rezolvată fără zdruncinări, referendu- 
muri şi bătălii în parlament? Este ţara, 
este guvernul, este limba de stat, — 
ce se mai cere? Să ne respectăm! 
Oare n-a venit vremea!? 

Nicolae ANDRONIC, 
Prim-viceprim-ministru 
al Republicii Moldova 


STATUL ESTE DATOR 
SA STIMULEZE 
STUDIEREA LIMBII 
OFICIALE 


1. Cu trecerea timpului ne dăm 
bine seama că actele legislative 
adoptate acum zece ani sînt departe 
de a fi perfecte şi nu mai reflectă 
necesităţile actuale. Cu toate aces- 
tea, ele constituie un pas progresist 
în acest domeniu, fapt care nu poate 
fi tăgăduit. Să mai ţinem cont şi de 
atmosfera zbuciumată de atunci, cînd 
compromisul era inevitabil. 

In acest domeniu, punctul ne- 
vralgic: îl constituie, totuşi, îndepli- 
nirea prevederilor legislaţiei în vigoare. 
Foarte anevoios ne apucăm să facem 
un lucru bun şi peste o vreme îl dăm 
uitării sau trunchiem legile, prin modifi- 
cări interminabile. 

2. Fiecare dintre aceste auto- 
rităţi publice să-şi îndeplinească mi- 
siunea ce-i revine, reieşind din prero- 
gativele constituţionale (nu le vom enu- 
mera aici). l 

„Cît priveşte modificarea Art. 13 
din Constituţia Republicii Moldova. Vă 
referiţi la glotonimul limba română în 
loc. de limba moldovenească? În 
acest sens, opinia lingviştilor este 
bine cunoscută şi orice discuţii sînt 
inutile. Totul depinde de decizia Parla- 
mentului. Dar ţinînd cont de raportul 
de forţe din actualul Legislativ, nu aş 
vrea să-mi fac prea mari iluzii. 

Aici ar fi utilă şi o altă modifi- 


care. Deşi locuţiunea de stat mai 
înseamnă şi oficial(ă), nu toţi identifi- 
că limba de stat cu limba oficială. 
Deci, modificarea respectivă este o 
necesitate şi nu un joc de cuvinte. Nu 
va lipsi nici comentariul: limba ofi- 
cială este limba prin care se expri- 
mă, oral sau scris, autorităţile pu- 
blice. Comentariul îşi poate găsi locul 
în legile respective. 

3-4. În linii mari, răspunsul la 
aceste întrebări poate fi întrezărit şi 
în reflecţiile de mai sus. Sînt necesa- 
re, totuşi, cîteva observaţii suplimen- 
tare. Indiferent de persoană, cunoaş- 
terea unei sau a mai multor limbi este 
impusă de necesitatea de a comuni- 
ca, de a-ţi realiza calităţile profesio- 
nale, de a te conforma unor cerinţe 
obligatorii. 

De ce, de exemplu, o firmă, 
angajînd. un salariat, condiţionează 
cunoaşterea de către persoana dată 
a unei sau a unor anumite limbi mo- 
derne, pe cînd la numirea în funcţie a 
unui ministru este trecut cu vederea 
faptul dacă acesta posedă sau nu 
limba oficială? De ce în sfera deser- 
virii nu este obligatorie cunoaşterea 
limbii oficiale? 

Pe de altă parte, metodele de 
constrîngere nu pot fi valabile în toate 
situaţiile. Statul este dator să stimu- 
leze studierea atît a limbii oficiale, cît 
şi a limbilor moderne. Dictată de 
specificul activităţii, cunoaşterea mai 
multor limbi se poate încuraja, în 
condiţiile legii, prin mărirea remune- 
raţiei, prin înlesnirea avansării pe trep- 
tele carierei etc. 

Mai este un lucru de care ne 
temem, într-un fel, să vorbim: mulţi 
băştinaşi posedă o limbă pe care nu 
aş îndrăzni s-o numesc literară. Şi 
dacă noi înşine nu ne stimăm limba, 
cum am face ca să ne-o îndrăgească 
alolingvii? Pe acest tărîm, să pornim 
de la noi continuînd cu ei. 

Grigore VIERU, 
scriitor 


SÎNT NECESARE 
SANCŢIUNI, 
IAR NU ACŢIUNI 


1. Există, ştie toată lumea, o 
mafie economică, una politică şi alta 
(lucru pe care îl ştim mai puţini), 
lingvistică. Aceasta din urmă, îndeo- 
sebi ea, urmăreşte, în mod programat, 
un singur scop: distrugerea noastră 
ca fiinţă etnică. lată de ce trebuie 
osîndiţi nu atît cei care nu se supun 
legilor lingvistice în vigoare, cît cei 
care le emit de formă, neavînd nici 
un interes pentru executarea activă 
şi respectuoasă a lor. Acolo unde 
mafia lingvistică nu este supusă nici 
unui control statal nu mai există nici 
stat. 

Pot îndura creştineşte statul 
aflat, din cauza conjuncturii politice 
internaţionale, în afara graniţelor sale 
istorice, dar nu şi statul scos în afara 
a ceea ce, în fond îl defineşte ca 
structură statală. Cu alte cuvinte, 
scos în afara limbii sale naţionale. 

2. Articolul 13, am mai spus-o, 
este Armata a 14-a de ocupație. 
Sîntem, aşadar, ocupați de propria 
constituţie. 

Cu sula în coastă, îngrădită de 
cel mai neruşinat şi mincinos articol, 
constituţia noastră are, prin acest 
articol, numai gură pentru a debita 
inepţii şi a rumega nişte cîrnaţi, dar 
nu şi braţe care să ne clădească un 
stat cu adevărat naţional. 

Nu mă întreb de ce nu ridică di 
Preşedinte Lucinschi problema schim- 
bării veninosului articol, deşi dumnea- 
lui nu poate fi absolvit de respectiva 
responsabilitate, mă întreb de ce n-a 
ridicat-o pînă acum Alianţa pentru 
Democraţie şi Reforme, cerînd cate- 
goric modificarea prin vot a ruși- 
nosului articol. Mai ales că Alianţa, 
după cîte ştiam, este majoritară. 


3. Mentalitatea a rămas ace- 
eaşi. Din 1812 ea nu s-a modificat 
defel şi nu se va modifica‘ nicicînd. 
Pentru că nu poţi schimba psihologia 
unui popor, mai ales, psihologia unui 
popor cuceritor şi arogant. Din păcate, 
putem vorbi numai de nişte schimbări 
în atitudinea alolingvilor care, în 
comportamentul lor din ultimul timp, 
exprimă o ignoranță mai accentuată, 
dacă nu chiar o agresivitate deschisă 
faţă de limba graiului nostru. Contro- 
lînd abuziv structurile noastre econo- 
mice, alolingvii controlează distructiv 
şi structurile noastre lingvistice, 
inspectînd astfel statul întreg. Nu mă 
doare capul că străinii nu ne cunosc 
limba şi nu vor să guste farmecul şi 
dulceaţa ei — mă supără că, în ultimul 
timp, se impune, la nivel de minister, 
în instituţiile noastre de învăţămînt, 
limba rusă ca a doua limbă de stat. 
Or, se ştie bine că acolo unde vine în 
mod mascat limba slavilor ca a doua 
limbă de stat, aceasta aruncă din cuib, 
ca puiul de cuc, graiu! băştinaşilor. 

4. Sînt necesare sancţiuni, iar 
nu acţiuni. Sancţiuni concrete, iar nu 
acţiuni pe hîrtie. Mai exact, ar trebui 
aplicate asprimile disperate, să zicem 
aşa, pe care, constituţional, le aplică 
Ţările Baltice. Asprimi care îi deter- 
mină pe alolingvi, în cele din urmă, 
să omenească ţara care îi găzdu- 
ieşte. 

Cu alte cuvinte, alolingvii nu 
trebuie lăsaţi în voia apucăturilor. 
Asta pentru binele nostru şi al lor, 
desigur. 

Avem o frumoasă vocaţie a 
găzduirii. Dar ea însăşi trebuie ve- 
gheată necontenit. Este ruşinos să ne 
bălăcim în apele unui dor, ca nişte 
copii, cînd dorul însuşi se întoarce 
împotriva fiinţării noastre. 

SCRIITORII | 
ŞI LIMBA ROMÂNĂ 


lon Dumeniuk, un ostaş ră- Epicentrul evenimentelor de acum 
pus pe baricade. zece ani. 

lon CIOCANU, 

doctor în filologie, 

şeful Direcției promovare 

a limbii oficiale şi control 
asupra respectării legislaţiei 
lingvistice din cadrul 
Departamentului Relaţii 
Interetnice şi Funcționarea 
Limbilor 


SĂ CORECTĂM 
GREŞELILE COMISE 
ÎN PROMOVAREA 
LIMBII ROMÂNE 


1.Legislaţia lingvistică adoptată 
acum zece ani a fost o izbîndă istorică 
a românilor est-pruteni, treziţi la viaţă 
naţională. Ea a constituit o temelie 
juridică absolut necesară satisfacerii 
nevoii de redresare a situaţiei lingvis- 
tice de la noi. O temelie pe care n-am 
ştiut ce şi cum să zidim din capul 
locului. De aceea... 

2. Preşedinţia, Parlamentul şi 
Guvernul trebuie să se angajeze în 
mod serios în procesul de redresare 
a situaţiei lingvistice. În primul rînd, să 
purceadă operativ la aducerea legisla- 
tiei lingvistice în consens cu realităţile 
de după 1989, cînd a) limba rusă a 
încetat să mai fie limbă “de comuni- 
care între naţiuni”, cum fusese pe 
timpul Uniunii Sovietice, b) limba noas- 
tră, declarată de stat, urmează să 
îndeplinească rolul ce i se cuvine — 
de a fi respectată pretutindeni şi de 
absolut toţi funcţionarii din teritoriul 
(teritoriile) statului, c) limba moldove- 
nească, despre care se scria în legile 


din 1989, nu este decît aceeaşi limbă 
română, după cum s-a demonstrat 
între timp cu lux de amănunte şi graţie 
cărui adevăr e timpul ca numele 
autentic să fie fixat şi în Constituţie. 

3. În mentalitatea populaţiei 
alolingve schimbările. principale şi 
principiale s-au produs atunci, în 1989. 
Ca şi în celelalte foste republici unio- 
nale sovietice, populaţia alolingvă a 
realizat că şi la noi este necesar să 
devină “de stat” limba populaţiei băşti- 
naşe majoritare şi că, prin urmare, 
această limbă, numită pe atunci 
“moldovenească”, trebuia s-o cunoas- 
că şi alolingvii, cu deosebire cei cu 
funcţii de conducere şi angajaţii în 
sfera socială, adică în transporturi, 
ocrotirea sănătăţii, comerţ etc. Că 
începuseră unele acţiuni de protest în 
est? Ele n-ar fi luat amploare şi n-ar fi 
ajuns la conflict armat, dacă nu s-ar 
fi amestecat Kremlinul, L.ukianov şi 
chiar Gorbaciov, ambii supăraţi că 
Republica Moldova nu vroia să sem- 
neze odiosul “tratat unional”. 

Dacă nu s-ar fi amestecat Mos- 
cova, schimbarea iniţială în mentali- 
tatea populaţiei alolingve ar fi dat 
rezultatele fireşti în atare cazuri: alo- 
lingvii ar fi însuşit pînă la urmă limba 
acestui pămînt şi ne-am fi ocupat de 
problemele economice, din păcate — 
lăsate pe seama străinilor. 

Din cîte am citit şi am dedus în 
urma nenumăratelor discuţii cu oame- 
nii, inclusiv cu oameni politici de ori- 
gine rusă şi ucraineană, rusofonii erau 
pe deplin gata să accepte glotonimul 
limba română, dacă l-ar fi acceptat 
politicienii şi guvernanţii de origine 
autohtonă. 

Toate acestea referitoare la înce- 
puturi. Cu timpul, mai ales după con- 
flictul armat din 1992, încheiat exact 
aşa cum a dictat, desigur neoficial, 
Kremlinul, mentalitatea populaţiei 
alolingve vizavi de limba română şi 
rolul ei în statul nostru a suferit schim- 
bări esenţiale în rău. Chiar în presă 
au început să ni se dea replici că, 
chipurile, am fi uitat conflictul izbucnit 
“din cauza limbii”. S-au adăugat curînd 
ieşirile impertinente împotriva imple- 
mentării limbii de stat în toate sferele 
de activitate ale Republicii Moidova, 
împotriva denumirii corecte a limbii 
noastre, împotriva unei închipuite mar- 
ginalizări a limbii ruse (pe care mulţi 

Net, net, net... 


ideologi de origine alogenă şi aloglotă 
o doresc limbă “de comunicare între 
naţiuni” pe teritoriul nostru) ale politi- 
cienilor încadraţi în campaniile elec- 
torale. Cum erau să se păstreze şi să 
se consolideze schimbările pozitive 
în mentalitatea populaţiei alolingve, 
dacă un A. Kişerin, un V. Krîlov, apoi 
şi o V. Abramciuk şi o M. Liviţki pro- 
miteau anularea atestării cadrelor de 
conducere şi a celor din sfera socială 
sub aspectul cunoaşterii limbii de stat 
şi declararea limbii ruse a doua limbă 
oficială în Republica Moldova? 

1994 este anul schimbării cate- 
gorice în rău a mentalităţii populaţiei 
alolingve vizavi de limba noastră din 
cauza miopiei Partidului Democrat 
Agrar, ascultător şi chiar executor al 
pretențiilor deocheate ale socialiştilor 
şi interfrontiştilor. De fapt, nu numai 
ascultător şi executor, de vreme ce 
mai duşmănoşi decît cei mai duş- 
mănoşi ruşi de pe glob faţă de numi- 
rea corectă a limbii noastre şi de 
necesitatea cunoaşterii ei de către 
funcţionarii alogeni şi alogloţi s-au 
dovedit — în cuvîntări, articole şi 
chiar cărţi! — românii de teapa lui 
Anatol Păpuşoi şi Vasile Stati. 


4. Pentru a asigura de facto 


funcţionarea limbii române în toate 
sferele vieţii Republicii Moldova, se 
cer înfăptuite prea multe acţiuni ca să 
le putem cuprinde pe toate în acest 
răspuns. În orice caz, nu trebuie să 
se organizeze vreun referendum cît 
timp oamenii nu au fost şi nu sînt nici 
în prezent instruiți corect şi suficient 
din punct de vedere lingvistic şi isto- 
ric, iar în afară de aceasta nu au ce 


mînca, ce îmbrăca, ce încălţa, nu 
citesc ziarele şi revistele româneşti, 
nu ascultă emisiunile radiofonice pe 
teme lingvistice etc. 

In mod prioritar, după fixarea 
denumirii corecte a limbii noastre în 
Constituţie şi adoptarea unor legi 
despre limbi în consens cu realităţile 
de azi, despre care am mai pomenit, 
trebuie să corectăm greşelile comise 
în promovarea limbii române de la 
1989 încoace. De exemplu: 1) limba 
română să fie declarată limbă de pre- 
dare (de funcţionare) în toate grădini- 
tele şi şcolile secundare pentru ca mai 
tirziu nici să nu apară necesitatea 
atestării cadrelor sub aspectul cu- 
noaşterii limbii de stat; 2) probleme- 
lor dezvoltării şi funcţionării limbii 
române să li se acorde în adevăr aten- 
ţie în presă, la radio şi televiziune; ce-i 
drept, pentru aceasta Preşedinţia, 
Parlamentul şi Guvernul ar trebui să 
susţină şi să încurajeze presa şi 
cartea naţională; 3) de implementarea 
limbii române în toate sferele de acti- 
vitate ale statului să răspundă — în 
fapt! — conducătorii de toate ran- 
gurile, după cum se stipulează în Art. 
30 din Legea “Cu privire la funcţio- 
narea limbilor vorbite pe teritoriul Re- 
publicii Moldova”, ajutaţi — iarăşi subli- 
niem: în fapt! — de Procuratura statu- 
lui, care în prezent s-a eschivat defini- 
tiv de la supravegherea respectării 
legislaţiei lingvistice, şi de un organism 
statal serios, învestit cu funcţia de a 
aplica sancţiunile prevăzute de lege 
tuturor celor care ignorează limba 
română. 

Vasile MELNIC, 

şef al Catedrei de Limba 
Latină a Universităţii 

de Medicină şi Farmacie 
“N. Testemițanu” 


LIMBA ROMÂNĂ — 
PILON AL IDENTITĂŢII 
NEAMULUI 


1. Dacă e să fiu sincer şi 
obiectiv, situaţia lingvistică în R.M. a 
rămas la nivelul anilor '60-'70. Legile 
lingvistice adoptate acum 10 ani 
continuă să rămînă numai pe hirtie. 
Dezastrul lingvistic e pe potriva 
dezastrului economic şi social-politic. 
In acest sens aş vrea să amintesc 
de o culegere de eseuri, apărută la 
Sarajevo în 1987, semnată de scriito- 
rul Dzevad Karahasan şi intitulată 
Limbă şi frică. Autorul scoate în 
evidenţă motivul fricii ca o noţiune 
esenţială în reflecţiile despre funcţio- 
narea unei limbi. Se pare că frica ne 
“călăuzeşte”, ne paşte şi pe noi. In 
statul nostru se încearcă a salva de 
frică un trecut inventat, care ni s-a 
impus cu forţa. Frica de a nu-i ofensa 
pe cei ce ne-au călcat în picioare 
limba timp de peste 50 de ani, pe cei 
ce nu doresc să cunoască adevărul 
ştiinţific şi istoric despre limba, cultura 
şi istoria neamului nostru, pe cei ce 
nu vor să ştie (şi nici să audă) de limba 
oficială a Republicii Moldova îi urmă- 
reşte pe demnitari peste tot — la 
Preşedinţie, Parlament, Guvern. Gu- 
vernanţii noştri, spre deosebire de cei 
din ţările civilizate, fac din chestiunea 
cunoaşterii limbii române o problemă 


politică şi ridică românofobia la nivel 
de stat. Or, în toate ţările lumii, cetă- 
tenii statului sînt obligaţi să ştie limba 
oficială a ţării în care locuiesc. E 
firesc, ca cei aproximativ 300-350 mii 
de emigranţi ruşi din Franţa să vor- 
bească franceza, iar cei circa 800 mii 
de români din Austria să cunoască 
limba germană. 

Limba română, inclusiv cea din 
R.M., este pilonul identităţii neamului 
românesc. Anume de această iden- 
titate le este frică demnitarilor şi man- 
curților “băştinaşi”, promotori ai “limbii 
moldoveneşti”. Le e frică de limba lui 
Eminescu, Creangă, Sadoveanu, Coş- 
buc, Rebreanu, Vieru, Dabija, Vatama- 
nu etc. Poate de aceea în bibliotecile 
noastre numai 33 % din cărţi sînt în 
limba de stat. in ţara noastră — suve- 
rană şi independentă — rusofonii se 
simt ca la ei acasă. Pentru ei “Legea 
cu privire la limba de stat” nu există, 
alfabetul latin nu este respectat. De 
altfel nici legile conştiinţei şi ale 
bunului simţ nu sînt respectate. 

Am adoptat, în 1990, legile lin- 
gvistice în vigoare, ca să ne ocro- 
tească “sireaca limbă” română, dar, 
cu părere de rău, ne amintim de ele 
doar la 31 august sau, eventual, cu 
cu altă ocazie. Preşedinţia, Parlamen- 
tul, Guvernul, de la o vreme încoace, 
au uitat că avem “legea cu privire la 
statutul limbii de stat” sau îşi amin- 
tesc de ea doar de ochii lumii şi a 
oaspeţilor de peste hotare. In aceşti 
10 ani, e păcat să nu recunoaştem, 
s-au făcut şi unele lucruri bune, dar... 

Legea despre limba de stat 
funcţionează parţial sau nu funcţio- 
nează deloc, deoarece nimeni nu 
poartă nici o răspundere în acest sens. 
In ultimul timp mai marii în stat se 
fac a nu auzi glasul savanților, stu- 
denţilor, intelectualilor, se fac a nu 
vedea materialele publicate în presa 
republicană etc. Controalele efectuate 
în municipiul Chişinău şi istorica 
Decizie a Primăriei din 27 iulie 1997 
au confirmat cele spuse. S-au luat 
unele măsuri concrete, dar, din păca- 
te, pînă în prezent n-a fost avertizat 
nici un conducător de fabrică, uzină, 
departament sau minister pentru 
încălcarea grosolană a “legii cu privire 
la funcţionarea limbii de stat”. Proce- 

sele-verbale, întocmite de inspectorii 
respectivi în.urma controalelor efec- 
tuate, de membrii comisiilor pentru 
supravegherea respectării legislației 
lingvistice din preturi, raioane etc., cu 
propuneri şi opinii concrete, înmînate 
conducătorilor de întreprinderi şi insti- 


tuţii, au rămas fără răspuns. Birocraţii” 


şi partocraţii de odinioară, fiind la pos- 
turi de conducere, nici nu vor să audă 
de limba română ca limbă de stat (ofi- 
cială). Documentaţia, lucrările de sec- 
retariat în majoritatea cazurilor sînt în 
rusă, alfabetul latin nu e utilizat. In 
unele comisariate de poliţie şi militare 
(de exemplu — Bălţi, Chişinău — Cen- 
tru), în comerţ (a se vizita magazinele 
din Chişinău, Bălţi, Briceni, Vulcăneşti 
etc.), la Ministerul Apărării şi de Trans- 
port, în farmacii particulare şi de stat, 
în unele spitale şi policlinici (de exem- 
plu, policlinica nr. 12 din Chişinău), la 
oficiile poştale etc. — limba de stat e 
dată uitării. Nu e respectată “Legea” 
nici la radio şi televiziune. Orele de 
emisie în limba rusă ocupă un loc de 
frunte: “Mesagerul” în limba rusă, 
“Russkoe radio” etc. sînt adevărate 
izvoare de rusificare şi nerespectare 
a legilor lingvistice în vigoare. În multe 
emisiuni lipseşte titrarea în română, 
alfabetul latin nu e recunoscut: avem 
două emisiuni “Mesager” cu două 
alfabete şi în două limbi. De ce atita 
risipă de bani? Nu este oare suficientă 
emisiunea în limba română? Ne 
întrebăm, oare alfabetul latin, adoptat 
de Parlament, trebuie să fie cunoscut 
şi respectat numai de populaţia autoh- 
tonă? Oare reprezentanţii altor etnii 
(ruşii, ucrainenii, bulgarii etc.) nu 
trebuie să utilizeze alfabetul latin? 
Pentru rusofoni R.M. nu e stat? Or, în 
“Lege”... e scris negru pe alb: “Limba 
de stat este folosită în viaţa politică, 
economică, socială şi culturală a R.M. 
şi funcţionează pe baza grafiei latine”. 
Oare în Franţa cei circa 350 mii de 
emigranţi ruşi, scriu franţuzeşte cu 
alfabet rusesc? Are dreptate poetul 
Nicolae Dabija cînd afirmă: “Limba 
română este acasă, ca-n exil”. 
Supără extrem de mult agra- 
maţia textelor firmelor, panourilor, 
standurilor etc. de pe străzile Chişi- 
năului ortografiate, de fapt, mai mult 
în ruseşte. Şi astăzi se mai păstrează 
denumirile vechi de străzi şi stradele, 
fiind scrise chiar şi pe parbrizele 


microbuzelor, autobuzelor: (Lenina, 
Codiţa, Komsomol'skaia, Belinski, 
Korolenko, Omskaia etc:), evident, cu 
alfabet rusesc. 

Sporirea numărului de ziare (du- 
pă unele date avem mai mult de 1 min. 
200 mii exemplare de ziare mos- 
covite), a posturilor de radio şi tele- 
viziune, a numărului de magazine şi 
întreprinderi, privatizate de oameni de 
afaceri veniţi din Rusia (şi nu numai), 
unde majoritatea vînzătorilor, a corpu- 
lui de pază, a contabililor şi chiar a 
servitoarelor nu vorbesc în limba sta- 
tului, deoarece stăpînii lor nu se supun 
legilor lingvistice din R.M., nu poartă 
nici o.răspundere personală pentru 
buna funcţionare şi utilizare a limbii 
oficiale, nu le pasă de implementarea 
lor în colectivele de muncă. Organele 
de drept, în primul rînd, procuratura, 
nu se implică în această problemă. 
In cei 10 ani de după 1989 n-a fost 
pedepsit nici un conducător pentru 
încălcarea grosolană (dar avem mulţi) 
a legilor lingvistice. Frica de cel ce 
are cuțitul şi capitalul în mînă, de cel 
ce ştie a da din deget chiar şi pro- 
curaturii îi face pe demnitarii noştri să 
tacă şi să nu abordeze problema. Lipsa 
demnităţii şi a conştiinţei naţionale 
rămîne infiltrată în sîngele neamului 
nostru. 

3. După 10 ani de la adoptarea 
legilor lingvistice, limba rusă continuă 
să fie în capul mesei, iar o bună parte 
din populaţia rusofonă a devenit şi mai 
“obraznică”. Declară demonstrativ că 
nu au nevoie de limba de stat, deoare- 
ce pentru ei limba rusă este limbă de 
stat. Deci procesul de rusificare con- 
tinuă, inclusiv şi prin intermediul Uni- 
versităţii Slavone, creată în mijlocul 
populaţiei de origine romanică. Sco- 
pul ei e clar — rusificarea şi dezna- 
ţionalizarea. Aceasta e realitatea pe 
care noi otolerăm. Soarta limbii noas- 
tre o hotărăsc şi astăzi nu specialiştii 
în materie, savanții, dar cei înstrăinaţi 
de laptele matern, mancurții, cozile de 
topor şi veneticii. 

4. Destinul limbii oficiale a sta- 
tului depinde de conştientizarea reală 
şi de către toată lumea a adevărului 
arhicunoscut referitor la denumirea 


„corectă a limbii şi la necesitatea 


acută de a modifica Art. 13 din 
Constituţie. De ce sînt neglijate Deci- 
zia Adunării Generale a Academiei de 

Ştiinţe a R.M. şi a altor foruri ştiinţi- 
fice? Ştie toată lumea că glotonimul 
limba română a fost fixat şi în “Decla- 
raţia de independenţă a Republicii 
Moldova” din 27 august 1991. Gităm: 
“.... în ultimii ani mişcarea demo- 
cratică de eliberare naţională din 
Republica Moldova şi-a reafirmat 
aspiraţiile de libertate, independenţă 
şi unitate naţională, exprimate prin 
documentele finale ale Marilor Adunări 
Naţionale de la Chişinău din 27 au- 
gust 1989, 16 decembrie 1990 şi 27 
august 1991, prin legile şi hotărîrile 
Parlamentului Republicii Moldova 
privind decretarea limbii române ca 
limbă de stat şi reintroducerea 
alfabetului latin, din 31 august 1989, 
Drapelul de Stat, din 27 aprilie 1990, 
Stema de Stat din 3 noiembrie 1990 
şi schimbarea denumirii oficiale a 
Statului din 23 mai 1991”. 

“Declaraţia...” rămîne în vigoare 
şi astăzi. Ce e drept documentul n-a 
fost semnat de unii deputaţi. O parte 
dintre ei şi astăzi sînt înscăunaţi în 
fotoliile statului nostru independent. 
Astăzi nici un om de bună credinţă, 
nici un elev sau student nu pune la 
îndoială că denumirea corectă a limbii 
oficiale a Republicii Moldova este 
limbă română literară. După 10 ani de 
la adoptarea legii cu privire la limba 
de stat şi odată cu destrămarea 
Uniunii Sovietice considerăm că limba 
rusă nu poate avea statut de limbă 
de comunicare interetnică pe teritoriul 
statului independent Republica Mol- 
dova. Limba rusă poate fi studiată în 
şcolile de toate gradele doar ca o 
limbă străină, de rînd cu engleza, 
franceza, germana, spaniola, ebraica 
etc. E clar pentru toată lumea că 
limba, în orice stat, este un element 
esenţial şi un semn distinctiv al sta- 
tului. De ce atunci tremurăm în faţa 
alolingvilor şi ne este frică să nu-i 
jignim cumva? Ei, însă, ne ofensează 
mereu, ignorează limba strămoşilor 
noştri, ne insultă şi nimeni nu-i con- 
damnă. Chiar să nu fim în stare să 
depăşim această mentalitate de 
sclav? 

Avem datoria de a vorbi şi de a 
cultiva limba română la tot pasul, 
poate numai atunci vom fi respectaţi. 
Aş vrea să ajung la ziua cînd Parla- 
mentul şi Guvernul nostru vor pune 
în discuţie problema nerespectării 


“Legii cu privire la statutul limbii de 
stat” în ministere şi departamente, 
întreprinderi şi instituţii statale şi cînd 
vor fi luate măsuri concrete, menite 
să schimbe atitudinea faţă de limba 
noastră. Preşedinţia trebuie să devină 
un garant real al ocrotirii limbii de stat. 
Departamentul Relaţii Naţionale şi 
Funcționarea Limbilor trebuie să aibă 
drepturi juridice pentru a influenţa 
asupra celor ce încalcă legile 
lingvistice. 

Pentru a da un nou impuls 
dezvoltării limbii române în R.M. cred 
că e timpul să se treacă la predarea 
în limba română a tuturor materiilor 
din învățămîntul superior, liceal etc., 
iar la absolvirea instituţiei de 
învăţămînt să se susţină un examen 
de calificare la limba română (o cere 
şi Art. 21 din legislaţia lingvistică). 

Considerăm, de asemenea, că 
şcolile şi grădinițele mixte, existente 
încă în republică, trebuie trecute la o 
singura limbă — limba de stat, iar 
demnitarii acestuia trebuie să vor- 
bească şi să comunice cu masele în 
limba oficială a statului. Să ne pă- 
trundem de responsatbilitatea faţă de 
adevărul ştiinţific şi istoric, să promo- 
văm pînă la capăt adevărul unic şi 
axiomatic că limba literară vorbită pe 
teritoriul Republicii Moldova este limba 
română, care a devenit practic, în 
decurs de 10 ani, limbă oficială a 
Republicii Moldova. De aici, necesi- 
tatea stringentă de schimbare a 
Articolului 13 din Constituţie şi a reve- 
derii legislaţiei lingvistice în vigoare 
care nu corespunde situaţiei la zi. 
Românofobia e o ruşine pentru Ţară 
şi neam. 

Trăim alte timpuri şi alte realităţi 
ne înconjoară. Avem însă marea 
responsabilitate faţă de istorie şi faţă 
de generaţiile care vin să nu trecem 
în mileniul trei la umbra turnului Ba- 
bel. 

Tudor RUSU, 
redactor-şef al 
săptămînalului “Făclia” 


OCROTIREA LIMBII 
ROMÂNE 

NU A DEVENIT O 
PROBLEMĂ DE STAT 


1. Legislaţia a satisfăcut parţial 
nevoia de redresare. De fapt, ea nu a 
obligat pe nimeni la nimic. În eşaloa- 
nele de vîrf ale Puterii limba română, 
totuşi, a fost treptat acceptată şi 
încetăţenită; avem în vedere limba 
şedinţelor reprezentative. lar în ac- 
tivitatea curentă, sus, româna nu 
tronează singură, ea se mai vede 
înghesuită de limba rusă. In viaţa 
obişnuită, în stradă limba română nici 
pe departe nu e la ea acasă. Ocrotirea 
limbii române nu a devenit o problemă 
de stat şi nu e nici un semn că în 
timpul apropiat va deveni. În afaceri, 
ca şi mai înainte, e practicată limba 
rusă, or afacerile constituie un mobil 
puternic al statului, deci statul, de 
facto, promovează, tacit, o altă limbă 
oficială. 


2. Societatea e pregătită sufi- 
cient pentru modificarea Art. 13 din 
Constituţie. Numai laşitatea celor din 
fruntea Preşedinţiei, a Parlamentului 
şi a Guvernului perpetuează existenţa 
acestui articol blamabil în Legea Fun- 
damentală. 

3. Timp de 10 ani o nouă gene- 
raţie, cu studii medii şi superioare, 
practic nu mai acceptă noţiunea de 
limbă moldovenească decît numai în 
aspect istoric. E deosebit de impor- 
tant că şi noua generaţie alolingvă 
numeşte corect această limbă — 
română. Alolingvii mai în vîrstă, în 
mare parte, se iau după copiii lor şi ar 
învăţa româna, însă societatea nu le-o 
cere deloc. 

După mine, alolingvii nu au dato- 
ria să judece despre rolul limbii române 
în stat. Aceasta e o datorie sfîntă a 
etniei de bază. 

4. Realmente, cu actuala condu- 
cere de vîrf, este imposibilă întreprin- 
derea oricăror acţiuni; chiar dacă va 
fi modificat Art. 13, situaţia nu se va 
schimba cu o iotă. Lucinschi, Diacov, 
Sturza nu sînt în stare să “lezeze” 
limba rusă considerînd, senin, că etnia 
de bază i-ar discrimina pe vorbitorii 
de limbă rusă dacă le-ar cere să 
vorbească în limba statului. 

Limbii române, probabil, îi este 
hărăzit un termen foarte lung de 
reintrare în drepturile ei. Dar trebuie 
să fim optimişti — măcar din simplul 
motiv că optimismul nostru se trans- 
mite şi alolingvilor şi treptat îi dezar- 
mează. 

Ultimii 10 ani ai secolului (de 
luptă pentru limba română) au fost 
pierduţi, îi va recupera oare noul secol 
şi noul mileniu? 


Limbă, alfabet... Anul 1989. 

Limba Momână 


Petru SOLTAN, 

e academician. 

Intre anii 1990-1994 — 
preşedinte al Comisiei 
Parlamentare pentru Ştiinţă 
şi Invăţămînt 


SĂ MIZĂM PE LEGE 


1. Nu există o unitate de mă- 
sură pentru a evalua redresarea situa- 
tiei lingvistice din Republica Moldova 
în raport cu legislaţia adoptată acum 
zece ani. Un răspuns exhaustiv, 
obiectiv ar fi în stare să-l dea doar 
instituţiile de resort. În aceste condiţii 
părerea mea poate fi extrem de 
subiectivă. 

Redresarea în cauză eu o cred, 
practic, insesizabilă. De exemplu, în 
Chişinău, aproape peste tot, se 
vorbeşte mai mult ruseşte decît româ- 
neşte, aşa cum era şi zece ani în 
urmă. Pe stradă, în unităţile de trans- 
port, la piaţă, în magazine, mai ales 
în cele moderne, în diverse instituţii 
cetăţenii de origine română, vrînd- 
nevrînd, trec la rusă — sînt obligaţi, 
deoarece foarte multe persoane nu 
cunosc româna. Am fost martor a 
sute de cazuri cînd doi moldoveni, 
întîlnindu-se se salută: “Zdraste, Ivan 
Ivantci, cum viaţa?”. Chişinăul şi nu 
numai Chişinăul, e considerat de 
alolingvi un spaţiu al limbii ruse. Dacă 
am încerca să comparăm volumul 
informaţiei difuzate sau scrise în 
româneşte şi ruseşte, cu certitudine 
am constata că predomină cea în 
limba rusă. Un indiciu foarte grăitor îl 
constituie faptul că la instituţiile de 


învăţămînt, studenţii care îşi fac stu- 
diile contra plată în majoritate abso- 
lută vorbesc şi învaţă în ruseşte. .In 
republică funcţionează o sumedenie 
de instituţii unde studiile se fac numai 
şi numai în limba rusă. Ne mai alină 
un pic durerea acţiunile culturale de 
la “Casa Limbii Române”, cenaclurile 
literare. 

2. Am să pornesc de la alt capăt. 
Nu există copii, elevi, studenţi, func- 
ţionari care vorbesc incorect româna 
sau n-o vorbesc deloc, ci există pă- 
rinti, învăţători, profesori, şefi care nu 
prezintă modele demne de imitat. Căci 
ştim că orice copil se străduieşte să 
vorbească pe placul părinţilor, subal- 
ternul — pe placul şefului etc. Aceeaşi 
situaţie, de exemplu, e şi în Mitropo- 
lia subordonată Moscovei. Morala e 
simplă — preşedintele republicii, 
preşedintele parlamentului, prim-mi- 
nistrul, mitropolitul trebuie să vorbeas- 
că o limbă standard şi să ceară de la 
subalterni acelaşi lucru. Prin inducţie 
atitudinea faţă de limbă se va extinde 
şi asupra nivelurilor de mai jos. 

Referitor la Articolul 13 din 
Constituţie ar fi foarte mult de spus. 
Acesta prezintă obstacolul de bază 
ce explică lipsa de succes în proble- 
ma dată. Substituirea falsului glotonim 
“limba moldovenească” cu limba ro- 
mână va declanşa imediat un şir de 
consecinţe benefice pentru fiecare 
membru al societăţii, va influenţa 
pozitiv asupra climatului psihologic în 
general şi — să nu vă pară straniu — 
asupra sferei economice. Bietul mol- 
dovean va conştientiza care îi este 
adevărata identitate şi va lucra pen- 
tru afirmarea ei, îşi va orienta auto- 
perfecţionarea într-o direcţie firească. 
Alolingvul, încă nedezmeticit, îşi va 
da seama că, studiind româna, va 
obține un spaţiu de manevră mai 
mare. Însă cel mai important pentru 
acesta din urmă este că în cazul 
cunoaşterii românei, va obţine mai 
multe şanse pentru a-şi apăra drep- 
turile sale cetăţeneşti, inclusiv cele 
politice. Eu cred că şi atitudinea 
Rusiei şi a Ucrainei faţă de minoritățile 
româneşti din teritoriile lor încetul cu 
încetul se va schimba. Nu se va mai 
face diferenţă dintre minoritatea 

“moldovenească” şi cea română. 

3. Există o parte mică de tot 
dintre alogeni, de fapt din rîndul 
intelectualilor, ai căror copii învaţă în 
şcolile româneşti. Alte schimbări prac- 
tice nu se simt. Un exemplu destul 
de elocvent în acest sens îl prezintă 
deputaţii alolingvi din Parlament. 

4. Mai întîi e nevoie de publi- 
citate, de multă şi bună publicitate în 
favoarea limbii române. İn al doilea 
rînd, se impune încurajarea, 
inteligentă, a celor ce doresc să 
studieze limba română. In al treilea 
rînd, e nevoie ca televiziunea, radioul, 
presa să vină cu mai multe materiale 
competente şi antrenante, ce 
abordează problemele limbii. 


Nu sînt adeptul sancţiunilor. Ele 
dezgustă şi produc dezbinări. Să 
mizăm pe lege. Pe o lege ce ar ocroti 
în mod real limba oficială a statului 
nostru. 


Cordon de la 1989. 

Limba Maomdnă 


lon ŢURCANU 


CE SE ÎNTÎMPLĂ, 
DE FAPT, 
CU LIMBA NOASTRĂ? 


1. Parţial, în proporţie de, să 
zicem, 20-30 % faţă de înflăcăratele 
noastre speranţe din 1989. A crescut, 
indiscutabil, rolul limbii române în 
sistemul educaţiei publice, în sfera 
manifestărilor culturale, în activitatea 
organelor centrale de stat, în insti- 
tuţiile de drept şi de securitate a sta- 
tului, în administraţia publică locală, 
în instituţiile şi întreprinderile din sfera 
socială etc. Dar sînt cel puţin două 
aspecte principiale ale acestei proble- 
me, care nu ne lasă să fim destul de 
optimişti relativ la aprecierea rezulta- 
telor realizării legislaţiei lingvistice. 
Primul constă în faptul că limba 
vorbită aproape că nu a evoluat spre 
mai bine pe parcursul acestui deceniu, 
ceea ce e un indiciu îngrijorător al 
eficienţei practice a legilor cu privire 
la limbă. Al doilea aspect se referă la 
statutul real al limbii române în sfera 
economiei, cu toate compartimentele, 
subcompartimentele, anexele etc. În 
această sferă, care este domeniul de 
bază al societăţii, foarte strîns legat 
de viaţa de zi cu zi a oamenilor, limba 
română aproape că lipseşte. Aici 
limba rusă nu a cedat aşa-zisei limbi 
de stat nici un milimetru din terenul 
pe care l-a stăpînit în regimul sovietic, 
iar ceea ce cedează se face în 
favoarea altor limbi străine, în special 
a limbii engleze. 

3. O anumită evoluţie pozitivă a 
putut fi observată. E de menţionat că 


un anumit număr al populaţiei alolingve 
(destul de modest, este adevărat) învaţă 
de bunăvoie limba română, că — şi 
asta este cu adevărat semnificativ — 
mulţi neromâni şi necunoscători ai 
limbii române îşi dau copiii în institu- 
tiile de instruire şi educaţie în limba 
română, atît în Moldova, cît şi (chiar!) 
în România. Dar asta e prea puţin, — 
atitudinea faţă de limba română a 
neromânilor şi a necunoscătorilor 
acestei limbi din Republica Moldova 
a rămas, în general, neschimbată. 
Atare atitudine este încurajată de 
situaţia categoric dominantă a neromâ- 
nilor în economie, şi în primul rînd în 
sfera finanţelor, de politica anapoda, 
ca să nu zic, de-a dreptul iresponsa- 
bilă, în această chestiune a statului, 
de urmările dominaţiei ruseşti în ţinut, 
de continuitatea acestei influenţe, de 
puternica prezenţă aici a propagandei 
şi (mai puţin) a culturii ruseşti, dar, 
să o recunoaştem, şi de zăpăceala, 
lenea, dezbinarea băştinaşilor, de 
proverbiala mîncărime şi incorec- 
titudine a multora dintre ei, care ve- 
ghează cu mare grijă ca nu care 
cumva vreun frate drept de al lor întru 
limba mamei să se dovedească a fi 
mai puternic şi mai deştept decît 
străinul din mijlocul lor. In aşa situaţie, 
populaţia alolingvă nu are cum simţi 
nevoia de a cunoaşte limba română. 

2., 4. După părerea mea, puterea 
de stat din Republica Moldova nici- 
odată nu şi-a făcut cumsecade datoria 
faţă de limba de stat. Şi problema nu 
constă nici pe departe în ce se spune 
în Art. 13 din Constituţia Republicii 
Moldova. Sigur că limba de stat a 
acestei ţărişoare şi a majorităţii popu- 
laţiei de aici este limba română, dar 
atunci cînd în discuţie este chestiunea 
capitală a statutului real al acestei 
limbi, denumirea ei contează incom- 
parabil mai puţin. Or, foarte multă 
lume detreabă s-a împotmolit în pros- 
teasca daraveră agrariană a numelui 
limbii, nereuşind să vadă, din această 
cauză, ce se întîmplă, de fapt, cu 
limba noastră în viaţa de toate zilele. 

În problema limbii române, con- 
ducerea de stat a Moldovei s-a arătat 
întotdeauna laşă şi iresponsabilă. Du- 
pă adoptarea legilor din 1989, alolin- 
gvii au început să studieze insistent 

limba română, crezînd că intențiile 
conducerii erau serioase, dar a trebuit 
să treacă puţină vreme, poate vreo 
jumătate de an, ca să se convingă că 
nu aveau de ce să-şifacă griji: nimeni 
din structurile superioare ale puterii de 
la Chişinău nu intenţiona să realizeze 
în practică acele legi. indiferent cine 
a fost la putere — Snegur, Lucinschi, 
Moţpan etc. — atitudinea a fost, 


invariabil, aceeaşi. Nu s-au realizat 


acele legi, pentru că cei de la putere 
nu au avut minimul necesar de curaj 
civic şi acel dram de patriotism, absout 
obligatoriu pentru orice conducător de 
stat, care i-ar fi făcut să simtă nevoile 
naţiunii şi să se zbată pentru a 
răspunde acelor nevoi. Poate că nu 
ar fi fost necesar (în orice caz, nu ar 
fi fost uşor) să se realizeze o lege a 
cetăţeniei ca în Ţările Baltice, deşi 
rezultatele obţinute de baltici în aceas- 
tă bătălie în care nu pot exista com- 
promisuri demonstrează că ei au ju- 
decat problema anume aşa cum cere 


raţiunea de a exista şi. a supraviețui a 
unui popor şi a unui stat. Era necesar 
însă ca, cel puţin, acordarea cetă- 
ţeniei să se fi făcut numai după ce s- 
ar fi adus dovada categorică a cu- 
noaşterii limbii de stat în conformitate 
cu normele stabilite de instituţiile şi 
organele abilitate. Asta şi este de fapt 
regula pentru ţările avansate din Oc- 
cident. Legea cătăţeniei trebuia legată 
de chestiunea cunoaşterii limbii ro- 
mâne şi sub alt aspect principial, 
acela al dreptului asupra averilor. 
Nefăcîndu-se acest lucru, s-a ajuns 
la situaţia, care era cunoscută şi zece 
ani în urmă, cînd populaţia titulară se 
află într-o stare economică absolut 
dezavantajată faţă de alolingvi. Viitoa- 
rea politică a statului, dacă va avea 
eventual intenţia serioasă de a îndrep- 
ta ceva în problema fundamentală a 
drepturilor reale ale populaţiei băşti- 
naşe şi majoritare a acestui ţinut şi a 
statutului limbii de stat, va trebui să 
ţină cont de aceste realităţi. ` 


Victoria — realitate sau iluzie? 

Limba Momdnă 


lon CIOCANU 


LITERATURA 
ROMÂNĂ ÎN PRAGUL 
MILENIULUI TREI 


Însemnări fugitive, subiective 
şi ... selective de la cea de-a treia 
întîlnire a scriitorilor români din 
întreaga lume (Neptun, 1-7 iunie 
1999). 


Întrunirile din categoria celei 
despre care ne propunem să vorbim 
au devenit deja tradiţionale: o dată la 
doi ani, la minunata staţiune balneară 
Neptun din apropierea Constanţei, se 
adună reprezentanţi ai scriitorimii ro- 
mâne de pe întreg globul. 

Pentru “a sugera” aria geogra- 
fică a valorilor literare româneşti 
actuale e suficient să numim cel puţin 
o parte dintre participanţii la recentul 
colocviu: Nicolae Balotă, Bujor Nedel- 
covici, Dumitru Țepeneag, Dinu Flă- 
mînd (Franţa), Dumitru Radu Popa, 


Nina Cassian, Gabriel Pleşea (S.U.A), 
Pavel Chihaia, Radu Bărbulescu 
(Germania), lon Miloş (Suedia), Shaul 
Carmel, Andrei Strihan, Gina Mosari, 
Bianca Marcovici (Israel), Ecaterina 
Evanghelescu (Belgia), Ana Blan- 
diana, Nicolae Breban, Nicolae Prelip- 
ceanu, Mihai Sin, Alexandru George, 
Eugen Uricaru, loan Flora, Ileana 
Mălăncioiu, Barbu Cioculescu, Mihai 
Ursachi, Gabriel Chifu, Aurel Rău. 
Ştefan Agopian, Maria-Luiza Cristes- 
cu şi alţii, în frunte cu preşedintele 
Uniunii Scriitorilor, Laurenţiu Ulici 
(România), Mihai Cimpoi, Vasile 
Vasilache, Vladimir Beşleagă, Aureliu 
Busuioc, Serafim Saka, Arcadie 
Suceveanu, Leo Butnaru, Nicolae 
Rusu, Nicolae Popa, Vitalie Ciobanu 
şi alţii din Republica Moldova, Ilie 
Zegrea, Vasile Tărâţeanu, Grigore 
Bostan din nordul Bucovinei. 

Tema generală a colocviului din 
1999 a fost Literatura română în pra- 
gul mileniului trei şi caracterul proble- 
melor abordate ulterior a fost deter- 
minat, în mare măsură, de dl Laurenţiu 
Ulici, preşedintele Uniunii Scriitorilor 
din România, care în cuvîntul său in- 
augural s-a referit, între altele, şi la 
cele trei direcţii majore ale activităţii 
uniunii după precedenta întîlnire la 
Neptun din 1997. 


Veatun — GG 

Laurentiu ULICI 


CUVINT 
DE DESCHIDERE 


[...] Uniunea Scriitorilor, în aceşti 
doi ani din urmă, a continuat să-şi 
ducă la îndeplinire proiectele pe care 
le avea mai întîi prin statut, apoi 
asumate prin dorința membrilor săi, 
semnată la nivelul Consiliului de 
conducere. Cum bine ştiţi, cele trei 
direcții majore în care acţionează 
Uniunea Scriitorilor, presupun, în 
primul rînd, eforturi financiare. 

E vorba pe de o parte, de pro- 
tecţia socială a scriitorului. Numeroşi 
scniitori români trăiesc la limita supra- 
vietuirii — ca să spun aşa — cu pensii 
extrem de mici (chiar şi cele mărite 
au rămas în continuare mici), cu 
posibilităţi — în general — reduse de 
satisfacere a minimului. existenţial. 
Pentru ei, Uniunea Scriitorilor are un 
program special, pe care îl pune de 
un an şi jumătate în aplicare — 
anume, de a le ofen un ajutor financiar, 
la cerere, în cazurile speciale, care 
pot fi cele de boală sau de dificultăţi 
aspre, iar celor care se află în imposi- 
bilitatea, din mai multe puncte de 
vedere, inclusiv de a se deplasa, 
Uniunea Scriitorilor le oferă masa de 
prînz la domiciliu. Sînt aproape 100 
de scriitori din Bucureşti, e adevărat, 
care beneficiază de acest program şi 
continuăm să-i identificăm pe cei care 
se află în situaţii dificile, pentru a-i 
ajuta. Vă repet, mai mult de o treime 
din bugetul Uniunii Scriitorilor merge 
spre acest soi de activitate, de 
protecţie socială. 

A doua direcţie — cum bine 
ştiţi — este protecția literaturii, a 
creației literare propriu-zise. Mă 
gindesc aici la cele 12 reviste literare, 
la editarea cărora Uniunea Scriitorilor 
colaborează. E adevărat, nu mai 
edităm acum integral nici una,. dar 


colaborăm, coedităm un număr de 12 
reviste literare din Bucureşti şi din 
provincie, citeva săptăminale, cele 
mai multe lunare. La început a fost 
destul de greu pentru că şi aici se 
pune o problemă tipică pentru eco- 
nomia de piaţă, anume aceea a 
managementului publicistic. Noi am 
ales formula colaborării cu reviste, în 
speranţa că redactorii-şefi, directorii 
publicaţiilor vor găsi la rindul lor surse 
financiare care să le permită editarea 
în continuare a publicaţiilor. N-a fost 
simplu deloc, nu e simplu nici acum, 
pentru că — şi lucrul acesta presu- 
pune o acomodare cu un fapt inedit, 
cu un număr de acţiuni pe care trebuie 
să le întreprindă un redactor-şef de o 
natură cu totul diferită de cea ante- 
rioară, prin urmare, practic, acesta 
trebuie să fie un căutător de bani 
pentru a-şi putea întreţine revista. Nu 
toţi redactorii-şefi sînt dispuşi să facă 
un asemenea gest, mai ales cînd sînt 
scriitori, e firesc — orgoliul acestora 
de multe ori exclude umilința de a 
întînde mîna după bani. Eu vreau să 
vă spun dintr-o experiență strict per- 
sonală că, fără această umilință, e cu 
neputinţă, absolut cu neputinţă de a 
face ceva în acest moment în 
România şi probabil că şi de acum 
încolo. Problema e cum putem trans- 
forma această umilință în orgoliu şi 
cine poate face asta. Nu poate toată 
lumea — asta-i o altă chestiune. Eu 
sper ca, treptat, conducătorii revis- 
telor literare să înveţe lecţia aceasta. 
E o lecţie uneori dureroasă, dar 
obligatorie pentru ca revistele literare 
să supravieţuiască în condiţiile — 
repet — în care subventiile de la stat 
sînt mici, pe măsura bugetului 
României, pe măsura lipsei de chef 
de muncă a românului la această oră. 

A treia direcţie în care am actio- 
nat este aceea de a încerca să înlo- 
cuim un organism care lipseşte româ- 
nilor. Nu de astăzi, de ieri, le lipseşte 
de 150 de ani de — să zicem — 
cultură modernă, de politică modemă 
— anume o instituţie care să 
promoveze valorile culturii naţionale 
în lume. O instituţie care să arate că 
această promovare a devenit politică 
de stat în România dar, pînă acum 
niciodată, absolut niciodată, promo- 

varea valorilor culturale naționale n-a 
fost politică de stat. Ea s-a făcut, cînd 
s-a făcut, la întîmplare, fără nici un 
fel de strategie, pe criterii mai mult 
sau mai puţin bizare. În ultimii 50 de 
ani, pe criterii clare, dar la fel de 
bizare, pentru că atunci valoarea era, 
de regulă, legată de poziţia politică şi 
socială a celui care era promovat şi 
poate nu e cea mai importantă, dare 
una din pricinile pentru care literatura 
română e atît de puțin cunoscută în 
străinătate. Vreme de aproape 30 de 
ani, pînă spre mijlocul anilor '70 
traduceri din literatura română n-au 
urmat cursul valoric real al literelor 
româneşti. Ca atare, sîntem cunoscuți 
prin autori — ca să spun aşa — de 
raftul al 4-lea, care nu pot da, fireşte, 
măsura potenţialului creator al scrii- 
torului român. Este a treia direcţie în 
care încercăm să facem cite ceva, 
poate că şi această întîlnire a noastră 
intră în această direcţie, pentru că prin 
dumneavoastră, cei care trăiţi şi lucraţi 
în străinătăte, cum am spus-o încă 
de la prima ediţie, încercăm să facem 
un lobby pentru literatura română. S-a 
dovedit că este necesar. Alții, cu mai 
puțin potenţial decît al nostru şi cu 
mai puține realizări mari — ştiu să-l 
facă, şi imaginea lor e cu atît mai bună 
decît a noastră. Dar, pînă cînd vom 
avea şi noi un institut care să se 
preocupe în exclusivitate, de promo- 
varea valorilor culturii naţionale, 
Uniunea Scriitorilor — ca organizaţie 
neguvernamentală — încearcă, pe 
măsura puterilor ei, să-i suplinească 
absenţa. Uneori reuşim, alteori mai 
puțin, important este că încercăm tot 
felul de acorduri cu societăţi de 
scriitori din străinătate, în speranţa că, 
prin contacte directe, vom putea 
determina creşterea măcar a numă- 
rului celor interesaţi de literatura 
română şi care apoi, dacă vor dori să 
învețe — şi avem deja exemple — 
limba română, vor putea să facă tradu- 
cerile pe care le aşteptăm noi din lite- 
ratura română în ţările lor. Fiindcă — 
în paranteză vă spun — dorim să 
abandonăm un obicei pe care l-am 
deprins în anii regimului anterior, 
anume acela de a ne traduce noi 
înşine cărţile în limbi străine şi, deşi 
românii au o evidentă înclinaţie pentru 


studiul limbilor străine, este, la fel de 
adevărat, că, oricît de bine ar cunoaşte 
un român o limbă străină, începînd de 
la franceză şi pînă la germană, 
engleză ş.a.m.d,, limba în care eltra- 
duce este adeseori o limbă pe care 
virtualul cititor al acestor cărți, cetă- 
țeanul acelor ţări nu o prea pricepe, 
ea fiind foarte corectă din punct de 
vedere al regulilor academice, dar fiind 
foarte departe de ceea ce se vorbeşte 
la această oră în ţările respective. De 
aceea, dorim foarte mult să avem 
traducători nativi din diverse ţări ale 
lumii, din diverse limbi, care să înveţe 
limba română şi apoi să traducă din 
literatura română în limba lor, fiindcă 
— aşa cum bine ştiţi — traducerea 
este un act de congenialitate şi fun- 
damentală este cunoaşterea limbii în 
care traduci. In această direcţie am 
izbutit să creăm un centru european 
de cultură care are subsumat şi un 
centru de traduceri — asta numai de 
cîteva luni — la Gura Văii, lîngă Tumu 
Severin, unde am obținut o vilă, fosta 
vilă a lui Ceauşescu, şi în care deja 
am organizat două programe care țin 
de acest sector al activităţii noastre. 
Sperăm şi aici să facem mai mult. 
Deocamdată aşa stau lucrurile. 

Ne împiedicăm în continuare de 
problemele pe care le are mai tot 
românul, de probleme financiare; 
avem, cum bine ştiţi, o editură, editura 
“Cartea Românească”, editură care 
continuă să insiste în a publica 
scriitori români contemporani, pier- 
zînd. Pentru că orizontul de aşteptare 
al scriitorului român o fi el cum o fi la 
ora asta, dar bugetul lui cultural este 
extrem de scăzut, piaţa de carte este 
pe tobogan, într-o cădere vertiginoasă. 
Performanţa, acum, este de a atinge 
500 de exemplare şi, dacă vinzi 200, 
te poţi considera fericit. Deci şi astea 
sînt date statistice indubitabile; 
literatura română contemporană nu 
merge, cel puţin deocamdată. Ca 
atare, eforturile editurii “Cartea româ- 
nească” de a publica în continuare lite- 
ratură română contemporană trebuie 
aplaudat ca pe o formă de sacrificiu 
în folosul literaturii române, pentru că 
nu ne putem permite să creăm hiatu- 
suri între anumite perioade — cum e 
aceasta pe care o trăim, fiindcă ar fi 

foarte simplu — vă spun — ca editura 
să treacă pe traduceri sau pe un gen 
de literatură de consum care încă e 
în floare la noi şi să îşi “rentabilizeze” 
activitatea în felul acesta. Dar e mai 
important — credem noi — ca scrii- 
torul român să fie prezent în librării, 
chiar şi cînd cumpărătorul nu se 
înghesuie să-l citească în măsura în 
care am dori noi s-o facă. 

In sfîrşit, trecînd acum la ceea 
ce ne preocupă pe toţi cei de aici, 
vreau să vă spun şi două lucruri noi — 
eu cred că la această întîlnire, care 
este ultima din acest mileniu, am 
putea stabili sau constata că întîlnirile 
de la Neptun au devenit o instituţie. 
Şi dacă ajungem cumva la asemenea 
concluzie, am putea să ne gîndim 
pentru viitoarea întîlnire din mileniul 
următor, ce anume şi cum să facem 
ca această instituție nouă — să fie 
cu adevărat semnificativă, în ordinea 
practică a lucrurilor, pentru că, în 
ordinea lor teoretică, ea este oricum 
semnificativă; dialogurile, întîlnirile de 
aici au avut întotdeauna un anumit 
miez şi o anumită consistenţă. Pro- 
blema eta ca miezul acesta, consis- 
tența sa — să aibă şi o reflectare în 
activitatea cotidiană a scriitorului 
român de aici sau de aiurea. 
Deocamdată sîntem deficitari la acest 

capitol, nici nu ştiu bine cum s-ar 
putea face asta, dar împreună cred 
că vom putea găsi o soluţie. Eu am 
acest sentiment — e mai mult un sen- 
timent, repet, decît o idee foarte 
clară, că ne transformăm într-o 
instituție care ar putea să joace un 
anumit rol, în primul rînd în ceea ce 
priveşte a treia.parte din direcţiile de 
care vorbeam mai înainte — anume 
aceea a promovării (cuvîntul sună rău) 
literaturii române peste hotare. Şi, 
fireşte, în a demonstra în continuare 
unitatea literaturii române, lucru care 
de altfel s-a şi întîmplat pentru ediția 
din acest an, în.tema generală a dis- 
cutiilor noastre de aici [...] 


Pe parcursul celor patru zile de 
lucru foarte intens au fost prezentate 
peste 60 de comunicări. Chiar primul 
vorbitor de după inaugurarea coloc- 
viului, Nicolae Balotă (Franţa), s-a 
declarat optimist în privinţa dezvoltării 
şi a dăinuirii literaturii române. Drept 
că există o condiţie a acestei dezvol- 
tări/dăinuiri, în afară de centrele de 
cultură românească ce funcţionează 
în multe ţări, condiţie pe care Nicolae 
Balotă a exprimat-o poetic prin pasă- 
rea ce ne cîntă dimineaţa, în final 
formulînd-o direct, nu fără un subtext 
polemic fin: “Un om de cultură are ţara 

aici, desigur, acolo unde este matricea 
unei limbi, dacă este un om al cuvîn- 
tului, dar şi pretutindeni, unde o folo- 
seşte. Thomas Mann spunea: “acolo 
unde sînt eu, este şi literatura ger- 
mană” — şi avea perfectă dreptate. 
Era în exil. Noi nu mai sîntem în exil — 
cei care fuseserăm, să zicem, ieri, în 
exil, nu mai sîntem acum, dar alcă- 
tuim o diasporă a spiritului, a culturii 
şi cu toţii facem parte din ea. Cei care 
sîntem legaţi numai de-un pămînt, 
numai de-un sol, numai de-un cerc, 
numai de-un centru — sîntem con- 
damnati, în lumea viitoare, la un pro- 
vincialism iremediabil. Să-l evităm pe 
acesta. 

Optimismul Rodicăi Binder (Ger- 
mania) se întemeiază pe studierea 
amănunţită a relativ vastei răspîndiri 
a cărţii româneşti în ţara lui Goethe, 
ziarista de la Köln citînd fapte con- 
crete privind pătrunderea cărţii româ- 
neşti pe piaţa germană, fie că e vorba 
de consemnarea unor programe, 
articole, cuvîntări de Ana Blandiana, 
Mircea Cărtărescu, Andrei Pleşu etc., 
fie că e vorba de participarea tot mai 
activă a cărţii româneşti la tîrgurile 
internaţionale de carte de la Leipzig 
sau Frankfurt. 

Nouă personal ne-a plăcut modul 
în care a înţeles Dumitru Radu Popa 
(S.U.A.) referinţele multor colegi la 
oferta de cultură românească sesizată 
în ţările lor de reşedinţă: “După Neptun 
am scris patru cărţi... Intîlnirile 
acestea mi-au sporit sensibilitatea la 
unicul centru cultural — România”. 

Tema generală a colocviului — 
Literatura română în pragul mileniului 
trei — a fost tratată prin afirmaţii 
directe, prozaice la prima vedere, 
totodată pline de optimism şi încre- 
dere, după cum a făcut-o, de exemplu, 
Radu Bărbulescu (Germania): “Eu nu 
cred că o să trăim moartea literaturii”, 
dar şi prin analize ori fapte concrete 
vizînd modul nostru de a fi, unitatea 
sau — mai des — dezbinarea 
făuritorilor de literatură. Bujor Nedel- 
covici (Franţa) a demonstrat discordia 
ce roade, ca rugina, inimile scriitorilor 
români printr-o frază în care ar trebui 
să se recunoască majoritatea dintre 
noi: “În Franţa primii care ne-au blocat 
romanele au fost... românii”. Dar nici 


acest orator nu s-a lăsat copleşit de 
neîncredere în perspectivele literaturii 
artistice în general şi, în special, ale 
celei româneşti: “Sodoma n-ar fi dis- 
părut, dacă s-ar fi găsit 50 de înţelepţi. 
In România sînt mai mult de 50 de 
înţelepţi”. 

Problema confruntărilor neloiale 
dintre scriitorii noştri, chiar dintre cei 
stabiliţi cu traiul în ţări străine, a fost 
pusă şi de Victor Bîrlădeanu (Româ- 
nia), readucînd în memoria celor 
întruniţi la Neptun cazul Blaga, scriitor 
care n-a luat premiul Nobel pentru că 
se găsiseră colegi de ai noştri să 
“contribuie”. “Dihonia are trecut, pre- 
zent, nu se ştie (dacă are) viitor”, a 
concluzionat vorbitorul, adăugînd că 
pe parcursul deceniilor am mai avut 
personalităţi literare care ar fi meritat 
distincţia supremă (Liviu Rebreanu, 
Tudor Arghezi, Nichita Stănescu, 
Marin Sorescu), dar... nu ne stimăm, 
nu ne apreciem reciproc. 

La un moment dat ni s-a părut 
că scriitorii care se perindau la tribună 
uitaseră de carte, de creaţie, de cititor. 
Unele referinţe aparte, făcute pe 
marginea activităţii literare propriu- 
zise a scriitorilor de Mihai Cimpoi sau 
Vladimir Beşleagă, la cuvîntările 
cărora avem a ne opri ceva mai tîrziu, 
se cereau reluate, lărgite, aprofundate 
etc. Şi tocmai într-un atare moment a 
ieşit la tribună Sami Damian (Ger- 
mania), care a spus ca şi cum am fi 
fost într-un gînd: “Incercînd să punem 
ordine pe criteriul randamentului 
estetic, nu am aflat, la ora bilanţului, 
cum s-a schimbat peisajul poeziei, 
romanului sau teatrului contemporan 
românesc? Ce cărţi deosebite s-au 
impus? Pe ce putem conta într-o 
întrecere la cote europene? Unde, 
dacă nu în acest cadru, care a strîns 
floarea intelectualităţii creatoare 
dinăuntru şi din afară, ar fi fost potrivit 
să se evidenţieze ceea ce a ieşit din 
rînd, momentul de dinamism iniţial, 
incomod, răzvrătit, care nu încăpea 
în schemele anterioare înţepenit 
conservatoare?” 

Sami Damian a abordat şi un alt 
aspect al creaţiei artistice, unul discu- 
tat cu aprindere în presă, nu întotdea- 
una punîndu-se accentul pe adevăr. 
Referindu-se la anii grei, cînd literaţii 

au fost sub presiune brutală, el a re- 
liefat şi faptul — lăsat în umbră de 
cîte un disputant din coloanele pre- 
sei — că “n-a fost un vid, ci au fost 
opere (veritabile)”. Oratorul s-a pronun- 
tat împotriva “ierarhiilor false” şi a 
optat, evident, pentru discuţii con- 
crete, cu argumente şi concluzii 
convingătoare. “Ar trebui să discutăm 
orice, fără nici un fel de restricţii. Nu 
există nimic ce n-ar putea fi atins — 
să discutăm!” 

Sami Damian a evocat, în ace- 
eaşi ordine de idei, personalitatea lui 
lon Negoiţescu, reprezentant de frun- 
te al literaturii române, autor al unui 
“studiu fundamental despre Emines- 
cu” şi al unei ample istorii a literaturii 
noastre, care însă a trăit în mare 
sărăcie... singur, comunicînd prin 
corespondenţă, impunîndu-se pînă la 
urmă ca un destin despre care trebuie 
să se scrie. 

Exemplificînd pe viu necesitatea 
aprecierii obiective a meritelor scrii- 
toriceşti, oratorul l-a elogiat pe Dumitru 
Țepeneag, acela care, aflîndu-se el 
însuşi în condiţii grele, a găsit voinţă, 
timp şi posibilităţi să-i apere pe alţii; 
de exemplu, pe Paul Goma. 

intre altele, despre Paul Goma 
s-a vorbit relativ des la colocviu, şi 
nu fără temei. Atitudinea subiecti- 
vistă, cînd se pune accent numai pe 
felul de a fi al omului, ignorîndu-se 
premeditat creaţia scriitorului, nu ne 
este un sfetnic bun. Sami Damian i-a 
făcut lui Paul Goma o apreciere suc- 
cintă şi totodată s-a adresat colegilor 
de breaslă: “Dificil. Dar daţi-i impor- 
tanţa pe care şi-a cîştigat-o”. 

Colegul din Germania a regretat 
că se vorbeşte puţin despre Ştefan 
Bănulescu, Ileana Mălăncioiu, Gabri- 
ela Adameşteanu, exprimîndu-se la- 
conic şi memorabil despre Ana Blan- 
diana — “remarcabilă, dar atacată în 
mod abject”. 

După cum se poate înţelege şi 
din exemplele date, Sami Damian a 
subliniat importanţa actului de analiză 
şi dişcernere a valorilor literare; în 
presă şi la întîlnirile de la Neptun, a 
precizat oratorul, trebuie să ne ocu- 
păm mai mult şi mai serios de carte, 
de scris, de scriitor, de ceea ce 
rămîne şi de ceea ce nu rămîne. 


Punînd în atenţia întrunirii şi un 
alt aspect discutat amplu la Neptun — 
aprecierea literaturii române de către 
occidentali —, Sami Damian a spus 
răspicat că occidentalul nu cunoaşte 
dedesubturile, ci “vede elemente 
triste: huligani cu reviste”, care 
“denigrează literatura română”. 

Ne-am oprit detaliat la cuvîn- 
tarea lui Sami Damian, deoarece noi 
personal considerăm că Domnia sa a 
abordat probleme reale, dureroase, de 
a căror înţelegere justă şi profundă — 
de către cît mai mulţi participanţi activi 
la procesul literar românesc — 
depinde în mare măsură destinul în- 
suşi al literaturii noastre la acest sfîr- 
şit de secol şi de mileniu. 

Revenind la subiectul Răspîn- 
direa cărții româneşti în lume, Dumitru 
Țepeneag (Franţa) a regretat lipsa 
traducătorilor francezi din limba ro- 
mână. In Germania avem traducători 
talentaţi şi în genere “Germania s-a 
uitat spre noi”, dar... — se putea oare 
fără acest “dar”? — mîncătura demo- 
latoare dintre scriitorii români şi-a 
spus şi aici cuvîntul nefast, în Germa- 
nia fiind editată o istorie a literaturii 
române fără Nicolae Breban. 

Ilustrul reprezentant al literaturii 
onirice ca şi cum s-ar (ne-ar) fi 
întrebat public, direct şi necruţător: cu 
o astfel de atitudine — sibiectivistă 
şi pînă la urmă eronată — față de 
valorile naţionale sperăm să intrăm în 
mileniul trei şi să dăinuim în lume? 

Universitarul Valeriu M. Popa 
(România) a rostit de la tribună o cifră, 
un fapt şi — de ce nu? — o problemă 
extrem de serioasă: cea a difuzării 
literaturii nu în lume, ci la noi acasă, 
cînd dintr-o mie de participanţi la o 
anchetă literară — şi nu ţărani sau 
muncitori fără prea multă carte, dar 
psihologi, arhitecţi etc. — nu s-a găsit 
nici unul care să cunoască măcar un 
singur nume de scriitor român. Astfel 
încît ne-am întreba, de data aceasta 
noi personal, pe urmele universitarului: 
cu o atare atitudine a maselor faţă de 
valorile naţionale sperăm să intrăm în 
mileniul trei? Adică să rămînem în 
continuare pasivi faţă de problema 
popularizării cărţii artistice, chiar în 
condiţiile dificile de azi? 

Acelaşi orator a atins problema 

impactului mass-media, mai cu 
seamă a televiziunii, asupra cărţii de 
literatură artistică, al cărei viitor 
Valeriu M. Popa îl vede în... cartea 
electronică. 

A propos, prin referinţele de la 
urmă vorbitorul şi-a atras o seamă de 
replici, între care, de exemplu, cea a 
lui Mircea Gorun (Israel): “Tonul 
belicos cu privire la televizor, internet 
etc. e greşit. Ce se va întîmpla cu 
cartea, se va vedea”. 

Am reţinut o întrebare înţeleaptă 
a lui Teodor Vasilache (Germania), pe 
care am sugera s-o ia în seamă orga- 
nizatorii următoarelor întîlniri de la 
Neptun: “De ce nu invităm traducători 
ai literaturii române din Germania şi 
din alte ţări?” 

Dorim să ieşim în lume cu valo- 
rile noastre, dar îi ignorăm (în parte 
cel puţin) pe acei care ne-ar putea ajuta 
în mare măsură s-o facem? 

S-a vorbit şi despre “rolul nefast 
al manualelor şcolare”, problemă nu 
doar reală, dar şi complicată, de vreme 
ce apropierea de subtilităţile scrisului 
artistic şi de individualitatea fiecărui 
autor în parte nu se face atît de 
simplu, nu este pe puterile oricui. To- 
tuşi, replica n-a întîrziat, şi noi o 
considerăm pe deplin justificată. A 
dat-o Romul Munteanu (România): “Nu 
toţi copiii români sînt tîmpiţi şi incuti”. 
Altfel zis, nu e cazul să desperăm că 
ne prezintă inadecvat, simplist, 
alteori greşit autorii de manuale 
şcolare sau profesorii de şcoală: 
minţile agere ale copiilor care “gustă” 
valorile autentice aşază lucrurile la 
locul lor. 

De altfel, Romul Munteanu a 
vorbit convingător şi chiar incitant 
despre experienţa popularizării litera- 
turii române în Germania şi s-a referit, 
pe urma altor vorbitori, la evaluarea 
literaturii de odinioară, replicînd tăios: 
“Nu toţi oamenii au stat cu spinarea 
încovoiată!”, de unde necesitatea 
stringentă “să arătăm cu sinceritate 
şi aspectele pozitive, şi cele negative 
(ale literaturii create în epoca 
totalitarismului)”. 

Pe unda consideraţiilor despre 
impactul tehnicii asupra cărţii artistice 
(Mircea Ghiţulescu: “cititul este pe 
cale de dispariţie, fiind înlocuit cu 


văzutul”), ni s-au părut demne de 
reţinut o seamă de afirmaţii îndrăzneţe 
ale lui Mihai Sin: “Improvizaţia a deve- 
nit o meteahnă naţională (în Româ- 
nia)”, “Nu vom avea o mare literatură 
în secolul al XXI-lea”, “Duşmani ai 
literaturii sînt televizorul, industria 
sexului, computerul..., bulevardul 
informaţional al internetului”, “De ce 
literatura n-ar fi lăsată să se stingă, 
asemeni altor fenomene?”. Desfăşu- 
rarea concretă, vie, captivantă a 
discursului lui Mihai Sin ne pusese 
într-o aşteptare nervoasă a conclu- 
ziilor finale, poate întrucîtva mai linişti- 
toare cu privire la destinul literaturii 
sub aspect general, filosofic. Ceea ce, 
de altfel, s-a şi întîmplat, oratorul 
formulînd o înţelegere dialectic corec- 
tă şi practic acceptabilă a fenomenului 
evoluţiei literaturii: “Dacă va muri 
(literatura), ea va fi redescoperită”. 

In cuvîntări/comunicări şi în dis- 
cuţii problema viitorului literaturii artis- 
tice a fost atinsă şi de Nicolae Prelip- 
ceanu (“Nu pronosticăm nici moartea, 
nici viaţa literaturii”), Gheorghe Săsăr- 
man (“Eu unul nu cred că literatura va 
dispărea”), Dumitru Radu Popa (“Com- 
puterul nu e carte... Bibliotecă pe dis- 
chetă... Aspiratorul de praf n-a înlocuit 
mătura şi cîrpa (la gospodinele 
bune)...”). Două accente binevenite au 
pus în problema Literatura şi tehnica 
scriitorii basarabeni Serafim Saka şi 
Nicolae Popa, la ale căror luări de 
cuvînt şi replici, în cadrul discuţiilor, 
avem a ne opri în continuare. 

In chiar ultima zi a colocviului 
Dumitru Radu Popa (S.U.A.) a regre- 
tat “lipsa criticii de direcţie” şi a atras 
atenţia publicului asupra necesităţii de 
a se traduce “pe interese”, dată fiind 
situaţia obiectivă că o carte oarecare, 
chiar de certă valoare, din varii mo- 
tive este bună pentru Franţa, nu însă 
la fel de bună pentru Germania sau 
pentru o altă ţară, concluzionînd că e 
nevoie “să intrăm în mileniul al treilea 
cu mai multă exigenţă faţă de ex- 
treme. Să renunţăm la extremism”, 
ceea ce se lasă înţeles ca imperativ 
al colaborării inerent diferitelor stiluri, 
maniere de creaţie, generaţii etc., mai 
mult — ca o evitare civilizată a 
dihoniei atît de mult discutate la 
colocviu, a mîncăturii demolatoare, ce 
ne caracterizează acum atit de... urit. 

Cu gîndul, evident, la aceeaşi 
problemă a destinului scriitorului, 
scrisului şi literaturii artistice în pragul 
mileniului trei Dinu Flămînd (Franţa) 
ne-a îndemnat direct şi simplu: “Să 
vorbim de neliniştile autentice ale 
noastre”, ion Pop (România) a remar- 
cat cu maximum de justeţe că “pentru 
a păşi în secolul al XXI-lea, avem 
nevoie de spirit critic şi de gravitatea 
necesară în faţa lumii, de revizuiri 
critice, să fie mai mulţi tineri, să aibă 
loc un dialog între generaţii”. 

Dintre multele cuvîntări care 
ne-au impresionat evidenţiem încă 
două. Prima e a lui lon Miloş (Suedia), 
oaspete nu demult la noi la Chişinău, 
şi traducător al poeţilor basarabeni. 
Domnia sa a vorbit, în principal, 
despre propriile sale realizări în 
domeniul traducerii artistice, despre 
promovarea valorilor noastre în lume, 
ceea ce ni s-a părut şi important, şi 
demn de urmat de către toţi acei care 
au vreo posibilitate obiectivă de a face 
acelaşi lucru, indiferent pe care me- 
ridian al globului. 

Cea de-a doua cuvîntare pe care 
o reproducem, din păcate — fragmen- 
tar, este a Gabrielei M. Thornton 
(S.U.A.). Judecaţi şi dumneavoastră, 
dragi cititori: Scriitorul plecat în 
străinătate trebuie să facă faţă tuturor 
problemelor, în primul rind — şocului 
cultural. E o lună de miere, după care 
vine faza cumplită, de depresie, 
lungă, care se depăşeşte cînd însu- 
şeşti limba tări de adopţie... Urmează 
integrarea în viaţa ţării respective. Eu 
am scris pînă acum numai în limba 
română... 

Orgoliul scriitorului exclude întin- 
derea de mînă după bani. Dar ne 
trebuiesc sponsori... 

Problema utilizări calculatorului. 
Se vorbeşte chiar de canibalism elec- 
tronic. Dar computerul este un suport 
pentru literatură. Literatura nu va 
dispărea, chiar dacă va trebui s-o citim 
pe calculator. Calculatorul nu va fura 
talentul generaţiilor viitoare... 

În străinătate sînt multe perso- 
nalităţi care au făcut totul pentru popu- 
lanizarea literaturii române. Dar asocia- 
tiile de scriitori nu sînt în bune relaţii 
cu asociaţiile de traducători, care pot 
promova cărțile noastre... 


Distinsa doamnă-a vorbit cu du- 
rere, nu însă şi cu desperare, a eviden- 
tiat elementul bun, sănătos, progresist 
al tehnicii care ne cam sperie (pe unii) 
şi chiar a dat sugestii pentru o mai 
eficientă colaborare cu confrații care 
ne pot ajuta să promovăm literatura 
naţională în lume — traducătorii. 

O cuvîntare prin care oratorul a 
dezvăluit în mod original tema ge- 
nerală a colocviului de la Neptun este 
cea rostită de Pavel Chihaia (Germa- 
nia) publicată în revista “Luceafărul” 
din 23 iunie curent, de unde o repro- 
ducem. 


Pavel CHIHAIA 
Germania 


LITERATURA ROMÂNĂ 
IN LUMEA MILENIULUI 
TREI 


Desigur, literatura română în 
viitor se conturează încă de la sfîrșitul 
mileniului acestuia, cu sechelele şi 
voința de a depăşi anii de întunecime 
nazistă şi comunistă, spre o apropiere 
de evoluția ei firească, de fapt, după 
dictatura sovietică care a favorizat 
apariţia unor mentalități tribale, se 
depun eforturi pentru inserarea culturii 
române în lumea liberă. 

lată de ce problemele unei reali- 
tăți viitoare pe care le putem presupu- 
ne, dar nu cunoaşte, ne apar comple- 
Xe, avînd în vedere şi inventivitatea 
excesivă a mijloacelor de informaţie. 
Una dintre chestiuni este raportul 
literaturii cu acestea (televiziunea, 
ordinatoarele, internetul), care devin 
tot mai dominante în viața de fiecare 
zi a oamenilor de pe tot globul, 
modificînd modalităţile de percepție şi 
înmagazinare memorială, în structura 
mentală imaginile căpătînd un rol tot 
mai important, cum a prevăzut Alwin 
Toffler încă din 1970. 

Depăşirea preocupărilor ime- 
diate, individuale, datontă abundenței 
de informaţii către realităţi care depă- 

şesc hotarele proprii, apoi cele ale 
țării, în sfîrşit ale continentelor, ampli- 
fică conţinutul intelectual şi etic al 
omului actual, mai solidar ca în trecut 
— independent chiar de voinţa sa — 
cu întreaga umanitate. Poate fi vorba 
şi de o îmbogăţire, prin preluarea 
atitor date străine şi nu neapărat de o 
alinare. Oricum, literatura viitorului pre- 
cum şi opiniile asupra ei vor ţine sea- 
ma de aceste transformări. 

Teama în legătură cu o posibilă 
globalizare a literaturii române în mile- 
niul trei printr-o europenizare sau 
americanizare excesivă nu poate fi 
justificată, atît în privinţa tematicii, 
conţinutului sau procedeelor stilistice. 
Cu tot consensul universal, politic, 
ştiinţific, cultural, pregătit, încurajat şi 
destăinuit de mijloacele de informaţie, 
tradiția spirituală, specialitatea trăinilor 
se vor menține în operele literare de 
valoare, deoarece nici trecutul, nici 
peisajul în care ne aflăm nu pot dispă- 
rea, ceea ce nu înseamnă că pentru 
păstrarea valorilor propri, trebuie încu- 
rajate recomandările şi orgoliile proto- 
croniste. Cultura română se va desfă- 
şura în continuare legată de aceea a 
lumii, aşa cum vădesc operele scrise 
nu demult, de Mircea Eliade, Emil 
Cioran, Eugen lonescu, Nicolae Stein- 
harat, aflate deja în circuitul univer- 
sal, încît nu ne îndoim că în mileniul 
trei contribuția românească la 


patrimoniul universal va fi continuată. 

Deşi imperiul turcesc şi mai re- 
cent, cel sovietic, au făcut totul să 
ne despartă de Europa, această în- 
străinare nu a avut loc, nici măcar în 
Basarabia supusă unor descentralizăni 
brutale. Au existat de-a lungul itine- 
rarului ţărilor române o memorie cul- 
turală şi trăsături caracteristice care 
se vădesc în înfăptuirile epocilor 
succesive. 

Am încercat personal să deduc 
unele dintre aceste trăsături în do- 
cumentele literare şi artistice apărute 
de-a lungul timpului, rămase aceleaşi 
ca şi temele nemuritoare ca dragos- 
tea, moartea, iubirea de aproape, sin- 
gurătatea. Ajungînd la concluzia că o 
trăsătură specifică în cultura noastră 
care se va afla şi în mileniul următor, 
este năzuința de interiorizare, de 
corespondenţă cu absolutul pe care 
autrăit-o în vechime călugăni sihaştni. 
in mod oarecum paradoxal, această 
căutare paşnică se însoţeşte cu 
hotărîrea de apărare a libertăţii şi a 
căutării temeiului spiritual al vieţii. 
Mărturisită de Neagoe Basarab în 
Învățăturile către fiul său Theodo- 
sie, contemplaţia, fie creştină, fie de 
altă natură, trebuie apărată. Cel care 
nu are hotărirea de a-şi păstra liber- 
tatea privirii către sine este un om sau 
o împărăție pierdută. 

O altă trăsătură a culturii noas- 


Dialog: Pavel Chihaia — Mihai Cimpoi. 

tre, metafora Meşterului Manole, poa- 
te fi urmănită, de asemenea, de-a lun- 
gul secolelor, sacrificiile de la temeiul 
înfăptuirilor adăugînd şi frumusețe 
omenească operelor de înaltă valoare 
literară sau artistică. 

in actualele realizări ale editu- 
rilor din România, de pildă ale editurilor 
“Humanitas” şi “Institutul european” 
din laşi, se pot remarca lucrările de 
filosofie, o activitate admirabilă, 
justificată nu numai prin carenţele 
trecutului apropiat şi necesitatea 
înzestrării bibliotecilor şcolare. Filoso- 
fia este solicitată în ţara noastră de 
marele public, aşa cum remarcă Aurel 
Cordoban, care şi-a intitulat o carte 
recent apărută Filosofia ca gen 
literar. Ne pare firească această încli- 
nare prezentă pentru meditaţie, pentru 
revenirea la temele existenţiale după 
dominaţia ideologiilor totalitare, după 
atîtea crime, suferinţe, laşităţi, false 
şi sincere convertiri. 

In pragul mileniului trei se pune 
desigur şi problema modului de expri- 
mare literară. Va fi continuată proza 
sau poezia accesibilă lectorilor obiş- 
nuiţi sau se vor impune jocurile lin- 
gvistice pluraliste, fărîmiţate, ale unor 
adepţi ai curentelor semiotice, struc- 
turaliste, textuale, realizînd expresii 
fulgurante, emițînd “clipurile” de pe 
ecranele televizoarelor, dezinteresaţi 
de dialogul propriu-zis cu lectorul? 

Ne întrebăm dacă trăirile unor 
scriitori, exprimate prin acest limbaj 
deconcertant, pot vieţui în viitor, în 
paralel cu demersurile inteligibile ale 
altor scriitori. 

Desigur, au existat în literatura 
modemă românească noi modalităţi 
de expresie, ca şi de lectură sau 
hermeneutică, acceptate de majori- 
tatea intelectualilor. Avem exemplele 
lui G. Bacovia şi lon Barbu, priviţi cu 
indiferenţă sau chiar cu ostilitate la 
apariţia lor, în cel mai bun caz 
proiectaţi de critica exclusiv sub ceruri 
occidentale, consideraţi discipoli 
direcţi ai lui Charles Baudelaire, Edgar 
Allan Poe sau Paul Valéry. Cu timpul 
însă s-au subliniat personalităţile 
inconfundabile ale lui G. Bacovia şi 
lon Barbu, apartenenţa lor la specifi- 
citatea culturală românească, inven- 


tiile verbale, coloratura poemelor 
nefiind cu totul desprinse de o tradiţie 
culturală autohtonă, cu rădăcini înde- 
pârtate. 

După cum în Franţa s-a afirmat 
în timpul vieţii lui Baudelaire, că ar fi 
un poet al deşeurilor părăsite, pentru 
ca nu mult după moartea sa să se 
sublinieze că el exprimă eternul, 
imuabilul, divinul, tot astfel cum cru- 
dele tablouri ale lui Edgar Degas sau 
Henri Toulouse-Lautrec păstrează prin 
fineţea şi puritatea stilului, un stră- 
vechi filon francez, sîntem siguri că 
şi în literatura română din lumea 
mileniului trei, conţinutul va depăşi 
valoric experienţele formale, cu con- 
diția ca aceasta din urmă să nu îl 
compromită. 


Ajunşi în acest punct al relatării 
noastre, am rezuma impresiile de pînă 
aici în felul următor: participanţii la cea 
de-a treia întîlnire a scriitorilor români 
din întreaga lume s-au arătat conşti- 
enţi de problema — destul de gravă 
în fond — a destinului de mîine al 
literaturii, dezvăluind — care cum s-a 
priceput, alegînd fiecare cîte un as- 
pect-două mai aproape de înţelegerea 
şi preferinţele sale — anumite particu- 
larităţi concrete ale momentului, ros- 
tind adevăruri, formulînd ipoteze, pro- 
punînd sugestii în vederea creării unei 
literaturi valoroase, pe care să ne 
pricepem să o răspîndim în lume, 
astfel afirmîndu-ne nu numai în pro- 
pria noastră bătătură. 

Recunoaştem, în afara comen- 
tariului nostru au rămas multe cuvîn- 
tări, replici şi sugestii care au trecut, 
poate ca nişte pierderi irecuperabile, 
pe lîngă urechile noastre (şi ale 
dictafonului). Nu însă şi cuvîntarea 
poetului Liviu loan Stoiciu, care, 
sunînd în dezacord cu majoritatea 
celorlalte, nu este totuşi, după opinia 
noastră, lipsită de interes. Compusă 
din afirmaţii şi interogaţii, alocuţiunea 
Domniei sale ne-a pus pe gînduri şi 
nu ne-a ieşit nici pînă acum din minte: 
“Cui foloseşte literatura exilului?”, 
“Scriitorul român cu trai stabil dincolo 
de hotare este privit în România ca o 
curiozitate”, “Unde începe şi unde 
sfîrşeşte literatura română?”, “Are 

importanţă valoarea cărţii, nu însă 
locul unde a fost scrisă”. (A propos 
de ultima afirmaţie /iviuioanstoiciană, 
nu rezistăm ispitei de a reproduce aici 
opiniile bucureşteanului bucovinean 
Vasile Andru despre cele patru etape 
ale stării scriitorului român ieşit pentru 
un timp din ţară: luna de miere (în ţara 
de adopţie), stresul de mariaj, scrisul 
acolo (greu, aproape imposibil), 
scrisul aici (numai aici posibil, adică 
în ara natală). 

Desigur, în afara comentariului 
nostru au rămas multe afirmaţii, opinii, 
dar nu şi ceea ce s-a spus ori s-a su- 
gerat despre noi, basarabenii şi buco- 
vinenii, reprezentaţi — credem — 
destul de bine la colocviu. Mulţi oratori 
au dat dovadă că ne cunosc, ne 
citesc, ne traduc, nu uită vizitele la 
Chişinău, sînt îngrijoraţi de starea şi 
de soarta limbii şi a literaturii de aici. 
Numim cu gratitudine, în ordinea 
cuvîntărilor, completărilor, replicilor, 
cîţiva oratori care s-au referit la noi: 
Valentin Hossu Longin, şef de 
departament la Guvernul României, 
Alexandru George (România), Shaul 
Carmel (Israel), Eugen Uricaru 
(România), Gabriela M. Thornton 
(S.U.A.), Gina Mosari (Israel). Din 
cuvîntarea colegului israelian numit la 
urmă am reţinut: “Acum doi ani, la 
Neptun am cunoscut scriitori din Basa- 
rabia. Am fost invitaţi la Chişinău. 
Cîţiva dintre noi au venit la Chişinău, 
unde am fost primiţi foarte bine. Dar... 
Rusia se învecinează cu cine vrea. A 
schimbat denumirea limbii, i-a dat alte 
caractere... Pe străzile Chişinăului 
auzi vorbă rusească. Limba în care 
au învăţat (românii din Basarabia) este 
rusa... Scriitorii basarabeni luptă să 
apere limba română. Sîntem încîntaţi 
de ceea ce au făcut şi fac scriitorii 
basarabeni...”. 

De altfel, vizita scriitorilor din Is- 
rael la Chişinău n-a rămas fără urme. 
Eseurile publicate în continuare o 
dovedesc. 


Gina MOSARI 
Israel 


MOLDOVENEŞTE 


În urmă cu vreo 10-12 ani m-am 
plimbat, într-o zi, cu un prieten pe stra- 
da King George din Tel Aviv, dar cînd 
am întîlnit o grădiniță am intrat şi 
ne-am aşezat pe o bancă lîngă doi 
oameni la vîrsta pensionării. Eu şi 
amicul meu discutam în româneşte, 
iar la un moment dat unul dintre cei 
alături de care stăteam ne-a întrebat: 

— De unde ştiţi să grăiţi moldo- 
veneşte? 

— Noi vorbim româneşte, i-am 
replicat, dar cred că dv. sînteţi din 
Basarabia; acolo aţi fost învăţaţi că 
limba pe care o vorbiţi se numeşte 
“moldovenească”, dar de fapt dv. folo- 
siți româna... 

In urmă cu putin timp am avut 
ocazia să aud cum “sună” moldove- 
neşte la faţa locului, la Chişinău. 

Se ştie că de citiva ani Repu- 
blica Moldova e independentă, scă- 
pată de sub imperiul sovietic destră- 
mat. Românii-basarabeni încearcă să 
repare rănile care au lăsat urme adinci 
în ani şi ani de dominație şi influenţă 
rusească, au reuşit să reintroducă 
alfabetul latin în locul celui slavon 
care avea menirea să contribuie la 
ruperea moldovenilor de dincolo de 
Prut de poporul român. 

Acum, basarabenii ştiu că vor- 
besc româneşte, dar deocamdată, în 
actele oficiale ale Republicii Moldova, 
se pomeneşte tot de “limba moldove- 
nească”. Desigur, se va face şi pasul 
de a desființa înscrierea formală a 
unei limbi care, de fapt, nu-i de sine 
stătătoare, ci aparţine celei româneşti, 
chiar dacă în “moldoveneasca” res- 
pectivă sînt multe influenţe şi adaptări 
ale unor cuvinte ruseşti, în afara 
regionalismelor caracteristice locului. 

Se pare că povestea cu “limba 

moldovenească” se apropie de sfîrşit, 
româna reintră în drepturile ei, iar 
locuitorii Republicii Moldova îşi dau 
seama cite artificii au făcut 
conducătorii U.R. S.S. ca să-i rupă de 
limba română şi să o inventeze pe cea 
“moldovenească”. E ca şi cum ai 
spune că în Franţa se foloseşte 
franceza, dar la Paris se cunoaşte 
“pariziana”; în Israel ebraica, însă la 
Haifa se vorbeşte haifaneşte, iar la 
Natania, nataneşte! 

Încheiem aceste rînduri cu o 
butadă din Chişinău legată de moldo- 
veneasca basarabenilor: unul care ştie 
moldoveneşte poate vorbi româneşte, 
dar cine ştie doar româna nu poate 
vorbi moldoveneşte... 


UNIREA 


Într-o zi, redactorul-şef al cotidia- 
nului “Ultima oră”, d. Jean Steiger, 
mi-a spus: 

— Ai fost în Republica Moldova. 
Cred că cititorii noştri ar fi interesaţi 
să ştie cum e viaţa acolo, cum se 
prezintă Chişinăul, eforturile lor de a 
intra în lumea liberă şi multe, multe 
altele din această regiune. la în atenţie 
pentru rubrica ta şi fosta Basarabie... 

Recent am scris despre limba 
română, denumită încă, oficial, “mol- 
dovenească”, dar care a revenit la 
alfabetul latin şi recîştigă terenul pier- 
dut în nenumăraţii ani de dominație 
rusească. Astăzi voi încerca să răs- 
pund la o întrebare ce mi-a fost repe- 
tată des: de ce Moldova, după destră- 
marea U.R.S.S., a rămas de sine stă- 
tătoare şi nu s-a unit cu România? 

In 1917, Basarabia, profitînd de 
slăbiciunea Rusiei în primul război 
mondial, s-a despnns de sub domina- 
tia acesteia, proclamîndu-şi indepen- 
denţa. După un an s-a reintegrat în 
teritoriul României. 

in 1991 istoria s-a repetat, dar 
numai în parte. Republica Moldova a 
adoptat Declaraţia de Independenţă, 
dar, deşi au trecut şapte ani de atunci, 
n-a revenit la unirea cu România. 

Situaţia istorică din aceşti ani e 


total diferită de cea din 1917. Moldo- 
va — în conjunctura existentă — nu-şi 
putea permite un salt acrobatic de 
rupere a legăturilor cu Rusia şi Ucrai- 
na, spre a reveni la România. Se impu- 
nea o penioadă de liniştire, chiar dacă 
în intenţia unor conducători ai Moldo- 
vei şi mai ales în aceea a maselor de 
români — după cum am constatat — 
se reflectă dorința de unire cu Româ- 
nia. 

Sub aspectul intereselor intema- 
tionale, se pare că şi ţările occidentale 
doresc menținerea Moldovei ca o țară 
separată. De aceea au recunoscut-o 
ca unitate statală, o sprijină şi o încu- 
rajează. In ceea ce-i priveşte pe mol- 
doveni, ei depun toate eforturile de a 
se.integra cum trebuie în comunitatea 
europeană. 

Cu privire la unire se ridică şi 
problema economică, ţinînd seama de 
experiența germană. Fosta Republică 
Federală a reîntregit Germania, ata- 
şînd ceea ce era Republica Demo- 
crată falimentară, care aparținea 
sistemului socialist. Refacerea unităţii 
nemților a zguduit R.F. G.-ul sub as- 
pect economic şi financiar. Prin com- 
paratie — România nu-i R.F.G., ca 
forță industrială şi de altă natură, căci 
a avut nefericirea să facă parte din 
zona “socialistă” a Europei, iar Basa- 
rabia a trăit direct ocupaţia rusească, 
deci a fost ținută în umbră... 

Un factor decisiv de influență în 
direcţia unirii sau separării Republicii 
Moldova cu România reprezintă com- 
ponenţa populaţiei, la care se adaugă 
ideologia acesteia, concepțiile politi- 
ce, aderarea la o mişcare sau alta, 
de la cele cu idei moderate, pînă la 
cele extremiste. 

Teritoriul actualei Republici 
Moldova a fost anexat Imperiului Rus, 
parțial, încă de la finele secolului 
XVIII, iar— cu întreaga suprafaţă — 
în 1812. 

De-a lungul anilor, stăpînirea 
țaristă sau comunistă a încercat să 
şteargă urmele originii române a mol- 
dovenilor dintre Prut şi Nistru, de 
aceea — între altele — a procedat şi 
la schimburi de populaţie, aducînd în 
Basarabia ucraineni şi ruşi. În momen- 
tul de faţă nu există date statistice 


52 


Limba Romånå 


exacte privind componenta populației 
(aproape 5 milioane de locuitori). 
Probabil o mică majoritate aparţine ro- 
mânilor moldoveni, dar ceea ce se ştie 
precis este că la începutul acestui an 
funcționau 54 de partide şi mişcări 
politice, ceea ce indică fracţionarea 
populației într-un mod exagerat. În 
Parlamentul Moldovei sînt repre- 
zentaţi Partidul Comuniştilor, Conven- 
ţia Democrată, Partidul Forțelor Demo- 
cratice şi mişcarea “Pentru o Moldovă 
Democrată şi Prosperă”. 

Deci harta politică, multicoloră, 
de la stînga la dreapta, confirmă că 
în fruntea partidelor şi a ţării sînt 
oameni cu concepții diverse, în funcţie 
de acestea conturindu-se opiniile pro 
sau contra unirii. Unii conducători se 
obişnuiesc pe parcurs cu scaunele 
guvernamentale sau parlamentare şi 
preferă să rămînă cu ele în cadrul unei 
țări independente. Cei care cunosc 
istoria Moldovei ştiu că această repu- 
blică e un teritoriu românesc şi de 
aceea li se pare anacronic faptul că 
la Chişinău funcţionează o amaba- 
sadă a României, adică o ambasadă 
română în ... România. 

in timpul prezenţei la Chişinău, 
noi, condeierii israelieni de limbă 
română, am fost invitaţi să vizităm 
ambasada României. Sediul ei este 
pe strada Bucureşti (normal, nu?), 
într-o clădire frumoasă, care ni s-a 
părut o fostă casă boierească de pe 
timpuri. 

intilnirea noastră cu diplomaţii 
români, cu dl ambasador Marcel Dinu, 
cu dl consilier diplomatic Romeo 
Săndulescu, a fost caldă, prieteneas- 
că, spunîndu-ni-se de către gazde 
multe cuvinte frumoase despre Israel 
şi despre legătura originarilor din 
România cu ţara natală. 

Diplomaţii români se simt bine 
în Moldova, e şi firesc să fie aşa, dar 
nimeni nu vorbeşte despre unire în 
realitatea de azi, urmînd ca timpul să 
rezolve totul. Şi chiar dacă nu s-a 
stabilit o unitate politică şi economică, 
între românii din România şi cei din 
Republica Moldova există o unire de 
fapt: cea sufletească! 


URŞII 


Noi, cei veniți aici din România, 
ştim bine ce sînt urşii, am avut de-a 
face cu ei, cunoaştem ce poate pielea 
ursului. Să nu credeţi cumva, citind 
rîndurile de mai jos, că am ceva 
contra... urşilor! Nu, noi apreciem 
familia multimilionară (numeric) a 
acestora, dar, ca peste tot, există urşi 
buni şi răi, aceştia din urmă fiind în 
obiectiv, căci au o anumită forță, iar 
uneori ei îi conduc pe cei mai de 
treabă. 

Cum spuneam, în România am 
văzut urşi beţi dormind în şanţuri, am 
fost obligat să le învăţ limba, da, da, 
limba ursă cîntînd! — a trebuit în 
şcoală să îngîn că urşii sînt cei mai 
deştepţi din lume şi, în loc să spunem 
noi “Joacă bine Moş Martine”, jucam 
noi după cum ne cînta ursul! 

Cînd am venit în Ţara 
Făgăduinţei, am zis că măcar am 
scăpat de urşi. Dar nu, au sosit şi urşii 
după noi. La început ne-au vorbit de 
urşi vecinii noştri, care foloseau 
bombe urseşti şi erau îndrumați contra 
noastră de ursuleţi. Pe urmă, sute de 
mii de urşi au părăsit pămîntul Ursiei, 
aterizînd în parte şi pe aici. Ceea ce 
nu-i rău, numai că n-au adus cu ei doar 
piane şi viori, dansatori şi cîntăreţi, 
ci şi metode urseşti, mafia ursească 
şi ursoaice de bordel. 

Dacă pe şosea vezi cite o 
maşină ce circulă în zig-zag, să ştii 
că şoferul e urs, dacă se iau 
împrumuturi de la bancă cu acte false, 
să ştiţi că ele sînt de producţie 
ursească, dacă auzi de noi patente 
în escrocherie, să ştii că ele sînt tot 
fabricaţia urşilor. De exemplu mai 
zilele trecute au venit în fară... 
călugăriţe, care pe dinafară aveau 
îmbrăcămintea sfintă pentru Domnul, 
iar pe dinăuntru costumaţția era 
pregătită sexy pentru alţi domni, dar 
cu parale. 

Deci noi, care-i cunoaştem pe 
urşi, încă din România, ştim că nu-i 
bine să-i dai nas lui Ivan, mai ales că 
urşii se pregătesc să intre în Knesset, 
iar partidele mari îi invită să lingă 

miere. Pe drumurile Carpaţilor întîlnim 
deseori panouri de avertisment: aten- 
ție la urşi! 

Repetăm, nu avem nimic contra 
urşilor, în general, ci numai contra 
celor “speciali” care-s mulţi! şi contra 
metodelor urseşti. 

De aceea, scriem în final textul 
panourilor din Carpaţi: atenţie la urşi! 


Faptul că Ţara, acum şi diaspo- 
ra, nu ne uită, ne dă puteri noi de crea- 
ţie. Să scriem şi să ne apărăm limba 
în condiţiile nefaste ale rusificării care 
n-a încetat practic nici o clipă, nu este 
uşor. Dar n-avem de ales. Avem a 
lucra/lupta pentru a ne educa în mod 
corect conaţionalii şi a ne vorbi — toţi 
în toate împrejurările, oricînd şi oriun- 
de — limba română de la străbuni. 
Dacă, desigur, dorim şi noi să intrăm 
în mileniul trei cu demnitate, nu cu 
capul plecat şi cu faţa arzînd de 
ruşine... 

Aşa precum e şi firesc notele 
de faţă nu pot evita luările de cuvînt 
şi de atitudine ale scriitorilor basara- 
beni şi bucovineni. 

Acad. Mihai Cimpoi, Preşedin- 
tele Uniunii Scriitorilor din Moldova, a 
vorbit chiar la deschiderea lucrărilor 
colocviului. 


Mihai CIMPOI 
Republica Moldova 


NOI, EMINESCU 
ŞI EUROPA 


Asistăm cu deosebită bucurie la 
cea de-a treia întîlnire a scriitorilor 
români din întreaga lume, care se 
constituie de acum ca o tradiție şi care 
realizează două obiective importante: 
ea ne ajută să ne cunoaştem noi înde 
noi şi să facem cunoscute lumii 
valorile noastre româneşti. În ce 
priveşte scriitorii români din Basarabia 
şi Bucovina, care nu fac parte din 
diasporă, ei sînt pur şi simplu în afara 
frontierelor actuale ale Ţării, aceasta 
e realitatea istorică implacabilă — e 
vorba şi despre o integrare culturală 
general-românească. Oriciît de sărac 
ar fi Guvernul Român, cred că ar 
putea subvenţiona apariţia a 2-3 
reviste de cultură de la Chişinău şi 
Cernăuţi. Există, cred, o conlucrare 
la un nivel satisfăcător între cele două 
uniuni de scriitori — de la Bucureşti 
şi de la Chişinău —, din moment ce 
organizăm împreună un simpozion 


— 


Un schimb de opinii între Mihai Cimpoi, Efim Tarlapan, lon Miloş şi loan 

literar şi scriitorii basarabeni sînt 
editaţi în Ţară sau sînt premiaţi (cel 
mai recent premiant al Uniunii 
Scriitorilor din România este Leo 
Butnaru), din moment ce vom edita 
împreună revista “Viaţa Basarabiei”. 
Situaţia economică precară din 
Republica Moldova, unde nu se 
primesc pensii şi salarii cu lunile şi 
s-au scumpit produsele alimentare (o 
franzelă costă acum aproape 2 lei 
moldoveneşti, în timp ce o pensie 
constituie uneori 60 lei), nu este 
favorabilă culturii. Cu toate acestea, 
am venit cu cîteva cărţi noi pe care le 
vom lansa aici (cărţile lui Busuioc, 
Tarlapan, Galaicu-Păun, Irina Nechit 
ş.a.), va veni încoace şi un important 
sponsor: Anatol Josanu. Carte 
românească este puţină în bibliotecile 
basarabene, deşi se completează din 
donațiile bibliotecilor judeţene din 
România. Am fost nu demult în satul 
Ignăţei, judeţul Orhei, în care s-a 
născut fabulistul loan Sârbu, pentru 
a pune la cale dezvelirea unui bust 
acestui clasic, şi directorul şcolii mi-a 
vorbit nu atît de faptul că profesorii şi 
învățători de acolo nu primesc de mult 
salariul, ci de lipsa de carte 
românească în bibliotecă. 

Un alt lucru important este mo- 
dul în care promovăm imaginea cul- 
turală a României în lume. Nicolae 
lorga spunea că nu ne pricepem s-o 
facem. E oare aceasta un dat fatal al 
românităţii? 

Am asistat la sfîrşitul anului tre- 
cut la o şedinţă a Consiliului Europei, 
în cadrul căreia a fost prezentat un 
raport şi despre situaţia politică şi 
economică a României. Imaginea 
conturată acolo nu a fost prea bună. 
S-a remarcat că în România lucrurile 
nu merg bine, că Guvernul nu este 
armonios (vorbesc în termenii rapor- 
tului) şi că Republica Moldova nu are 
o şansă fericită să coopereze cu 
România. In scurtul meu discurs (mi 
s-a dat 1,5 minute, acolo, spre 
deosebire de Parlamentul Republicii 
Moldova — nu ştiu ce se întîmplă în 
Parlamentul de la Bucureşti — se 
vorbeşte foarte scurt) am spus că nu 
e bine că singurul criteriu pentru 
intrarea în Uniunea Europeană e cel 
economic; şi că se cade luat în seamă 
şi cel cultural; avînd un singur spaţiu 


cultural, românii de pe ambele maluri 
ale Prutului iau parte la crearea de 
valori europene; nu este cazul să se 
vadă în România şi Republica Moldo- 
va două frontiere insurmontabile, ci 
una singură uşor surmontabilă. 
Propunerea mea a fost comentată de 
doamna Erika Mann, descendentă a 
cunoscuţilor scriitori germani, şi a 
produs o discuţie vie. 

La 15 ianuarie 2000 vom săr- 
bători 150 de ani de la naşterea lui 
Mihai Eminescu. Nu e oare un bun 
prilej pentru a declara Anul Eminescu? 
(Nemţii au declarat Anul Goethe cu 
ocazia aniversării a 250-a, iar ruşii 
Anul Puşkin cu ocazia aniversării a 
200-a; în oraşul Weimar, după rela- 
tările revistei “Deutschland”, vor avea 
loc 1000 de manifestări culturale 
“Goethe”;ca să vedeţi că nemţii nu se 
tem de festivism.) 

Ceea ce se întîmplă în jurul lui 
Eminescu este simptomul unei boli 
adînci a societăţii româneşti: anti- 
româneşti. In acest sens nu importă 
atacul lui Grigurcu împotriva mea, con- 
siderat provincial, ultraconservator, 
naţionalist ş.a. (surpriză pentru mine: 
eu trec drept un exeget modem în faţa 
tuturor eminescologilor — din ţară şi 
din lume). Dan Silviu Boerescu vor- 
beşte în “Curierul” că nici nu există o 
cultură românească, ci un neant, pe 
care încercăm să-l acoperim cu mitul 
Eminescu. Mai mulţi colegi din 
Bucureşti încearcă să ne convingă că 
noţiunea de “poet naţional” este 
învechită şi caracteristică doar 
micilor şi complexatelor culturi. Am 
răsfoit istoriile marilor literaturi apărute 
şi în traducere românească: Fritz Mar- 
tini îl consideră pe Goethe un om 
deplin al culturii germane; Francesco 
de Sanctis crede că opera lui Dante 
este o biblie naţională; Juan Chabas 
foloseşte formula sinteză naţională 
pentru creaţia lui Lope de Vega; Dmitri 
Lihaciov spune literalmente că Puşkin 
este “Totul nostru”, al ruşilor. Nicolae 
Manolescu ne propune să-l conside- 
răm pe Eminescu un personaj istoric 
consumat, nu o personalitate vie. Şi-a 
pierdut el oare actualitatea? Vă 
relatez o întîmplare curioasă: fostul 
preşedinte al Parlamentului Republicii 
Moldova, care nu era mers la biserică 
şi nici la şcoală, a citit un articol 

eminescian, reprodus în presa 
chişinăuiană, şi a găsit că în el sînt 
vizate realităţile basarabene şi a vrut 
să-l acţioneze în judecată pe autor, 
adică pe Eminescu. 

Termin în două citate, unul din 
Nietzsche, altul din atît de actualul 
Caragiale. Primul e din Naşterea 
filosofiei: “S-a spus cu dreptate că 
un popor nu va fi caracterizat atît prin 
oamenii săi mari, cît prin felul în care 
îi recunoaşte şi îi cinsteşte pe aceşti 
oameni mari”. 

In cel de-al doilea e vorba de o 
reprimare a unei porniri caragialene 
contra lui Maiorescu: “Ştiu bine cît îi 
trebuie acestei lumi hrană zilnică 
pentru potolirea vecinicei ei lăcomii de 
cancanuri şi scandaluri. Ştiu cît e 
de-nciîntată să afle că şi cei de sus 
sînt tot atît de mici ca şi cei de jos. 
Dar asta sîntem noi chemaţi să-i dăm 
ei? Spectacolul micimilor noastre? 
Dovezi că putem şi noi fi ca oricine, 
josnici?” 

Să promovăm, deci, dragi 
prieteni, valorile noastre şi să credem 
în ele. 


Referindu-se la una dintre pro- 
blemele literaturii noastre, şi anume 
la modul în care ne integrăm, Arcadie 
Suceveanu a precizat: Acest lucru 
presupune două trepte: integrarea în 
spațiul cultural românesc şi — prin 
literatura română — în circuitul spiri- 
tual universal. Deocamdată, această 
integrare se face mai mult prin con- 
tacte personale şi pe cont propriu — 
şi acest lucru este firesc pînă la un 
punct. Ceea ce ar trebui să existe 
însă este o strategie bine gîndită şi 
elaborată la nivel de Minister al Culturii 
şi de Uniune a Scriitorilor. Or, odată 
cu valorile, pe acest val vine şi multă 
impostură. Nu toţi cei care ajung primii 
la Bucureşti sînt, implicit, şi cei'mai 
valoroşi. Luna de miere a podurilor de 
flori am vrea s-o credem depăşită. 
Sîntem scnitori români — şi nu basa- 
rabeni, bucovineni — şi dorim să fim 
trataţi ca atare, supuşi unor criterii de 
evaluare echitabile, aplicate tuturor 
scniitorilor de limba română, fără con- 
descendente şi sentimentalisme pa- 
triotice. Trebuie să recunoaştem cu 
toții că critica literară din Ţară nu 
cunoaşte întreaga imagine a literatuni 


scrise în Basarabia şi Bucovina, 
existînd la. acest capitol un mare 
handicap la nivelul informării. 

Cuvîntarea lui Vladimir Beşleagă 
a avut meritul de a pune accentul mai 
ales şi anume pe carte, pe scris: “Să 
vorbească aici cartea... Cum apare 
cartea... Cum se citeşte... Susținerea 
cărţii înseamnă susţinerea supravie- 
ţuirii poporului român...”. 

Despre specificul dezvoltării lite- 
raturii în Republica Moldova în condi- 
tiile imperiului sovietic şi mai încoace 
a vorbit Vasile Vasilache, care a 
accentuat că traducerile de odinioară 
din literatura est-pruteană în limbile 
popoarelor din fosta Uniune Sovietică 
au constituit, de asemenea, o promo- 
vare intensă a literaturii române în 
lume. 

Parabolic a vorbit despre desti- 
nul acestei palme de pămînt româ- 
nesc Serafim Saka. 

Au fost prezenţi cu replici, com- 
pletări, precizări în cadrul discuţiilor 
Leo Butnaru, Efim Tarlapan, Nina 
Josu, Nicolae Popa, acelaşi Serafim 
Saka, nerăbdător să dea ca şi cum 
peste nas oratorilor preocupaţi de teh- 
nică, mai exact — de tehnologizarea 
procesului de creaţie: “Se vorbeşte 
mult despre tehnică, despre tehnolo- 
gie şi mai puţin despre scris, despre 
cititor... Nu mă mai interesează com- 
puterul şi cartea devenită industrie”. 

Nicolae Popa ne-a plăcut îndeo- 
sebi printr-o afirmaţie paradoxală, 
oricum plastică şi — principalul — 
memorabilă: “Eu am o mare încredere 
în tehnică. Cu condiţia ca ordinatoa- 
rele să deosebească poeziile proaste 
şi să nu le accepte”. “In actul de crea- 
ţie întotdeauna va fi prezent omul, poe- 
tul”, a precizat Nicolae Popa, antici- 
pînd recitalul poetic general cu un 
autentic poem: Pix. 


Nicolae POPA 


PIX 


Pînă la urmă totul se va sfirşi cu bine. 
Pixul meu, nenorocitul acesta de Bic, 
va urca la cer. 

Şi toată lumea va spune: 
— Uite un pix înălțîndu-se! 
Vor mai spune: 
— Mamă, mamă, că multe cuvinte a 
mai chinuit! 
La care o voce-nţeleaptă va riposta: 
— Mai rău de cuvintele pe care nu le-a 
chinuit! 
— Mai rău de cele pe care nici nu le-a 
scris! 


O groază de foi curate 
împăturindu-se cu de la sine putere 
ca fecioarele cînd îşi adună 
genunchii la gură îmbătrînind 
vor căuta mîntuirea în sfirîit de chibrit 
înţelegind că pentru ele alfabetul 

e mort 
iar dicționarele — putrede. 


În vremea asta pixul va ajunge 
suficient de sus 
ca să se simtă în ceruri. Îngerii 
vor zice: 
— Uite, ne-a aruncat cineva un os! 
— Nu-i os.E un pix! va riposta o voce 
înţeleaptă, 
cu atit mai înţeleaptă cu cît va ieşi 
din gură de înger. 


Şi toţi îngerii vor da înapoi — fil! fil! 
lărgind cerurile, deschizînd altele noi 
unde alţi îngeri vor crede că 
li s-a aruncat un os, 
dar vor afla că e pix 
şi dîndu-se-n lături — fil! fil! — vor lărgi 
alte 
şi alte ceruri sus tot mai sus 
mai aproape de locul unde pixul 
va trebui să vadă 
ce s-a ales din tot ce-a scris. 


O surpriză ne-a făcut proza- 
toarea Zina Cenuşă, care a propus 
participanţilor la întîlnire un proiect de 
Apei întru apărarea şi eliberarea din 
detenţie a grupului Ilaşcu. Prin susti- 
nerea colegului bucureştean Eugen 
Uricaru şi a altor scriitori Apelul a fost 
aprobat, propunîndu-se să fie redactat 
în cîteva limbi şi expediat forurilor 
internaţionale. 

Activitatea delegaţiei basara- 
bene s-a manifestat şi într-o încercare 
de lansare a cîtorva cărţi proaspete 
cu Aureliu Busuioc, Efim Tarlapan, a 
editorului de carte Anatol Vidraşcu şi 
a omului de afaceri, susţinător inimos 
al culturii româneşti din Republica 


Moldova, Anatol Josanu. Repetăm că 
momentul ales de moderatorul sesiunii 
n-a fost cel mai prielnic desfăşurării 
acestei acţiuni, intenţia bună sfirşind 
oarecum penibil (cel puţin aceasta e 
impresia noastră personală). 

Au fost activi şi membrii dele- 
gaţiei din înstrăinata Ţară a Fagilor, 
cu numele rusificat Bucovina. llie 
Zegrea, de exemplu, a vorbit cu suflet, 
aducînd probe convingătoare, despre 
politica de asimilare a românilor din 
regiunea Cernăuţi de către actuala 
putere ucraineană. Ucrainenii, deve- 
nind în 1991 independenţi, au lichidat 
curînd celebra odinioară librărie 
“Prietenia”, în care pe timpuri găseai 
carte românească şi universală, apoi 
au lichidat şi o altă librărie, “Lucea- 
fărul”, astfel încît azi la Cernăuţi nu 
se vinde nici un ziar şi nici o carte 
tipărită la Bucureşti sau laşi. In 1996 
aici a fost înfiinţată Reuniunea scriito- 
rilor români din Cernăuţi, care însă 
timp de doi ani, n-a putut fi înregistrată 
şi legiferată. Recent, sub influenţa 
părtaşilor moldovenismului primitiv din 
regiunea Odesa, protejaţi de forţele 
retrograde din Chişinău, oficialităţile 
cernăuţene au început să-i numească 
pe românii locali “moldoveni”, chiar 
dacă aceştia sînt scrişi cu numele lor 
adevărat — români — în paşapoarte, 
iar limba română s-o numească, în 
spiritul Constituţiei Republicii Moldo- 
va, “moldovenească”. 

La politica ucrainenilor de dez- 
naţionalizare a românilor din Ţara Fagi- 
lor s-a referit şi poetul şi publicistul 
Vasile Tărîţeanu. În întreaga regiune 
se simte o foame cumplită de carte 
românească. Sate şi şcoli fără manua- 
le româneşti sînt trecute la limba 
ucraineană. De mici, copiii sînt privaţi 
de dreptul la nume, Nicolae devenind 
pe neprins de veste Mîkola, iar lo- 
nel — ivanka. Insuşi Eminescu, atît 
de strîns legat de Cernăuţi, unde şi-a 
făcut studiile în adolescenţă, nu-şi 
găseşte aici un loc pentru monument. 

Grigore Bostan a evocat soarta 
vitregă a facultăţii/catedrei de filologie 
romanică şi germanică din Cernăuţi, 
amintind — şi el— de cenaclul poeţilor 
tineri, înfiripat de curînd în vechiul 
oraş românesc şi despre speranţele 
care... mor ultimele. 

„„.Circa o sută de cuviîntări, 

replici, completări la cele rostite an- 
terior, toate au fost axate, într-un fel 
sau altul, pe tema evoluţiei literaturii 
române şi răspîndirii ei pe glob în 
pragul celui de-al treilea mileniu. Sute 
de întîlniri şi revederi, cu amintiri du- 
joase şi proiecte îndrăzneţe. Trebuia 
totuşi să te afli acolo, la Neptun, ca 
să te convingi de viabilitatea relaţiilor 
colegiale şi de nevoia de a le păstra 
şi fortifica. Trebuia să te afli în sala 
de conferinţe, ca să te cutremuri la 
auzul afirmației atît de simple, s-ar 
părea, că “drama scriitorilor basara- 
beni e puternică”, rostită de o scriitoa- 
re din Miami (S.U.A.), pe nume Ga- 
briela M. Thornton. Am trăit cîteva zile 
de evaluare a literaturii române şi de 
discuţii asupra căilor şi modalităţilor 
de răspîndire a acesteia în lume. A 
fost o întîlnire, a treia la număr, care 
ne-a făcut, după cum s-a exprimat în 
cuvîntarea sa Vasile Vasilache, “să 
ne îmbăiem într-o atmosferă priitoare 
creaţiei şi cugetării asupra creaţiei”. 
O întîlnire care nu poate să nu aibă 
consecinţe benefice asupra neîntre- 
ruptului — în pofida oricăror intempe- 
rii — proces de creaţie şi de promo- 
vare a valorilor literare româneşti 
acum, la încheierea mileniului doi şi 
în pragul celui care vine. 


Emilian Galaicu-Păun, Eugen Cioclea. 


Lucrurile cele mai importante se spun în timpul pauzelor: Andrei Burac, 


Întrunirea din iunie curent este 
remarcabilă şi prin faptul că în cadrul 
ei a avut loc instituirea premiului spe- 
cial “Neptun”, menit să sensibilizeze 
stabilirea relaţiilor dintre scriitori, 
premiu care, conform hotărîrii unui 
juriu din care face parte, între altele, 
şi poetul chişinăuian Emilian Galaicu- 
Păun, a revenit lui Gabriel Pleşea din 
S.U.A. pentru cartea de studii critico- 
literare Scriitori români din New 
York. 

De altfel, Emilian Galaicu-Păun, 
poet bine cunoscut în Ţară, a acordat 
un interviu revistei bucureştene “22” 
pe care îl reproducem şi noi. 


“STAU CU AMBELE 
PICIOARE ÎN EUROPA” 


INTERVIU CU EMILIAN 
GALAICU-PAUN 


— Un coleg al dumneavoastră 
de la Chişinău vorbea despre 
integrare, spunînd că integrarea 

Limba Romduå 


înseamnă integrarea în cultura 
română şi, dacă se poate, în cultura 
europeană. Cum vă simţiţi din 
punctul de vedere al integrării, ca 
poet? 

— Mă simt foarte bine. 

— V-aţi pus această pro- 
blemă? 

— Nu, fiindcă de la bun început 
am scris în literatura română. Am 
simţit de la bun început, ca o ches- 
tiune foarte importantă, contextul în 
care lucrez. Exista tentaţia sovietică: 
puteai să scrii în literatura sovietică 
multinațională, ceea ce însemna să 
scrii conform calendarului zilei, roşu. 
Abia optînd pentru literele române, 
puteai să faci literatură adevărată. 
Ştiai exact pe ce modele mergi; 
bineînţeles, mai puţini ajungeau, de 
exemplu, la modelul avangardei, 
pentru că erai suspectat imediat. Dar 
şi tradiţia îţi oferea modele demne de 
urmat. 

— La vremea acestei opţiuni 
erati foarte tînăr. 

— Da, sub 20 de ani. Abia după 
'89 totul a devenit simplu într-un fel, 
venind o cunoaştere a vieţii de zi cu 
zi a literaturii româneşti. Prin simpo- 
zioane, conferinţe etc. Este cu totul 
altceva cînd te-ai integrat unui anumit 
grup de poeţi... Eu am avut marea 
şansă de a fi integrat revistei “Vatra” 
de la Tg. Mureş, pe care o fac nişte 
poeţi şi scriitori excepţionali — un 
Cistelecan, un Aurel Pantea, Sandu 
Vlad etc. — şi, atunci, cînd am intrat 
în această revistă, am intrat nu doar 
ca poet, findcă este puţin să vorbim 
despre tînăra generaţie de scriitori din 
Basarabia doar ca poeţi şi prozatori, 
ci şi ca om care scrie despre cărţile 
altora, despre fenomenul literar în 
genere. Majoritatea dintre optzecişti 
fac şi eseu şi critică literară, fiindcă e 
nevoie de o recuperare mai amplă a 
literaturii de pînă la noi. Integrarea se 
face, după mine, nu prin declaraţii, ci 
prin nişte lucruri foarte concrete. 
Optezi unde să publici o carte, pentru 
ce revistă să lucrezi, în ce colectiv 
să te integrezi. 

— Poezia dumneavoastră s-a 
schimbat după '89, adică după ce 
aţi venit aici, în România? 

— Sigur că s-a schimbat. A 


crescut în experienţă, au apărut 
substraturi, pe care nici nu le bănuiam 
cîndva, fiindcă poezia mea este prin 
excelenţă livrescă. Am avut şansa de 
a cunoaşte literatura care se scrie zi 
cu zi şi care este un foarte bun 
stimulent. Pentru mine literatura 
română a existat întotdeauna, a fost 
o problemă de a recupera ceea ce mi-a 
lipsit în şcoală, în bibliotecă. Au fost 
cîţiva ani în care am citit enorm, ca 
un restanţier înaintea probei scrise. 

— Este vorba de literatura 
română, de cărţile care apăruseră 
în România şi care la Chişinău nu 
ajungeau? 

— Mai ales de cărţile ultimelor 
două decenii. Şi aici este o chestie 
foarte curioasă: de exemplu, în '85, 
la biblioteca Krupskaia, cum se 
numea pe atunci Biblioteca Naţională 
de la Chişinău, citeam într-o sală 
foarte mică de “carte străină” literatura 
românească. Citeam Dorin Tudoran — 
el îmi povestea după aceea că la 
Bucureşti volumele lui tocmai fuse- 
seră retrase din biblioteci. In '85 îl 
citeam pe Caraion, evident doar cîteva 
cărţi. Eram cîţiva poeţi interesaţi de 
tot ce mişcă în literele române şi ne 
întrebam unul pe altul: “Pe cine-ai mai 
descoperit?" "Pe cutare." Intr-o peri- 
oadă relativ scurtă am cunoscut poeţi 
importanţi ai ultimelor două decenii. 
Şi atunci mi-am completat “tabelul 
Mendeleev” al poeziei româneşti. 
Acum cred că mă descurc foarte bine 
în acest “tabel”, dovadă fiind şi 
volumul meu de critică Poezia de 
după poezie. 

— Staţi cu un picior în Basa- 
rabia şi cu un picior în România. 
Cum este situaţia asta? 

— Stau cu ambele picioare în 
Europa. Pot să stau şi pe Lună. 
Contează în ce limbă scriu, în ce 
cultură gîndesc. Pentru mine, lite- 
ratura înseamnă cei care sînt alături 
de mine şi cu care simt că formez 
această literatură. Aflarea mea în 
Basarabia este un destin. Dar, fiind 
acolo, scriu în mare parte despre 
cărţile apărute la Bucureşti, la Cluj, 
laşi etc. Sînt poet român, dar sînt şi 
critic de poezie românească de 
pretutindeni, fără a face discriminări 
pe zone. De altfel, acum mi-a apărut 

primul volum de critică literară, 
înglobînd cronicile de la “Vatra” şi din 
alte publicați. Cam jumătate din autorii 
comentaţi sînt din Ţară. Cealaltă 
jumătate sînt din Basarabia, dar le 
aplic aceleaşi criterii. Integrarea se 
face şi la acest nivel, cînd în cărţile 
noastre apar, alături de scriitori de aici, 
scriitori din Banatul sîrbesc, din nordul 
Bucovinei ş.a.m.d. 

— Este nevoie de un program 
special pentru reconstituirea unei 
familii a literaturii române? Întîl- 
nirile cum este cea de la Neptun ar 
face parte dintr-un asemenea pro- 
gram? 

— Pentru cei vii, aceste relaţii 
contează foarte mult. Din păcate, n-am 
prea văzut făcîndu-se nimic pentru cei 
care nu mai sînt. Şi mă gîndesc că 
— aici mai trag puţină cenuşă la turta 
noastră, a basarabenilor — sînt cel 
puţin doi poeţi foarte buni în Basa- 
rabia despre care am şi vorbit la 
cîteva simpozioane la Bucureşti şi la 
Chişinău, care ar tebui neapărat 
reintegraţi: George Meniuc şi Nicolai 
Costenco. Despre Meniuc s-a mai 
scris puţin, dar mi-a părut foarte rău 
că n-a apărut nici în antologia lui 
Şindrilaru de la “Teora”, nici în 
antologia lui Ulici. Dacă ar exista un 
plan coerent şi, evident, sprijinit 
financiar pentru a recupera cîţiva 
poeţi, s-ar vedea că nu sîntem noi 
primii poeţi “sincronizaţi”. Inainte de 
noi au fost cîţiva scriitori buni: 
Busuioc, Vasilache, Beşleagă, Saka. 
Generaţia primilor intelectuali ar trebui, 
cred, recuperată şi, în acest sens, ar 
fi necesare nişte planuri editoriale de 
lungă durată. 

— Ce reproşaţi românilor din 
România, dacă le reproşaţi ceva? 

— Cred că aş reproşa o orien- 
tare foarte bruscă într-o singură di- 
recţie. Toată lumea priveşte spre Vest, 
nu vrea să se uite nici măcar spre 
estul României, adică spre laşi, care 
este un centru mare de cultură, unde 
s-a scris şi se scrie extraordinar. Exis- 
tă un fel de metropolocentrism. Acum 
doi ani discutam exact aici cu o foarte 
mare poetă — poate cea mai mare 
poetă, după părerea mea —, Angela 
Marinescu, şi ea îmi spunea: “Dacă 
eu aş fi nu ştiu ce ministru al Culturii, 


v-aş lua pe toţi din Basarabia, pe cei 
buni, şi v-aş aduce aici”. După aceea: 
“laşul este o provincie, hai să-i 
aducem pe cei buni de la laşi aici”. 
Dar atunci hotarele României s-ar 
putea să coincidă cu cele ale Bucu- 
reştiului, undeva la Piaţa Victoriei sau 
la Uniunea Scriitorilor, la Muzeul Lite- 
raturii, i-am răspuns. Cred că o cali- 
tate nefastă a românilor este leha- 
mitea, cedarea foarte uşoară a unor 
teritorii. Culmea — risc o afirmaţie 
poate prea îndrăzneață —, cred că la 
ora actuală Basarabia este pe 
jumătate un pămînt românesc cucerit 
pentru România. Chiar dacă efortul 
intelectual din ultimul deceniu nu se 
vede şi în plan politic, în plan intelec- 
tual, prin ceea ce scriem noi pentru 
revistele din ţară, prin cărţi, el iese 
în evidenţă. Despre Basarabia se 
aduce aminte la 27 Martie şi la 1 
Decembrie. 

— Ce făceaţi în zilele puciului 
de la Moscova, din august 1991? 

— In cele trei zile în care totul 
era foarte incert, foarte mulţi homo 
sovieticus — eram cetăţeanul so- 
vietic, nu aveam încă republici — 
aflaţi în Vest, care au cerut azil poli- 
tic undeva, l-au primit. Au beneficiat 
de asta foarte mulţi, o mulţime de 
escroci, oameni care erau plecaţi cu 
afaceri. Au fost trei zile în care cred 
că s-ar fi putut schimba şi harta 
Europei. Dar oportunitatea s-a ratat, 
în primul rînd de aici, de la Bucureşti, 
fiindcă gestul de recuperare trebuie să 
vină de aici. Din partea Basarabiei 
s-au făcut atunci cîteva propuneri, 
destul de deschise, pentru unire. Totul 
s-a limitat pînă la urmă la recu- 
noaşterea statalității. Ca organism 
întreg, nu poţi să-ţi recunoşti inte- 
gritatea sau statalitatea mâinii drepte, 
de exemplu. Mulţi au o mare între- 
bare: dacă a fost bine că România a 
fost primul stat care a recunoscut sta- 
talitatea noastră, a Republicii Mol- 
dova. In ce mă priveşte, prefer for- 
mula lui Stănescu: “Patria mea este 
limba română”. 


Limba Romåuå 


Liviu loan STOICIU 
EUTANASIE 


Unde să fug? E ceva difuz, nu-mi 

mai încap în piele, nu mă mai înțeleg. Nimeni 

nu mai are nevoie de mine? Imi 

scuip cărnurile. Nici 

eu nu mai am nevoie de mine! Are cineva nevoie de 
ochii 

mei? De urechile mele? De nas? De ţeastă? 

Nu are nimeni nevoie: sau 

poate de mîini? De inimă? Numai de suflet să 

nu vă atingeți: sufletul nu este al meu... Unde să fug 

să scap de mine... Pe 

cine să pun să încalece pe catîrca mea, în 

zarvă de alăute? 


Calc mereu pe urmele mele, urmele 

mele îngheţate, ale tristeţii: sînt zeci de kilometri 

cunoscuţi pe de rost înaintea 

mea, cînd am mai trecut eu oare pe aici? Pe 

aici pe unde căldura şi ţiuiturile 

siderale 

dăinuie, aceleaşi: şi pe unde păsările 

ciripesc, nu? Nu, n-am mai trecut eu niciodată pe aici, 
poate 

a trecut tata, la vîrsta mea, sau tatăl lui 

tata sau tata-lui-tata-lui-tata... După o noapte de dragoste 

străveche! Ah, idol 

subpămîntean al tămăduirii, n-ai nici o soluţie pentru 

mine? Cu ajutorul buruienilor morţii măcar: 

dă-mi inimă de copac şi trup mineral, dă-mi suflet de 

fiară 

sălbatică, numai 

să nu mai cunosc restriştea 

omenească... 


Arcadie SUCEVEANU 


CORABIA LUI SEBASTIAN 


(variantă nouă) 


Cînd secară mările în Levant 
apăru la orizont 

corabia lui Sebastian Brant 
intrînd în apele post-moderniste 
ale acestor versuri 

mai mult vesele decît triste 


(Ca să spulberăm, iubit cetitor, orice tabu 
îți voi spune că pe corabie eram eu, el şi tu 
sau, dacă-ți convine, noi, voi şi ei 
cîte persoane are pronumele? 

trei...) 


lar cum trei ori doi fac şase 
Apocalipsa avea picioare frumoase 
şi noi o urmăream prin lunetă 

cu o bucurie aproape secretă 

cum urca puntea dinspre lagună 
pe corabia noastră nebună 

ce pluteşte, de veacuri, în voie... 


— Ah, strigă Noe, 

aprindeţi o lumînare sau o lanternă 
că-i beznă în lumea modernă 

autorul acesta cu epitetul bufant 

pare să-ascundă ceva important 
învăluind tot ce există (sau nu există) 
într-o ceaţă manieristă 


Cînd scăpără chibritul, 
mări, ce se văzu? 
Un Turn Babel plutitor, în care 
eu, el şi tu 
eram deopotrivă noi, voi şi ei — 
unul ţinea discursuri în groapa cu lei 
altul decapita bisericile de turle 
acoperit de tobe şi surle 
unul făcea harta petelor din soare 
altul deschidea măcelării în altare 
unul gîdila corabia la pupă 
altul punea Îngerul să fiarbă în supă 
unul îşi mînca unghiile, altul îşi rădea sprînceana 
altul lua probe direct din Nirvana 
unul confecţiona batiste din vele 
altul se decreta personaj din vieţile paralele 
unul confecţiona căpestre şi botniţe 
pentru îngerii prinşi în clopotniţe 
unul îşi vopsea chelia jumătate verde jumătate gri 
altul se întreba patetic a fi sau a nu fi 
unul era bielă altul era manivelă 
unul se închina la zeul din gamelă 
altul la steaua sa verde de tinichea — 
iar corabia, glorioasă şi sfidătoare, plutea 
pe valurile de sticlă şi de beton 
ale Noului Babilon 
pe talazuri de muzică şi de gunoaie 
pe crucea ferestrei, prin lucrurile din odaie 
în cercuri închise, în zig-zag ori săltînd 
dinspre Niciunde către Nicicînd 
prin aceste versuri dinadins rimate frumos 
să nu cădem — eu, el şi tu — 
din corabie jos 


Limba Romåuå 


loan FLORA 


DISCURS ASUPRA STRUŢOCĂMILEI 


Ea nu-i nici vultur, nici castor, nici cîinele mării, 
ea nu-i nici bîtlan, nici uliu, nici coţofană, 

nici inorog, 

nici nevăstuică, 

nici căprioară de Arabia; 

ea nu-i nici dropie, nici cămilă cu două picioare, 
nici strut cu aripi şi pene, 

nici porumbel şi nici cățelul pămîntului; 

ea se mişcă anevoie printre munţi mişcători, 
prin cîmpii nestatornice ca'nişte plauri şi fiind 

o idee doar 

de pasăre cămilită şi de cămilă păsărită în acelaşi timp, 
vîntul deşertului n-o poate sălta 

de-un cot de la pămînt. 


Ea-i pasăre de apă şi peşte de aertotodată, prinzîndu-se 
în năvoade ca scrumbiile albastre. 

Ei i se pot atribui 

cap de hîrtie şi creieri de aramă, 

şi coarne, spre a putea fi mai uşor prinsă în plasă. 
Ea-i oarecum ignorantă 

cînd e vorba de categoriile loghiceşti, 

ea-i alcătuită din pene şi copite 

şi mai ales din aripi sfrijite şi nu figurează 

în nici un bestiar, de la egipteni încoace. 

Ea rîde şi nu rîde, 

dar de zburat sigur nu zboară, astfel încît 

ar fi impropriu să-i zicem ptinon, sau hof, sau tair. 


Şi totuşi: 

“Orice dihanie cu două picioare, cu pene şi ouătoare 
este pasăre. 

Struţocămila este cu două picioare, cu pene şi ouătoare. 
Struţocămila este un soi de pasăre, deci. 

Pasăre este Struţocămila, 

pasăre este, 

pasăre este Struţocămila, dihania aceasta, 
Struţocămila este pasăre. 


Pasărea aceasta şi dihania aceasta este Struţocămilă. 
Pasărea se ouă, ouăle sînt ale păsării. 

Struţul se ouă, ouă are struţul. 

Pasăre este, deci, struţul. 

Pasărea are pene. 

Struţocămila are pene. 

lată, deci, că Struţocămila este pasăre.” 


Ea nu-i şi nu-i şi nu-i nici nevăstuică, nici bîtlan, 

nici dropie, nici struț, nici cămilă, 

ea fiind o idee doar de pasăre cămilită, 

o idee de cămilă păsărită, 

de trestie pe malul mării cu o sută de vîrfuri, 
întunecînd soarele şi partea trupului cea roditoare. 


Leo BUTNARU 


LĂSARE DE SÎNGE 


Părăsindu-ne mai mult decît 
lăsîndu-ne să plecăm — viaţa de scutieri în căutarea 
Graalului mereu făgăduit 
şi mereu de-ne-găsit în 
locul lui aflînd altceva care de regulă 
nici nu ne fusese promis. Pe 
sub vîscul verde parazit de pe 
desfrunzitul arbore al amneziei universale 
trec scutierii cu inimile transpirate înţelese precum 
nişte suflete leoarcă de sînge cristic trec 
învinşii deja lipsiţi de orgoliu — tîrziu paradis 
compen sator care 
pînă la urmă va fi pierdut şi el în 
preînzorirea Apocalipsei cînd 
cineva — poate că losif din Arimateea — abia 
va reuşi să spună: “De fapt 
ăsta era viitorul...” pentru ca Post- 
Apocalipsa să se dovedească a fi totuşi un viitor în care 
însă 
nu va mai exista trecut. 
Dar poete! 
profeţeşte orice numai nu moartea de ea 
sîntem absolut siguri că ni se va întîmpla 
cei mai sensibili dintre noi trăind încă intense şi ciudate 
pacea şi beatitudinea ce copleşesc scutierul în 
pimele clipe ale stării sale de cadavru 
ajuns în absolutul morţii celei răspîndite simultan 
spre cît mai multe foste evenimente şi 
spre tot atitea evenimente care nu se vor întîmpla 
niciodată. 
Dar nu cînta Zeiţă mînia! Nu-l asculta pe 
genialui Homer cel ce a fost marele noroc chior al 
omenirii. 
Ave! Muritorii vă salută precreştinătatea care 
dă cu lancea în coapsa legendelor 
prin lăsare de sînge în scop terapeutic 
astfel că în lipsa Graalului pe 
tipsia scutului scutierului 
alături de capul Sfîntului loan Botezătorul întru jertfire 
stau cheaguri de sînge precum 
nişte melci maronii născuţi gata obosiţi cu toate că 
în toate se simte o neostoită grabă şi 
dacă asculţi atent 
în Ceruri se aude un Creier gifiind. 


Limba Romåuå 


Lucian VASILIU 


DUMINICĂ 


Azi, duminică, s-a născut o fată-magnolie. 

Azi, duminică, un călăreț a străbătut oraşul, 

fără să-l vadă nimeni. Azi, duminică, au fost 
scoase la iveală comorile scufundate ale lacrimii 
tale. Azi, duminică, mama încă nu s-a întors 

de la cimitir 


Azi, duminică, din cer s-a desprins o pajişte 

şi a plutit circa o oră deasupra ținutului nostru. 
Azi, duminică, geneticianul a privit pentru prima 
oară printr-o fereastră oarbă. Azi, duminică, 
sîmbătă a făcut dragoste cu luni. Azi, duminică, 
verdele cîmp a fost prizonierul grîului. Azi, 
duminică, deasupra casei Pogor, norii au luat 
chipul Mierlei 


Azi, duminică, mîinile mele au ţinut sfat 

cu mîinile fraţilor mei. Azi, duminică, 
arheologul a iubit în extaz o piatră funerară 
frigiană. Azi, duminică, am înţeles că morţilor 
le e frig 


Azi, duminică, bunicii şi-au recitit actele 

de naştere, originale. Azi, duminică, femeia mea 
s-a ruşinat de frumuseţea ei. Azi, duminică, 
tipograful a înfiat o literă de aur. Azi, 

duminică, maşina de scris a învăţat limba toharică. 
Azi, duminică, zidul pe faţa căruia am scris 

a devenit cenuşă 


Valeriu STANCU 


CÎND MAREA-I O TRANSĂ NEBUNĂ 


chiar împreună sîntem singuri 
chiar singuri, murim împreună, 
un diavol, un înger, o strună 
ne-mbată 

ne cheamă 

ne-adună 

să fim laolaltă 

iar marea-i o transă nebună 

o transă, o pînză, un braţ 

din infern 

înălţat către scuturi barbare 

ce-n moarte se cern 

ştiţi cumva un bordel, un bistro, un muzeu? 
aş intra în oricare 

cum intră altarele-n zeu 

cum intră epavele-n mare 


singuri sîntem arcuş, poate strună 
vino, vom şti să murim împreună! 


lrina NECHIT 


LEGEA FOCULUI 


Nicăieri nu se cos atîtea rochii de vară 

nu se coc atiîţia struguri nu ard atîtea punti. 
Nicăieri nu vei întîlni un soare atît de punctual 
numai el nu întîrzie nu ratează nici un răsărit 
schimbîndu-şi poziţia tocmai atunci cînd e nevoie 
de multă umbră pentru a învăţa legea focului. 


Nicăieri nu se beau atîtea flăcări otrăvuri 
nu se carbonizează atîtea suflete pe terase 
nu creşte atît de repede gradul de alcool în sîngele public. 


O bătrînă cară o vară scînduri de la ambasada americană 
gînduri de iarnă roiesc deasupra noastră ca ciorile 
însă nu auzim croncănitul răgetul răcnetul. 


Nicăieri nu se deschid atîtea localuri birouri 

nu se închid atîtea uşi nu ard de vii atîtea speranţe. 
Trecem cu fierul încins peste lucruri în lacrimi 

dar nimeni nu-şi pune pe cap cenuşă nimeni nu-şi pune 
pe cap cenuşă nimeni nu-şi pune pe cap cenuşă 
nimeni nu-şi pune pe cap cenuşă. 


Aurel RĂU 


CÎINELE LUP ROMÂNESC 


Are toate alurile unui psihopomp 
şi trăsăturile unui lup. 
Şi-adesea şi urlă lung... 


Am început să ne-mprietenim. 
Cum un gard numai ne desparte, din sîrmă rară 
şi-i arunc maşina! oase. 


Are urechile telescoape 
şi între ochi două crengi de aur boltind fruntea 

şi picioarele-i încep un dans 
şi ne gîndim la păduri de dincolo de 
noi — 


un mod de-a-l omologa. 


Dar e adus nu de mult, şi pentru puţin timp, 
spre a fi dus în altă ţară. 

De aceea au loc mai nou lecţii de dresaj, 

un curs de traduceri scurt. 

Se dau Poruncile toate în limbă străină 

pe munţii salivei lui. 


Cu mici pedepse cînd e cazul, 

cu mici răsplăţi cînd survin progrese, în pragul iernii, 
un bătător de bătut covoare, 

o bucată de piine uscată sau un cub de zahăr, 
siflantele şi africatele, 

în doze şi colorat, pentru puţin timp. 


Căci brusc l-ar fi luat cineva. 

Un fost stăpîn sau viitor stăpîn, cînd lipseam de-acasă 
vecini şi virtuali stăpîni, 

de cînd nu mă mai aflu acasă. 


Şi acum ce mă fac fără urletul mutual sincer, 
pe care “Lup!” şi-l asuma; 

fără ochii-i ce programau imaginea-mi lung 
pînă-n adînc de milenii, ca bună; 

cu şoapta “Lup!” ce mă fac? 


lon MILOŞ 


FRIGUL 


Aş vrea să fiu orice în noaptea asta 

Numai eu să nu fiu 

Încă nu sînt liber de principii şi prejudecăţi 
Fac ce fac alţii 

Mă ascund de mine şi de lume 


Şi cea mai frumoasă muzică 
Imi pare moartă 


Nici aici nu se vorbeşte limba mea 


Un fluture îngheţat mi-a căzut pe buze 
Mi-e frig 

ÎNTOARCEREA LA DUMNEZEU 


cenuşă e toată istoria lumii 

cenuşă rămasă după ce focul cel mare s-a stins 

grămada de scrum şi cenuşă din vatra în care plouă 

acum 

leşie peste ciubărul cu haine al mamei 

să ne spălăm rufele murdare în familie 

atît rămîne din viîlvătaia vie a lumii 

o grămăjoară de cenuşă de spălat izmenele istoricilor 
de mîine 

de pus la rădăcina pomilor primăvara 

să nu urce pe muguri gîndacii furnicile viermii 

o dîră de cenuşă de la un mileniu la altul 

din primăvară în primăvară 

pentru întoarcerea oricît de tîrzie acasă 


Rodica DRAGHINCESCU 


AFARĂ PLOUĂ. AFARĂ-I ÎNĂUNTRU 


Eu m-am sinucis înainte de a mă naşte 

îmi spun copilă fiind între cei doi papagali 
(s-au umplut de sînge — masculi! — în urma 
încăierării pentru un ciob de oglindă) 

vom cumpăra altă colivie mai lungă mai largă 
să se-nţeleag ă 

îmi spun copilă strîngînd monedele de pe podea 
eu m-am sinucis înainte de a mă naşte 

mi-a spus o tanti vecină cu blană 

de iepure (între două păpuşi vechi 

cu mecanismul de vorbire coclit) ma-ma 

eu în/la maşina de scris 

mă întind pe hirtie despre locuri și fapte interioare 
(interiorul lasă umbră prin îndepărtarea exteriorului) 
acest mecanism de non obstacole non unelte 
non membre non trupuri 

entierement femei complicate bluze şi fuste 

pe care le poţi răsturna cu degetul 

mai aproape mai departe 

cum pofteşti 

eu mi-am văzut şi felul în care gîndesc 

(un fel de cîrnat roz plin de rotiţe) 

ma-ma şi părul şi timpul pînă să mă desfac 
pînă să ies pînă să-mi potrivesc veioza/umbrela 
(afară plouă afară-i înăuntru 

înăuntru pun gheaţă la soare/bec 

eu pentru eu / de la/ către eu / dacă eu 

eu sub mijlocul meu 

sînt acolo unde aici e eu şi acolo eu sînt atunci 
o catedrală de încercare 

raliu închis între viaţă şi moarte 

(precum atenţia insectelor pentru pămîntul ud) 
eu m-am sinucis înainte de a mă naşte 

locul acela a construit locul acesta 

locul acesta mă întoarce pe dos 

eu contra eu predicînd 

zîmbesc pe scurt scriu pentru Dumneavoastră 
cu mecanismul de vorbire cocilit 
păpuşa/maşina de scris/papagalii 

iată cum zbor eu pe jos 

împuşcată în aripă 


Andrei BURAC 


FALS 


Zilele în care m-am apărat de voi. 
Nici măcar umbrele ori cojile lor 

nu vi le cer drept amintire. 

Să nu îndrăzniţi a mi le întoarce 
pe-ascunselea. 

Solitari şi răbdători 

am rătăcit pe la margini — ape şi foc. 
Floarea ticăloşiei din grădina voastră 
pretins personală 

v-a moleşit pînă şi cefele pietroase. 
Veştedul aromelor 

nu v-a permis a vă da seama 

că de aici de la margini, noi 

am fi putut vedea şi simţi 

ceva mai în stele. 

Umbrele ori cojile zilelor 

în care m-am păzit de voi 

vă vor servi 

(pe lîngă multe alte avantaje) 

drept şiraguri-şiraguri-ştreanguri. 

De data aceasta cu adevărat personale. 
O să vă daţi huţa-huţa în scrînciob 
pînă şi în cuvintele 

din propriul vostru jurămînt. 

Fals. 


Ilie Tudor ZEGREA 


ÎN AŞTEPTAREA ANULUI DOUĂ MII 


De la un timp toată lumea — bătrîni şi copii, 
stau la geam şi aşteaptă sosirea lui două mii... 


În piaţa cea mare a Marelui oraş scufundat 
în lumină galbenă, trece de la soldat la soldat 
ultimul general ce a cunoscut războiul total 

dintre roata dinţată şi duşmanul ei vegetal, 

dîndu-le ultimele instrucţiuni preţioase la zi: 

“Principalul e să nu vă lăsaţi încîntaţi de greier, şi 

să mai ţineţi minte că succesul depinde de ordinele 
mele!..” 


Spunînd aceasta îşi mai netezi o dată umărul plin de 
stele. 


Între timp soarele asfinţi de tot. Cei de la geamuri 

se sfătuiau în şoaptă cine dintre rude şi neamuri 

să stea de pază în continuare, căci, mai ştii, 

dacă vine chiar în noaptea aceasta aşteptatul două mii! 


Obosit de tot, sfişiat de această existenţă umilitoare, 
mi se făcu silă de propriul trup pe picioare 

şi i-am spus tatei că vreau să mă odihnesc, cît sînt viu, 
lîngă el, dacă se poate... 

lîngă oasele lui, în sicriu... 


Octavian DOCLIN 


TOTUL 


Poetul nu-şi mai recunoaşte poemul 
poemul nu-şi mai înţelege cuvintele 
o prăpastie de netrecut 

într-o astfel de stare de necesitate 
te-aşez lîngă mine 

nicicînd stinsă dorinţa reaprinde lava 
poemul arde marginile 


noi umăr lîngă umăr 
recuperăm totul 


Florin MUSCALU 


ARTA LEILOR 


Ţările sînt tinere. Noi îmbătrînim... Ni se aşază 
Pe văz şi auz floarea în purpură-a soarelui, 

Ni se rupe timpul sub rouă 

Numai tu îţi alegi soarta veche, ce nu-i... 


Lei aburind, pe la amiază, în iarnă, 
Scriu cu ghearele lor albastre pe cer 
Umbra umbrelor verii ce va veni, 
Leii căzînd, leii ce vin, leii ce pier... 


Deschide cartea! lese timpul afară... 


Limba MRomduă 


Las-o sub arşiţa privirilor lor! 
Leii căzînd, din viaţă, în umbră, 
Cerul în moarte, sub ghearele leilor... 


Grigore C. BOSTAN 


MOMENT POETIC, 1999 


La creştet de mileniu, sub ora cea tîrzie, 
îşi freamătă un codru eterna elegie 


ori poate că în taină lucrează printre file 
doar un tipar cu semne grafice mobile 


alăturea pe tronul de piatră, între perne, 
un cyborg tirajează mesaje postmoderne 


ori tot se mai înviîrte, silabisind pedantic 
în jurul unei ode turnate-n metru antic? 


sau microreceptorul surprinde iar vibrații 
venite de la astrul sătul de-atîtea spaţii... 


e cît pe ce acuma să-şi piardă pe alei 
memoria cifrată în florile de tei 


o clipă rătăcită îi fuge prin reţele 
şi ploaia virtuală îl udă pîn-la piele... 


Shaul CARMEL 


PÎINEA DOMNULUI 


E miros de făt în copaci 
Şi-n iarba săracă din curte. 
Bătrînii au nopţile scurte: 
Se roagă, gonesc vîrcolaci. 


În corn e vestire de nou 

Şi zbucium pe stradă şi-n casă. 
Vine sub văl de mireasă 
Spaima verdictului greu. 


Şi Moartea şi Viaţa aşteaptă 
Pîinea Domnului, coaptă. 


Scziitozii şi limba tomână 

Ana BANTOŞ 
Chişinău 


MÎNTUIREA 
PRIN LOGOS 


Descendent dintr-un timp cînd 
în Occident se punea problema 
limbajului, a cuvîntului, Liviu Damian 
(1935-1986) a fost tentat să recon- 
stituie un model cosmogonic pornind 
de la mitul verbului. E important să 
tinem cont că, în cazul unui autor din 
extremitatea estică a latinităţii cum e 
Basarabia, identificarea personajului 
liric cu verbul are conotaţii aparte şi 
că “există o legătură ontologică între 
realitatea reprezentată, asemănă- 
toare aceleia ce există, între ceea ce 
se spune sau s-a spus prin cuvînt şi 
între conţinutul sau chiar persoana 
celui ce rosteşte sau a rostit cuvîn- 
tul, ba mai mult, între acela ce ros- 
teşte şi cel ce aude sau a auzit 
cuvîntul”!. Să nu trecem cu vederea 
şi faptul că verbul-logos, asociat 
chipului lui Hristos, este punctul în 
care substanţa divină devine percep- 
tibilă spiritului uman, acel principiu 
mediator, “ivit între cer şi pămînt”, care 
este deopotrivă oglinda fiinţei pure şi 
lumina lumii finite”"?. Ceea ce pentru 
Grigore Vieru în poezie înseamnă 
mama, pentru Liviu Damian înseam- 
nă verbul. Importanţa regeneratoare 
a cuvintelor pentru Damian a fost 
surprinsă chiar de către Vieru care i-a 
consacrat o poezie: 


Cînd eram mic, 

mă jucam cu cuvinte. 
Jucam prost — 

am pierdut aproape 
toate cuvintele. 
N-aveam de la cine 
lua altele. 

Tata era luat 

Şi dus departe. 

Mama tăcea. 


Acum încep 
Să învăţ din nou cuvintele... 


(Abecedar). 


La Liviu Damian ne întîmpină, 
în special după apariţia volumului 
S înt verb, o viziune asupra sacrului 
supus acţiunii corozive a profanului. 
Don Quijote, regele Lear, calul lui 
Harap Alb din care se văd doar “oase 
albind sub negară”, “grindina în roa- 
de”, izul de “poveste străveche ama- 
ră” confirmă acest lucru. La Grigore 
Vieru personajul liric este protejat de 
coroana împărătească a miîinilor 
materne, iar celui din poezia lui Liviu 
Damian, pe frunte “îi luminează- 
mpărăteşte o coroniţă de pelin”, 
aluzie la destinul tragic al lui Lear. 
Personajul din poezia lui Damian se 
asociază unor destine de “copii 
cărunţi”, aidoma lui Don Quijote, 
regele Lear, “bufonul” sau nebunul din 
A douăsprezecea noapte. Acţiunea 
se localizează în faţa unor “uşi 
închise şi la porţi”, unde nebunul din 
amintita piesă shakespeareană se 
destramă ca un “sfînt fum” “pîndit de 
hohot şi de bolți”. Pe de o parte se 
află “bolțile”, pe de altă parte, per- 
sonajul hohotind tragic (sau “încet, 
cu jale”) pe seama secolului, şi spec- 
tatorul refractar la această dramă 
închisă în dramă. Este un univers 
prea ros de maladiile secolului şi a 
nedreptăţilor pentru a putea fi refăcut 
sub acţiunea sacralizatoare a 
sufletului matern. Prezenţa mamei se 
justifică aici doar în calitate de 
imbold al confesării: 


Gingaş, mamă, m-ai făcut 
Şi la somn şi la mîncare 
Scump la vorbă ca un mut, 
Ruşinos nevoie mare 


(Gingaş). 


Tonul persiflant nu cruţă pe ni- 
meni, nici chiar pe autor. Sentimentul 
este de amărăciune profundă ce ar 
putea fi anihilată doar prin scuturarea 
dură a omului din întreaga sa ființă 
pînă în adîncurile ei primordiale. 
Toate acestea se întrevăd în ritualul 
pe care personajul, pregătindu-se “de 
încăierare”, îl împlineşte în fiecare 
“sfîntă dimineaţă”. Dar energiile ce 

ar trebui să răbufnească sunt domo- 
lite ritualic chiar în început: 


Întîi şi-ntii îmi dau pe faţă 

Cu apa trează de izvoare. 

Apoi îmi cerc tăria miinii 

Şi-mi scutur somnul din urechi, 
Apoi sărut soarele pîinii 

Şi sarea mărilor străvechi. 


De fapt, acţiunea proiectată în ima- 
ginar se încheie, în mod dezolant, 
fără a începe: 


Sunt gata de încăierare 
Să ştiu cit fac şi cine sunt. 
Şi tristă-n faţă îmi răsare 
Fantoma morilor de vînt 
(Tot ele, morile). 


Dată pe faţă, inutilitatea acţiunii rele- 
vă caracterul de ispită al ei. “Uceni- 
cii”, “credincioşi pitici”, ca şi ruga lor 
şi somnul “în;preajma unui domn” lin- 
guşit, sunt mai periculoşi, din punctul 
de vedere al autorului, decît duşmanii 
care îi “aprind cuvintele”, îi “deschid 
mormintele” şi îi ridică spada, aluzie 
la atacul deschis. Dezamorsată, 
acţiunea se preschimbă în dor sau 
în ispită a nemişcării. Insă inerția, 
nemişcarea, necuv întul sînt orientate 
spre o zonă de acumulare a energiilor, 
după “modelul” bobului în pămînt: 


Mi-i dor de :nemişcare 
Ca norului de mare 
Şi cad în necuv înt 
Ca bobul în pămînt 
(Ispită). 


Timpul răsăririi nu este prevă- 
zut. Tot ce se poate prevedea este 
pregătirea pentru el. La Damian ea 
presupune zeloase căutări etice, şi 
imbolduri la luptă cu tot ceea ce are 
efect dezagregant asupra firii umane. 
Tonul didactic, pilda, parabola sînt 
puse în serviciul regăsirii universului 
sacru în care să se regăsească şi 
omul. “Cuprins de ciumă”, fără grai 
şi fără să mai vadă minuni, lipsit to- 
tal de orientare (“nu ştiu unde-s, din 
ce humă”), personajul e în stare să-şi 
recapete drumul doar dacă acesta e 
luminat cu “foc străvechi”, “cu 
şumuiegele de paie şi păcuri”, şi doar 


“legat pe vîrf de măguri” şi îmbrăcat 

în “strai de stea”. Distanţarea dintre 

sacru şi profan aici este evidentă: 
Nu mă lăsaţi s-ajung pînă la 

leagăn 

Cu miinile-ngheţate de arsuri, 
Cu blestemul deşartei guri 
Căzut peste ţărina ce ne leagă. 


Gura e profanată de blestem, 
ca şi ochii, expresia sufletului, care 
sînt de nerecunoscut. (Nu vă uitaţi 
în ochii mei pe drum, mai scrie 
autorul). Doar înaltul cerului, precum 
şi tainicul pămînt mai deţin “cifrul” 
sacralităţii în aceste condiţii: 


Uitaţi-vă în stele şi-n pămînt, 
Că doar acolo sînt dacă mai 
sînt 
(Flagel). 


Profanul flagelează prin “tris- 
teţea vitezelor” cu care ne îndepăr- 
tează de începuturile sacre. Ghemuit 
în amintiri, sacrul riscă să se des- 
trame într-un univers lipsit de puncte 
cardinale şi în “copilăreasca bucurie 
de-a chiui şi-a dispare” în numele nu 
se ştie cui. Un sacru trecut prin 
calvarul operaţiilor de strung şi de 
lustruire “a lemnului cuminte” în 
mobile şi care îşi menţine identitatea 
doar în forma sa iniţială de arbore 
falnic zburînd prin fereastră “la cerul 
de furtună zguduit”, are menirea să 
declanşeze în inima cititorului un dor 
nestăpinit de libertate şi de elevare. 
Vom spune că implicarea fantasticului 


în real este mai viu prezentă la Da- 


mian decît la alţi confraţi ai săi. Aşa 
ni se prezintă, bunăoară, identificarea 
mamei poetului cu mama lui Ştefan 
cel Mare din cunoscuta legendă: 


lar uneori mă las de toate 
"Şi încalţ o pereche de opinci. 
Opinci vechi de scoarță de 
stejar, 
De frunze legate cu rădăcini. 
Şi mă întorc undeva 
Spre-o veche mănăstire, 
Unde mă aşteaptă mama 
Să-i spun c-am fost rănit şi-am 
pierdut bătălia 
(Întoarcerea la prezent). 

Din peisajul dezolant, cu dealuri, 
cu frunze mînate de vînt, cu “rîpi 
negre fără apă”, codri pustii unde 
“umblă urşi şi lupi” şi nu e “ţipenie de 
om” şi în care mănăstirea nu este de 
găsit (Şi nu ni se arată mănăstirea să-i 
bat la poartă), pe o “cărare de foc”, 
personajul, cu care se identifică 
poetul, se întoarce la prezent, unde 
ecoul legendei e definitiv “topit sub 
ploi, sub vremi, sub uitare”, iar “ruinele 
sînt intrate în morminte”. Rostul tre- 
cutului sacru în aceste condiţii, se 
actualizează doar în momentul stră- 
luminării conştiinţei de sine: 


— Întoarce-te pe la ai tăi, — 

mi-am zis, — 
şi îmbărbătează-te. 
Şi-atunci din adîncul 

legendei, 

De pe meterezele ei de ceaţă 
Mama mi-a strigat cuvintele, 
Pe care le ştiam de mic. 


Glasul mamei venind de pe 
“meterezele de ceaţă” ale legendei ne 
trezeşte în memorie fantoma regelui 
din tragedia Hamlet, care aşteaptă 
răzbunarea ca pe o mîntuire. Redusă 
la zero pe planul prezentului în care 
se anunţă universul damianesc, re- 
volta, care face parte din răzbunare, 
apare proiectată pe ecranul “aducerii- 
aminte”. Indemnul este de luare amin- 
te la “pietrele ce tac”, de zăbovire, 
răgazul constituind spaţiul temporal 
în care se acumulează “lacrima ce-a 
mai rămas”: 


Porneşte lacrima ce-a mai rămas 
Să umble răbdătoare în pămînt 
Şi peste clipa fără de popas 
Izvoarele de-atunci se-aud 
bocind. 


A se compara răscolirea 
pămîntului cu lacrima, ce umblă 
răbdătoare pînă se adună în bocetul 
izvoarelor, cu năboirea sentimentului 
la Grigore Vieru, “poetul cu lira-n 
lacrimi” (E. Simion). Dacă iubirea fără 
margini- însoţită de “estetica 
reazemului” face parte din programul 
estetic al lui Grigore Vieru, apoi la 
Liviu Damian se impune stăpînirea 
forţată a unui eu corelat cu fiinţa 


neamului românesc, precum şi cu 
fiinţa neamului omenesc dintot- 
deauna. Imperativul categoric damia- 
nesc nu poate fi rupt de morala secu- 
lară a strămoşilor, pe care, evident 
lucru, o consideră sacră. Impus de-a 
lungul anilor prin volume precum Sînt 
verb, Mîndrie şi răbdare, Altoi pe o 
tulpină vorbitoare, Inima şi tunetul, 
Salcîmul din prag, Cavaleria de 
Lăpuşna, Partea noastră de zbor, 
vom sublinia că acesta se cere 
raportat şi la un proces de tabuizare 
a valorilor sacre tradiţionale în 
perioada totalitarismului. În spaţiul 
românesc dintre Prut şi Nistru proce- 
sul acesta a fost intensificat prin 
interdicţia unor noţiuni precum “neam 
românesc”, “limbă română”, “plai 
mioritic”, “tradiţie” etc. Printr-un efect 
invers ele n-au contenit să fie pre- 
zente în poezia basarabeană, sporin- 
du-şi, pe măsură ce erau interzise, 
încărcătura lor sacră. În aceste 
condiţii, cred că putem vorbi despre 
un sacru care diferenţiază poezia 
basarabeană în cadrul general al 
poeziei româneşti. Să ţinem cont în 
acest moment şi de afirmaţia lui 
Arnold Van Gennep cu privire la 
caracterul alternativ al sacrului şi 
anume că “sacrul nu constituie o 
valoare absolută ci una care indică 
doar anumite stări”?. 

Situarea într-un spaţiu deschis, 
al insului profund interiorizat, în 
poezia lui Liviu Damian, ţine de nevoia 
de exprimare a libertăţii interioare. Să 
amintim că şi Heidegger definea 
libertatea ca ec-sistenţă, ca “expunere 
în starea de neascundere a fiinţării”*. 
Circumscrierea “totului” într-un univers 
perfect al “întregului sat” şi al “rotun- 
dului cer”, din poemul De-a baba 
iarba: 


Viaţa ne era ca-n palmă 
În văzul întregului sat 
În văzul rotundului cer, 


vizează un spaţiu sacru al înte- 
meierii, pe care Mircea Eliade, bună- 
oară, îl vede “deschis către înalt, aflat 
în comunicare cu lumea divină”, 
sfericitatea rămînînd un indiciu din- 
totdeauna al perfecțiunii. Misterul 
cunoaşterii divinului se produce într-o 

atmosferă semifantastică în care 
ritmurile sînt lente, de zăbovire sado- 
veniană. 

In momentul literar al anilor '70 
cînd tema forţei divine îşi afla un 
punct culminant al laicizării sale în 
“clipa de vîrf’, şi în “starea totală” 
care denumeşte un timp al pleni- 
tudinii, Liviu Damian regăseşte tema 
mitică a sărbătorii în trecut, în anotim- 
pul copilăriei, situat în centrul ciclului 
de poeme De-a baba iarba. 

Întrebat odată ce reprezintă 
experienţa vieţii petrecute în copilă- 
rie la ţară, Eugen lonescu dă următo- 
rul răspuns: “Plenitudinea, un simbol 
dacă vreţi al Paradisului”. Şi Liviu 
Damian adoptă o optică similară 
evocînd presentimentul libertăţii celei 
dintii. 

De observat că, în general, la 
Liviu Damian e prezentă nu atît sta- 
rea de libertate cît chinuitorul proces 
de eliberare. Zborul şi elanul închid 
în ele lupta dramatică, strădania şi 
pornirile contradictorii: pe de o parte 
spaţialitatea se proiectează “spaimelor 
asemeni”, iar pe de altă parte, imen- 
sitatea spaţială este privită ca forţă 
ocrotitoare: “viaţa ne era ca-n palmă/ 
În văzul întregului sat,/ În văzul rotun- 
dului cer”. Cea de a doua stare cores- 
punde dorinţei invincibile de a se ralia 
unei armonii universale. De aici înce- 
pe de fapt încercarea de a “conserva“ 
reminiscenţele unui univers mitic după 
care acesta din urmă să poată fi 
reconstituit. Ursitoarele — titlul 
volumului de versuri cu care poetul a 
debutat — este un prim semn al 
căutării modelului cosmogonic mitic. 
Se ştie că ursitoarele sînt zînele care 
decid viitorul omului de la naştere. 
Mircea Eliade ne previne că ele trebuie 
privite în contextul imaginii firului, a 
frînghiei (care iniţial, pînă la căderea 
omului în păcat, lega Cerul de Pămînt) 
şi a tesutului. “Însuşi Creatorul este 
“țesător”, ceea ce înseamnă că ţine 
legate de el, prin fire sau frînghii 
invizibile, Lumile şi fiinţele pe care le 
produce”. Gîndirea speculativă 
indiană, după cum arată autorul lucrării 
Mefistofel şi Androginul, înainte de 
a descoperi că Fiinţa este Unu, a 
descoperit că dispersia şi 
dezarticularea echivalează cu nefiinţa, 


că pentru ca ceva să existe cu 
adevărat trebuie să fie unificat şi 
integrat. lar imaginile cele mai potrivite 
pentru a exprima toate acestea erau 
firul, păianjenul, urzeala, țesutul, crea- 
ţia cosmogonică şi Cosmosul fiind 
simbolizate prin actul țesutului“. Pre- 
zenţa Ursitoarelor în creaţia lui Liviu 
Damian trebuie interpretată şi în sen- 
sul îmbinării sacrului cu laicul. În ima- 
ginea maicilor albe, martore tăcute — 
cu care sînt asociate sălciile de pe 
rîul Răut — transpare acelaşi lucru. 
Să ținem cont şi de faptul că “atributul 
constant al măicuţei — care înseam- 
nă şi călugăriţă, cum se şi înfăţişează 
acest personaj în multe variante (ale 
Mioriţei — A. B.), îl constituie furca, 
fusul, torsul sau îndrugatul — simbo- 
luri clare ale Ursitoarei (Praca) Torcă- 
toarea: simboluri valorificate în figura 
Maicii Domnului în folclorul româ- 
nesc”!. 

In general, Liviu Damian este un 
antimioritic, credinţa sa de nestrămu- 
tat îndreptîndu-se spre omul marcat 
de capacitatea competitivă, spre 
tipul uman capabil de eroism, spre 
marea ca ritm primordial, din ale cărei 
valuri viaţa renaşte mereu. Damian 
e atras de un peisaj amintind 
monumentalul grecesc din care se 
iscă mişcarea. Faptul se datoreşte 
şi familiarităţii sale cu poezia gre- 
cului lannis Ritsos din care a şi tradus 
şi a cărui tinereţe umbrită de tragedie 
era marcată de atracţia mării. “Lui 
lannis îi plăcea să poposească şi să 
se aşeze pe roci ce respiră zgomotos 
sau pe metereze şi să se imobilizeze 
ca o statuie, în această închisoare 
fără limite ce teatralizează infinitul, 
pînă cînd atingea starea de ieşire din 
timp şi regăsire a mişcării în 
imobilitate”*. Un mijloc similar de 
aflare a accesului la miracolul lumii 
sau a unui loc înalt al metamorfozei 
îltentează şi pe poetul de la Chişinău, 
pentru care îngîndurarea e o stare 
frecventă, cu sensul de melancolie, 
dar şi de punere pe gînduri sau 
punere la îndoială. Melancolica 
atmosferă serală sau autumnală se 
confruntă la Damian cu limpezimile 
de cleştar şi seninătatea în care 
orizontul se distinge cu claritate. De 
precizat că atît “toamna” cît şi “seara” 

din versurile sale sînt de sorginte 
blagiană. La Lucian Blaga aceste 
două momente ce semnifică un timp 
în declin indică asupra unei lumi 
echivalentă “paradisului în destră- 
mare”. Tentaţia personajului liric de 
a se complace în starea de suferință 


nu lipseşte: 


Şi altoită pe fiinţa mea 

imensa lume 
Cu toamna şi cu seara ei 
mă doare ca o rană 
Spre munţi trec nori cu ugere 

pline 

şi plopi 

(Melancolie). 


La Liviu Damian melancoliile 
sînt cenzurate de un eu interiorizat 
ce nu le permite să se extindă, trăirea 
fiind concepută într-un regim al 
veghei neîntrerupte: 


E seară şi din bezne-adînc 
Suflare tainică şi rece. 
lubito, să păzim copiii 

de întunericul ce trece. 


Atitudinea trează, în cazul lui 
Damian, vorbeşte despre închiderea 
excesivă a eului în forul său interior. 
La o prea mare profunzime a spiri- 
tului, ne previne Nietzsche, “însăşi 
rana poate da forţa necesară vinde- 
cării“*. Acest lucru se întîmplă şi în 
versurile lui Liviu Damian: ramul creş- 
te din rană. Astfel blagienei supra- 
dimensionări a capacităţii sufletului 
uman de a suferi îi corespunde, în 
versurile lui Damian, supradimensio- 
narea capacităţii omului de a îndura 
fără a se lăsa învins. Ascetismul prin 
care se remarcă personajul liric 
damianesc anume astfel se explică. 
Prozaicul şi poeticul, cotidianul şi 
insolitul, realul şi fantasticul s înt polii 
între care se coagulează substanţa 
dramatică specifică poetului nostru 
în ale cărui versuri miraculosul şi 
comunul se separă în mod distinct. 

Din colaborarea sentimentului 
cu raţiunea la Damian rezultă limpe- 
zimea de cleştar a unei vizibilităţi 
clare în care se distinge orizontul 
căutărilor sale de ordin spiritual. Şi un 
alt autor, mai tînăr, făcînd parte din 


pleiada şaptezeciştilor, anume lon 
Hadârcă, se înscrie pe linia unei 
clarităţi înrudite cu cea din poezia lui 
Liviu Damian. Lucrătura versului, 
migăloasă, în vederea eliberării gîn- 
dului de surplusul de cuvinte şi de 
scama colateralităţii este orientată 
spre aprofundare şi spre ascensiunea 
către înălțimile clare. Deosebirea 
însă, constă în faptul că Liviu Damian 
esenţializează lucrurile pentru a subli- 
nia o stare: “zborul — această conse- 
cinţă a toatelor”, iar lon Hadârcă e 
preocupat mai mult de identificarea 
sigiliului unor adevăruri sacre. Liviu 
Damian, premergător lui lon Hadârcă 
nu doar cronologic, ci şi în sensul 
că, descoperind zborul şi bucuria ce 
rezultă din el, stabileşte astfel “codul” 
unor adevăruri sacre care constau în 
a umple golul imens pînă în stră- 
fundul cerului. El acţionează în stilul 
lui Brâncuşi, care a închipuit o coloa- 
nă a infinitului într-un spaţiu golit al 
inexistentului. Necesitatea unei 
“construcţii culturale” într-un spaţiu 
al vidului, al inexistentului a fost 
resimţită acut de către Damian. Ver- 
bul său este pus în acord cu această 
necesitate de ordinul culturii, cultura 
constituindu-se ca memorie a unui 
popor. In aceste împrejurări aştep- 
tarea încordată se transformă într-o 
strategie a aşteptării. Prezentă în 
special în volumul cu titlu de program 
Miîndrie şi răbdare, aceasta ţine de 
o “tactică” a consolidării forţelor. Un 
fenomen similar, în Ţară, observa 
poetul din seria şaizeciştilor, Con- 
stantin Abăluţă: “Suflul de cursă lungă 
care ne-a caracterizat e cel ce-a 
reuşit să închege, dincolo de stiluri 
şi formule personale, o strategie 
comună eminamente estetică: aceea 
a aşteptării”". La poetul basarabean 
aceasta are şi însemnele ei de ordin 
istoric: 


Aştept visător o plecare 
Şi visele mele-s cărunte. 


În general, însă, aşteptarea sa 
face trimitere la capacitatea de 
înflorire a vidului, a inexistentului, 
sau a părţii trecute sub tăcere: 


— Dar dacă spui că totu-i ars 

De ce eşti aşteptare? 
— Poate că partea ce-a rămas 
Încă n-a dat în floare. 


Se conţine aici o trăsătură fun- 
damentală a poetului de a nu se lăsa 
bătut. Insingurarea sa şi tăcerea abia 
de aici încep să-şi dezlege înţele- 
surile. În tăcerea, însingurarea, în- 
străinarea şi îngîndurarea sa Damian 
nu este un învins, toate acestea la 
el pregătind o stare de eliberare 
interioară echivalentă cu asceza. La 
fel se explică, în cazul său şi 
prezenţa ironiei, care e “un soi de 
asceză laică” (M. Eliade). O viaţă 
dospită în adînc: în “lacrimă”, în “lut”, 
în “piatră”, înserare, precum şi 
atmosfera autumnală, se vor citite în 
sens chtonic, de ceremonial al 
scoaterii la suprafaţă a unor energii 
subterane alimentate de matricea 
stilistică a simţirii româneşti întregi. 
Amintim aici cuvintele lui Nietzsche: 
“Idealul ascetic este o viclenie a 
conservării vieţii”'!. Un lanţ simbolic 
sacru se desprinde din poezia lui Liviu 
Damian precum urmează: muntele — 
cetatea — schitul. Astfel încît intra- 
rea Melcului în munte, în finalul 
poemului cu acelaşi titlu, are semnifi- 
caţia dublă de intrare într-un spaţiu 
securizant şi într-un spaţiu în care 
comunicarea cu Dumnezeu este 
posibilă. Nu poate fi pusă la îndoială, 
în cazul lui Damian, o discernere per- 
manentă cu scopul de a se ajunge 
în proximitatea Fiinţei, unde, odată 
ajuns, omul, după spusele lui Nicolae 
Balotă, ar izbuti să înţeleagă “dacă 
şi cum se refuză Dumnezeu, dacă şi 
cum se lasă noaptea, dacă şi cum 
este iminent sacrul, dacă şi cum în 
zorii Sacrului poate să reînceapă o 
apariţie a lui Dumnezeu”. 

Personajul din poezia lui Dami- 
an are conştiinţa acută a damnării, 
sforţîndu-se să-şi ducă crucea cu 
răbdare, mai mult chiar, adunîndu-şi 
puterile cu diîrzenia căreia îi spune 
impropriu m îndnie. Aceasta vorbeşte 
despre prezenţa unui supra-eu, apt 
să-l situeze pe autor deasupra 
realităţii dramatice în care se ştie 
antrenat. Procesul m întuirii sale este 
unul complex şi nu se limitează narci- 
siac doar la propria sa persoană, ci 


se extinde asupra relaţiei sale cu co- 
lectivitatea. Anume aici intervine rolul 
mîntuitor al cuvîntului. Înscriidu-se 
iniţial (în perioada apariţiei volumului 
Sînt verb) pe linia obsesiei cuvîntu- 
lui, poezia lui Liviu Damian este, de 
fapt, contaminată de semnificaţia 
profund religioasă a cuvîntului, ros- 
tirea însemnînd facere. Întrebîndu-se 
cum se poate explica obsesia pentru 
cuvînt, care se manifestă de-a lungul 
întregului secol XX în toate ştiinţele 
limbajului (lingvistică, semiotică, 
semiologie, pragmatică, filologie etc.), 
culmin înd în filosofia limbajului, Ion 
Vezean consideră că “această obse- 
sie este, în fond, căutarea inconşti- 
entă, oarbă şi deci nemărturisită a 
divinității incarnată în verb; căutarea 
de absolut, căutarea de Dumnezeu”. 
in acest moment vom sublinia că 
poezia basarabeană este marcată 
de căutarea sacralităţii în cuvînt. In 
spaţiul limbii, care este /ocul de 
adăpost al ființei (Heidegger), poeţii 
basarabeni regăsesc adevărul care, 
în sens heideggerian, este echiva- 
lentul stării de neascundere sau 
aletheiei. Liviu Damian nu este o ex- 
cepţie. lată-l plonjînd în apele mira- 
culoase ale limbii pentru a priveghea 
raportarea realului la cuvînt: 


Ca un crap în bulboane 
În apele limbii mă-ngrop. 
În curgerea verdelui lor, 
Dormitînd, priveghez. 


Să ţinem cont în acest moment 
că apa se află în corelaţie cu apa pri- 
mordială şi cu apa de botez, “apele 
limbii” avînd_ sensul de întemeiere 
prin cuvînt. Implinindu-şi rostul de 
priv eghetor al limbii, poetul sporeşte 
ecoul liturgic al cuvîntului. Cităm 
continuarea versurilor de mai sus: 


Sub clopotul de aer, sus, 

Tînăra lume o vrăjeşte. 

Ca mierea picură-n auz 

Cîntec cîntat din solz de peşte 

(din ciclul A/toi pe o tulpină vorbi- 
toare). 


Sonoritatea limbii este înţeleasă 
de către poet ca o forţă magică avînd 
capacitatea de a armoniza universul, 

ordonîndu-l. Sacralitatea limbii, în 
aceste împrejurări, constă în puterea 
ei de a lega părţile într-un întreg, de 
a stimula fiinţarea în vederea faptului 
de-a-fi-împreună-cu. Astfel, se “des- 
chide” funcţia liturgică a cuvîntului. 
Cuvîntul cu funcţia sa de liant între 
poet şi ai săi, adică între poet şi toţi 
cei de un neam cu el, are menirea 
de a consfinţi integritatea poetului 
precum şi pe cea a comunităţii din 
care el face parte. Rostul mînuito- 
rului de condei este de a contribui la 
nemurirea verbului căruia i se atribuie 
anume acest înţeles. Dar aici 
menirea celor de acasă nu este mai 
mică. Astfel se explică îndemnul 
poetului de a transmite cuvîntul “din 
gură în gură”, “din mînă în mînă”, aşa 
cum se transmite lumina dintii în 
slujba de Inviere a Mîntuitorului: 


Cuvintele tot pe la voi le ţin 
acolo-mi este plînsul, bucuria. 
Transmiteţi din mînă în mînă ca 
pe o apă vie 
din gură în gură — de se poate — 
aceste fărmături de veşnicie. 
Că-aici — pe culmi — îngheţat-au 
toate 
(Partea noastră de zbor. Fila cu 
fire). 


Cuvîntul este mai viu, ni se 
sugerează, în circuitul comunicării vii 
decit fetişizat în “piasele strictei 
specializări”, unde, privit prin prisma 
sacralităţii întregului, el apare disper- 
sat, punînd sub acelaşi semn şi inte- 
gritatea omului. 

Deci, sacralitatea întregului ni 
se dezvăluie prin capacitatea 
poetului de a comunica cu cititorul 
său, care trebuie să se menţină la 
un nivel înalt de înţelegere, Damian 
pledînd pentru funcţia magică primor- 
dială a verbului. Prin urmare, pe de o 
parte se află cuvîntul, care n-a pierdut 
din puterea sa primordială, şi pe de 
alta, cuvintele “îngheţate” “pe culmi”. 
Tînguirea poetului, nemulţumirea sa 
de aici începe: de la constatarea 
fragmentării cuvîntului şi a pierderii 
capacităţii lui magice iniţiale, precum 
şi de la transferul sacralităţii de pe 
cuvînt pe umerii mînuitorului de 
cuvinte — poetul. Miza se pune pe 


refacerea funcţiei psihologice a 
verbului, fapt în urma căruia se pro- 
duce o recodificare a universului liric 
ce este întors spre “proza vieţii”: 


De proza vieţii de-or fugi poeţii. 
Cu ce se va alege adevărul. 


Intoarcerea poetului cu faţa spre 
“proza vieţii” se cere înţeleasă în 
sens fenomenologic, demersul liric 
fiind provocat nu de un proiect ideal, 
ci de necesitatea imperioasă de a 
surprinde omul în istoricitatea sa, sau 
utilizînd cuvintele lui Walter Biemel, 
autorul unei monografii consacrate lui 
Heidegger, “de a surprinde omul în 
acea modalitate a fiinţei în care el 
se afla în mod obişnuit”. Scopul dis- 
cursului, în această situaţie, nu este 
descriptiv, ci de aflare a temeiului 
acestui comportament, sau de aflare 
a ceea ce Heidegger numea “struc- 
turile ce ţin de esenţă”, “esenţialii”. 
“Partea morală” a obiectelor păstrate 
de la străbuni, la care face trimitere 
autorul poemului Ostatec al che- 
mării Sale, trebuie înţeleasă anume 
în sensul depistării structurilor ce ţin 
de esenţă, pentru că în pofida 
obturării de concepţia sociologist vul- 
gară sau de tradiţie, acestea din urmă 
să redevină accesibile. Un coleg de 
generaţie, Gheorghe Vodă, promova, 
la rîndul său, “mersul descult” în 
poezie. 

In lumina celor expuse mai 
sus, toposuri precum mama şi graiul 
în lirica basarabeană se proiectează 
în sensul accesului la anumite struc- 
turi esenţiale, ce au rostul de a pune 
tradiţia sub semnul transparenţei, al 
trezirii simțului pentru istoricitate. În 
cazul lui Damian, autorul cel mai 
consecvent din acest punct de vede- 
re, verbul, ce trebuie privit ca o mar- 
că a fiindului, a fiinţării, este circum- 
scris într-o astfel de înţelegere: 


Mă văd prin vremi ce demult au 
apus 
În vîrfuri de suliţi e capul meu 
dus 
Şi-n urmă huma lacomă strînge 
Verbe materne — lacrimi de 
sînge. 


Simţul pentru istoricitate este 

conceput de către Walter Biemei, 
bunăoară, drept echivalent cu des- 
trucţia istoriei ontologiei. lar aceasta 
din urmă, pentru autorul german 
născut în Transilvania, nu este altce- 
va decît “o punere în lumină a 
omisiunilor săvîrşite de ceea ce este 
încremenit în tradiţie şi mediat prin 
ea. Prin destrucţia istoriei încremenite 
a ontologiei urmează să ajungem în 
locul dinspre care ea devine trans- 
parentă pentru noi şi îi putem vedea 
şi înţelege limitele”. 

A vedea şi a înţelege limitele, 
pentru Liviu Damian şi pentru poezia 
basarabeană în genere, însemna, la 
un moment dat, a atinge punctul 
culminant la care se putea ajunge. 
Vizionarismul specific liricii româ- 
neşti din Basarabia aici se explică 
definitiv. În mod uimitor şi paradoxal 
la trezirea simțului pentru istoricitate 
au contribuit toposurile legate indes- 
tructibil de tradiţie: mama, graiul, pre- 
cum şi multiple motive lirice între 
care lacrima, frunza, piatra, izvorul, 
teiul etc. Insăşi noţiunea de tradiţie 
cunoaşte în contextul literar basara- 
bean o nouă determinare. Ea are 
menirea de a redeschide accesul la 
temeiul fiinţării, nu doar ca entitate 
etnologică ci, vorbind în termeni 
heideggerieni, şi ca “fapt-de-a-fi - în- 
lume”. Precizăm că Heidegger 
înţelege lumea Dasein-ului ca “lumea 
împreună-cu”, “a-fi-în' însemnînd “a- 
fi-cu-alţii”. In cazul lui Liviu Damian 
acestui “fel de a fi în” sau “a-fi-cu- 
alţii” îi corespunde cuvîntul rostit, 
vorbirea vie, în favoarea cărora 
pledează autorul. Din punctul său de 
vedere, acestea şi nu cuvîntul “în- 
gheţat pe culmile îngustei specia- 
lizări”, sînt în măsură să satisfacă 
foamea de concret (mi-e foame de 
concret, va spune poetul), nevoia de 
adevăr şi de autenticitate. In condi- 
tiile basarabenităţii anilor '60—'70, ce 
corespunde unei românităţi insulare, 
oralitatea şi folclorismul poeziei 
satisfac nevoia de suport pentru a 
merge înainte. Ele constituie mobilul 
mersului înainte. Intr-o epocă stag- 
nantă Damian se declară adeptul 
mişcării, poezia sa diferenţiindu-se 
prin caracterul ei mobilizator şi prin 
ceea ce Eugen Negrici, spre exem- 


plu, numeşte “argumentaţia de tip 
polemic”!:. 

Aflată sub semnul forţei regene- 
ratoare a verbului, conştiinţa de sine 
a poeziei deceniilor trecute, pe care o 
reprezintă şi Liviu Damian, este mar- 
cată de perspectiva mîntuirii prin 
Logos. 

Dumitru TIUTIUCA 
Galaţi 


LUCEAFĂRUL 
EMINESCIAN: 
ILUMINĂRI 


Punctul final, de referinţă perma- 
nentă, al interpretărilor eminesciene 
rămîne capodopera creaţiei poetului, 
Luceafărul, autentică sinteză lirică a 
întregii opere. inţelegînd opera, înţele- 
gi capodopera şi invers. De altfel, nu 
există studiu mai mare sau mai mic 
asupra lui Eminescu care să nu facă 
trimiteri şi la celebra poemă. Nu poate 
decît să ne surprindă la rîndu-ne faptul 
că Alain Guillermou este contrariat şi 
ar dori să se facă o anchetă care să- 
i explice cauza acestui enorm succes 
de critică al Luceafărului, pentru că, 
după el, mesajul spiritual conţinut în 
poem nu este “mesajul esenţial al 
întregii opere a lui Eminescu”. Reali- 
zarea i se pare a ține de modul în care 
poetul a reuşit să trateze o temă lirică 
generală, europeană, într-un vers şi o 
limbă românească, pentru că, în fond, 
Luceafărul este Moise al lui Vigny 
tratat în stilul Mioriţei. 

Pînă în prezent au fost expri- 
mate cîteva opinii fundamentale 
privind înţelegerea Luceafărului. Aces- 
tea, esenţial, s-ar reduce la cîteva. 
Chiar Guillermou pune accent pe 
mitul Luceafărului. După D. Cara- 
costea, prima interpretare mitică o dă 
Ilarie Chendi care apropie scrierea 
eminesciană de modelul de mai tîrziu 
al operei lui Wieland, Oberon. Spunea 


şi Perpessicius că “în timp ce, deşi - 


basm, Fata în grădina de aur e oare- 
cum o poveste de pe tărîmul nostru, 
al muritorilor, extract de basm în 
schimb, chintesenţiat şi trecut prin 
infinite şi magice filtre, Luceafărul nu 
coboară nici o clipă din feericul său 
empireu. 

Deşi porneşte de la basm, mito- 
sul ar reprezenta punctul terminus al 


interpretării lui VI. Streinu. Latenţa em- 
brionară a Florii albastre ca şi a Lu- 
ceafărului este compusă din “per- 
pendicitatea transcendentului la real, 
de o parte, şi vocaţia realului la trans- 
cendent, de alta”. Drama lui Hyperion 
este cea a “retragerii lui din nefireasca 
aventură cu realul”. 

Aceeaşi pendulare dramatică 
între două lumi (sacră şi profană) este 
şi pentru Zoe Dumitrescu-Buşulenga 
condiţia fundamentală a sensului 
mitologic “învestit aici şi cu sens 
filosofic”. In “substanţa grea a mitosu- 
lui” stă esenţa lirismului eminescian 
şi după alţi cercetători, Eminescu 
fiind foarte aproape din acest punct 
de vedere de |. Heliade-Rădulescu 
(mai mult teoreticianul şi mai puţin 
poetul). Nu este vorba în nici una 
dintre aceste interpretări de cădere 
către substanţa adîncă a mitosului ca 
într-o indeterminare originară, ci de 
ridicări către suprafaţă, pentru unii 
încărcate de filosofic (Zoe Dumitres- 
cu-Buşulenga sau E. Todoran) respin- 
gînd însă interpretarea vizionaristă, 
mitică, dar păstrînd filosoficul: “Dru- 
mul de la Fata în grădina de aur pînă 
la ultima formă a Luceafărului este 
însuşi drumul gîndirii lui poetice. 
Trecerea de la basm la poemă pe 
drumul dintre epic şi liric restrînge 
lumea exterioară şi face loc atitudinii 
filosofice”. 

Celălalt sens este cel alegoric, 
întrevăzut din cel de mai sus, pentru 
că sensul mitosului stă şi el în des- 
cifrări alegorice, atît pentru E. Todo- 
ran, dar şi pentru T. Vianu, G. C. Nico- 
lescu şi alţii. Şi aici se impun nuanţări, 
pentru că, de exemplu, G. Călinescu 
consideră că între Fata în grădina de 
aur şi Luceafărul nu este poeticeşte 
nici o legătură “dacă nu facem gre- 
şeala a numi variantă ceea ce tratea- 
ză aceeaşi idee”. Oricum, aceste 
toate lecturi dau credit total propriei 
afirmaţii a poetului. “lar înţelesul 
alegoric ce i-am dat este că dacă 
geniul nu cunoaşte nici moarte şi 
numele lui scapă de noaptea uitării, 
pe de altă parte aici pe pămînt nici e 
capabil de a fi fericit. El n-are moarte, 
dar n-are nici noroc”. 

Mi s-a părut că soarta Lucea- 

fărului din poveste seamănă mult cu 
soarta geniului pe pămînt şi i-am dat 
acest înţeles alegoric. T. Vianu chiar 
nici nu voia să accepte la un moment 
dat vreo altă interpretare. “Această 
limpede însemnare ne fereşte de gre- 
şeala de a atribui poetului Lucea- 
fărului cine ştie ce intenţii tainice şi 
neguroase, cînd poetul s-a declarat 
atît de răspicat.” 

O sugestivă nuanţare alegorică 
realizează E. Todoran care vede în 
Luceafărul, înaintea sensului “geniul 
nefericit în societate”, o “reprezentare 
folclorică românească trecînd în is- 
torie, ce îndeplineşte blestemul arun- 
cat asupra craiului din Geţia cea veche 
va ajunge să simbolizeze în Lucea- 
fărul, ca ultimă experienţă de viaţă a 
poetului, soarta geniului, cu începu- 
turile în mitul românesc.” 

De aici la interpretarea etiologic- 
biografică nu este decît un pas. Chiar 
G. C. Nicolescu considera că “în 
centrul şi la temelia Luceafărului stă 
aceeaşi dramă a neînţelegerii 
creatorului de către femeia iubită” şi 
aspiraţia acestuia “de a părăsi izolarea 
şi încremenirea, chiar strălucitoare, 
pentru căldura iubirii şi a vieţii”, de 
unde interpretarea lui Hyperion ca un 
alter ego al poetului. 

Şi din această perspectivă se 
impun nuanţări, începînd cu afirmaţiile 
lui Al. Vlahuţă, G. Ibrăileanu, C. Dobro- 
geanu-Gherea şi chiar ale lui T. Maio- 
rescu despre corelarea poemei de 
dragoste a lui Eminescu pentru Vero- 
nica Micle, avîndu-i ca personaje pe 
Maiorescu — Demiurgul şi |. L. Cara- 
giale — Cătălin. Bogdan-Duică merge 
atît de departe încît afirmă că poetul 
ar fi văzut-o pe Veronica prima dată 
la fereastră, precum Luceafărul fata 
de împărat. 

Reconsiderînd “faţa ascunsă a 
lunii” operei eminesciene, gazetăria 
politică, Mihai Gafiţa scria că Hyperi- 
on nu epuizează ipostazele personali- 
tăţii poetului, dar afirmă şi că “Emines- 
cu este, în primul rînd, erou al propriei 
opere, nu numai al celei lirice, dar şi 
al aceleia cu evidentă structură epică, 
sau numai cu laturi epice”. Dacă poe- 
tul şi-a construit permanent imaginea 
de luceafăr nefericit, pesimist, abia 
parcurgerea publicisticii (nu postumă, 


ca o parte a poeziei, ci publicată 
antum, dar mai puţin cunoscută) ni-l 
dezvăluie pe combatantul Eminescu 
care crezuse (nu ca în Luceafărul) 
că este posibilă salvarea femeii “prin 
înălţarea către el.” 

Tot aici amintim şi interpretările 
dr. C. Vlad care în M. Eminescu din 
punct de vedere psihanalitic găseş- 
te originile poemului în stăvilirea 
instinctului sexual “încadrat cu com- 
plexe afective ale vieţii primitive”. 

Dar între biografia artistului şi 
opera sa nu poate fi totdeauna o 
legătură directă, nemijlocită. Creaţia 
nu apare decît în condiţiile exprimării 
autentice, sincere a eului artistic, de 
aceea avea dreptate Flaubert cînd 
spunea că marii artişti trebuie să se 
aranjeze astfel cu posteritatea, încît 
aceasta să creadă că ei nici n-au 
existat. 

Că însuşi poetul şi-a trădat 
uneori gîndurile, pentru a ne opri doar 
la un singur exemplu, o dovedeşte şi 
felul în care apare şi este interpretat 
Cătălin. Intrarea lui în scenă se face 
astfel: 


În vremea asta Cătălin, 
Viclean copil de casă... 


“Viclenia lui este cu siguranţă şi 
cea întiîlnită în Pajul Cupidon, dar 
aşa cum rezultă ea din atitudinea 
poetului faţă de acesta, nu este 
obligatoriu una a insuficienţei morale, 
sau nu numai aşa. Ea poate fi inteli- 
genţa activă a unui Ulysse, de pildă. 
Din perspectiva a ceea ce urmează 
în poem, realizarea idilei Cătălina- 
Cătălin, avem dreptate. Cătălin pare 
doar o insulă în mijlocul unor eroi care 
problematizează iubirea, viaţa, nemu- 
rirea etc., dar nu trebuie să uităm că 
“vicleanul Cătălin” se află sut ocre- 
tirea altei zeițe, a Venerei, zeiţa 
Dragostei, precum altă dată Paris 
făcea insulă alexandrină într-un con- 
text eroic. Dar şi Cătălin, şi Paris sînt, 
în fond, reale şi adevărate idealuri de 
viaţă, dar de altă factură decit aceea 
în mijlocul căreia soarta îipune la un 
moment dat, cum am mai arătat. 

In fond, mai ales cu primele 
două interpretări, sensurile se între- 
pătrund, corelaţia lor fiind aproape or- 

ganică. La drept vorbind însă, chiar 
şi în romantism alegoria a avut o mai 
mică cultivare, tocmai pentru posibili- 
tățile ei limitate, relativ închise. Cu atît 
mai mult nu ne poate mulțumi interpre- 
tarea pentru un scriitor ca M. Emines- 
cu. În al doilea rînd, cum am mai 
remarcat şi altă dată, aceste sensuri 
au fost fetişizate prin suprasolicitare. 
Mai aproape credem că este 
Luceafărul de deschiderile simbolului 
sau ale metaforei, nu ca imagine, ci 
ca mod de gîndire poetică. Aceasta 
transformă finitul în infinit, realul în 
ireal, pe cînd alegoria, dimpotrivă, 
reprezentînd universalul prin particu- 
lar, face loc, cum s-a şi putut vedea, 
din sensul etiologic-biologic, tot mai 
mult, faptului real. Aşa se întîmpla cu 
toate marile alegorii ale Renaşterii sau 
Luminismului. 

Faţă de cele spuse pînă acum 
referitor la sensurile posibile ale 
Luceafărului, părerea noastră este 
că doar prin conjugarea lor, nuanţarea 
celor exprimate şi aflarea altora noi, 
poema eminesciană îşi dezvăluie 
aproximativ înalta ei tensionalitate 
estetică, etică şi filosofică. In acest 
ultim sens punctăm în acest final (iar 
nu sfîrşit) cîteva numai dintre semnifi- 
caţiile ce le-am găsit şi exprimat pe 
parcursul demersului nostru interpre- 
tativ, regrupat aici fragmentar, dar 
rotunjit, ca iluminări de cîştig. 

Luceafărul trebuie mai insistent 
încadrat cîtorva motive de largă 
circulaţie atît în literatura românească, 
cît şi universală. El poate fi, de pildă, 
o replică a mitului Zburătorului creat 
de trăirile hipersensibilizate erotice ale 
unei tinere (mult prea tinere) fete. 
Avînd în vedere funcţionarea destinu- 
lui în întreaga operă eminesciană, 
poemul mai poate fi integrat motivului 
vieţii ca teatru, ca spectacol al 
Demiurgului — regizor pentru a ilustra 
intuitiv lecţia de iniţiere filosofică (şi 
indirect erotică) a lui Hyperion, precum 
cea a tînărului voievod din Povestea 
magului călător în stele, ori motivul 
teatrului ca viaţă; tot astfel mitului 
faustic, al stelei căzătoare şi celelalte. 

Luceafărul este, de asemnea, 
expresia creativităţii fetei de împărat, 
apoi a dorințelor ei erotice, în sens 
strict, şi de cunoaştere estetică, etică, 


filosofică, într-altul mai larg şi propriu. 
Şi sensurile de nuanţare sînt mai 
multe aici: de comuniune mitică, 
profundă, a unor elemente diferite: ca 
orfism al cuvîntului-descîntec al fetei; 
ca o creaţie prin restrîngere, delimi- 
tare pentru a-şi face necunoscutul 
cunoscut; ca frustrare, de vreme ce 
steaua însemna şi “norocul” ei (şi al 
omului), iar Luceafărul este steaua 
Cătălinei etc. 

Luceafărul este şi drama de 
opoziţie a două medii ireconciliante, 
cerul şi pămîntul, amplificată în cîteva 
metafore ca “spaţii claustro-morfe”: 
cerc-sferă, castel-cameră, boltă-dom 
etc., ori cea dintre muritor, efemer şi 
etern. 

Luceafărul poate fi şi poema 
reprezentărilor de vis ale unei tinere 
îndrăgostite în pragul intrării ei în 
viaţă. Visul ei creator este al idealurilor 
dorite, imaginate şi al prelungirilor 
unei experiențe deja începute. Sau 
poate fi numai al unei stări de amor- 
teală a simţurilor ori numai a unor 
aparenţe înşelătoare şi în acest caz 
personajul dramatic nu mai este 
Hyperion, ci fata. 

Luceafărul este şi amintirea 
unei iubiri frumoase trecute, nostal- 
gice pentru omul doritor de frumuseţe 
şi fericire, concepte totdeauna înge- 
mănate la Eminescu. 

Luceafărul este şi transfigu- 
rarea unor realităţi “ca oglindire”, fie 
ca eros folcloric, ce caută în luciul 
fîntînii, lacului ori oglinzii norocul, 
soarta (ca iluminare, deci), fie ca 
purificare, ca apocatastază, fie ca 
dedublare a unicului şi aşa mai 
departe. 

Desigur, prin toate acestea n-am 
dorit decît să accentuăm deschiderea 
de semnificaţii a Luceafărului, şi să 
aducem un plus de informaţie estetică 
în interpretarea întregii opere 
eminesciene pe cele două coordonate 
pe care le-am considerat dintr-un 
început fundamentale, ale creativităţii 
Şi idealului. 

ORFISM, INDIANISM, 
“EXISTENŢIALISM” 


Dialog: Mihai CIMPOI — 
lon ITU — Mircea ITU 


M.C.: Braşovul rămîne con- 
stant un centru de cultură emines- 
cologic, întinzînd un arc voltaic al 
preocupărilor de la lon Scurtu, 
Alexandru Bogdan, Sextil Puşca- 
riu, Gheorghe Bogdan-Duică la 
eminescologii de azi, care iau în 
consideraţie, prin studiile şi cerce- 
tările monografice, “principiul 
existenţial orientativ”: pendularea 
adolescenţei eminesciene între 
grădinile dulci ale Bucovinei şi 
stejăriştile maiestuoase ale Ţării 
Bârsei, între Cernăuţi şi Braşov, 
după cum se spune în nota de 
deschidere a volumului Eminescu 
şi Braşovul (1990). Personalitatea 
intelectuală a poetului o mode- 
lează, fireşte, dascălii lui cu rădă- 
cini genealogice braşovene: Aron 
Pumnul şi Titu Maiorescu. Am pu- 
tea vorbi de o dimensiune braşo- 
veană a formaţiei spirituale a poe- 
tului? În ce măsură fuzionează — 
azi — eminescianismul cu braşove- 
nismul modelator, ca să zic aşa? 

I.I.: Sigur că se poate vorbi de 
braşovenismul eminescian, după cum 
se poate vorbi de botoşanismul lui 
Eminescu, de societatea mîncătorilor 
de pastramă, de Basarabia pusă în 
lanţuri, de şcolile Blajului ca despre o 
mică Romă ş.a.m.d. Despre toate se 
poate vorbi dintr-o perspectivă emi- 
nesciană parţială, deoarece toate con- 
cură la definiţia integrală a românis- 
mului, căreia Mihai Eminescu i-a con- 
sacrat un proiect august. 

In acest context Braşovul ocupă 
un loc privilegiat. Am făcut această 
constatare odată cu încheierea 
analizei de echipă publicate în cartea 
Eminescu şi Braşovul (322 pagini), 
după ce mă întîlnisem în mai multe 

rînduri cu proiectul ei firav. Atunci am 
putut sistematiza tipul de relaţii care 
au compus în mintea poetului o imagi- 
ne particularizată a marelui oraş 
transilvan. Trei componente au prefi- 
gurat această imagine. 

Prima a fost o componentă cul- 
turală: Braşovul ca centru editorial, 
configurat pe de o parte prin cărţile 
“prenumerate” (deci, achitate antici- 
pat) de tatăl poetului la tiparniţele 
braşovene. Aşa a intrat în biblioteca 
ciudatului căminar Vaterilandische 
dramatische Schriften (1842) de 
Christin Heyser, eruditul profesor de 
la Liceul german din Braşov, cunoscut 
ca autor al tragediei în cinci acte 
Traian şi Longin sau Cucerirea Da- 
ciei, pentru care indică o costumaţie 
transcrisă după Columna lui Traian. 
Tot el este autorul unei Ode către 
umbra lui Traian, unde îi cheamă pe 
români “Să-şi ridice capul din noaptea 
milenară la lumina soarelui”, operînd 
deci cu sintagme pe care Eminescu 
le va regăsi în poezia lui Andrei Mure- 
şanu, poetul de la Gazeta Tran- 
silvania, pe care o cunoştea foarte 
bine încă din biblioteca lui Aron 
Pumnul. 

A doua componentă a fost una 
didactică, dacă pot să spun aşa. Ea 
s-a înfiripat în conştiinţa poetului, 
desigur, încă din zilele cînd participa, 
în sala Gimnaziului românesc din 
Braşov, la spectacolele teatrale jucate 
de trupa Fanny Tardini, şi cînd lua 
parte la maialele tinereşti de pe 
Stejerişti, unde junimea şcolară a 
Braşovului purta cunoscutele chipie 
cu cocardă tricolor. Dar această refe- 
rinţă “didactică” trebuie rediscutată în 
contextul polemicii deschise de poet 
împotriva ministeriatului Conta, care 
a dispus marginalizarea studierii 
limbilor clasice în învățămîntul româ- 
nesc, prilej cu care Eminescu argu- 
mentează, pe baza tradiţiei europene, 
cu exemple de la şcolile din Germania, 
din Franţa şi de la Braşov. Insă, cum 
spuneţi, procesul formării şcolare a 
poetului nu poate fi detaşat de împre- 
jurarea că dascălii lui esenţiaii erau 
originari chiar din această parte de 
ţară. Este cazul lui Aron Pumnul, de 
loc din Cuciulata Braşovului, însă şi 
cazul altor dascăli care l-au influenţat 


în mod special. Citez între aceştia pe 
Gavriil Munteanu, directorul Gimna- 
ziului românesc din Braşov, colabo- 
rator frecvent la foile lui George Barit, 
cu texte de vibraţie naţională, cazul 
profesorului clasicist loan Lengheriu, 
în casele căruia poetul pare a fi locuit 
un timp (şi de unde profesorul Nicolae 
Sulică recuperează textul poeziei 
Invia-vor voievozii), ca să nu mai 
vorbim de implicarea relaţiei lui Titu 
Maiorescu în acest caz, ceea ce 
conduce la decizia marelui critic de a 
oferi primul volum de lirică emines- 
ciană, după regina României şi după 
Vasile Alecsandri, regele poeziei, 
tocmai Gimnaziului românesc din 
Braşov. 

A treia componentă este 
categoric una patriotică. Eminescu 
spune textual despre românii din 
Transilvania: “... în ei simţămîntul de 
naţionalitate e de o intensitate neobiş- 
nuită la noi” şi trimite, ca argumenti 
grația, la Braşov, despre care spune 
scurt şi clar: “Arătaţi-mi la noi un oraş 
patriotic ca Braşovul”. Ori noi desco- 
perisem, în procesul elaborării cărţii, 
cîteva argumente pregnante, care 
putuseră concura la formarea acestei 
imagini revelatoare. Ele se referă la 
invazia de flori şi de cocarde tricolore, 
însoţite de vivaturile entuziaste ale 
mulţimii, cu care era întîmpinată fieca- 
re apariţie a lui Mihai Viteazul pe sce- 
na braşoveană, în turneele teatrale la 
care lua parte Eminescu. Dar se re- 
feră şi la uriaşele expresii de entu- 
ziasm naţional întîlnite la maialele 
ţărăneşti de pe colinele Vadului Făgă- 
răşean. Nu e de mirare că asemenea 
imagini au stabilizat în memoria 
eminesciană semnificaţii pe care nici 
efectele dezastrului mintal nu le-au 
mai putut şterge. Ceea ce este iarăşi 
demonstrat prin memoria martorilor 
(Sextil Puşcariu, Memorii), care 
arată că, în drum spre sanatoriul 
Ober-D6bling din Viena, poetul bolnav 
a coborit din vagon în gara Braşovului 
pentru a striga: Trăiască România 
unită! lată dar că Învia-vor voievozii 
nu este deloc o expresie incidentală 
pentru tentativa de recuperare a unei 
definiţii cuprinzătoare a Braşovului în 
memoria genialului nostru poet. Des- 
pre cum fuzionează astăzi emines- 

cianismul cu braşovenismul modela- 
tor aş prefera să nu spun nici un 
cuvînt, deoarece termenii referinței 
sînt definitiv schimbaţi: în timp ce 
eminescianismul modelator a devenit 
pentru români o filosofie existenţială 
solară, braşovenismul de altădată a 
decăzut pînă acolo încît a rămas 
singurul mare centru de formare a 
sufletului eminescian, care încă nu i-a 
consacrat o statuie Poetului Naţional. 

M.C.: Domnule profesor lon 
ITU, aţi scris o carte care aduce 
lumini noi în ce priveşte orfismul 
eminescian. Orfeu şi mitul orfic a 
preocupat, evident, pe majoritatea 
eminescologilor. Accentul pus de 
Dvs., dacă vă înţeleg bine intenţia 
demersului, vizează aspiraţia uni- 
versalistă a poetului. Eminescu 
cunoaşte lumea “Troadei celei 
sfinte” sau a “Greciei măreţe”, cum 
zice în Memento mori, cu toate 
puterile şi personalităţile ei “tipice” 
(Socrate, Platon, Aristotel, Homer, 
Herodot, Tucidide), precum şi tot 
panteonul de zeități fabuloase, care 
nu dovedesc doar lucruri comune. 
Obsedat de imaginea integratoare 
a Totului, intuiţia lui merge spre Or- 
feu ca spre un simbol al Absolu- 
tului: “Dintr-o asemenea perspec- 
tivă, în momentul în care Eminescu 
tinde spre o definiţie particulară a 
Greciei antice, opțiunea lui, aparent 
derutantă, iese de pe tabloul de 
valori cunoscut şi distinge drept 
simbol absolut al gîndirii integra- 
toare heiene nu pe Platon şi nici 
pe Aristotel, nu pe Homer şi nici 
pe Socrate. li omite chiar pe Pita- 
gora, pentru care avea o atracţie 
tainică, pe Herodot, părintele isto- 
riei şi pe Pindar, regele poeţilor, în 
favoarea unei personalităţi care, 
deşi poet de geniu prin impresia 
generală a culturii europene tîrzii, 
pare a fi preferat de Mihai Eminescu 
din cu totul alte considerente, mo- 
tivat pe cu totul alte table de valori. 
Acest personaj emblematic al 
antichităţii helene este Orfeu” (lon 
itu, Orfismul eminescian, Editura 
Orientul Latin, Braşov, 1995, p. 118). 
Ardoarea etică şi po(i)etică emines- 
ciană se nutreşte, ca dintr-o sub- 
stantă lustrală, din ceremonialul 


orfic, care este nu doar inițiatic şi 
unul care are ca obiectiv purificarea 
morală, arderea răului. Astfel poate 
fi depăşită lupta dintre corp şi 
suflet şi obţinută siguranţa supo- 
ziţiunii fiinţei — psyhy şi metempsi- 
hoza, moralizarea intensă a Vieţii: 
“El percepe cu intensitate drama 
umană a dedublării genetice, are o 
vedere exactă a valorii fiecărei din- 
tre cele două dimensiuni existen- 
tiale şi imprimă, în acest sens, o 
direcţie neclintită de sine. În viziu- 
nea lui scopul marelui război exis- 
tenţial trebuie să fie arderea nimic- 
niciei lumeşti şi salvarea din “ma- 
rea de amar”, în vederea reintegrării 
în destinul celest, unde ne aşteaptă 
odihna de veci” (ibidem, p. 229). 

Cu acest prilej, cred că revi- 
zuim şi reconstituim “pesimismul 
metafizic” eminescian, despre care 
el însuşi vorbeşte în manuscrisul 
2257, p. 20, spunînd că e dornic de 
întoarcere “în repaos şi în cercurile 
de unde am fost răpiți”. Cred că 
putem înţelege această tînguire 
existenţială, a lui Eminescu, rapor- 
tînd-o şi la orfismul rilkean, la 
conceptul de echivalare a cîntării 
şi existenţei... 

l.l.: Evident, orfismul emines- 
cian este un cîmp întins al univer- 
salismului eminescian. Dar gîndirea 
eminesciană are în vedere un cîmp 
referenţial complementar universalis- 
mului, care îmi pare a fi cîmpul 
tracismului european. Prin urmare, 
orfismul trebuie citit nu doar ca o 
întrupare directă a universalităţii, ci 
mai degrabă ca o expresie a tra- 
cismului în universalitate. Căci aceas- 
tă expresie reverberează puterea de 
creaţie a tracismului în cultură. Ea dă 
o dimensiune esenţială pentru ceea 
ce putem numi arhitectura spirituală 
a Europei, ca fenomen particular a 
universalismului integral. Dar orfismul, 
după cum am arătat în studiul spe- 
cial consacrat problemei, în Orfeu: 
eroul civilizator (Primii noştri poeți. 
Editura Orientul Latin, 1994), este în 
acelaşi timp o literatură fastuoasă, 
întemeiată pe o poetică strălucită, o 
mitologie bazată pe o teogonie înche- 
gată, o cosmogonie mirobolantă, 
poate chiar o astronomie tainică, ori 

numai o astrologie cu intuiţii capti- 
vante, este în acelaşi timp un album 
fascinant de botanică recuperatorie şi 
de petrografie aplicată, dacă nu o 
seismologie in nuce şi o fizică pur şi 
simplu, este o teologie spectaculoasă 
a salvării însoţită de o mantică plină 
de erudiție, o filosofie şi o religie cu 
misterii bine configurate, dar este şi 
o morală de referinţă pentru conştiinţa 
universalistă a Europei. Desenul 
acestui cadru, poate uşor fastidios, 
ne ajută totuşi să înţelegem un lucru 
simplu: orfismul eminescian nu poate 
fi capturat stricto sensu într-o referință 
de text izolată. Este cu totul altceva 
şi este, pe de altă parte, greu de 
ocupat prin tipul mai curînd frivol în 
care a fost invocat de critica de pînă 
azi. Din acest punct de vedere eu 
rămîn la convingerea, după ce am 
scris o întreagă carte pe această 
temă, că ne aflăm încă abia la 
începutul elucidării problemei, deşi ea 
este, pentru eminescianism, dacă nu 
pentru românism în ansamblul lui, o 
problemă esenţială. lată de ce eu sînt 
gata să accept că am adus “lumini 
noi” în cunoaştere, cum spuneţi Dum- 
neavoastră cu graţie, însă aceste 
lumini nu fac altceva decît să “spo- 
rească a lumii taină”, cum scrie Lucian 
Blaga. 

Şi eu cred, domnule academi- 
cian, că pesimismul metafizic emi- 
nescian, de care mulţi fac atîta haz, 
trebuie reconsiderat. Sigur că putem 
vorbi despre un pesimism metafizic 
eminescian, după cum putem vorbi 
despre un pesimism metafizic al 
Gînditorului din Hamangia, sau de 
un pesimism metafizic al ciobănaşului 
mioritic. Dar cu asemenea concepte 
nu putem înainta deloc în planurile 
filosofice ale discursului, cu atît mai 
puţin în planurile estetice ale analizei. 
Pesimismul şi optimismul sînt 
manifestări ale fiinţei în contextul 
acţiunii existenţiale, deci în timpul 
profan. Cum să operezi cu ele pe 
întinderile timpului sacru, care conferă 
meditaţiei umane înălţime teoretică, 
deci in theo rhea? Noi nu putem fi 
pesimişti sau optimişti cu privire la 
întocmirile politice din această neis- 
prăvită lucrare a tranziţiei. Dar nu 
putem dimensiona cu asemenea 


măsuri cîmpurile de dincolo de ideea 
cîmpului. Tînguirea existenţială 
eminesciană este tocmai o asemenea 
previziune existenţială. Ca formă 
sublimată a criticii sociale pare aidoma 
tînguirii existenţiale homerice. Ea 
este de esenţă pur orfică şi evocă 
procedeul plingerii de sine atît de viu 
în sensibilitatea românilor. El se 
iveşte unde nici nu te aştepţi: chiar 
în expresiile ţărăneşti ale limbii lui 
Creangă, pentru care Mihai Eminescu 
era gata să facă moarte de om. 
Analizaţi de pildă acest superb 
“aracan de mine” şi veţi vedea că în 
dedesubtul lui se află tocmai miezul 
arderii de sine prin cuvînt, ca 
procedeu maieutic de esenţă orfică, 
insinuat profund, prin declinarea 
“păcătosului de mine”, în creştinismul 
ortodox al românilor. Omul, dînd ex- 
presie conştiinţei de sine redobîndite, 
se vede izgonit dintre zei, spune 
teogonia orfică, şi-şi împlineşte 
destinul decăzut într-o lume de amar. 
Abandonat de strămoşii stelari în 
această vale a plingerii, el îşi duce 
soarta cea grea, ca pe un blestem 
originar, moştenit odată cu drama 
dedublării genetice prin care s-a ivit 
(vezi, în acest sens, proiecţiile emi- 
nesciene explicite din drama Dece- 
bal). 

Or, în definirea acestui orizont 
cultural eminescian, şi aceasta este 
o altă dimensiune a temei, mie nu mi-a 
impus cîtuşi de puţin contextul influ- 
enţei universitare vieneze care i-a 
ispitit atît de mult pe călinescieni. Ei 
continuă să trimită cu ardoare la acea 
teribilă naivitate a criticului: “La vîrsta 
de 19 ani, epoca sosirii sale la Viena, 
Eminescu nu putea să aibă nici o 
cunoştinţă serioasă de filosofie, afară 
de aceea ce găsise în operele com- 
plete ale lui Schiller”. Ba putea să 
aibă. De pildă el dovedeşte într-adevăr 
o cunoaştere profundă a lumii antice 
helene, cu tipologia ei fabuloasă de 
zei şi zeițe. Dar această lume îi era 
familiară cu mult înainte de a fi bătut 
drumurile Vienei. O avea chiar din co- 
pilărie, ceea ce poate fi uşor demon- 
strat pe versurile primei tinerei, corela- 
te cu sursele bibliografice demon- 
strate. În principal, ceea ce trebuie cu 

necesitate repoziționat, din acest 
punct de vedere, în arhitectura culturii 
eminesciene de tinereţe, sînt cărţile 
copilăriei, mai cu seamă, desigur, cele 
2000 de pagini ale Lepturariului, care 
trebuie citite, fireşte, nu doar citate, 
precum şi cărţile bibliotecii părintești, 
adunate de căminarul din Ipotești. “Cu 
cimbru verde-ncinge aură fruntea ta”, 
scrie el în La moartea lui Aron Pum- 
nul, cînd era elev-gimnazist. Dar cu 
cimbru verde se încingeau într-adevăr 
frunţile destinate eternității, ceea ce 
tînărul învățăcel putuse cunoaşte 
chiar din paginile Lepturariului, unde 
aflase şi despre divina “stelelor 
cîntare”. Deci nu printr-o cunoaştere 
tîrzie, de bibliotecă, învățată, străină 
de propria fiinţă ajunge Eminescu la 
asemenea intuiţii geniale, ci printr-o 
asimilare iniţiatică, săvirşită deodată 
cu descoperirea lumii prin memoria 
prodigioasă a copilăriei. 

Pe de altă parte, în viziunea 
eminesciană grecitatea aparţine mai 
degrabă grecoteilor din Fanar. Pentru 
antichitatea helenă el foloseşte cu 
totul alte înţelegeri. Ceea ce nu 
trebuie să pară neapărat un caz de 
şovinism. La urma urmei el proce- 
dează cu asemenea perspective 
antitetice pe spaţii întinse, motivate 
conceptual, chiar şi în legătură cu 
neamul său românesc. De aceea 
orfismul este resimţit ca un simbolism 
izvorît dintr-o altă Grecie, fără 
măcelurile eterne dintre cetăţile rivale. 
El este produsul unei Elade eterne. 
Mai mult chiar decit atît, orfismul este, 
în viziunea eminesciană, cum este şi 
azi în registrele filosofiei europene, un 
fastuos curent imperial, care a traci- 
zat vechea istorie a sud-estului 
european. In plan spiritual a fost o 
religie şi o filosofie, prin care omul s-a 
înălţat la demnitatea divino-lumeas- 
că, s-a transcendentalizat. De aceea, 
cred eu, orfismul a captivat atît de 
profund fiinţa eminesciană. 

M.C.: Lumea “Troadei celei 
sfinte”, a “Greciei măreţe” se 
completează organic cu lumea tot 
atît de sfintei 'şi măreţei Indii, care, 
aşa cum precizează Mircea Itu, i-a 
alimentat opera nu doar cu judecăţi 
generale despre om, geneză, me- 
tempsihoză, trup, suflet, cunoaş- 


tere de sine, cu “profunzimi 
budhiste” care devin materie mito- 
poetică: viaţa pe care, ca ciclu de 
alternări ale fiinţei cu nefiinţa, viaţa 
ca stingere eternă. Tot, ca şi Nimic, 
roata de cauze şi efecte, întunericul 
ca factor primar, lumea reală şi 
ideală cu trei realităţi; fenomenală, 
empirică, şi ultimă, imparţialitate 
etică (viragatâ): “Tu rămii la toate 
rece”. Prin urmare, Eminescu, “pă- 
trunzînd în tărîmul spiritului indic, 
se regăseşte pe sine”, “La rîndul 
nostru, odată ce ne înălţăm spre 
Eminescu ne reîntoarcem spre noi 
înşine” (Mircea Itu, Indianismul lui 
Eminescu, Editura Orientul Latin, 
Braşov, 1995). 

Am putea ca în “lumina” 
noilor reconsiderări şi contestări 
criticiste, să ne lipsim de aceste 
regăsiri în Eminescu?... 

M.I.: În finalul întrebării aţi fixat 
foarte bine distincţia dintre critică şi 
criticism. Intr-adevăr, este vorba de 
anumite “contestări criticiste” sau 
“reconsiderări” iluzorii în ceea ce 
priveşte opera şi personalitatea lui 
Mihai Eminescu. Fiecare are dreptul 
la opinie, dar în momentul cînd caută 
cu orice preţ să-şi impună părerea 
celorlalţi, atunci este periculos. 
Asemenea denigratori aşa-zişi moder- 
nişti nu se bazează pe idei, ci pe 
sentimentul propriei importanţe. Eu 
cred că nu se poate niciodată “să ne 
lipsim de aceste regăsiri în Emines- 
cu”. V-aş întreba dacă am putea trăi 
fără inimă, fără suflet, fără coloană 
vertebrală, fără minte, fără spirit? 
Mihai Eminescu este simbolul spiritua- 
lităţii româneşti. Reprezintă un centru 
sacru. Profesoara mea Amita Bhose 
îl numea kāvi (poet-înţelept) în cartea 
ei Eminescu şi India (prefaţă de 
profesoara Zoe Dumitrescu-Buşu- 
lenga), publicată în 1978 de Editura 
Junimea din laşi. Cartea mea India- 
nismul lui Eminescu este o conti- 
nuare a cercetării afinităţilor dintre 
creaţia lui Eminescu şi cultura india- 
nă. Subiectul l-am dezvoltat apoi în 
legătură cu Lucian Blaga (India- 
nismul lui Blaga) şi cu Mircea Eliade 
(Indianismul lui Eliade), cele trei 
cărţi fiind reunite într-o Trilogie “in- 
diană” a valorilor (Eminescu, Bla- 

ga, Eliade) şi publicată la editura 
Orientul Latin din Braşov. Consider că 
se pot urmări mai departe filiaţiile 
dintre cultura indiană şi cultura 
română în ansamblu. 

Pe de altă parte, termenul san- 
scrit kāvi reaminteşte importanţa 
recuperării lui Eminescu şi ca un mare 
metafizician, un adevărat profet. Argu- 
mentele sînt atît în calităţile omului, 
cît mai ales în învăţătura, mesajul 
adînc umanist şi universalist al poe- 
ziilor sale. Cunoaşterea acestora ne 
revelează că omul este, în esenţa sa, 
un homo religiosus, aşa cum magis- 
tral intuia Mircea Eliade şi nu un zoon 
politikon, după cum apare la Aris- 
totel. Recuperarea sacră a sinelui este 
esenţială în lumea modernă înglodată 
în mocirla materialităţii şi a cotidia- 
nului. Semnifică eliberarea, mîntuirea. 

Mihai Eminescu a citit opere 
fundamentale din cultura Indiei, între 
care în primul rînd Upănishâd, texte- 
le sinteză ale înţelepciunii hinduiste, 
dovadă şi titlul uneia dintre poezii, Ta 
tvam asi (tăt tvâm āsi = acela tu 
eşti) de fapt cea mai frumoasă 
propoziţie sanscrită, care subliniază 
identitatea dintre sinele uman şi sinele 
universal, dintre parte şi întreg, om şi 
Dumnezeu, pentru că Dumnezeu e în 
toate, toate sînt în Dumnezeu. Poetul 
nostru a studiat despre Vedă la 
Universitatea din Berlin cu unul dintre 
cei mai de seamă indianişti ai 
secolului trecut, Albrecht Weber. 
Totodată, a învăţat limba sanscrită şi 
a tradus gramatica lui Franz Bopp. Din 
cărţile lui Artur Schopenhauer, însă 
mult mai devreme, încă din 
Lepturariul românesc al lui Aron 
Pumnul şi din alte lecturi bogate, s-a 
născut dragostea pentru India. 

Prin indianism nu înţeleg depen- 
denţa lui de filosofia şi soteriologia 
indiană, de religiile Indiei, ci o comu- 
nicare spirituală de mare profunzime 
la Eminescu. Indianismul devine o 
coordonată esenţială în opera poetului 
şi se vădeşte în teme, dintre care aţi 
enuntat cele mai importante (meten- 
somatoza mai degrabă decît metem- 
psihoza, pentru că este vorba de 
transmigrarea sufletului şi nu a psihi- 
cului, este mai elocventă la Blaga, de 
pildă), în motive, în viziunea despre 


univers şi viaţă, în texte, evident, 
încă din titlu (Poveste indică, 
Kamadeva, Ta tvam asi), dar cel mai 
adesea intuit. In acest sens, 
profesorul Cicerone Poghirc remarca 
o interesantă corespondenţă între 
dialogul dintre Hyperion şi Demiurg în 
Luceafărul şi cel dintre Naciketas şi 
Yama din Katha Upanishad. 
Capodopera Glossă transmite idealul 
nonataşamentului (“Tu rămii la toate 
rece”), exprimat şi prin expresia 
phălătrishnăvairagyă (renunţarea la 
fructul faptei) din bijuteria artistică 
hindi Bhagavad-giita şi prin conceptul 
budhist viragata, aşa cum precizaţi 
în întrebare. De asemenea, este 
binecunoscută influenţa cosmogoniei 
vedice ilustrate în Nāsādāsyā (Imnul 
Creaţiunii) din Rig Vedă, X, 129 
asupra tabloului cosmogonic din Scri- 
soarea | şi chiar din Rugăciunea unui 
dac. 

Intenţia mea nu a fost să-l se- 
chestrez pe Eminescu în lanţurile 
indianismului, din contra, să luminez 
legăturile trainice de spiritualitate între 
poetul nostru şi India. Prin specific 
naţional, la fel ca şi prin cunoaşterea 
aprofundată şi redarea unor idei şi 
viziuni din alte culturi (latină, greacă, 
egipteană, indiană, franceză, ger- 
mană, italiană etc.), Mihai Eminescu 
este un spirit universal. 

Vreau să vă felicit iniţiativa, 
domnule academician Mihai Cimpoi, 
de a reuni gîndurile şi sentimentele 
tuturor cercetătorilor eminescologi 
pentru a ilustra, într-o carte esenţială, 
perspectivele critice atît de diverse 
dedicate Luceafărului. 


Braşov 
24.X.1998 

Gavril ISTRATE 
laşi 


PROFESORUL 
NOSTRU 


Legăturile mele cu profesorul şi 
academicianul lorgu lordan sînt vechi, 
de peste şasezeci de ani. În toamna 
anului 1933, cînd m-am înscris la 
universitate, îmi aduc aminte că a fost 
cel dintîi care şi-a anunţat deschiderea 
cursului şi constatarea aceasta aveam 
s-o fac şi în anii următori. M-a impre- 
sionat, de la început, marea obiec- 
tivitate cu care prezenta diferitele teorii 
lingvistice, atitudinea mai mult decit 
corectă faţă de ultimul autor pe care 
îl cita, precum şi modestia exemplară 
cu care pomenea de contribuţiile sale 
proprii, în domeniul specialităţi. 

incă în toamna aceluiaşi an am 
avut o convorbire, provocată, oare- 
cum, de el. La o şedinţă de alegeri, în 
cadrul societăţii noastre, a studenţilor 
de la Litere, pe care o prezida tocmai 
el, m-a întrebat dacă nu sînt, cumva, 
originar, din Piatra Neamţ. 

— Nu, domnule profesor, sînt 
ardelean. 

—Ce te-a făcut să vii la laşi, 
cînd Clujul îţi era mult mai aproape, 
iar lingvistica românească e repre- 
zentată acolo de cîţiva specialişti de 
primă mărime. 

— Profesorii mei, de la Năsăud, 
mi-au vorbit cu atîta căldură despre 
laşi încît ardeam de dorinţa de a-l 
cunoaşte. Eram, în acelaşi timp, 
îndrăgostit de literatura lui Sadoveanu 
şi de studiile de istorie şi critică 
literară ale lui G. Ibrăileanu. 

Profesorul lordan a rămas plă- 
cut impresionat de spusele mele şi i-a 
relatat şi rectorului Traian Bratu, care 
era şi el ardelean, de la Răşinari, con- 
vorbirea noastră. Aşa se face că 
rectorul, de cîte ori mă vedea, mă 
întreba, cu simpatie: “Zici că Ibrăi- 


leanu şi Sadoveanu te-au adus la 
laşi?” 

Faptul că profesorul lordan pre- 
da, pe lîngă specialitatea lui, şi cursul 
de literatură veche, din cauză că 
titularul acestuia fusese trecut într-un fel 
de concediu forţat, eram zilnic audi- 
torii lui. La şedinţele seminariale, unde 
fiecare dintre noi era obligat sâ pre- 
gătească o lucrare personală sau, 
măcar, un referat asupra unei cărţi de 
specialitate, am reuşit, în scurtă 
vreme, să “spargem gheaţa”, cum se 
spune, şi să ne constituim într-o ade- 
vărată familie, al cărei şef cu o au- 
toritate exemplară devenise profesorul 
lordan. Corectitudinea şi obiecti- 
vitatea lui, care se răsfrîngea şi în 
aprecierile pe care le făcea asupra 
fiecăruia dintre noi, la care se adăuga, 
se înţelege, marea lui autoritate în 
specialitate, au făcut ca influenţa pe 
care a exercitat-o asupra noastră să 
crească de la zi la zi. El devenise, 
repede, modelul nostru nu numai sub 
aspect ştiinţific, ci şi sub cel pur 
omenesc. La orice iniţiativă pe care 
vroiam s-o luăm, într-o direcţie sau în 
alta, ne întrebam imediat: Ce va 
spune profesorul lordan, dacă lucrurile 
nu vor ieşi bine? Imi vine în gînd o 
întîmplare caracteristică modului 
nostru de comportare. Un băiat şi o 
fată veneau împreună, la cursuri, şi 
plecau împreună. Stăteau, în mod 
obişnuit, în aceeaşi bancă, alături, la 
toţi profesorii, cu excepţia lui lordan, 
deşi el n-a făcut, niciodată, nu vreo 
observaţie, în direcţia aceasta, dar 
nici măcar o simplă aluzie. Pe stradă, 
aproape ne jenam cînd, fiind în 
compania unei colege, ne întîlneam 
cu el, ca şi cum ne-am fi găsit în faţa 
unui fapt condamnabil ori a unei 
acţiuni interzise. 

Cursurile ţinute de profesorul 
lordan erau extrem de serios alcătuite, 
cu bibliografia la zi. Păcat că numai 
unul singur dintre ele, mă refer la cele 
predate la Universitatea din laşi, a luat 
forma unei cărţi: Stilistica limbii 
române, apărută la Bucureşti în anul 
1944 (Memorii, III, 115). 

Pînă în 1934, a deţinut Catedra 
de Filologie Romanică, pe care, de 

fapt, el o inaugurase la laşi. Din 1934 
pînă în toamna lui 1946 a deţinut 
catedra de Limba română şi dialectele 
ei, rămasă vacantă prin moartea lui 
Alexandru Philippide, în cadrul căreia 
a produs o adevărată inovaţie, faţă de 
specialiştii de pînă atunci, de la 
celelalte universităţi şi, bineînţeles, şi 
faţă de fostul său profesor. Pe cîtă 
vreme aceştia dădeau preferinţă, în 
preocupările lor, studiului istoric al 
limbii, lordan s-a orientat către limba 
contemporană, plecînd de la consi- 
derentul că pe aceasta o vorbim, în 
momentul de faţă, şi pe aceasta 
trebuie să o înveţe elevii în şcoli. Încă 
în anul 1937 a publicat o Gramatică 
a limbii române, remarcată, printre 
alţii, de M. Sadoveanu şi George 
Călinescu. Cîţiva ani mai tîrziu apă- 
reau două cărţi fundamentale, în acest 
domeniu, şi anume Limba română 
actuală. O gramatică a “greşelilor” 
(laşi, 1943) şi Stilistica limbii ro- 
mâne (Bucureşti, 1944), pomenită 
mai sus. 

Pînă în 1926, cînd a fost numit 
la Universitate, lordan publicase alte 
lucrări importante din domeniul istoriei 
limbii, din care îşi alesese şi subiectul 
tezei de doctorat, şi din cel al topo- 
nimiei. 

După 1926 eforturile sale ştiin- 
țifice au fost orientate, cum era şi 
firesc, către studiul raporturilor dintre 
diversele idiomuri romanice. Cartea 
cea mai importantă, în acest domeniu, 
este Introducere în studiul limbilor 
romanice, apărută la laşi în 1932, ca- 
re, prin traducerile efectuate în princi- 
palele limbi de circulaţie (engleza, în 
două ediţii, germana, spaniola, ita- 
liana, rusa, portugheza) ne-a adus ser- 
vicii dintre cele mai mari în privinţa 
difuzării ştiinţei româneşti pe toate 
meridianele lumii (Memorii, III, 127). 

După transferarea la Universi- 
tatea din Bucureşti, profesorul nostru 
ne-a dat alte lucrări fundamentale, în 
domeniul toponimiei, al limbii române 
contemporane, al filologiei romanice, 
în genere, ca şi în al hispanisticii, dar, 
în acelaşi timp, în calitate de director 
al Institutului de Lingvistică din Bu- 
cureşti a contribuit, în măsură sub- 


stanţială, nu numai la formarea majo- 
rităţii tinerilor lui colaboratori ci şi la 
crearea unui climat propice activităţii 
ştiinţifice. 

Profesorul nostru nu s-a distins 
numai în activitatea didactică şi în 
cercetarea ştiinţifică; el a fost şi un 
educator exemplar şi un mare creator 
de conştiinţe. A format nu numai 
specialişti în studiul limbii naţionale 
şi al celor romanice, ci şi caractere. 
Ba am putea spune că el punea 
greutate chiar mai mare pe caracterul 
omului decît pe valoarea lui ştiinţifică, 
fiindcă ne spunea, adesea, că activi- 
tatea pe care o desfăşurăm, în 
indiferent ce domeniu, se învecheşte 
prin forţa lucrurilor, pe măsură ce alţi 
cercetători vin cu idei noi, pe cîtă 
vreme trăsăturile de caracter rămîn 
neschimbate. 

Exemplul său personal, în tot ce 
a săvîrşit, a constituit un adevărat 
model pentru noi. Exigenţa lui, ca şi 
spiritul de dreptate şi grija deosebită 
de care dădea dovadă, în toate 
acţiunile sale, au favorizat o atmo- 
sferă de încredere şi simpatie reci- 
procă, pe care profesorul nostru avea 
s-o sublinieze, adesea, atît în Me- 
morii, cît şi în numeroase scrisori 
adresate de-a lungul timpului cola- 
boratorilor şi prietenilor săi. Era, în 
acelaşi timp, de-o modestie de care 
nu sînt în stare decît oamenii cu 
adevărat mari. Am avut ocazia să 
asist, de mai multe ori, la unele 
discuţii pe care le-a purtat cu diverşi 
cunoscuţi, care nu scăpau prilejul de 
a-l felicita pentru realizările sale în 
carieră şi în viaţă. In toate împre- 
jurările, dădea acelaşi răspuns: “Am 
avut şi noroc”. 

Activitatea sa neobişnuit de 
bogată, prezenţa la aproape toate 
congresele lingvistice care au avut loc 
între anii 1935-1985, l-au făcut nu 
numai cunoscut, ci şi stimat şi prețuit 
în toată lumea. Considerat ca unul 
dintre cei mai mari lingvişti ai vremii, 
nu-i de mirare că prezenţa lui era 
apreciată, nu numai la Bucureşti, ci 
şi la Lisabona, la Stockholm, la 
Madrid, la Montreal ori la Quebec etc. 
lordan era privit ca un profesor al 

tuturor congresiştilor, cum dădea a 
înţelege profesorul francez Paul Imbs, 
în prezentarea pe care i-o făcea la 
congresul din Québec (Canada): 
“Scumpe domnule lordan, permiteţi-mi 
să vă spun cît de viu, la răstimp de 
trei ani, rămîne în amintirea noastră 
congresul de la Bucureşti, pe care, 
împreună cu di Rosetti, ... l-aţi însu- 
fleţit şi l-aţi prezidat atît de magnific, 
cu acea seninătate nobilă, curteni- 
toare şi mereu surizătoare care vă 
caracterizează şi cu prezenţa univer- 
sală a siluetei d-voastră albe, pe care 
n-am putea s-o uităm. Ce păcat că 
omul dialogului şi al dezbaterilor, care 
ştiţi să fiţi, nu se poate manifesta în 
dimineaţa aceasta: o tradiţie inexora- 
bilă a congreselor noastre vrea ca 
marile conferinţe să nu fie urmate de 
discuţii. Dar sînt sigur că, în cursul 
zilei, se vor forma, în jurul d-voastră, 
grupuri, care, la fel cu discipolii în jurul 
lui Platon, din celebra frescă a lui 
Rafael, vă vor pune întrebări pentru a 
se impregna cu bogăţia şi farmecul 
ştiinţei d-voastră, de care vom profita 
şi noi încă de pe acum. 

Scumpe maestre lordan, sînt 
fericit că vă dau cuvîntul”... (Memorii, 
NI, 1979, p. 186-187). 

Cu aceeaşi afecţiune şi preţuire 
era înconjurat şi în cercurile specia- 
liştilor din ţară şi faptul acesta avea 
să-i provoace momente de bucurie 
rară, pe care le evoca adesea în 
cuvîntări ocazionale şi în scrisori. Rog 
să mi se îngăduie să reproduc, aici, 
un fragment dintr-o epistolă, care pune 
mai uşor în lumină, decît orice relatare, 
relaţiile pe care profesorul le-a avut cu 
foştii lui studenţi, colaboratori şi 
prieteni: “lubite tovarăşe Istrate, |ţi 
mulţumesc şi, prin d-ta, mulţumesc, 
foarte călduros tuturor tovarăşilor şi 
prietenilor ieşeni care şi-au arătat, cu 
prilejul vizitei mele, dragostea faţă de 
mine. De mult n-am mai avut o bucurie 
aşa de mare ca în ziua de 9 mai 
[1954]... Am putut constata, şi aveam 
nevoie de această constatare, că 
majoritatea foştilor mei elevi şi colegi 
păstrează încă sentimentele pe care 
mi le-au arătat în vremea cînd eram 
profesor la laşi. Cu atît mai vinovat 


mă simt că am lăsat să treacă patru 
ani de la ultima mea vizită în oraşul 
unde am trăit aproape 40 de ani...” 
Profesorul nostru a trecut în ne- 
fiinţă în noaptea dinspre 19 spre 20 
septembrie 1986, în jurul orei două, 
într-un spital din Bucureşti. Moşte- 
nirea pe care ne-a lăsat-o, direcțiile 
multiple în care s-a manifestat 
personalitatea sa creatoare, puterea 
de muncă neobişnuită de care a dat 
dovadă, devotamentul cu care a slujit 
ştiinţa românească şi învățămîntul îi 
asigură un loc binemeritat în galeria 
marilor lingvişti şi filologi români: Ti- 
motei Cipariu, B. P. Hasdeu, Alexan- 
dru Philippide, Ovid Densusianu, 
Sextil Puşcariu. El face parte, după 
vorba lui George Călinescu, dintre 
păzitorii solului nostru veşnic. 

“AL. |. Cuza”, 
laşi 


SEXTIL PUŞCARIU 
ŞI 
GLASUL BUCOVINEI 


Există personalităţi dăruite pluri- 
valent a căror vocaţie umană pentru 
programul obştesc se manifestă evi- 
dent şi permanent în orice situaţie. 
Orizontul lor cultural şi social-politic, 
capacitatea de analiză a realităţilor, 
aptitudinile de ierarhizare a scopurilor 
le permite să jaloneze pentru contem- 
porani țeluri de altitudine majoră, țeluri 
pe care mai apoi istoria le validează a 
fi cele mai judicioase. Din această 
categorie fastă, o personalitate înzes- 
trată superior, ce a strălucit nu doar în 
ştiinţele filologice — în care s-a ilustrat 
exponențial, în spaţiul românesc şi 
european —, dar şi în diplomaţie şi în 
organizarea academică şi universitară, 
şi în viaţa parlamentară, şi în presa 
timpului său, a fost savantul şi omul 
de acţiune Sextil Puşcariu. 

Intr-un domeniu atît de important 
cum este presa, un învăţat şi un stra- 
teg ca Puşcariu nu se va mulţumi să 
se afilieze unei gazete cu o orientare 
definită din Cernăuţi, cu alte cuvinte, 
nu va accepta un rol de actor sau de 
corist în spectacolul istoriei de la 
sfîrşitul prirnului război mondial, ci el 
se simte chemat să dezvolte acel 
necesar curent de opinie prounionistă, 
adică să aibă rolul de regizor sau de 
dirijor pentru publicul din Bucovina. 

Intors de pe front în toamna 
anului 1918, cînd toate semnele anun- 
tau alipirea Bucovinei la trunchiul Ro- 
mâniei, Sextil Puşcariu se alătură 
patrioţilor militanţi pentru actul Unirii 
şi într-o întîlnire conspirativă în casa 
doctorului Bordea “le prezintă planul 
unei reviste politice, care să apară de 
trei ori pe săptămînă şi căreia V. Bod- 
nărescu îi propune numele de Glasul 
Bucovinei” (Memorii, p. 345). 

Conştient că aparţinea celor care 


“lucrau la înfăptuirea României Mari” 
(Memorii, p. 346), considera că “ar fi 
o faptă egoistă de a nu merge cu valul 
mare care cuprinde toată suflarea 
românească şi care cere catot românul 
să-şi pună toate puterile în serviciul 
închegării noului stat”. 

Evenimentele de excepţie re- 
clamă o presă angajată al cărei pro- 
gram să corespundă orizontului de 
aşteptare al publicului cititor, ale cărui 
deziderate să le exprime şi să le 
reprezinte. Consolidarea şi închegarea 
sufletului unitar al României Mari re- 
clama în mod imperativ un organ de 
propagandă neîntreruptă şi cinstită, un 
ziar al cărui program “imediat” să se 
axeze pe “susținerea unirii politice a 
tuturor românilor”. 

Glasul Bucovinei a apărut la 22 
octombrie 1918, primul număr fiind 
scris în întregime de directorul publi- 
caţiei — Sextil Puşcariu. 

Articolul program Ce vrem ates- 
tă exemplar clarviziunea omului poli- 
tic, precum şi ştiinţa de a comunica 
punctual obiectivitatea gazetei, obiec- 
tive ce trebuie conştientizate de româ- 
nii bucovineni în confruntările com- 
plexe pentru înfăptuirea idealului naţio- 
nal al Unirii cu patria-mamă. “Ştim foar- 
te bine că nu aici, în Bucovina, se va 
hotărî asupra societăţii noastre şi că 
nu o mînă de oameni, oricît de bine 
intenţionaţi ar fi ei, vor putea decide 
asupra unei chestiuni care nu mai e 
numai a noastră, ci alcătuieşte o parte 
a marii probleme europene. Dar dacă 
aiurea se va hotărî asupra sorții 
popoarelor, ele vor fi întrebate mai întîi 
de voinţa lor. De aceea trebuie să ştim 
de pe acuma ce vrem şi să o spunem 
cu glas tare, împiedicînd din vreme 
orice acţiune care s-ar întreprinde în 
detrimentul intereselor româneşti. 

Vrem: să rămînem români pe 
pămîntul nostru strămoşesc şi să ne 
ocîrmuim singuri, precum o cer inte- 
resele noastre. 

Nu mai vrem să cerşim de la 
nimeni drepturile care ni se cuvin, ci 
în schimbul jertfelor de sînge aduse 
în acest război — jertfe mai dureroase 
decit ale altor popoare 

pretindem ca împreună cu fraţii 
noştri din Transilvania şi Ungaria cu 
care ne găsim în aceeaşi situaţie să 
ne plănuim viitorul care ne convine 
nouă în cadrul românismului. 

Cerem să putem aduce la Con- 

gresul de pace aceste postulate ale 
noastre prin reprezentanţi aleşi de noi 
înşine din mijlocul naţiunii noastre... 

Nu vrem decît ceea ce după drept 
ni se cuvine şi luptînd pentru drepturile 
noastre nu vom scurta pe nimeni în 
drepturile lui. Dar ceea ce după drept 
ni se cade, acum cînd zorile dreptăţii 
au răsărit pretutindeni, o vom cere 
neînfricaţi şi nu există jertfă pe care 
să n-o aducem cu drag pentru îm- 
plinirea idealului nostru.” 

Convins că ideile articolului-pro- 
gram ar putea fi mai productiv asimilate 
de cititori, Sextil Puşcariu include în 
acest prim număr şi un articol ex- 
plicativ, Chemarea vremii, la care va 
adăuga fragmente din discursul pre- 
zentat de Al. Vaida în Parlamentul de 
la Budapesta. Privită de la înălţimea 
vremii de azi, modalitatea aleasă era 
deosebit de convingătoare. Noul organ 
de presă unionist demonstra astfel că 
şi experienţa ardelenilor în parlamentul 
ungar era chemată la promovarea unei 
noi arhitecturi politice a Europei înte- 
meiate pe principiul naționalităților. Al. 
Vaida, de pildă, pleda pentru ca natiu- 
nea românească să hotărască în de- 
plină libertate şi fără nici o influenţă 
străină forma de stat pentru care opta 
şi raportul ce trebuia să se manifeste 
între naţiunile libere. 

Ca o ironie a istoriei, exact în 
aceeaşi zi cu ieşirea în lume a Gl/asului 
Bucovinei apărea şi numărul 40 al 
ziarului conservator Foaia poporului, 
care cerea locuitorilor Bucovinei să 
rămînă credincioşi jurămîntului dat 
împăratului de la Viena. 

Pînă la înfăptuirea actului Unirii, 
Glasul Bucovinei şi-a slujit cu credinţă 
şi fervoare programul. Au fost publicate 
în fiecare număr apeluri pentru soli- 
darizarea în jurul idealului naţional, 
informaţii şi note despre prestațiile 
politicienilor favorabili Unirii, teme de 
interes axate pe analizele şi dezbaterile 
despre situaţia trecută, confruntări între 
diversele curente de opinie. Cu un 
condei ager de gazetar de forţă, 
directorul publicaţiei încearcă să ţină 
treaz interesul cititorilor pentru actuali- 
tatea politică fierbinte a vremii. 

După actul propriu-zis al Unirii, 
Glasul Bucovinei nu-şi consideră 
misiunea încheiată, ci, devenit cotidian, 
subintitulat “organ democratic al Unirii”, 


îşi schimbă formatul, adecvîndu-şi 
programul la noile cerinţe istorice 
care reclamau legi noi, decizii cardi- 
nale, stabilirea locului Bucovinei între 
provinciile româneşti. Glasul Buco- 
vinei optează tranşant pentru o unire 
necondiționată, formă capabilă să se 
opună oricărei tendinţe separatiste. 

Astfel că, în ziua de 1/14 ianu- 
arie 1919, redacţia Glasului [este 
momentul să o consemnăm: Sextil 
Puşcariu — director, Alecu Proco- 
povici — “fanatic glasist”, D. Mar- 
meliuc — “cel cu pana usoară”, Aurel 
Morariu — “idealistul gazetei”, G. Ro- 
tică — “literatul Glasului”, V. Gre- 
ciuc — “un tip caracteristic” şi Gh. 
Tofan — “cu simţul realităţii cel mai 
dezvoltat"(cf. Memorii, p. 350-351)] 
publică noul program al gazetei 
intitulat Drumul nostru. “Am fost şi 
vrem să fim un organ naţional al 
intereselor celor mai largi ale popo- 
rului român din Bucovina şi, în cadrul 
României Mari, al intereselor tuturor 
cetăţenilor ei. Ca atare vom lupta ca 
la temelia vieţii noastre politice, 
economice, sociale şi culturale să fie 
aşezate cele mai largi principii 
democratice care să promoveze 
toate păturile populaţiunii noastre în 
deplină armonie, coordonînd ac- 
ţiunea culturală cu cea politică. 

Ca organ democratic, Glasul 
Bucovinei se exprimă autorizat în 
cele mai importante probleme ale 
momentului istoric: 

— chestia ţărănească (reforma 
agrară)”; 

— reformă electorală (intro- 
ducerea votului universal, egal, se- 
cret, obligatoriu şi proporţional pentru 
ca Bucovina să poată participa prin 
reprezentanţi proprii la actul legis- 
lativ); 

— şcoala (cerută cu prioritate 
în limba română şi menită a re- 
prezenta instituţia principală în 
educarea poporului. “Invăţătorii vor 
trebui să primească cea mai aleasă 
şi mai temeinică pregătire şi să se 
bucure de o situaţie materială la 
înălţimea misiunii grele ce o au 
(sublinia cu îndreptăţire editorialul). 
Universitatea din Cernăuţi trebuia 
menţinută, dar naţionalizată, toate 
cursurile trebuind să fie predate în 
limba română de profesori cu maxi- 
mă competenţă”; 


vMari filologi zomdui 

— în noua Construcţie Statală, 
biserica era chemată ca ajutor de 
seamă al şcolii în munca de educare 
şi de menţinere a ceea ce redacţia 
numea “sufletul național”, trebuind să 
facă parte din “organizaţia unitară” a 
României. 

Deşi de formaţie umanistă, ceea 
ce ar presupune că membrii redacţiei 
ar fi avut aplicaţie îndeosebi pentru 
problematica politică şi de “supra- 
structură”, materialele publicate reflectă 
o preocupare serioasă pentru eco- 
nomie şi finanţe, pe fondul unor 
reforme sociale şi administrative 
radicale. In viziunea G/asului reforma 
administrativă ce se impunea trebuia 
să fie bazată pe descentralizare, pe 
deplina autonomie a comunelor rurale 
şi a judeţelor, precum şi pe scoaterea 
funcţionarilor administrativi de sub 
orice influenţă politică. 

In domeniul fiscalităţii apărea ca 
presantă introducerea impozitului pe 
venit, în special pe cîştigurile de 
război. Totodată, se punea şi ches- 
tiunea despăgubirilor de război. 

Două idei care au fost afirmate 
în epocă de Glasul Bucovinei şi care 
pot fi considerate de actualitate şi azi 
sînt cele referitoare la emigratie şi la 
rolul clasei de mijloc. “Este necesară 
formarea unei sănătoase clase mijlocii 
care ne lipseşte cu desăvirşire şi care 
face ca edificiul nostru naţional să nu 
aibă soliditatea necesară.” In relaţie 
directă cu acest deziderat se cerea 
încurajarea pe orice cale a celor care 
au emigrat în America de a se întoarce 
în ţară. 

Ca fostă componentă a Im- 
periului Austriac, Bucovina, cu noul 
ei statut, avea de rezolvat problema 
minorităţilor. In această chestiune, pe 
termen lung sensibilă, Glasul Bu- 
covinei declara cu o deschidere demo- 
cratică de referinţă şi astăzi: “România 
nouă nu trebuie să devie un stat de 
naţionalităţi. Fără a forţa o asimilare 
etnică, vom trăi cu cei de alt neam în 
pace, lăsîndu-i fiecăruia libertatea 
deplină naţională, cuiturală şi con- 
fesională, în marginile statului unitar 
român, pentru care vom căuta să 
interesăm deopotrivă toate celelalte 
naţionalităţi”. 

Principii remarcabil de per- 
tinente, vizînd consolidarea spiritului 


naţional şi stabilirea unor relaţii de 
durată “cu statele ce au contribuit cu 
jertfe la realizarea visului românesc 
de unitate statală şi sînt afirmate şi 
pentru domeniul politicii externe a 
României Mari”. 

Fiind enunțate obiectivele 
generale pentru care intrase în bătălie, 
Glasul Bucovinei ţine să-şi clarifice 
şi politica de presă. “Conştienţi de 
răspunderea ce o ia asupra sa cel ce 
are chemarea şi putinţa de a forma 
opinia publică, grija noastră de 
căpetenie va fi să ţinem la înâițimea 
unei prese cinstite, vom căuta să ne 
păstrăm independenţa în orice acţiuni, 
sprijinind fără a face cult de per- 
sonalitate pe cei ce vom avea 
convingerea că merită ajutorul nostru, 
care nu se va degrada însă niciodată 
în nedemne laude de reclamă. Urba- 
nitate în ton, respect pentru părerea 
adversarului, control sever şi încura- 
jarea făţişă, aşa înţelegem noi me- 
nirea presei libere.” 

Şi toate acestea pentru ca presa 
să poată contribui la imperativul fun- 
damental al epocii — asanarea mora- 
lă. Publicaţia de la Cernăuţi înţelegea 
prin asanare morală “unirea tuturor 
forţelor bune şi disciplinarea lor în 
vederea unei organizaţiuni valide, 
creşterea unui tineret idealist, dornic 
de muncă şi de jertfe şi demascarea 
tuturor tendinţelor primejdioase, în 
special oportunismui şi individua- 
lismul”. 

Sextil Puşcariu rămîne director 
la Glasul Bucovinei o perioadă relativ 
scurtă: de la 22 octombrie 1918 pînă 
la 16 septembrie 1919, cînd pleacă la 
Cluj. A fost de ajuns chiar şi acest 
răstimp pentru a ne forma o imagine 
foarte coerentă despre crezul său 
patriotic cuprinzător. Căci întemein- 
du-se pe o viziune realmente impre- 
sionantă, în fiecare direcţie de pro- 
gram pe care o ilustrează în articolele 
sale: agrară, socială, şcoală, limba 
română, minorităţi, presă, politică 
externă (să menţionăm că mai apoi 
s-a numărat între membrii Ligii 
Naţiunilor), ţinuta unică a demersurilor 
sale publicistice o constituie pro- 
gresul, ascensiunea spre civilizaţie a 
naţiunii române. 

SUBSTITUIREA 

ÎN BASARABIA 

Am realizat această investigaţie 
în baza materialelor de arhivă, deoa- 
rece glotonimul limba română mai 
continuă a fi obiectul controverselor 
în spaţiul dintre Prut şi Nistru. Vom 
apela mai întîi la studiul filologic al 
cercetătorului ieşean Vasile Arvinte 
Român, românesc, România'!, în ca- 
re cu lux de amănunte, se analizează 
apariţia etnonimului român şi rumîn, 
precum şi a glotonimului limba moldo- 
venească. 

Autorul îl citează pe Th. Gartner, 
unicul lingvist care a alcătuit o statis- 
tică a formelor cu ru- şi ro- din limba 
română veche şi care “constată că 
spre sfîrşitul secolului al XVIII-lea se 
manifestă în această privinţă o ten- 
dinţă de a se folosi expresia limba 
moldovenească, alături de limba ro- 
mânească”. 

La începutul secolului al XIX-lea 
atît în scrierile de la laşi, cît şi în cele 
editate la Chişinău şi Sankt-Peters- 
burg circulau ambele glotonime?. 

Exemple“: “... tălmăcindu-se pe 
limba moldovenească ...”, învăţătură, 
Chişinău, 1816; “S-au tălmăcit pe 
limba românească, din cea slavo- 
nească...”, Tedeum în ziua Crăciu- 


nului, Chişinău, 1816; “S-au tălmăcit 
pe limba românească din cea sla- 
vonească...", Rînduiala Panihidei, 
Chişinău, 1817; *... de pe tălmăcire 
românească, care mai întîi s-au tipărit 
în Transilvanie”, Biblia, St-Peterburg, 
1819; “...de pe ce din Transilvanie 
tipărită românească tălmăcire...”, 
Noul Testament, St-Peterburg, 1819; 
“pre moldoveneşte s-au tălmăcit”, 
Sfătuire de la comitetul bisericeştii 
rossieneşti societăţi, Chişinău, 
1821; “... s-au tipărit pre limba româ- 
nească”, Datoriile presbiterilor de 
popor, Chişinău, 1823; “S-au tălmăcit 
moldoveneşte...”, Tipic bisericesc, 
Chişinău, 1823; “S-au tălmăcit pe 
limba românească din cea slavo- 
nească...", Tedeum în ziua Crăciu- 
nului, Chişinău, 1826; Gramatică 
russască şi rumînească, închipuită 
de Ştefan Margela..., St.-Peterburg, 
1827. 

Merită toată atenţia spusele lui 
Ştefan Margela din prefața cărţii 
referitor la menirea gramaticii sale 
editată în 1827: “... care poate fi de 
folos, dar şi necesară, deoarece dă 
posibilitate de a cunoaşte limba Rusă 
celor 800 de mii de Români, care 
locuiesc în Basarabia, aflată de mai 
mult de douăzeci de ani sub stăpînirea 
Rusiei, şi care nu au nici un fel de 
manuale pentru acest scop. Mai mult 
decit atît, ea (gramatica — L.C.) poate 
fi de folos cîtorva milioane de Români, 
care locuiesc dincolo de Prut; de 
asemenea şi Ruşilor, care doresc să 
studieze limba Română” (p.1). 

In 1840 o altă gramatică, editată 
tot la Sankt-Petersburg de lacob 
Ghinculov* numeşte limba română 
limbă va/aho-moldavă. “Aceasta este 
limba Română şi denumirea Român 
nu este dubioasă. Pînă la înte- 
meierea Voievodatului Moldovenesc 
locuitorii ambelor Principate erau 
cunoscuţi cu numele comun Români 
(...). Aşadar, limba Română poate 


- servi drept numitor comun al dialec- 


telor valah şi moldovenesc”, scrie 
eruditul autor în prefața manualului 
(p. 1-2). În crestomaţia la manualul 
de gramatică*, mai exact în dicţio- 
narul român-rus al crestomaţiei, Ghin- 
culov utilizează ambele glotonime: 
“Românesc, Rumînesc = Romînskii, 


Drama limbii vomdue 

Valaho-Moldavskii, Valahskii” (p. 90). 
In 1865 loan Doncev editează 
un abecedar şi o gramatică a limbii 
rumîne!. Etnonimul rumîn, după V. 
Arvinte, are “o bază dialectală şi o 
vechime mare în limbă ca şi român”. 
In 1877 |. Doncev editează în 
ruseşte un ghid de conversații ruso- 
românești’, în a cărui prefaţă scrie că 
limba moldovenească (staro-moldav- 
skii iazîk) se mai numeşte limba 
valaho-română sau limba română. 
Aceasta este ultima carte cu caracter 
didactic, în care s-a utilizat, deşi în 
ruseşte, glotonimul limba română în 
Basarabia în perioada de pînă la 1908, 
cînd se editează la Bălţi Abecedarul 
român-rus al lui lon Pelivan”. 

Deşi extrem de rar, totuşi gloto- 
nimul limba română se mai întîlneşte 
în corespondenţa autorităţilor şcolare, 
în dările de seamă şi procesele 
verbale ale Consiliilor pedagogice. 

In 1847 în “Raportul Direcţiei 
şcolilor” este trecut şi dicţionarul ro- 
mân-moldo-rus al lui Gheorghe Bile- 
vici, profesor la Liceul regional”. 

Glotonimul limba româno-moldo- 
venească este atestat în acea perioa- 
dă şi în scrierile din Moldova. 

La examenul de calificare pentru 
titlul “Profesor de limba mo/dove- 
nească în şcolile ţinutale” în anul 
1862, Vasile Muratov, unul dintre cei 
examinaţi, scrie în răspunsurile soli- 
citate de comisie despre “Dialectele 
principale ale limbei rumîne”*:: valah 
şi moldovenesc; utilizează alfabetul 
latin cu trei ani înainte de apariţia 
gramaticii cu litere latine a lui Doncev. 

In 1881 profesorul de limba rusă 
Fiodor Şenevscki de la şcoala 
orăşenească din Cahul într-o dare de 
seamă a şcolii vorbeşte despre 
metodele de studiere aprofundată a 
limbii ruse prin intermediul “limbii ro- 
mâne”. 

Cercetătorul Vasile Arvinte în 
studiul menţionat mai sus constată că 
“După 1840, expresia limba mo/do- 
venească este definitiv părăsită de 
intelectualii progresişti, datorită tradi- 
tiei mai vechi în Moldova, influenței 
limbii scrise de românii din celelalte 
provincii şi datorită, în mare măsură, 
şi curentului latinist”*. 

In Basarabia însă situaţia în 


acest sens este oarecum alta: se 
manifestă dorinţa stăpînirii de a impu- 
ne glotonimul limba moldovenească, 
în conformitate cu politica lingvistică 
a guvernului țarist în această guber- 
nie. Scopul acestei politici era înrădă- 
cinarea în Basarabia a unui dialect 
apropiat limbii slave, deşi uneori se 
recunoştea imposibilitatea acestui 
lucru. În scrisoarea lui A. Arţimovici, 
eforul circumscripţiei de învăţămînt 
Odesa, din 11 februarie 1863 către 
Ministrul Instrucțiunii Publice citim: 
“Sînt de părerea că va fi greu să 
împiedicăm populaţia românească a 
Basarabiei să folosească limba 
principatelor vecine, unde populaţia 
românească compactă o va dezvolta 
pe baza elementelor latineşti, nepriel- 
nice limbii slave, restricţiile guverna- 
mentale, ce urmăresc în cazul dat 
scopul înrădăcinării în Basarabia a 
unui dialect apropiat limbii slave (s.n. 
— L.C.), nu vor fi, se vede, de nici un 
folos: nu-i putem constrînge pe învă- 
ţători să predea o limbă care în curînd 
va deveni moartă în Moldova şi 
Valahia, adică printre masele princi- 
palilor ei purtători, şi nici părinţii nu 
vor dori ca copiii lor să înveţe o limbă 
diferită de cea pe care o vorbesc ei în 
viaţa de toate zilele”. 

Deşi unii funcţionari ţarişti, ca 
Arţimovici îşi dădeau perfect seama 
de imposibilitatea creării unui dialect, 
diferit de limba română vorbită în 
Principatele Unite, totuşi majoritatea 
lor, în scopul realizării deciziilor 
guvernamentale în Basarabia, nu- 
meau în mod tendenţios limba majo- 
rităţii vorbitoare limbă mo/doveneas- 
că, chiar şi în cazul aceluiaşi context, 
unde fusese deja utilizată expresia 
limba română. Exemple: în procesul 
verbal al şedinţei Consiliului peda- 
gogic al Liceului regional din Chişinău 
din 7 septembrie 1862, care cuprinde 
“Copia celor 17 răspunsuri ale lui 
Vasile Muratov, supus examinării 
pentru calificarea “Profesor de limba 
moldovenească”, găsim şase file 
scrise cu litere latine, anticipate de 
concluziile Comisiei de examinare 
privitor la răspunsuri şi nota pusă 
pentru fiecare răspuns: “A scris un 
raţionament pe tema “Despre dialec- 
tele principale ale limbii române”, 

solicitată de examinatori (5 /cinci/); (...) 
în încheiere a predat o lecţie de probă 
despre pronume, întrebarea 7 şi 13 
(5 /cinci/); a tradus din limba rusă în 
limba moldovenească şi invers, cu 
analiza amănunţită a cuvintelor şi a 
propoziţiilor, şi a examinat manuscrise 
vechi..." 

Intr-un raport din 1866 al şcolii 
ţinutale din Orhei “Cursulu primitivi 
de limba rumânâ...” al lui loan Doncev 
este numit “Cursul gramaticii mo/do- 
veneşti”*. Ziarul “Bessarabskie oblas- 
tnîe vedomosti”, anunţînd punerea în 
vînzare a “manualelor româneşti 
(valaho-moldoveneşti) “Cursulu primi- 
tivu de limba rumânâ...” şi “Abecedâ 
rumânâ”, scria că sînt alcătuite de 
“profesorul de limba moldovenească 
al Liceului din Chişinău d. Doncev”*, 
iar în 1868 acelaşi ziar le numeşte 
deja “manuale moldoveneşti”?. 

Se cere precizat momentul că 
funcţionarii şi intelectualii ruşi din Ba- 
sarabia foloseau mai multe denumiri 
pentru expresia limba română: limba 
moldovenească (moldavskii iazîk), 
cea mai răspîndită; limba mo/dovană 
(moldavanskii iazîk)?!, grai local 
(mestnoe narecie)?, limbă naturală 
(prirodniîi iazîk)%, moldavistică 
(moldavovedenie)?. 

Se întîlnesc cazuri de utilizare 
tendenţioasă a glotonimului mo/do- 
venesc în locul lui românesc, chiar şi 
atunci cînd este vorba despre limba 
din Principatele Unite. De exemplu, 
în corespondenţa secretă a guver- 
natorului Basarabiei din 1886-1888 în 
dosarul “Despre permisiunea artistului 
Teatrului Mare din Bucureşti — ce- 
tăţean român Petru Alexandresco de 
a susţine spectacole în limba mo/do- 
venească” observăm că ba se vor- 
beşte despre montarea la Chişinău 
“a unui şir de spectacole în limba 
română”, ba acele spectacole, “apro- 
bate şi examinate în prealabil, sînt în 
limba moldovenească”. Şi patronul 
circului din Chişinău procedează la 
fel, într-o cerere către guvernator 
roagă să i şe permită a monta la 
Chişinău “spectacole în iimba mo/do- 
venească cu o trupă de 
actori moldoveni de la Bucureşti”%. 

Revenind la ideea de bază 
expusă pe parcursul acestui material 


şi anume, scopul glotopoliticii ţariste 
a fost dialectizarea limbii române în 
Basarabia, ba mai mult — crearea 
unui dialect apropiat limbii slave, 
îndrăznim să conchidem că eforturile 
guvernului tarist n-au fost zadarnice. 
Limba română din Basarabia anilor 
1812-1918, neavînd condiţiile favo- 
rabile de funcţionare şi dezvoltare pe 
care le-a avut limba română de peste 
Prut, nu numai că a rămas în stagnare, 
strîmtorată fiind de limba rusă, care a 
funcţionat ca limbă oficială în toate 
sferele sociale, ci a degradat sub- 
stanţial în urma interferenţei lingvis- 
tice de lungă durată. 

Unii reprezentanţi ai oficialităților 
ruse din Basarabia erau conştienţi de 
faptul că limba vorbită aici se deose- 
beşte de cea de peste Prut. lată ce 
spune în 1910 arhiepiscopul Chişi- 
năului şi al Hotinului Serafim (Cicea- 
gov) în replica sa făcută autorului 
N. Durnovo la un articol al acestuia 
din ziarul “Rossia”: “... Nu ştiu ce este 
scris în “Rossia”, dar mărturisesc că 
eforturile mele se reduc la păstrarea 
limbii moldoveneşti curate (s.n. — 
L.C.) în ritul bisericesc. Lupt împotriva 
separatiştilor care se străduiesc să-i 
înveţe pe moldoveni limba română 
cultă (kul'turnii rumînskii iazîk), ne- 
cunoscută moldovenilor care sînt de- 
votaţi cu trup şi suflet ţarului şi Ru- 
siei”? | 

Această replică a înaltei feţe 
bisericeşti aduce o şi mai multă 
claritate în depistarea cauzei dispa- 
riţiei din uzul basarabean în a doua 
jumătate a secolului al XIX-lea a 
glotonimului limba română şi a sub- 
stituirii lui cu glotonimul limba mo/do- 
venească, fapt care a creat condiţii 
favorabile ideologilor de mai tîrziu 
pentru inventarea unei noi limbi roma- 
nice. 

Astfel, la începutul secolului XX 
conştiinţa românilor basarabeni, fiind 
otrăvită suficient de fobia glotonimică 
a cenzurii, ajunge “să transpună” 
lucrări din româneşte în moldoveneş- 
te. In 1914 la Chişinău, în tipografia 
lui V.V. lakubovici, se editează: “Cîn- 
tecul iui Adam (cînd l-au scos din 
Rai şi alte versuri frumoase păstrate 
din bătrîni), transpus de pe româneşte 
pe moldoveneşte de Gheorghii Gonţa” 

şi Baba iadului (poveste în versuri 
de loan Moţa), transpusă de pe 
românească în moldoveneşte de 
Gheorghii Gonţa”?. 

În concluzie se pot face urmă- 
toarele precizări: 

1) Alături de glotonimul limba 
română şi limba moldovenească în 
Basarabia au circulat şi alte denumiri 
întîlnite în scrierile din Moldova: limba 
româno-moldovenească, limba vala- 
ho-moldovenească, limba valaho-ro- 
mână, limba rumînă. 

2) Funcţionarii ruşi utilizau 
intenţionat sintagmele glotice: limba 
moldovenească, limba moldovană, 
grai local pentru a înstrăina limba 
română din Basarabia de cea din 
Principatele Unite şi a crea un dialect 
apropiat limbii slave. 

3) Glotonimul limba română a 
fost scos din uz şi din considerente 
politice, din teama separării Basa- 
rabiei de Imperiul Rus şi a unirii ei cu 
Principatele?. 

Chişinău 


ANALIZA 
MORFOLOGICĂ 
A SUBSTANTIVULUI 


Predarea gramaticii în şcoală 
are o mare utilitate practică. Scopul 
urmărit la lecţiile de limba română 
este de a le comunica elevilor un 
minimum de cunoştinţe privind 
modul de existenţă şi de funcţi- 
onare a limbii. Însuşirea regulilor 
gramaticale ce guvernează modi- 
ficarea şi îmbinarea cuvintelor în 
enunţuri este necesară pentru 
folosirea corectă a limbii în proce- 
sul de comunicare. Aplicarea 
acestor reguli este posibilă numai 
în cazul în care cel ce studiază 
limba va fi în măsură să recunoască 
în text unităţile ei. In felul acesta, 
cunoaşterea structurii limbii numai 
pe baza memorării unor reguli şi 
definiţii este insuficientă, dacă nu 
se are în vedere şi formarea deprin- 
derilor de analiză a mesajelor 
receptate şi emise. Metoda care se 
foloseşte în acest scop în şcoală 
este analiza gramaticală. Ea constă 
în observarea şi descrierea unită- 
tilor de limbă prin separarea lor din 
context şi reprezintă, în esenţă, 
segmentarea unităţilor de rang su- 
perior în unităţi de rang inferior, 
implicînd, de asemenea, carac- 
terizarea acestora din punctul de 
vedere al formei şi al semnificației 
lor. 


Analiza gramaticală are meni- 
rea de a consolida cunoştinţele 
elevilor prin aplicarea lor în prac- 
tică. În acelaşi timp, observarea şi 
analiza faptelor de limbă asigură nu 
numai cunoaşterea valorilor carac- 
teristice ale unităţilor de limbă, ci 
şi posibilitatea reproducerii acestor 
unităţi în alte contexte. Aceasta 
permite elevilor să-şi consolideze 
cunoştinţele teoretice şi să-şi per- 
fecţioneze deprinderea de a se 
exprima corect. 

În legătură cu modul concret 
în care ar trebui să se realizeze 
analiza gramaticală facem urmă- 
toarele observaţii. În primul rînd, 
analiza gramaticală necesită un 
anumit suport teoretic, o anumită 
pregătire lingvistică. Cel care va 
analiza din punct de vedere grama- 
tical unităţile constitutive ale unui 
text va trebui să cunoască trăsă- 
turile distinctive ale acestora, ca- 
racteristicile lor esenţiale. În al 
doilea rînd, o analiză gramaticală 
corectă şi completă presupune de 
asemenea justificarea şi argumen- 
tarea răspunsurilor. În acest scop 
fiecare etapă a analizei gramaticale 
ar trebui să se încheie cu răspun- 
suri de tipul: Cuvîntul analizat este 
substantiv deoarece...; Mărcile pe 
baza cărora putem demonstra că 
substantivul analizat este în cazul 
acuzativ sînt următoarele ... etc. 

După cum vedem, analiza gra- 
maticală implică în egală măsură 
stăpînirea noţiunilor teoretice şi 
posedarea deprinderii de a observa 
faptele de limbă. Numai în ase- 
menea condiţii analiza gramaticală 
va deveni un exerciţiu intelectual 
care îi va ajuta pe elevi să-şi apro- 
fundeze cunoştinţele despre siste- 
mul limbii şi le va înlesni accesul 
spre o mai bună înţelegere a limbii 
literare. 

În cadrul analizei gramaticale 
se delimitează analiza morfologică 
(presupune încadrarea cuvîntului 
analizat în anumite clase numite 
părţi de vorbire şi caracterizarea 
formei lui flexionare prin corelarea 

acesteia cu anumite valori grama- 
ticale: gen, număr, caz etc.) şi 
analiza sintactică (presupune 
segmentarea unităţilor superioare 
— propoziţia, fraza — în elemente 
constitutive şi corelarea acestora 
de la urmă cu un anumit rol). 

Analiza morfologică are drept 
scop dezvăluirea valorilor lexico- 
gramaticale proprii unui cuvînt, 
valori ce sînt exprimate prin inter- 
mediul unor indici gramaticali. 

Pentru a efectua analiza mor- 
fologică a cuvintelor este necesar 
ca elevii să cunoască: 

— etapele în care se reali- 
zează analiza; 

— trăsăturile fiecărei părți de 
vorbire şi mijloacele de recunoaş- 
tere a acestora; 

— categoriile gramaticale 
specifice părţilor de vorbire flexibile 
şi indicii gramaticali care servesc 
la exprimarea lor. 

Analiza morfologică este o 
operaţie complexă. În cadrul ei este 
necesar să se respecte următoarele 
etape: 

1. Stabilirea apartenenţei 
cuvîntului la o anumită parte de 
vorbire; 

2. Precizarea clasei lexico- 
gramaticale din cadrul părţii de 
vorbire respective în care se in- 
clude cuvîntul analizat; 

3. Stabilirea tipului de decli- 
nare sau de conjugare (numai pen- 
tru cuvintele care se declină sau se 
conjugă); 

4. identificarea categoriilor 
morfologice ale cuvîntului analizat 
în corespundere cu specificul 
categorial al părţii de vorbire. re- 
spective (numai pentru cuvintele 
flexibile); 

5. Precizarea funcţiei sintac- 
tice îndeplinite de cuvîntul analizat 
(în cazul cuvintelor cu funcţie 
sintactică-de parte de propoziţie) şi 
stabilirea rolului îndeplinit de 
elementele de relaţie (pentru cuvin- 
tele fără funcţie sintactică de parte 
de propoziţie). 


În cele ce urmează ne propunem 
să descriem modul de analiză a 
substantivului. 

1. Analiza morfologică a sub- 
stantivului începe cu delimitarea în 
text a cuvîntului de analizat. Sub- 
stantivul se ia, în acest caz, împreună 
cu instrumentele gramaticale care îl 
însoțesc: articol, prepoziţie; aceasta 
de la urmă se închide între paranteze: 
un elev, o carte, (la) şcoală, (pe) drum; 
(în faţa) casei. 

Cel mai important aspect al 
etapei respective este stabilirea părții 
de vorbire în care se include cuvîntul 
analizat. După cum se ştie, în 
delimitarea unei părţi de vorbire cu 
conţinut semantic (substantiv, adjec- 
tiv, numeral, pronume, verb, adverb) 
se ţine seama de următoarele criterii: 
a) semantic (sensul lexical general, 
altfel spus, valoarea morfologică de 
parte de vorbire); b) morfologic 
(flexiunea cuvîntului în raport cu 
anumite categorii gramaticale); c) sin- 
tactic (funcţia sintactică în propoziţie). 

Sub aspectul conţinutului, 
substantivul denumeşte obiecte în 
sens larg şi, deci, se caracterizează 
prin sensul lexical general de obiect. 
Neavînd mijloace proprii de expresie, 
valoarea categorială a substantivului 
se manifestă indirect: în primul rînd, 
prin faptul că unităţile acestei clase 
de cuvinte îşi modifică forma pentru 
a exprima următoarele categorii 
gramaticale: numărul, cazul, deter- 
minarea, şi, în al doilea rînd, prin 
aceea că în propoziţie, ele se între- 
buinţează, de obicei, cu funcţiile sin- 
tactice de subiect, complement direct 
sau indirect. 

În procesul concret de analiză, 
substantivul se recunoaşte pe baza 
următoarelor caracteristici: 

— răspunde la întrebările: Ce 
este acesta/aceasta? Cine este 
acesta/aceasta?; 

— i se poate alătura un adjectiv 
care exprimă o însușire a obiectului 
denumit: carte (nouă), cartea (aceas- 
ta), cartea (mea); 

— poate fi însoţit de un numeral 
(numai substantivele care denumesc 

obiectele numerabile): (cinci) copii, 
(şapte) zile; 

— se poate deciina: o carte, unei 
cărți, nişte cărți; cartea, cărții, cărţile, 
cărților; 

— poate fi substituit prin pronu- 
mele personale: copilul — el, şcoa- 
la— ea, nepoții — ei, florile — ele. 

Deoarece un cuvînt flexibil are 
o mulţime de forme, este necesar să 
se indice şi forma-tip a acestuia. 
Pentru substantiv forma-tip este: 
nominativ, singular, nearticulat (elev, 
carte, şcoală, drum, casă). 

În legătură cu întrebarea care se 
pune substantivului este bine să se 
ştie că uneori un cuvînt poate 
răspunde la două întrebări: una 
adresată formei-tip şi alta adresată 
formei flexionare care este folosită în 
contextul dat. De exemplu, sub- 
stantivul piatră din îmbinarea casă de 
piatră va răspunde la întrebarea: Ce 
este aceasta? — Răspuns: (0) piatră, 
dar şi la întrebarea: Ce fel de (casă)? — 
Răspuns: (de) piatră. Prin întrebarea 
a doua recunoaştem funcţia sintactică 
a acestui cuvînt. Deci, substantivul 
se va identifica numai cu ajutorul 
întrebării ce se adresează formei-tip. 

2. In cea de a doua etapă a 
analizei morfologice, substantivul 
urmează să fie repartizat în una dintre 
următoarele clase lexico-gramaticale: 

a) substantiv comun (numeşte 
obiecte ce fac parte dintr-o clasă de 
elemente de acelaşi fel: sat, geantă, 
arbore) — substantiv propriu (denu- 
meşte un obiect izolat spre a-l deosebi 
de altele de acelaşi fel: ion, Ştefă- 
nescu, Franța); 

b) substantiv concret (numeşte 
obiecte care pot fi percepute cu 
ajutorul organelor de simţ: masă, 
caiet, casă) — substantiv abstract 
(numeşte concepte, idei, noţiuni: curaj, 
dreptate, libertate). 

După ce substantivul a fost 
inclus într-o anumită clasă lexico- 
gramaticală, este necesar să se 
precizeze particularităţile gramaticale 
ale atestuia. Astfel, substantivele 
comune, de cele mai multe ori, pot 
avea ambele forme de număr, iar cele 
proprii se folosesc numai cu o singură 
formă: fie de singular, fie de plural. 


Un anumit specific în ceea ce priveşte 
comportamentul gramatical au şi 
substantivele abstracte. Acestea, de 
obicei, au numai forma de singular şi 
nu se pot combina cu numeralele. 

3. Cea de atreia etapă a analizei 
morfologice prevede stabilirea tipului 
de declinare căruia îi aparţine sub- 
stantivul analizat. Tipurile de declinare 
reprezintă subclase formale de 
cuvinte delimitate în interiorul sub- 
stantivului ca parte de vorbire. 
Acestea includ substantivele care au 
acelaşi număr de forme gramaticale 
şi care folosesc aceleaşi mijloace 
(desinenţe, articole) pentru exprimarea 
categoriilor gramaticale. Este vorba 
de subclase de substantive care au 
acelaşi comportament gramatical în 
cursul flexiunii. Trebuie observat că 
în româna contemporană pentru 
declinarea substantivelor este rele- 
vantă clasificarea lor pe genuri. 
Aceeaşi clasificare este importantă, 
de asemenea, şi în aplicarea regulilor 
acordului. In felul acesta substantivele 
româneşti se organizează în trei tipuri 
de declinare care corespund celor trei 
genuri: masculin, feminin, neutru. 

Genul substantivelor în limba 
română nu are indici specifici. În gene- 
ral, drept indici ai genului unui 
substantiv pot servi: terminația la 
nominativ, singular, nearticulat; 
articolui substantival; forma deter- 
minanţilor de tip adjectival şi, uneori, 
înţelesul substantivului. 

Cel mai frecvent criteriu folosit 
la identificarea genului este însoţirea 
substantivului cu numeralele un — doi 
(pentru genul masculin), o — două 
(pentru genul feminin) şi un — două 
(pentru genul neutru). La recunoaş- 
terea genului unui substantiv în con- 
text ne putem orienta şi după forma 
determinanţilor de tip adjectival care 
trebuie să fie trecuţi la ambele 
numere: om bun — oameni buni. 
femeie bună — femei bune, druin 
bun — drumuri bune. În cazul celor 
mai multe substantive animate genul 
poate fi recunoscut şi după înţeles: 
substantivele masculine nume de 
animate, de obicei, denumesc fiinţe 
de sex masculin, iar substantivele 
feminine nume de animate denumesc 

fiinţe de sex feminin. 

4. Următoarea etapă a analizei 
morfologice este caracterizarea 
categoriilor gramaticale ale sub- 
stantivului. In cadrul acestei etape se 
fac observații privind: 

— semnificația formelor flexio- 
nare ale substantivului; 

— indicii gramaticali care ser- 
vesc la exprimarea şi la identificarea 
categoriilor morfologice; 

— caracterul complet sau in- 
complet al paradigmei morfologice. 

În analiza morfologică a numă- 
rului gramatical este necesar să se 
ţină cont că substantiveie româneşti 
realizează distincţia dintre singular şi 
plural: 

a) prin desinenţe: pom-pomi, 
cheie-chei; 

b) însoţite uneori şi de alternante 
fonetice în rădăcină: băiat-băieţi; 

c) prin formele articolului sub- 
stantival cînd substantivul este 
articulat: un tigru — nişte tigri, 
codrul — codrii. 

Cît priveşte structura para- 
digmei de număr, trebuie avut în 
vedere că nu toate substantivele au 
o paradigmă compietă. Alături de 
substantivele cu forme pentru ambele 
numere, există subclase de substan- 
tive care au flexiunea lor proprie 
diferită de cea a clasei din care fac 
parte. Aici se includ: 

a) substantivele invariabile, cu 
o singură formă flexionară pentru 
ambele numere: (un) tei — (doi) tei, 
(0) învățătoare — (două) învățătoare; 

b) substantivele defective de 
număr, care au forme numai pentru 
singular (cinste, curaj, tineret) sau 
numai pentru plural (zori, cîlţi, icre, 
ochelari). 

Cu privire la caz, vom observa 
că această categorie aproape că nu 
este marcată în corpul fonetic al 
substantivului. Cu excepţia substan- 
tivelor feminine, care realizează la 
singular opoziţia dintre ceie două 
perechi de cazuri (NA/GD) prin 
desinenţe, celelalte substantive, 
inclusiv cele feminine la plural, au o 
singură formă nearticulată pentru toate 


cazurile. Deci, în cursul declinării 
substantivelor se schimbă, în fond, 
articolul. 

In general, cele cinci cazuri ale 
substantivelor în română pot fi 
identificate cu ajutorul următoarelor 
mijloace: (a) desinenţa cazuală; 
(b) articolul substantival hotărît şi 
nehotărit; (c) articolul genitival; (d) for- 
ma de caz a determinantului antepus; 
(e) funcţia sintactică; (f) prepoziţia. 
Aplicarea acestor mijloace în procesul 
de analiză a cazului se va face în 
două etape. La început, articolul sub- 
stantival şi formele de caz ale 
determinanţilor de tip adjectival 
proclitici ne vor da posibilitatea să 
diferenţiem cazurile NA de GD. 
Prezentăm mai jos algoritmul deose 
birii acestor două perechi de cazuri: 

a) se precizează dacă substan- 
tivul este articulat sau nearticulat; 

b) substantivele articulate în 
felul următor: un elev, nişte elevi, 
elevul, elevii vor fi în cazul NA, iar 
cele articulate astfel: unui elev, unor 
elevi, elevului, elevilor, în cazul GD. 

c) cînd substantivul este la 
forma nearticulată, urmează să 
verificăm dacă el nu are un determi- 
nant proclitic: 

d) substantivul. nearticulat şi 
neprecedat de un determinant de tip 
adjectival (elev, elevi) nu poate fi decît 
în cazul NA; 

e) cazul substantivului near- 
ticulat şi însoţit de un determinant 
proclitic se stabileşte după forma 
determinantului; într-o îmbinare de 
tipul: acest elev, aceşti elevi sub- 
stantivul va fi în NA, iar în îmbinările 
acestui elev, acestor elevi sub- 
stantivul va sta în cazul GD. 

Diferenţierea în continuare a 
cazului N de A şi a cazului G de D se 
face prin mijloace de natură sintactică. 
Aceste distincţii presupun, în primul 
rînd, corelarea cazului cu funcţia 
sintactică. Astfel, nominativul se 
asociază cu funcţiile sintactice de 
subiect, nume predicativ, apoziţie, iar 
acuzativul neprepoziţional se asocia- 
ză cu funcţia de complement direct. 
Genitivul se recunoaşte prin faptul că 

în propoziţie determină un nume cu 
funcţia sintactică de atribut, iar dativul 
are ca termen regent un verb şi 
îndeplineşte funcţia de complement 
indirect. Un alt mijloc de deosebire a 
acestor patru cazuri, legat oarecum 
de cel anterior, este şi folosirea 
întrebărilor cazuale. Pentru situaţiile 
în care cazul substantivului este cerut 
de o prepoziţie, un mijloc sigur de 
diferenţiere a cazurilor G, D, A este 
prepoziţia, întrucît fiecare prepoziţie 
are un anumit regim cazual. Cazul G 
mai poate fi deosebit de cazul D şi 
prin faptul că, în anumite contexte, 
cel dintîi este însoţit de articolul geni- 
tival: al, a, ai, ale. E bine să se 
cunoască, de asemenea, şi moda- 
lităţile prin care se poate provoca 
apariţia acestui semn al cazului G — 
intercalarea unui termen: cartea 
fratelui — cartea de istorie a fratelui ; 
inversarea ordinii celor doi termeni: a 
fratelui carte; eliminarea articolului 
enclitic de lîngă termenul regent: o 
carte a fratelui, această carte a 
fratelui. 

Categoria determinării la sub- 
stantive se manifestă prin opoziţia 
următoarelor trei forme: forma near- 
ticulată (făran, țărani), forma articulată 
nehotărît care denumeşte un obiect 
neindividualizat, necunoscut (un 
țăran, nişte ţărani) şi forma articulată 
hotărît care indică obiecte indivi- 
dualizate, cunoscute (țăranul, ţăranii). 

Indicele acestei categorii — 
articolul substantival — diferenţiază 
clar formele ei, prin urmare, nu apar 
probleme în ceea ce priveşte deose- 
birea lor. Trebuie avute în vedere, 
totuşi, situaţiile cînd adjectivul 
precedă substantivul şi preia în mod 
formal articolul acestuia: scumpul 
prieten, frumoasa ţară. In aceste 
îmbinări, sub aspect semantic, 
articolul, deşi este ataşat de adjectiv, 
caracterizează substantivul. Vom 
spune deci că, formal, substantivul 
este nearticulat, însă ca valoare el 
este definit. 

5. Analiza morfologică a sub- 
stantivului se încheie cu indicarea 
funcţiei sintactice îndeplinite de 


cuvîntul analizat în propoziţie. 
Precizarea funcţiei sintactice în cadrul 
analizei morfologice oferă posibilitatea 
de a înţelege rolul formelor grama- 
ticale în limbă, şi anume, rolul lor de 
a exprima raporturile sintactice dintre 
cuvinte. 

Prezentăm, în final cîteva 
modele de analiză morfologică a 
substantivelor: 


Din codru rupi o rămurea, 

Ce-i pasă codrului de ea: 

Ce-i pasă unei lumi întregi 

De moartea mea! 

(G. Coşbuc, Moartea lui Fulger). 

(din) codru — substantiv comun, con- 
cret, genul masculin, numărul 
singular, cazul acuzativ prepo- 
ziţional (este cerut de prepo- 
ziţia din), forma nearticulată, 
funcţia sintactică: comple- 
ment circumstantial de loc; 

o rămurea — substantiv comun, con- 
cret, genul feminin, numărul 
singular, cazul acuzativ nepre- 
poziţional, forma articulată 
nehotărit (articolul nehotărit o), 
funcţia sintactică: complement 
direct; 

unei lumi — substantiv comun, con- 
cret, genul feminin, numărul 
singular, cazul dativ nepre- 
poziţional, forma articulată 
nehotărît (articolul nehotărit 
unei), funcţia sintactică: com- 
plement indirect; 

codrului — substantiv comun, concret, 
genul masculin, numărul sin- 
gular, cazul dativ neprepo- 
ziţional, forma articulată hotărît 
(articolul hotărît — lui), funcţia 
sintactică: complement indi- 
rect; 

(de) moartea — substantiv comun, 
abstract, genul feminin, numă- 
rul singular, cazul acuzativ 
prepoziţional (este cerut de 
prepoziţia de), forma articulată 
hotărît (articolul hotărît -a), 
funcţia sintactică: comple- 
ment indirect. 

Sintagma, în calitate de unitate 
de bază a limbii, alături de propoziţie! 
este şi ea “un produs finit” (s.n.—E.U.) 
al procesului de semioză?. Într-un de- 
mers semiotic sintagma se pretează 
într-un mod oarecum mai specific unei 
descrieri, decodificarea ei însemnînd 
aici, pe lîngă 'a dezvălui semnificaţia 
unor simboluri, ce transmit o informa- 
tie', şi un sens primar, de stabilire a 
“originii” sintagmei sau a etapelor şi a 
procedeelor prin care a trecut. 

Vorbirea omului primitiv nu avea 
cum să cunoască nici enunţul, nici 
îmbinarea, aşa cum sînt ele proprii 
activităţii actuale de comunicare. Un 
singur cuvînt (iniţial, un singur gest 
doar) purta semnificaţia unui întreg 
enunţ sau discurs (macroenunţ). 

“Cuvîntul care exprima la începuturile 
limbajului, o frază,” indicativă nedi- 
ferenţiată avea, foarte probabil, o 
funcţie predicativă” *. Exact în acelaşi 
sens Paul Valery susținea: “Nu gîndim 
cuvinte, nu gîndim decit fraze”. 

Într-o ierarhie a straturilor glotice 
nivelul îmbinării (sau al grupului de 
cuvinte) poate şi să lipsească, acest 
fapt neîmpiedicînd comunicarea;-lipsa 
unui asemenea strat însă ar afecta 
enorm o comunicare din perspectiva 
limbajului actual evoluat. 


Dintre cele patru unităţi care se 
pot desprinde în analizele sintactice 
(partea de propoziţie, sintagma, 
propoziţia şi fraza), sintagmei i; s-a 
acordat, de regulă, statutul de:unitate 
inferioară propoziției şi de unitate 
superioară părţii de propoziţie. În 
lingvistica românească, deşi nu se 
poate spune că n-a fost considerată 
suficient de importantă, nu i s-a 
relevat totuşi în mod constant şi 
sistematic capacitatea de organizare 
sistemică. Această sistemicitate, 
după părerea noastră, poate (şi 
trebuie!) descrisă mai ales prin 
stabilirea clară şi oportună a raportului 
dintre sintagmă şi parte de propoziţie, 
pe de o parte, şi dintre sintagmă şi 
propoziţie, pe de alta. 

Definim sintagma drept esenţă 
a claselor de îmbinări de cuvinte; altfel 
spus, acest termen ne va servi pentru 
denumirea unei realităţi gnostice. 
Desemnînd o abstracţie generali- 
zatoare, dedusă din modul de realizare 
a îmbinărilor de cuvinte, sintagma se 
va deosebi principial de îmbinare prin 
toate particularităţile specifice dihoto- 
miei limbă — vorbire; general — par- 
ticular; abstract — concret; formă — 
substanţă; psihic — fizic; invariantă — 
variantă; invariabil — variabil; sis- 
tem — realizare; cod — comunicare 
etc.* În plan ontic vom defini îmbi- 
narea de cuvinte”, nu ca o combinaţie 
liberă de două sau mai multe unităţi 
legate prin anumite raporturi, ci ca 
rezultat al contractării enunţului, deci 
ca rezultat al derivării sintactice. 
Nerecunoscînd adesea acest nivel în 
stratificarea sintactică, multe dintre 
gramaticile tradiţionale l-au privat de 
anumite caracteristici proprii atît 
enunţului (respectiv, propoziției), cît 
şi îmbinării (respectiv, sintagmei) ca 
niveluri situate ierarhic. 

Participînd în calitate de con- 
stituent al enunţului dezvoltat, îmbi- 
narea de cuvinte într-adevăr apare, în 
operaţia de analiză, ca rezultat al 
segmentării enunţului, pe cînd în 
operaţia de sinteză ea nu mai repre- 
zintă, pur şi simplu, un rezultat al 
integrării a două părţi de propoziţie pe 
baza unei relaţii, ea constituind, după 

părerea noastră, un procedeu mai 
complicat. În primul rînd, întrucît 
constituenţii îmbinării de cuvinte nu 
pot fi consideraţi “părţi de enunţ” ca 
atare, atit timp cît nu vor fi incluşi într-un 
enunţ (fie într-un pseudoenunţ). Din 
păcate, de cele mai multe ori se 
confundă “partea de enunţ” cu “partea 
de sintagmă”, “partea de îmbinare” cu 
“partea de propoziţie” ş.a.m.d. Inte- 
grarea îmbinării în enunţ nu reprezintă 
altceva decît suprapunerea a două 
niveluri sintactice, pe care nu le 
considerăm în nici un caz absolut 
diferite, şi nici doar asemănătoare în 
multe privinţe, ci care dispun de un 
inventar de principii de creare şi de 
generare aproape identice. În subsi- 
diar, recunosc acest fapt, fără voia lor, 
chiar şi cei mai inveteraţi adversari ai 
existenţei vreunei relaţii de “înrudire” 
între îmbinare şi enunţ, respectiv între 
sintagmă şi propoziţie. (In acest sens 
îmbinările de cuvinte din enunţ au 
parcurs un salt la alt nivel care în 
unele privinţe poate fi considerat net 
superior celui predicativ, de supra- 
faţă.) 

lată, bunăoară, o mostră conclu- 
dentă şi edificatoare de contrazicere, 
nu o singură dată pe parcursul 
textului, pe care o întîlnim la cerce- 
tătorul N. Prokopovici, în amplul şi 
valorosul său studiu asupra îmbinărilor 
de cuvinte din limba rusă, cînd con- 
stată, de rînd cu mulţi alţi cercetători 
ai problemei, că “îmbinarea, ca şi 
cuvîntul, îndeplineşte funcţie comuni- 
cativă prin intermediul propoziției, în 
componenţa ei”, afirmaţie cu care 
sîntem întru totul de acord. Dar în 
continuare spune că “Îmbinarea este 
privată de caracteristicile funda- 
mentale ale propoziției (de categoriile 
de mod, timp, persoană, precum şi 
de intonaţia comunicării) şi de aceea 
se deosebeşte calitativ de propoziţie, 
deşi interacționează în permanenţă 
cu ea”? (s.n. — E. U.). (Propriu-zis, 
propoziţia-structură dispune de ele 
doar sub formă abstractizată.) Negînd 
legăturile între propoziţie şi sintagmă 
(mai bine zis, între enunţ şi îmbinare), 
autorul nu uită să le “înnoade” cu 
aceeaşi tenacitate peste fiecare 2-3 


afirmaţii de acest gen. Bunăoară: 
“Propoziția a fost şi rămîne leagănul 
tuturor noilor tipuri structurale de 
îmbinări ale cuvintelor”*, afirmaţie la 
care subscriem totalmente, şi în 
acelaşi timp, ne lasă contrariaţi dacă 
o confruntăm cu cea de mai sus. 
Caracteristicile fundamentale care fac 
dintr-un cuvînt sau din mai multe 
cuvinte o entitate comunicativă, deci 
un enunţ, sînt, deşi nu în egală 
măsură, proprii şi îmbinării incluse în 
enunţ care reprezintă un substrat, fie 
un strat funcţional paralel. Unde dispar 
caracteristicile de modalitate, de 
temporalitate, de personalitate, ce se 
întîmplă cu intonaţia, cînd se produce 
transpunerea unui model enunţial în 
cel al îmbinării — nu e clar. Nu găsim 
aici un răspuns cît de cît plauzibil, 
pentru că particularităţile lor se pot 
releva, numai cînd îmbinarea este 
studiată in nascendi. 

Unii cercetători, bunăoară, D. Iri- 
mia, |. Raspopov, E. Skoblikova ş.a., 
s-au referit la această stare de lucruri, 
cam nebuloasă, considerînd că nu au 
nici un suport argumentativ încercările 
de “desființare” a oricăror punti între 
enunţ şi îmbinare. Opunerea în faţa 
unei asemenea derute conceptuale 
rămîne însă deocamdată doar un 
deziderat. Cu toate acestea, devine 
tot mai clar că în acest concept apar 
şi unele breşe de interpretare, nefiind 
şi el lipsit de inconsecvenţe. Absolu- 
tizarea aspectului nominativ al îmbi- 
nării actualizate este, fără nici o 
îndoială, în defavoarea aspectului 
comunicativ al întregului enunţ. 

In teoria îmbinării / sintagmei 
s-au reliefat mai multe puncte de 
vedere privind locul şi statutul aces- 
teia în sistemul sintactic al limbii. În 
ceea ce priveşte modul de generare 
a îmbinării, şi aici părerile s-au diver- 
sificat. Relativ prioritar este cel care 
tratează îmbinarea drept “material de 
construcţie”, “semifabricat”, “dată de- 
a gata” şi care este inclusă în enunţ 
pe măsura necesităţilor comunicative, 
altfel spus, realizînd o relaţie de 
subordonare de pînă la enunţ. 

Un alt punct de vedere otratea- 
ză ca un comprimat al enunţului, ca 
urmare a depredicativizării, deci “apă- 

rută” după enunt. 

Cea de-a treia opinie, împăcînd 
într-o anumită măsură cele două păreri 
contradictorii, îi găseşte îmbinării de 
cuvinte locul în aspectul dinamic al 
limbii, ea fiind generată nici pînă la şi 
nici după constituirea enunţului, ci 
tocmai “în procesul realizării lui în 
procesul desfăşurării componenților 
unei sau altei scheme structurale la 
constituirea comunicării”!!. Această a 
treia opinie, confundînd, din păcate, 
diferite niveluri de abstractizare, lasă 
loc, de fapt, celei de-a patra, pe care 
o întîlnim la cercetătoarea E. Skobli- 
kova”: “Îmbinarea se produce în 
vorbire nu pur şi simplu în baza 
cerinţelor cuvîntului regent, ci avînd 
în calcul perspectiva şi retrospec- 
tiva întregii expuneri ce se desfă- 
şoară”* (s.n.—E.U.). 

Eliberate de inconsecvenţele 
împovărătoare, toate aceste puncte 
de vedere, numai luate împreună, 
după opinia noastră, pot reflecta 
adecvat modul, mai exact modurile de 
generare a îmbinării de cuvinte: fie 
pînă la enunţ, fie după el, destul de 
frecvent, în calitate de “material de 
construcţie”, fie realizate în chiar 
momentul vorbirii (aici intră şi cele 
ocazionale, care încalcă anumite 
norme aie sistemului) — toate sînt 
susceptibile de un tratament “decon- 
structor”. In prezentul studiu nu inten- 
ţionăm să adîncim analiza tipurilor de 
îmbinări care se încadrează într-un 
anumit mod de generare, care poate 
fi totuşi extrem de discutabil; ne inte- 
resează mai ales îmbinările cu un grad 
sporit de predicaţie pe care îl poate 
scoate la iveală procedura (de)pre- 
dicativizării. 

Toate nivelurile sintactice de 
pînă la enunţ se caracterizează 
printr-un binecunoscut “complex de 
inferioritate”, ce nu le permite să se 
realizeze în comunicare de sine 
stătător. Pot căpăta privilegiul supe- 
riorităţii însă imediat ce sînt actua- 
lizate, independent sau în compo- 
nenţa altor straturi sintactice. De ex.: 
Seară de crăciun. Poveste. Imbinarea 
atributivă suferă de acelaşi complex 
al inferiorităţii, dar în măsură mult mai 


mică, în comparaţie cu cuvîntul şi 
sunetul, ea fiind mai favorizată, în 
sensul că structura ei internă dezvă- 
luie mecanisme ascunse de contra- 
gere a enunţului, fapt irelevant pentru 
nivelurile subsituate. Limba actuală 
reproduce cu regularitate modele 
încetăţenite şi, în calitate de sistem 
deschis, creează, prin analogie, altele 
noi. Academicianul L. Şcerba era chiar 
foarte categoric în această privinţă 
subliniind că, “vorbitorul nu distinge 
absolut deloc formele cuvintelor şi 
cuvintele îmbinărilor niciodată auzite 
şi întrebuințate pentru prima oară, de 
formele cuvintelor şi cuvintele îmbi- 
nărilor întrebuințate de multe ori, că 
în general toate formele cuvintelor şi 
toate îmbinările cuvintelor se produc 
în mod normal în procesul vorbirii, ca 
urmare a unui joc extrem de complicat 
al mecanismului de vorbire omenesc, 
în condiţiile unei împrejurări concrete 
a momentului dat”. 

In îmbinare se realizează mutații 
nu de sens, ci de structură. De aceea 
ne însuşim opinia cum că “structurile 
de suprafaţă” reprezintă, în sfera 
stratului sintactic, realităţi glotice şi 
lingvistice plenare şi că anume în 
“structurile de suprafaţă” sînt, de fapt, 
incluse toate fundamentele semantice 
de adîncime necesare tălmăcirii 
structurilor examinate. 

Dintre toate tipurile de îmbinări, 
cele atributive ocupă în sistemul 
sintactic al limbii un loc prioritar, ele 
îmbogăţindu-se şi pe seama celor cu 
regent de origine verbală, convertite 
prin nominalizare în clasa atribu- 
tivelor, precum şi, cu acelaşi succes, 
pe seama celor cu determinanţi 
circumstanţiali. 

Anume îmbinările atributive s-au 
dovedit a constitui cheia fundamen- 
tală pentru descrierea mecanismului 
sintactic al limbii române. Scopul 
cercetării lingvistice constînd anume 
în re-crearea mecanismului de pro- 
ducere a vorbirii, acest fapt justifică, 
o dată în plus, încercarea noastră de 
a stabili originea acestor îmbinări. 
Fiind nişte realizări concrete ale unor 
modele structurale, totalitatea acestor 
modele va constitui tipologia sintag- 

melor. Majoritatea realizărilor concrete 
plasate în enunţ le vom trata drept 
produse ale unui mecanism anterioi, 
derivator în sens invers. 

Separarea nivelului nepropozi- 
tional se face numai convenţional, în 
scopul descrierii mai eficiente a lui. 
În realitate, în comunicarea propriu- 
zisă el nu are corespondent, deoarece 
în. calitate de unitate minimală de 
comunicare apar nu elementele cele 
mai simple (sunetele), ci cele mai 
complexe (enunţurile). Orice îmbinare 
este întrebuințată de către vorbitor 
(excepţie face metalimbajul) numai în 
scopuri comunicative. De aceea, 
considerăm nefondate încercările de 
descriere a îmbinărilor. exclusiv în 
afara. cadrului actualizator, din mo- 
ment ce nu vorbim de caracteristici 
predicative (modalitate, temporalitate, 
personalitate, intonaţie) nici în cazul 
altor straturi: al cuvîntului, al sunetului. 
Problema însă, la o adică, poate fi 
pusă şi în felul acesta. 

in calitate de abstracții atit 
sintagma, cît şi propoziţia pot fi con- 
siderate predicative numai abstracti- 
zat, potenţial. Pseudoîmbinarea şi 
pseudoenunţul ar putea fi considera- 
te predicative numai convenţional. 
Avînd în vedere cele de mai sus, ne 
raliem la opinia (deloc nouă, de altfel, 
dar care nu s-a înrădăcinat îndeajuns) 
conform căreia obţinerea îmbinării de 
cuvinte se datorează divizării (seg- 
mentării) enunţului'€, întrucît numai o 
analiză amplă pe text sau discursivă 
ne poate oferi toată informaţia 
necesară privind cadrul actualizator. 
În afară de aceasta, numai urmărind 
şi alte realizări contextuale, putem 
stabili o relaţie clară între elementele 


unui sau ale altui enunţ, sau ale unui. 


enunţ “originar”, rămas în afara textu- 
lui, dar care este presupus de acesta 
şi pe care îl putem oricînd reconstitui. 

Descompunerea sau “destruc- 
turarea” îmbinărilor atributive scoate 
la iveală un anumit număr de părţide 
îmbinare. Generalizate, aceste părţi 
de sintagmă se pot încadra între ele 
în raporturi sistemice sau asistemice. 

Desprinderea convenţională a 
unui predicat de adîncime este 


echivalentă cu un procedeu de 
“anatomizare”', dezmembrarea îmbi- 
nării ducînd la desprinderea din ea a 
unui subiect şi a unui predicat (mai 
exacta realizatorilor acestor funcţii), 
fapt ce denotă că structura de 
adîncime este predicativă în esența 
ei. Acest procedeu e menit să re- 
construiască un sistem refăcut în alt 
sistem subsituat ierarhic, iar într-un 
anumit sens, suprasituat, fiind şi 
astfel considerat de unii cercetători 
drept un “supranivel specific”!*. 

Delimitarea (stabilirea) compo- 
nenţilor actuali şi a celor virtuali ai 
enunţului ne deschide panorama unei 
interpretări mult mai largi, reliefînd 
potenţialitatea sistemică a fiecărui 
component în parte, precum şi a 
tuturor componenților din sistem. 
Anume în acest sens şi din această 
optică credem că poate fi reformulată 
definiţia: “Predicatul atribuie, în timp 
ce atributul este de la început 
atribuit” (s.n. — E.U.), adică atributul 
ar fi doar “preatribuitul”%, noi 
considerînd că atributul poate fi atît 
preatribuit, postatribuit, cît şi atribuit 
concomitent. 

Aşa cum “orice propoziţie (= enunţ, 
înterminologia noastră — E.U.) are o 
istorie deductivă multiplă”?! , tot astfel 
orice Îmbinare are o istorie derivativă 
proprie, ce trebuie reconstituită în 
baza enunţului, care este reper 
predicativ fundamental. 

Parcurgînd o “obişnuită” proce- 
dură de depredicativizare care constă 
în: (1) decuplarea unităţii sintactice de 
termenul determinat prin suprimarea 
relatorului specific?; (2) recuplarea cu 
alt relator; (3) restructurarea unităţilor 
constructive, diferite tipuri de propo- 
ziţii generează anumite modele sintag- 
mice tocmai în virtutea capacităţii 
sintagmatice a predicatului. 

Faptul că “atributul comportă în 
el o forţă predicativă”? nu mai este o 
noutate în studiile de sintaxă. Această 
forţă sesizabilă la analiza transfor- 
maţională, creşte “nu dinafară, ci 
dinăuntru”, transformînd enunţul cu 
îmbinări atributive în unul polipredica- 
tiv, cu o predicaţie de centru şi cu 
predicaţii periferice, care nefiind 

absolut autonome, sînt marcate de 
către cea de centru. Semantica 
predicativă (numită şi “propoziţio- 
nală”"%, dar inadecvat, după părerea 
noastră, căci poate fi proprie atît 
enunţului, cît şi îmbinării) plasează 
îmbinarea în rîndul produselor derivării 
sintactice, apropiind-o considerabil de 
funcţia enunţului şi depărtînd-o de cea 
a cuvîntului, deci mai aproape de 
funcţia comunicativă decît de cea pur 
nominativă şi constitutivă. Frecvența 
la fel de impunătoare atît a îmbinărilor 
care se realizează în momentul vorbirii 
(deşi după un model concret, de 
regulă) şi a îmbinărilor care se percep 
ca gata făcute, ca unităţi formate, 
similare cuvîntului (în asemenea 
situaţii se vorbeşte de frazeologisme 
sau de îmbinări stabile) complică mult 
problema, un studiu special privind 
delimitarea lor lipsind pînă la ora ac- 
tuală. 

Reproducînd tipare depredicativi- 
zate ale propoziţiilor, sintagmele sînt 
nişte modele abstracte, cu sens la fel 
de abstractizat. Afirmația că sintag- 
mele ar exista în limbă independent 
de propoziţie şi că s-ar forma în baza 
specificului lexicogramatical al 
cuvintelor de sine stătătoare este 
adevărată doar parţial, întrucît parti- 
cularităţile lexico-gramaticale ale 
regenţilor oricăror îmbinări s-au stabilit 
iniţial doar în enunţuri. Această ca- 
pacitate s-a transmis şi îmbinărilor 
neactualizate (= pseudoîmbinărilor), 
care sînt realizate în baza modelelor 
sintagmatice, în parte, în baza valen- 
telor verbului — ca centru organizator. 
In plus, în realizările lor concrete 
îmbinările depind, indiscutabil, atît de 
enunţul derivator, originar, cît şi de 
enunţul în care sînt plasate, stabilind 
diverse relaţii de cauzalitate, de 
finalitate, de concesie etc. 

Respectînd astfel unul dintre 
dezideratele fundamentale ale limbaju- 
lui: “Într-un minimum de spaţiu un 
maximum de informaţie”, îmbinările 
atributive realizează perfect sarcina 
de simplificare a volumului enunţului 
cu complicarea concomitentă a 
volumului semantic. “Rațiunea unei 
exprimări prin compliniri (atribut, 


complement) este, în primul rînd, 
aceea de a reduce lexicul la mini- 
mum”, constată în aceeaşi ordine de 
idei B. Berceanu”. Dar “noul”? adus 
de şi în enunţ nu se datorează nici 
pe departe exclusiv verbului-realizator 
al funcţiei de predicat: gradul de 
informativitate sporeşte efectiv pe 
seama complinirilor, între care cele 
atributive ocupă locul cel mai de 
seamă (cu condiţia că nu le consi- 
derăm pe toate atributive!) De ex.: 
Asemeni dureri /n-am avut nociodată. / 
Dar nici asemeni / răbdare (Gr. Vieru, 
Acum şi în veac, Chişinău, 1997, 
p. 31). Informativitatea realizată de 
predicaţiile implicite (periferice) 
atributive întrece foarte frecvent 
informativitatea realizată de predicaţia 
de centru, fapt care plasează atributul 
în rîndul funcţiilor sintactice definitorii 
pentru semantica propoziţiilor. Deco- 
dificate din această perspectivă 
propozițională, sintagmele ar avea un 
statut mai exact definit, reprezentînd 
abstracții ale realizărilor concrete din 
vorbire, care sînt infinite şi incon- 
fundabile. 


REFERINŢE BIBLIOGRAFICE 


' Cf. : Kurylowicz, J., Les struc- 
tures fondamentales de la langue: 
groupe et proposition // Esquisses 
linguistiques, |, München, 1973, p. 36- 
50. 

? Vezi: Mockanbckas, O., Mpo6ne- 
Mbi CHCTEMHOTO ONNCAHNA CcHHTaKk- 
cuca (Ha Marepuane HeMmeųkKoro 
a3bika), Moscova, 1974, p. 10: "Propo- 
ziţia reprezintă un produs finit al semio- 
zei (al actului semiotic), împărțind, 
printre altele, această particularitate cu 
sintagma”. Nu toţi cercetătorii îi recunosc 
sintagmei acest specific. 

3 Aici şi în continuare acest ter- 
men — frază, — va fi echivalent cu 
termenul enunţ. Majoritatea cerce- 
tătorilor (dar şi scriitori etc.) nu fac o 
deosebire curentă între nivelul ontic şi 
cel gnostic, deşi utilizează termenul în 
cauză suficient de des, el semnificînd 
atit enunţ simplu, cît şi enunţ complex. 

“Wald, Henri, Realitate şi limbaj, 
Bucureşti, 1978, p. 113. 


108 


Limba Momduă 


5 Apud: Barthes, Roland, Plăcerea 
textului, Cluj, 1994, p. 14. 

6 3gerunueB, B., Mlpennoxenue 
WM ero OTHOWEHME K 93biKy U pevuu, 
Moscova, 1976, p. 10; vezi şi Eţcu, ion, 
Tipologia propoziţiilor în limba moldo- 
venească, Chişinău, 1979. 

7 Pentru o tratare univocă a îmbi- 
nării vom exclude din cadrul ei orice 
formaţii paralexemice (locuţiuni, cuvinte 
compuse) şi expresii idiomatice, 
frazeologisme etc., considerindu-le pe 
acestea din urmă îmbinări indivizibile şi 
neanalizabile, constituite in absentia, 
spre deosebire de îmbinările propriu- 
zise, care sînt constituite in praesentia. 
Vom reţine însă că chiar şi îmbinarea 
relativ unificată, “oricît de firească şi de 
dată (s.n. — E.U.) ar fi, ea ascunde că 
este rezultatul transformării unor posi- 
bilităţi în realităţi” (vezi Draşoveanu, D. D., 
Teze şi antiteze în sintaxa limbii 
române, Cluj, 1997, p. 73). 

8 NpokonoBuu, H., Cnoaoco- 
ueTaHue B CoBpeMeHHOM pyccKOM 
nuTepaTypHomM a3biKe, Moscova, 
1966, p. 86. 

“Ibidem. 

1 Vezi: CMupHuukuă, A., CunTaKk- 
CUC aHrnnăcKoro a3biKa, Moscova, 
1957, p. 173 şi urm.; Konwanckuă, F., 
KomMmyHnuKarugHas pyhnkuua M 
cTpykTrypa a3bika, Moscova, 1984, 
p. 39 ş.a. 

1 Vezi: TynnHa, T., Pynkuuno- 
HanbHas TUMNONOTrUA CROBOCO- 
ueraHui, Kiev-Odesa, 1976, p. 10. 

12 CkoGnukoBa, E., Ouepku no 
Teopuu CNoBoCcoveTaHua n npeano- 
xeHus, Saratov, 1990. 

'3 Ibidem, p. 21-22. 

14 Vezi: 3aerunues, B., op. cit., p. 51. 

15 Ljep6a, Jl., A3bikoBaa cucrema 
n pevueBaa nesrenbHocTb, Leningrad, 
1974, p. 25. 

16 Ibidem, p. 92. 

17 Vezi: Diaconescu, |., Probleme 
de sintaxă a limbii române actuale. 
Construcţie şi analiză, Bucureşti, 1989, 
p. 170. 

18 Vezi: 3Berunues, B., op. cit., 
p. 188. > 

Ibidem, p.51. 

2 Vezi Berceanu, B., Sistemul 
gramatical al limbii române (Recon- 
siderare), Bucureşti, 1971, p. 45, 253. 

21 Cârâc, l., Introducere în seman- 


tica propoziției, Bucureşti, 1991, p. 188. 

22 Acest relator specific este 
realizat nu doar de verbul a fi, cum se 
pretinde în mod eronat uneori şi tocmai 
de aceea inexplicabil şi inabordabil 
pentru alte tipuri de structuri, ci şi de 
verbele ce exprimă ideea de: aparte- 
nenţă (a aparţine, a avea ş.a.); identi- 
ficare (a reprezenta, a se asemăna cu, 
a constitui ş.a.) sau care denumesc: 
materialul (a fi făcut din); menirea (a fi 
prevăzut, a fi destinat ş.a.); locul (a se 
afia...); timpul (a se întîmpla, a dura...) 
şi multe altele. 

% Cf. Diaconescu, l., op. cit., p. 34. 

2 KaunHenbconH, C., Mcropuko- 
rpaMMaruueckue uccnenoaaHus, |. N3 
WCTOpUUN aTTpuGyTuBHbiX OTHO- 
wienui, Moscova — Leningrad, 1979, 
p. 351. 

25 Vezi, bunăoară, Bonbq, E., 
fpaMmMaruKa n ceMaHTuka npuna- 
rarenbHoro, Moscova, 1978, p. 169- 
170. 

% Vezi Berceanu, B., op. cit., p. 81. 

2 Ibidem, p. 253. 


Stilistică 4i poetică 


109 


{C 


Nelly SAMOIL 
Chişinău 


ROLUL 
STRUCTURATOR 
AL METAFOREI 
POETICE ÎN TEXT 


Examinarea metaforei din punct 
de vedere al principiului ei de con- 
strucţie ne permite să constatăm că 
ea, ca şi oricare imagine, posedă un 
caracter structurat, ce se datorează 
corelării a doi termeni şi substituirii 
unuia dintre ei cu altul. Astfel, meta- 
fora este receptată ca ceva întreg, 
reprezentînd o structură particulară 
(inconfundabilă cu a altor tropi) 
construită în cazul dat după principiul 
analogiei dintre elementele compo- 
nente şi se lasă cuprinsă într-un sistem 
complex de corelaţii, de cores- 
pondente şi opoziții, imposibile într-o 
construcţie lexicală obişnuită. Fiind 
organizată după anumite legi, meta- 
fora relevă un caracter structurat prin 
însăşi natura sa. Dar, în acelaşi timp, 
ea posedă, vom vedea, şi un caracter 
structurator, fapt ce îi determină în 
mare măsură valoarea poetică. 

Caracterul structurator al meta- 
forei se manifestă deja la nivelul 
transferului semantic cînd se obţine 
declanşarea imaginii făuritoare de o 
realitate nouă. J. Burgos afirmă în 
lucrarea Pentru o poetică a ima- 
ginarului că imaginea “dă de văzut 
altceva” şi “dă de văzut altminteri”.! 

Aceasta se întîmplă atunci cînd 


imaginea (şi, bineînţeles, metafora) se 
constituie ca o expresie a unei realităţi 
nicicînd trăite anterior, astfel încît 
cititorul devine descoperitorul unei 
lumi noi. 

Dar imaginea în genere, şi 
metafora în speţă, structurează 
substanţa poetică şi la un alt nivel — 
al textului -—, distrugînd şi conco- 
mitent refăcînd limbajul literal în 
funcţia lui de semnificare şi de 
reprezentare. Cu siguranţă, în operă 
metafora nu poate fi percepută 
nicidecum doar ca element semni- 
ficant în sine. Ea se relevă în mul- 
tiple relaţii cu celelalte elemente ale 
ansamblului poetic. Prin mijlocirea 
acestor relaţii, ea, pe de o parte, îşi 
îmbogăţeşte conţinutul conturat prin 
transfer, iar pe de altă parte, imprimă 
noi valenţe conotative cuvintelor cu 
care interacționează, trimiţind dincolo 
de înţelesul lor literal. Astfel, ea este 
implicată într-un proces complex de 
recreare a limbajului literal. 

Astfel se produce o ruptură în 
sistem de îndată ce cuvîntul cu sens 
figurat este resimţit ca impropriu în 
ansamblul artistic, ruptură ce stă la 
baza structurii imaginii poetice. 

Supuse unui asemenea priricipiu 
de organizare, cuvintele alcătuiesc o 
structură în stare să elaboreze o 
realitate nouă ca în exemplul “noaptea 
pietei” (Gr. Vieru). Poetul transformă 
entităţi nonidentice în limbajul obişnuit 
(“noapte” şi “plete”) în termeni de 
identitate. În planul expresiei are loc 
o combinare neaşteptată, dar care 
devine normă poetică ce determină 
individualul. 

Aşadar, imaginea îşi asumă un 
rol structurator chiar în momentul 
utilizării unei noţiuni în locul alteia, 
apoi îşi dezvoltă funcţia structuratoare 
prin interacţiunea cu textul, care, la 
rîndul său, nu încetează s-o între- 
gească pentru că el nu mai reprezintă 
un mesaj logic care ar satisface 
aşteptările, ci unul cu adevărat reve- 
lator din perspectiva caracterului său 
imprevizibil. Aşa cum a demonstrat 
P. Ricoer în studiul Metafora vie, 

metafora de invenţie constituie o nouă 
valoare pe care analiza semică nu o 
poate cuprinde. “Trebuie, într-adevăr, 
să invocăm un sistem de referinţe ad 
hoc, care nu începe să existe decît 
de la enunţul metaforic însuşi. Nici 
codul lexical, nici codul clişeelor nu 
cuprind noua trăsătură constitutivă a 
semnificatului, ce reprezintă o deviaţie 
în raport cu cele două coduri.”? În 
funcţie de contextul situativ de 
comunicare în care este inclusă, 
metafora obţine un surplus de sens, 
fapt ce ilustrează caracterul ei 
structurator, deschizînd calea spre o 
pluralitate de virtualităţi semantice. 
Indiscutabil, imaginea ca proces 
creator slujeşte structurării mesajului 
întru revelarea unui conţinut poetic 
inedit. Ea dirijează actul poetic 
actualizîndu-l: cuvintele, care se pare 
că şi-au epuizat virtualităţile artistice, 
regenerează, dezlegîndu-se de toate 
“rolurile” lor codificate. Reajustînd 
textul, considerat la început închis în 
scriitură, imaginea îl reînnoieşte prin 
supradozarea informaţiei, îl îmbo- 
găţeşte afectiv şi semantic. Pentru 
ilustrarea acestei afirmaţii vom apela 
la poezia Şi dacă de M. Eminescu: 
“Şi dacă ramuri bat în geam / Şi se 
cutremur plopii, / E ca în minte să te 
am / Şi-ncet să te apropii. // Şi dacă 
stele bat în lac / Adîncu-i luminîndu-l, / 
E ca durerea mea s-o-mpac, / Înse- 
ninîndu-mi gîndul. // Şi dacă norii deşi 
se duc / De iese-n luciu luna, / E ca 
aminte să-mi aduc / De tine-ntot- 
deauna”. Evident, valorile obţinute prin 
transfer sînt departe de a fi reve- 
latoare. Dar, interacţionînd cu ele- 
mentele întregului, unele imagini ge- 
nerează conotaţii de mare sensi- 
bilitate ce colorează afectiv şi plasti- 
cizează expresia poetică. De notat că 
surplusul de sens şi farmecul poetic 
se conţin nu în cuvintele din care se 
compune poezia (ele fiind uneori chiar 
banale: ramuri “bat”, stele “bat”, norii 
“se duc”...), ci în spaţiul dintre aceste 
cuvinte, în asociaţiile declanşate de 
ele. Or, anume ceea ce se comunică 
printre cuvinte devine adevăratul mesaj. 


Rolul structurator al metaforei se 
realizează nu numai la nivelul de 
suprafaţă al textului — prin dislocarea 
şi corelarea elementelor lexicale —, 
ci şi la nivelul lui de adîncime. Aici se 
descoperă posibilităţi de structurare 
cu mult mai variate. Fondul latent al 
acestei structuri semantice în care 
textul poetic nu încetează să funcţio- 
neze, este practic, nelimitat. 

Astfel stînd lucrurile, e clar că 
valoarea poetică a metaforei o 
determină nu numai transferul operat, 
originalitatea şi prospeţimea limba- 
jului. Ea se nuanţează şi prin combi- 
naţiile pe plan sintagmatic. Să 
urmărim un exemplu de combinare 
deviantă dintre subiect şi predicat: 
“Pletele noastre se zbat în vînt” (Gr. 
Vieru). Cuvîntul “pletele” este subiec- 
tul mesajului care a fost selectat dintre 
termenii similari. Apoi, ca un comen- 
tariu la subiect, poetul a ales unul 
dintre verbele înrudite semantic (“se 
zbat”), cel mai potrivit, în viziunea sa, 
pentru a realiza o substituție poetică 
a realităţii proprii, căci figurarea ţine 
de o alegere şi de o elaborare 
estetică. Ambele cuvinte alese se 
combină, formînd o secvenţă în care 
verbul apare cu sens figurat, întărit şi 
de complementul circumstantial “în 
vînt”. 

Mecanismul combinării deviante 
în plan sintactico-semantic îl putem 
urmări şi între două substantive care 
desemnează împreună o metaforă- 
definiţie cum e în poezia Pe tine, vînt, 
te-am cuprins... de Gr. Vieru: 
“Cuprins-am dragostea, / Lumină de 
început”. Ceea ce conferă sintagmei 
“dragostea / lumină de început” statut 
de metaforă este confruntarea între 
termenul comparat “dragostea” şi cel 
comparant “lumină de început” care 
îndeplinesc funcţii diferite, dar care au 
anumite trăsături semantice comune. 
Astfel, cuvîntul devine important prin 
locul pe care îl ocupă în discurs, iar 
rolul său operează în raport cu ansam- 
blul în care se situează şi colabo- 
rează. El intră în diferite alcătuiri şi 
joacă nenumărate “roluri” relevante. 

Caracterul structurator al meta- 
forei se manifestă şi la nivel compo- 
ziţional. Ea “sudează” elementele 
ansamblului poetic aruncînd o punte 
de legătură spre alte cuvinte sau alte 
figuri (de cele mai multe ori acestea 
fiind şi ele metafore) şi, drept urmare, 
ea se îmbogăţeşte semantic, struc- 
turînd totodată substanţa poetică a 
operei. Prin repetare, paralelism, 
contrapunct metafora dobîndeşte 
însuşiri care marchează o gradare a 
efectelor, mecanismele sintactice 
devenind uneori esenţiale în acest 
scop. Aşezate într-un anumit mod, 
enumerările metaforice organizează şi 
sintetizează gîndul poetic. Spre 
exemplu, în poezia lui L. Damian Nu 
mă uita elementele primordiale ale 
existenţei noastre (spin, floare, 
lacrimă) devin termeni metaforici ce 
formează o coloană, dezvoltînd şi 
sensibilizînd gîndul exprimat iniţial 
într-o formă nudă: “Nu mă uita, te 
chem, nu mă uita / Sînt spin crescut 
în amintirea ta. / Sînt floare firavă nu- 
mă-uita. / Sînt lacrimă de foc sub 
geană grea”. Şirurile metaforice, ne 
putem convinge, organizează sub- 
stanţa întregului context, asigură 
coerenţa şi coeziunea ansamblului. 

Altădată toate percepțiile parti- 
culare: intuiţiile, gîndurile, imaginile 
obţinute în urma transferului converg 
şi duc la elaborarea treptată a unei 
imagini integratoare. Anunţată la 
început ca imagine centrală (sau o 
concluzie), metafora devine spre 
sfîrşit, prin frecvenţa utilizării ei, o re- 
prezentare poetică cu sens global (vezi 
poezia Mamă, tu eşti... de Gr. Vieru). 

Analiza metaforei din perspec- 
tiva caracterului său structurator 
relevă că organizarea şi funcţionarea 
ei se făureşte prin rupturile sale. Am 
văzut că rupturile nu sînt nişte lacune, 
ci o modalitate de a dirija scriitura. 
Fiind caracteristice oricărei creaţii 
adevărate, ele dezorganizează limba- 
jul convenţional şi tot ele îl reorga- 
nizează conferindu-i autenticitate. O 
altă concluzie care se impune este 
că prin interacţiunile sale cu con- 


textul, prin “rolurile” ce i se atribuie, 
metafora exercită o intensă acţiune 
structuratoare asupra substanţei 
poetice, sporindu-şi la rîndu-i pe 
această cale potenţialul său ca mijloc 
de limbaj. Deci, valoarea poetică a 
metaforei rezultă nu numai din actul 
de transfer ca atare (oricît de revela- 
tor ar fi), ci şi din capacitatea ei de a 
conlucra sensibil şi sugestiv cu 
ansamblul poetic. 


NOTE 


1 J. Burgos, Pentru o poetică a 
imaginarului, Bucureşti, 1988, p. 27. 

2 P, Ricoer, Metafora vie, Bu- 
cureşti, 1984, p. 164. 

lolanda STERPU 
laşi 


TERMENI 

DE ADRESARE 

IN COMEDIILE 

LUI CARAGIALE — 
NUMELE 

DE RUDENIE 


În comediile lui Caragiale, 
apelativele', folosite de personaje ca 
termeni de adresare în comunicarea 
dialogală, sînt substantive în vocativ 
(mai rar în nominativ, folosite ca 
determinanţi) sau adjective substan- 
tivizate (în nominativ sau vocativ). 

Ca şi “pronumele de dialog'”?, 
apelativele fixează axa vorbitor-inter- 
locutor şi marchează funcţia conativă, 
de orientare spre interlocutor. 

Substantivele în vocativ, folosite 
ca termeni de adresare în comediile 
lui Caragiale, sînt: 

a) nume generice de persoane; 

b) nume de rudenie; 

c) nume de animale domestice 
sau nume generice de animale, 
folosite metaforic; 

d) nume cu valoare de califica- 
re?. 

Substantivele în vocativ au ca- 
racter predominant deictic*, adică 
identifică interlocutorul. 

Vom încerca aici o cercetare 
stilistică a substantivelor nume de 
rudenie?, folosite ca termen de 
adresare în comedii, încercînd să 
evidenţiem valorile expresive ale 
acestora. Considerăm că şi acest 
aspect, al selectării şi folosirii 
formulelor de adresare, defineşte arta 
lui Caragiale. 

Numele de rudenie folosite ca 
termeni de adresare în comediile lui 
Caragiale pot fi grupate în serii 
perechi, în funcţie de opoziţia seman- 
tică de gen: frate / soro, nene (cu 
variantele neică, diminutivul neicu- 


şorule)! tato (cu varianta diminutivată 
țăţico). Ele sînt specifice relaţiilor de 
comunicare de tip personal’. 

In comediile lui Caragiale adre- 
sarea prin nume de rudenie se carac- 
terizează, de cele mai multe ori, prin 
neutralizarea trăsăturii semantice a 
înrudirii. Aceste apelative nu mai 
indică lingvistic o relaţie de înrudire, 
ci marchează familiaritatea. 

Frate e folosit în situaţii de 
comunicare personale, între prieteni, 
aducînd o notă accentuată de famili- 
aritate. Poate apărea singur: “Nu — 
frate, nu-nţeleg daraverile astea cu 
opoziţia” (p. 119, Brînzovenescu către 
Farfuridi, O scrisoare pierdută); 
"Bine, frate, înţeleg plastografie, pînă 
unde se poate, dar pînă aci nu înţeleg” 
(p. 115, Trahanache către Tipătescu, 
O scrisoare pierdută) sau însoțit de 
determinări; substantive comune care 
indică prenumele interlocutorului: “Tii! 
frate Nae, să fi fost el aici să mă fiarbă 
aşa, că-i sărea ochilarii din ochi ...” 
(p. 16, Jupîn Dumitrache către 
Ipingescu, O noapte furtunoasă). 

Poate fi folosit ca termen de 
adresare şi între cunoştinţe întîmplă- 
toare, bărbaţi: “Taţi, frate” (p. 217, 
Dandanache către Trahanache, O 
scrisoare pierdută); “Ei, da, frate, 
cînd îţi spun” (p. 250, lordache către 
Pampon, D-ale carnavalului, sau 
p. 315, Pampon către Nae Girimea). 

Folosit între membrii aceleiaşi 
familii, în adresarea soției către soț, 
apelativul frate nu este adecvat 
interlocutorului: “Ce e frate, ce e?” 
(p. 63, Veta către Jupîn Dumitrache, 
O noapte furtunoasă; vezi şi p. 75). 
|. lordan consideră că folosirea 
apelativului frate în limbajul femeilor 
ar fi “sub influenţa vorbirii bărbaţilor, 
care se bucură de mai mult presti- 
giu”*. În acelaşi timp, adresarea 
femeilor către bărbaţi cu frate 
sugerează “caracterul limitat şi relativ 
uniform al contactelor sociale ale 
femeilor, îngustimea sferei lor de 
viață”? 

In comediile lui Caragiale 
apelativul! frate poate cunoaşte o 
dublă neutralizare, atît a trăsăturii 
semantice a înrudirii, cît şi a opoziţiei 
de gen, cînd apare în adresarea unui 
bărbat către o femeie: “Frate, a fost 

încurcătură, înţelege” (p. 317, Pam- 
pon către Miţa, D-ale carnavalului); 
“Nu mai crede în mofturile cărţilor, 
frate ...” (p. 232, lordache către Miţa, 
D-ale carnavalului); “Bine, frate, 
revoluţie ca revoluţie, da nu-ţi spusei 
că nu-i voie ... să dai focuri în oraş?” 
(p. 92, Leonida către Efimia, Conu 
Leonida faţă cu reacţiunea; vezi şi 
p. 86). In acest context, apelativul 
frate îşi pierde semnificaţia primară, 
desemantizîndu-se. In acelaşi timp, 
forma frate, susceptibilă de expre- 
sivitate aderentă, prin corelare 
inadecvată cu conţinutul exprimat, * 
devine sursă de comic, subliniind 
lipsa de maleabilitate lingvistică a 
vorbitorului. Aşadar, deşi este folosit 
în adresare reciprocă din cadrul 
familiei, frate devine un clişeu, 
deoarece nu este adecvat interlo- 
cutorului. 

Frate, folosit în cadrul raportu- 
rilor nereciproce, în adresarea unei 
persoane mai vîrstnice către una mai 
tînără, denotă intimitatea pe care 
vorbitorul superior ca vîrstă urmăreşte 
să o instituie. “De ce nu spui aşa, 
frate?” (p. 78, Jupîn Dumitrache către 
Chiriac) e o invitaţie la familiaritate, 
adresată de Jupîn Dumitrache, care 
are, în final, confirmarea faptului că 
tînărul Chiriac îi apără “onoarea de 
familist”, deoarece “legătura de git” de 
pe pernele Vetei îi aparţine. In acest 
caz evidenţa nu este "doar negată, 
contestată, este transformată în 
contrariul ei” 2. 

Forma diminutivată frățico (ce 
apare în adresarea Vetei către Jupîn 
Dumitrache, p. 77, O noapte furtu- 
noasă), obţinută poate prin analogie 
cu ţățico, e “susceptibilă de expre- 
sivitate inerentă în domeniul formării 
cuvintelor”* şi deci e sursă de comic. 

Forma de plural fraților poate fi 
folosită în situaţii oficiale, în adresarea 
către un auditoriu pe care vorbitorul 
vrea să şi-l apropie. Astfel, fraților 
funcţionează ca o formulă de captare 
a atenţiei, prin nota de familiaritate 
introdusă. Caţavencu foloseşte acest 
apelativ în discursul său demagog, 
pentru a cîştiga auditoriul: “Domnilor... 
Onorabili concetăţeni! ... Fraţilor!” (p. 
183; vezi şi p. 184, 190. 223). 

Uneori termenul funcţionează ca 


indiciu al solidarităţii de grup, fraților 
numind, în O scrisoare pierdută (de 
exemplu), pe cei care fac parte din 
acelaşi grup politic: “Pe ei, fraţilor!” 
(p. 193) e îndemnul grupării lui Caţa- 
vencu de a înfrunta gruparea rivală. 

Soro e folosit, potrivit normei 
sociolingvistice, în cercul familiei, în 
adresarea către surori. În comediile 
lui Caragiale, acest termen nu e folosit 
niciodată conform uzului curent. 
Depăşirea normei are însă valoare 
stilistică. 

Intre membrii aceleiaşi familii, 
soro poate fi folosit în adresarea 
soțului către soţie, deci fără referire 
la gradul de rudenie, devenind, prin 
neadecvare la interlocutor, ca şi frate, 
un clişeu: “Mai e vorbă, soro, cum să 
nu” (p. 77, Jupîn Dumitrache către 
Veta, O noapte furtunoasă). 

In comediile lui Caragiale soro 
poate fi întîlnit şi în adresarea soției 
către soț, apelativul fiind, astfel, dublu 
nemarcat semantic: nu exprimă nici 
înrudirea, nici opoziţia de gen. El 
devine un automatism. Efimiţa se 
adresează soţului ei, Leonida, cu 
acest apelativ: “Nu mă-nnebuni, soro!” 
(p. 83; vezi şi p. 84, 85, 87, 88, 90, 
91, 92, 93, 94, 97), apelativul care are 
aici valoare comică, din cauza core- 
lării inadecvate cu conţinutul expri- 
mat: se spune soro, dar adresarea 
vizează un bărbat. |. lordan consideră 
că această adresare s-ar explica prin 
faptul că “femeile vorbesc mai des 
unele cu altele decît cu bărbaţii”. 

Nene (cu variantele neică sau 
neicuşorule, diminutivat) se foloseş- 
te, potrivit normei sociolingvistice, în 
adresarea către fraţii mai mari sau 
unchi şi, prin extindere, către orice 
bărbat mai în vîrstă decît vorbitorul, 
implicînd, astfel, valoarea de reve- 
rență. |n comediile lui Caragiale 
această valoare e însă atenuată 
(uneori chiar anulată) în favoarea 
valorii de familiaritate. 

Nene e folosit în situaţii de 
comunicare personale, între membrii 
aceleiaşi familii, între prieteni şi cunos- 
cuţi. In relaţiile dintre prieteni sau 
cunoscuţi de sex masculin, acest 
termen poate fi utilizat, uneori, alterna- 
tiv cu neică. Ambii se folosesc, uneori, 
în legătură cu caracteristicile de vîrstă 

ale interlocutorilor: “Nene Dumitrache, 
nu-mi asasina viitorul” (p. 70, Ziţa 
către Jupîn Dumitrache, cumnatul ei 
mai în vîrstă; vezi şi p. 29, 71, 76); 
“Nene Zahario, e lung ce ai să-mi 
spui?” (p. 111, Tipătescu către Traha- 
nache; vezi şi p. 114, 116, 163, 182); 
“Ei! neică Zahario, ce e?” (p. 112, 
Tipătescu către Trahanache; vezi şi 
p. 116, 117, 180, 181, 183); “Venera- 
bile, neică Zahario!” (p. 220, Caţa- 
vencu către Trahanache). 

Folosirea apelativului nene în 
adresarea soției câtre sof (O scri- 
soare pierdută, Zoe către Traha- 
nache, p. 163, 164, 180, 181, 219) 
sugerează diferenţa de vîrstă dintre 
aceştia. 

Nene şi neică pot fi folosiţi şi 
independent de caracteristicile de 
vîrstă ale interlocutorilor, accen- 
tuîndu-se însă valoarea de fami- 
liaritate: “Ştii dumneata, nene Nae, 
cum sînt cocoanele” (p. 76, Jupîn 
Dumitrache către ipingescu; vezi şi 
p. 14, 29, 69, 77); “Şi nu te mai tulbura, 
neică, pentru fitece mişelie” (p. 117, 
Trahanache către Tipătescu); “Ce-i 
drept e drept, neică, ai făcut multe 
pentru noi” (p. 314, Pampon către 
Nae). 

În cadrul relaţiilor tranzacţionale, 
adresarea cu familiarul nene poate 
sugera enervarea vorbitorului, provo- 
cată de comportamentul interlocutoru- 
lui: “Ei! să lăsăm frazele, nene Caţa- 
vencule” (p. 154, Tipătescu către 
Caţavencu). În situaţia dată, această 
formulă familiară are conotaţii ironice. 

in toate contextele prezentate, 
apelativele nene, neică apar fie sin- 
gure, fie însoţite de determinanti; sub- 
stantive proprii (în vocativ sau în 
nominativ), indicînd numele: “nene 
Caţavencule”, sau prenumele interlo- 


cutorului: “nene lancule”, “nene (neică). 


» ns 


Zahario”, “nene Nae”, “nene Dumitra- 
che”, “neică Năică” (cu prenumele 
diminutivat). 

Folosirea lui nene sau neică în 
adresarea bărbaţilor către femei duce 
la anularea opoziţiei semantice de 
gen: “Miţo, neică, vino-ţi în fire” (p. 
256, Nae către Miţa); “Zito nene, ia 
vino-ncoa” (p. 76, Jupîn Dumitrache 
către Ziţa, poate prin analogie cu felul 
în care i se adresează Ziţa acestuia: 

“Nene Dumitrache”). În acest context, 
nene are valoare comică, din cauza 
aceleiaşi corelări inadecvate cu conți- 
nutul exprimat: se spune nene sau 
neică, dar adresarea vizează o femeie. 
Această adresare pune, din nou, în 
evidenţă lipsa de maleabilitate lingvis- 
tică a vorbitorilor (bărbaţi), obiş-nuiţi 
cu formulele de adresare către băr- 
baţi. 

Forma diminutivată (şi peltică) 
neicuşorule, care apare în O scri- 
soare pierdută (în adresarea lui 
Dandanache către interlocutori băr- 
baţi, pe care abia i-a cunoscut: Tipă- 
tescu şi Trahanache, p. 197, 198, 199, 
201, 202, 203), se caracterizează 
printr-o puternică notă de familiaritate, 
valoarea de reverență fiind anulată din 
cauza diminutivării şi a pronunțării 
peltice. Această adresare familiară e 
o sugestie a cercului îngust în care 
se desfăşoară viaţa personajului (care 
pomeneşte mereu de familia sa “de 
la patuzsopt”, p. 199). 

Tato (cu varianta făţico) e un 
apelativ folosit, în limbajul curent, în 
adresarea către surorile mai mari şi, 
prin extindere, către orice femeie mai 
în vîrstă decît interlocutorul. Aşadar, 
la fel ca şi perechea masculină, nene, 
apelativul fato e dependent de relaţiile 
de vîrstă dintre interlocutori, implicînd 
reverenţa. 

in comediile lui Caragiale fafo e 
folosit ca termen de adresare doar în 
O noapte furtunoasă şi fără depăşirea 
normei sociolingvistice: “Stai, ţaţo, 
să-i spui şi să te cruceşti, nu altceva” 
(p. 33, vezi şi p. 34, 36, 37, 64, 65, 
66); “Zău! ţăţico, parol! să mă-ngropi” 
(p. 37, vezi şi p. 34) — se adresează 
Ziţa către sora mai mare, Veta. 

Valoarea stilistică a acestui ter- 
men de adresare, aparţinînd unui strat 
lingvistic mai vechi, rezultă din situa- 
ţia lui alături de termeni recent intraţi 
în limbă, elemente de jargon; “Uf! ţăţi- 
co, maşer, bine că m-a scăpat Dumne- 
zeu de traiul cu pastramagiul” (p. 34); 
“Tato, parol, ştii că eşti curioasă” (p. 
36); “Atunci, alevoa, bonsoir, tato” (p. 
36). Contiguitatea acestor termeni 
eterogeni e o sursă a comi-cului de 
limbaj, cu funcţie de caracteri-zare a 
personajului, Zita, sugerînd. pretenţia 
de cultură, superficialitatea şi snobis- 

mul. 

Constatăm frecvenţa cu care 
numele de rudenie sînt folosite ca 
termeni de adresare în comediile lui 
Caragiale. Factorii principali care 
acţionează ca selectori ai acestor 
termeni: rudenia, reverenţa — sînt, cel 
mai adesea, neutralizaţi, accentuîn- 
du-se, în schimb trăsătura semantică 
a familiarităţii. Personajele se adre- 
sează familiar deoarece ele concep 
relaţiile sociale ca “relaţii în reţele 
închise, în care toţi indivizii se cunosc 
între ei; de aici anularea oricăror mărci 
ale diferenței”. Această extindere în 
folosirea termenilor de înrudire ca 
formule de adresare duce la 
transformarea lor în clişee. 


NOTE 


1 Adresarea se realizează, în 
comediile lui Caragiale, şi prin pronu- 
me sau prin nume proprii, formule mai 
puţin importante din punctul de vedere 
al analizei stilistice pe care ne-o propu- 
nem. 

2 Vezi Ch. Muller, Les pronoms 
de dialogue. Interprétation stylistique 
d'une statistique des mots gramati- 
caux en français, în “Actes du X-e con- 
gres international de linguistique et 
philologie romanes, Strasbourg, 1962”, 
tome Il, Paris, Klincksieck, 1965, p. 605 
— 612. 

3 Această clasificare e folosită de 
L. lonescu-Ruxăndoiu în Termeni de 
adresare în schiţele lui |. L. Caragiale, 
în vol. Semantică şi semiotică, Editura 
Ştiinţifică şi Enciclopedică, Bucureşti, 
1981, p. 241. 

+ Vezi D. Perret, Les appelatifs. 
Analyse lexicale et actes de parole, în 
“Langages”, 1970, vol. XVII, p. 115 — 
117. Autoarea vorbeşte despre ca- 
racterul deictic (de identificare a 
interlocutorului) şi predictiv (de apre- 
ciere a relaţiei cu interlocutorul sau a 
însuşirilor interlocutorului) al apela- 
tivelor. 

5 Prezentul articol face parte 
dintr-un studiu mai amplu, ce urmăreşte 
toate categoriile de apelative folosite ca 
termeni de adresare în comediile lui 
Caragiale. 

6 Vezi L. lonescu-Ruxăndoiu şi D. 
Chitoran, Sociolingvistica, Editura Di- 
dactică şi Pedagogică, Bucureşti, 1975, 


p. 215. Aici se face distincţia dintre 
“interacţiunea tranzacţională” şi cea “per- 
sonală”. În comunicarea tranzacţională 
“participanţii nu îşi manifestă individuali- 
tatea, ci se comportă conform statutului 
lor, în sensul în care acest termen e folosit 
în antropologia socială ...” În comunica- 
rea personală “participanţii acţionează 
mai degrabă ca indivizi, decît sub impul- 
sul unor scopuri limitate evidente” (p. 
216). Se întilneşte în relaţiile dintre egali, 
în cercul familiei. 

7 Pentru citatele din comediile lui 
Caragiale am folosit: |. L. Caragiale, 
Opere, vol. |, E.S.PL.A., Bucureşti, 1959. 

8 lordan, l., Stilistica limbii re- 
mâne, Editura Ştiinţifică, Bucureşti, 
1975, p. 107. 

* Ruxăndoiu-lonescu, L., Termeni 
de adresare în schiţele lui |. L. Ca- 
ragiale, Semantică şi semiotică, 
Editura Ştiinţifică şi Enciclopedică, 
Bucureşti, 1981, p. 255. 

1 Diaconescu, P., Limba vorbită 
în opera lui |. L. Caragiale. Stilul narativ. 
Procedee ale comicului de limbaj // 
Elemente de istorie a limbii române 
literare moderne, partea a ll-a, 
Bucureşti, 1975, p. 302. 

11 Termenii de adresare evidenţi- 
ază anumite relaţii sociale: relaţii 
simetrice, reciproce (de egalitate) sau 
asimetrice, nereciproce (de superiori- 
tate sau de inferioritate), după cum arată 
R. Brown şi A. C. Gilman în The pro- 
nouns of power and solidarity // Style 
in language, Technology Press of Mas- 
sachusetts, New York, London, 1970, p, 
257. 

12 Iorgulescu, M., Eseu despre 
lumea lui Caragiale, Editura Cartea 
Românească, Bucureşti, 1988, p. 69. 

13 Diaconescu, P., op. cit., p. 303. 

14 lordan, l., op. cit., p. 107. 

15 Ruxăndoiu-lonescu, L., op. cit., 
p. 253. 

FUNCȚIILE STILISTICE 
ALE INTONAŢIEI 

ŞI PUNCTUAŢIEI 

ÎN STRUCTURILE 

CU NOMINATIVUL 
TEMIC 


Structurile cu nominativul temic 
au o largă circulaţie în limba română 
contemporană. 

Vom considera nominativ temic 
un substantiv la cazui nominativ sau 
o sintagmă substantivală ce se 
caracterizează printr-o intonaţie de 
sine stătătoare şi numeşte obiectul 
(tema) enunţului ulterior în scopul de 
a-l accentua, de a atrage atenţia 
asupra lui!: 

Ştefan cel Mare şi Sfint... Acest 
glorios nume de viteaz voievod e 
sinonim cu icoana întregii Ţări, este 
sinonim chiar cu numele acestei Țări 
ce cunoaşte un dezastruos destin în 
ultimele două secole ale mileniului II. 
Cu atît mai scumpă ne este memoria 
lui Ştefan, cel care a păzit cu sfințenie 
fiecare bulgăre, fiecare paimă de 
pămînt strămoşesc. Şi cu sabia 
neruginită, şi cu credinţa nestră- 
mutată... [7]. 

Deşi statutul lingvistic al nomi- 
nativului temic nu este definitivat pînă 
în prezent, valoarea stilistico-emotivă 
a construcţiei menţionate rămîne a fi 
incontestabilă. 

Nominativul temic readuce în 
conştiinţă fapte sau evenimente 


trecute, care servesc la exteriorizarea 
sentimentelor vorbitorului. Aşadar, 
selecţia lingvistică în cazul dat e 
subordonată unui scop de ordin 
expresiv. 

Se ştie că intonaţia constituie 
un atribut important de “organizare 
fonică a materialului verbal, prin care 
înțelegem variațiile de înălţime: ale 
vocii la rostirea unui element a! vorbirii 
(a unei propoziţii, a unei sintagme, a 
unui cuvînt), derivînd din intenţia 
conturării unui sens”. 

Intonaţia se prezintă ca un 
indice obligatoriu a! vorbirii. Unii afirmă 
că intonaţia însoţeşte şi vorbirea in- 
ternră, ba chiar şi un text scris’. 
Factorul intonaţional joacă un impor- 
tant rol gramatical şi expresiv. Diverse 
nuanţe de sens, care nu sînt acce- 
sibile mijloacelor gramaticale, se 
redau cu ajutorul intonaţiei, a accen- 
tului sintagmatic sau frazic. “Mlă- 
dierile intonaţionale constituie, deci, 
unul dintre mijloacele cele mai 
efective de realizare a expresivităţii 
vorbirii. Nuanţele emoţionale ale ei se 
stabilesc, mai ales, prin intermediul 
variațiilor intonaţionale.”! Fără în- 
doială, prin intonaţie este redat în 
mod adecvat nu numai sensul comu- 
nicării, ci şi atitudinea vorbitorului, 
starea lui emoţională, afectivă. 

Nominativul temic se pronunţă 
cu o intonaţie specifică, ce îl deose- 
beşte de propoziţia ce-l urmează, 
acordîndu-i o oarecare independenţă. 
Intonaţia va rezulta în mare parte din 
orientarea comunicativă (meditaţie, 
triumf sau solemnitate, tulburare etc.). 
in acest sens, ne ataşăm afimarţiei 
prof. V. Marin că “unda intonaţiei este 
indisolubil legată de organizarea 
semnificativă a expresiei, unde 
accentul logic constituie o consecinţă 
a diferenţierii unui cuvînt dintr-un 
ansamblu... Cuvîntul principal, care 
exprimă noţiunea de bază, este 
accentuat mai puternic şi reprezintă 
o culme”. Acest “cuvînt-culme”, 
evidenţiat datorită intonaţiei şi 
punctuaţiei, joacă rolul unui actuali- 
zator, catalizator în perceperea şi 
înţelegerea mesajului. 

Semnele de punctuație au 
menirea de a ajuta la redarea în scris 
a variațiilor intonaţionale. Nominativul 

temic, datorită intonaţiei sale speciale 
(de aşteptare, de intrigă, de suspans), 
reliefează obiectul sau fenomenul 
numit. Intonaţia meditativă, visătoare 
a structurii preconizate se redă în 
scris prin diverse semne de punctua- 
ţie: 
1. Punctele de suspensie: 


O, acele epoci încoronate... 
Ele puteau într-o singură clipă să te 
culeagă de jos, din nimic, ridicîndu-te 
în fața lumii, pun îndu-te în faţa 
tuturor, şi tot ele puteau într-o singură 
clipă să te arunce într-o prăpastie... 
[2, III, p. 234]; 


Măriuca... 

Şi-a avut, totuşi, şi Măriuca 
rochia ei albă. Ştia că-i vine timpul 
să se prăpădească [6, p. 91]; 


— Femeia... Nimeni nu o cu- 
noaşte... să te culci în paturi albe, 
feciorelnice... [3, p. 82]. 


Asemenea structuri cu nomi- 
nativul temic sînt numite, de obicei, 
“clasice”, etalon. Nominativul temic 
este deseori urmat de punctele de 
suspensie, fapt ce reflectă natura 
structurii în cauză. Tempoul este lent, 
încetinit, silaba accentuată e întinsă. 
Punctele de suspensie îl fac pe 
eventualul cititor să reflecteze, 
provocîndu-l la meditații asupra 
obiectului numit. 

2. Semnul exclamativ: 


lapa! Las" pe Dănilă că ştie el 
unde a duce-o: să-şi ieie iertăciune 
de la boi şi ziua bună de la car. Apoi 
iese pe uşă, pune mina pe iapă şi pe 
o secure şi tunde-o [1, p. 41]; 


— Congştiinţa! oftă deodată 
tînguitor căpitanul Cervenko, care 
şedea la stînga lui Klapka. Cine mai 
are azi conştiinţă? [5, 1, p. 31]; 


Ochii tăi, înşelătorii! A ghici 

nu-i pot vreodată, 
Căci cu două înţelesuri mă atrag 
şi mă resping — 
Mă airag cînd stau ca ghiaţa cu 
privirea desperată, 

Mă resping cînd plin de flăcări 
eu de sînul tău m-ating. 

[4, p. 211]. 


Semnul exclamativ intensifică 
tonul, prin aceasta subliniindu-se 
importanţa celor spuse. Pauza 
marcată de semnul exclamării este 
bine pronunţată, simțită, chiar pătrun- 
zătoare. Relatăm, fără ezitări, că 
intonaţia este “un mijloc de indicare 
mai precisă a specificului fiecărei 
situaţii concrete”. 

3. Semnul exclamării cu puncte- 
le de suspensie: 


Viaţa lui!... Avea douăzeci şi 
unu, douăzeci şi doi de ani şi vorbea 
de toată viața lui! Scurtă avea să-i fie 
viața vărului meu lancu Brătescu. 
Scurtă de tot... [6, p. 305]; 


Soră-mea!... Să-mi rupă soră- 
mea urechile!... N-o să mile rupă. Cel 
mult o să mă tragă de ele [6, p. 140]; 


— Vă dorim în adîncul inimii 
noastre, dar gura trebuie să fie mută! 
zice deputatul român grav. O, poli- 
tica!... Ce stupid lucru e politica în 
lume [5, |, p. 349). 


Combinația semnului excla- 
mativ cu punctele de suspensie este 
grăitoare. Se actualizează doi compo- 
nenti de bază: cel afectiv (emoţional) 
şi cel meditativ. Fapt ce generează şi 
o intonaţie specifică. E cert că 
semnele de punctuație combinate 
sporesc expresivitatea structurii 
sintactice, or, este “expresiv totul ce 
se evidenţiază din punct de vedere 
semantic şi formal pe fondul obişnuit 
al comunicării verbale, în dependenţă 
de situaţia de circumstanţă dată”?. 

4. Punctul: 


Năvăleau başbuzucii după pra- 
dă. Satele, sîmburi de sate. Un pîlc 
de bordeie aici, altul, hăt departe. Des 
de tot năvăleau, aprige, şi slugile 
stăpînirii după dări [6, p. 17); 


Pămiîntul. Cît pămînt arabil are 
omul, cîtă păşune, cîte hectare de 
pădure, ciţi copaci, ciţi butuci de 
vie... [2, II, p. 198]. 


Punctul după nominativul temic 
atenuează întrucitva forţa expresivă 
a structurii preconizate. Intonaţia se 
apropie de cea enunţiativă. 

5. Linia de pauză: 
— O viînătoare de lupi — asta 
e de acum cu totul altă poveste... 
Dmitri Fiodorovici, aranjaţi o vînătoare 
GR lupi săptămîna viitoare [2, Il, p. 
]. 


O sanie — atîta îi trebuie omului 
şi iare om. Numai să-i faci o sanie pe 
care au visat-o toți lemnarii de pe 
lume ciîţi au fost, o sanie pentru care 
'şi cel de seama ta ti-ar zice bade, o 
sanie care ar plinge după drum şi 
drumul după dînsa. 

Mare lucru-i o sanie [2, |, p. 
270]; 


— Unde sînt, maică, oamenii 
din sat? 

— La baltă. l-au scos logofeţii 
să secere stuhul... 

Balta — nici n-o cuprinzi toată 
cu ochii — are stuhărişuri, trestie, 
papură, pipirig... [6, p. 419]. 


Se ştie că menirea centrală a 
liniei de pauză este de a marca 
anumite pauze. “Pauzarea diferă de 
la caz la caz, dar rămîne întotdeauna 
destul de pronunţată.”* Linia de pauză 
utilizată după nominativul temic oferă 
autorului posibilitatea nu numai de a 
scoate în relief tema relatării, dar şi 
de a pune accentul pe remă, sporind 
expresivitatea textului. 

6. Virgula: 


Pădurea, nu putem culege o 
frunză din ea, nu putem aduna o 
creangă uscată pentru foc, o mînă de 
iarbă pentru vite. O păzesc cu puştile 
slugile boierului... [6, p. 37]; 


Bietul om, o fi pierdut el două 
hectare de arătură, darnu şi-a pierdut 
demnitatea. Necăjit cum era, venea 
şi el serile pe la crişmă. Venea să 
vadă ce mai zice lumea... [2, |, p. 43]. 


Utilizarea virgulei după nomi- 
nativul temic urmăreşte scopuri 
comunicativ-expresive şi contribuie la 
redarea stării emotive, dublînd 
valoarea afectivă a celor comunicate. 

Fără îndoială, “punctuaţia are o 
deosebită utilitate pentru înţelegerea 
justă a unui text scris, ea îl ajută pe 
cititor să desprindă sensul exact al 
celor transmise în scris, iar în unele 


împrejurări este chiar un element 
indispensabil pentru această înţele- 
gere”". 

Nominativul temic posedă o 
intonatie specifică, care îl deosebeşte 
de alte unităţi sintactice. 

Structura menţionată, solicitînd 
gîndirea, afectul cititorului, face 
naraţiunea mai plastică, mai suges- 
tivă. Intonaţia şi punctuaţia nomina- 
tivului temic sporesc expresivitatea 
mesajului transmis. 

RAPORTUL 
TRADUCERII 
CU ORIGINALUL 


După cum s-a constatat, schim- 
bul de “etichete” lingvistice nu este 
suficient ca un text (mesaj) să fie 
considerat traducere. Aşa sau altfel, 
textul supus traducerii suferă multe 
transformări gramatical-semantice şi 
stilistice. Anume despre esenţa şi 
oportunitatea lor se discută mult între 
specialişti. 

Oricare ar fi operaţiile la care se 
recurge în procesul transpunerii dintr-o 
limbă în alta, scopul, ţinta finală este 
una: traducerea trebuie să aibă asupra 
cititorului (alolingv) acelaşi efect ca 
şi originalul, deci ea trebuie să posede 
aceleaşi calităţi şi chiar deficienţe. 

Textul traducerii este atribuit 
autorului originalului, nu traducătorului, 
de aceea se consideră că “mîna” 
traducătorului, prezenţa lui nu trebuie 
să fie simțită. Puşkin sau Shakes- 
peare sînt citați în alte limbi după 
textele “făcute” de traducători, dar 
niciodată numele ultimilor nu apare în 
raport cu pasajul citat — de exemplu 
într-un manual, într-un tratat de 
estetică sau teorie literară. 

In general, cititorul unei tra- 
duceri, care cunoaşte şi limba-sursă, 
şi limba-ţintă şi care poate compara 
textul tradus cu textul original, va 
căuta să vadă echivalenţe cît mai 
multe şi cît mai complete şi orice 
“nepotrivire” îl poate deruta sau chiar 
şoca. Anume de aceea, aprecieri 


subiective de tipul “nu-i bine tradus”, 
“nu corespunde”, “nu sună bine” pot fi 
auzite destul de des şi aici în bătaia 
focului este pus nu autorul, ci, desi- 
gur, traducătorul. 

In teoria traducerii s-au formulat 
multe opinii, unele diametral opuse, 
în legătură cu felul. de a reda textul 
originalului în limba-intă. Polarizate, 
aceste opinii şi respectiv metode de 
traducere, au constituit esenţa:a două 
aşa-numite “şcoli”, care promovează 
două tipuri de redare a originalului. 

Traducerea fidelă, numită şi Jite- 
rală (fr. litterale, mot-â-mot, lat. ad. 
litteram, rus. 6ykBa/rbHbiii mepeBoA ) 
este orientată spre păstrarea tuturor 
particularităţilor originalului; mizind 
mult pe latura formală, servilă de 
redare. Despre acest tip de traducere 
se spune că este rezultatul: metodei 
prin care traducătorul stă numai cu 
faţa spre original şi cu spatele spre 
cititorul traducerii, fără ca să-l 
intereseze prea mult naturaleţea, 
firescul textului produs prin traducere. 
Anume în traducerile fidele: nu tot- 
deauna sînt respectate normele 
uzuale din limba-ţintă, iar structurile, 
formele originalului se pot uşor sesiza 
şi recunoaşte datorită unei evidente 
“transparenţe” a textului. 

Traducerea liberă, din contra; se 
orientează întru totul spre textul 
tradus şi, pentru a-l face cît mai firesc 
în limba-ţintă, se poate îndepărta 
foarte mult nu numai de forma, ci şi 
de esenţa originalului. Anume din 
motive de prea liberă interpretare, de 
abatere de la textul original, acest tip 
de traducere a fost etichetat cu sar- 
casm drept trădare a originalului, iar 
dictonul care s-a încetățenit în 
legătură cu acest tip de traducere este 
traduttore — traditore. 

Aceste două curente, situate pe 
poziții extreme, îşi propun să aleagă 
ce este mai important într-o traducere: 
spiritul sau litera originalului, sensul 
sau forma, libertatea sau fidelitatea 
în tălmăcire, traducerea adaptivă sau 
receptivă etc. Discuţii deosebit de 
acerbe se poartă în legătură cu 
traducerea textelor artistice, pentru 
care forma, structura sînt lucruri de 
primă importanţă. 

Curentul literalist îşi are originea 

în perioada cînd în limbile europene 
se traducea Biblia. Aici “cuvîntul lui 
Dumnezeu” trebuia redat întocmai ca 
în original, iar orice abatere putea fi 
tratată ca un mare păcat. Anticii 
considerau actul de traducere o 
“coborîre”, o “subminare” a importanţei 
imediate a logos-ului. De aceea, odată 
acceptată totuşi ca formă de comuni- 
care, traducerea trebuia să fie cît mai 
fidelă, cît mai aproape de textul origi- 
nal, textele sacre din diverse limbi 
avînd obligatoriu aceeaşi formă, în 
pofida rezistenţei pe care o opune 
structura gramaticală a limbilor. 

In acest sens sînt foarte repre- 
zentative reflecţiile unui notoriu spe- 
cialist în domeniul teoriei traducerii, 
George Steiner, din a cărui lucrare, 
După Babel, reproducem un citat in 
extenso, care se referă anume la textul 
biblic: 

“Este foarte cunoscut faptul că 
absenţa articolului în rusă poate duce 
la pluralităţi şi ambiguităţi care lipsesc 
în engleză sau care sînt redate prin 
ample parafraze. Dar problema poate 
apărea la fel de dramatică şi în 
legătură cu franceza. Un exemplu 
cunoscut ni-l oferă Geneza 1:3. Fiat 
lux. Et facta lux deţine o memorabilă 
continuitate. Exteriorul fonetic şi 
gramatical proclamă un fenomen pe 
cît de uluitor, pe atît de evident 
(punerea cuvintelor pe muzică de 
către Haydn în Creaţiunea comunică 
precis efectul de platitudine absolut 
uluitoare). În italiană — Sia luce. E fu 
luce — sînt folosite cinci cuvinte în 
loc de şase, construcţia devenind 
astfel şi mai lapidară. Dar substanţa 
iniţială, c-ul moale şi accentuarea 
genului în /uce (latinescul /ux a fost, 
cel puţin pentru o anumită perioadă, 
de genul masculin) feminizează şi 
muzicalizează imperativul versiunii 
latineşti. Es werde Licht. Und es ward 
Licht concordă perfect cu latinescul, 
în afară de un singur detaliu. Nu se 
poate evita es-ul evaziv din punct de 
vedere semantic. Werde Licht propu- 
ne o imagine greşită a conţinutului şi 
semnificației din ilocuţia creatorului — 
es-ul păstrează misterul creaţiei, ex 
nihilo. Let there be light; and there was 
light în versiunea autorizată sau Let 
there be light, and there was light, în 


cea mai nouă, dezvoltă construcţia 
latinească. Avem acum opt cuvinte 
în loc de şase, iar punctuaţia este mai 
relaxată (s.n. — 1.C.). Scopul este, 
probabil, acela de a introduce sensul 
de consecinţă imediată. Dar omiterea 
punctului şi scrierea lui “and” cu 
minusculă sacrifică ideea centrală 
latină. In original, nota de poruncă 
cosmică este evidentă iar împărţirea 
în două propoziţii scurte redă un amplu 
dinamism. Acest lucru era şi necesar: 
un moment de respiraţie oprită 
deasupra unei culmi a certitudinii com- 
plete. 

Versiunea franceză are tot opt 
cuvinte şi optează pentru o punctuație 
intermediară celor două variante din 
engleză. Que la lumière soit; et la 
lumière fut. Schimbarea e mare. În 
latină, italiană, germană şi engleză se 
păstrează repetiţia din ebraică a 
cuvîntului cardinal “lumină” în punctul 
culminant al propoziției. In toate cele 
patru cazuri ordinea cuvintelor imită 
foarte strîns acțiunea exprimată. Lu- 
mina deţine locul de onoare în ordinea 
şi realizarea divină (s.n. — |.C.}). In 
textul franțuzesc, drama împlinirii, a 
evidenţei copleșitoare e conținută de 
verb: acesta trece de la subjonctivul 
imperativ al lui soit la acțiunea 
încheiată a lui fut (antiproductiv din 
punct de vedere acustic, atîta vreme 
cît soit este mai sonor, evocînd mai 
pregnant armonia împlinită decît fut 
cu o vocală ciuntită). Dar diferența 
majoră apare în folosirea articolului 
hotărît. Let there be light and the light 
was. Diminuarea impactului este evi- 
dentă. Es werde das Licht. Und es 
war das Licht e posibil, într-o manieră 
absentă în engleză. Chiar dacă e 
posibil la un nivel mai slab, mai ciudat 
specific şi implicînd o discriminare 
plotiniană de structuri. Şi într-adevăr, 
în Biblia germană articolul apare cu 
o a treia specificare: Und Gott sah, 
das Licht gut war. Versiunea autorizată 
de asemenea introduce articolul în 
acelaşi loc: And God saw the light... 
Dar latina, italiana, germana şi engleza 
nu admit articol cînd transcriu fapta 
lui Dumnezeu şi prima ei împlinire. 
Diferenţa faţă de franceză e profundă. 
Sintaxa zeităţii şi a realizării exprimă 
echilibru şi nu maiestate tautologică. 

Articolul hotărît plasează esenţa 
conceptuală înaintea fenomena- 
lismului. Que la lumière soit are o 
intelectualitate căreia îi lipseşte 
complet atît imperativul direct din Fiat 
lux, cît şi urgenţa neforţată din Let 
there be light (Que la lumière soit, pe 
de altă parte, ar putea fi doar o parodie 
răutăcioasă a lui Claudel). There was 
light there (Era lumină acolo) nu-i 
acelaşi lucru cu There was a light 
there (Era o lumină acolo) în privinţa 
gradului de generalitate şi al nivelului: 
zorile, de pildă, faţă de o lampă. 
Franceza impune o singură formă: 
II y avait de la lumière. In franceză 
apariția fenomenală, epifania sînt 
categorizate şi “preparate” concep- 
tual, pe cîtă vreme în engleză nu sînt 
în mod necesar astfel. Aceasta nu 
este o chestiune de mijloace mai 
sărace, ci de metafizică. Din nou, 
transferul cuvînt cu cuvînt distruge 
evidența esențială” [1, p. 376—377]. 

“Indepărtările” de la cuvîntul 
divin, inerente în cazul transpunerii 
dintr-o limbă în alta, au generat păreri 
cum că traducerea este imposibilă, 
ajungîndu-se chiar ca ea să fie 
declarată drept blasfemie, făcîndu-se 
şi încercări de a o interzice. In acest 
sens un tabu rigid poate fi găsit în 
iudaism. Megillath Taanith-ul, atribuit 
secolului | î.Hr. înregistrează credinţa 
că trei zile de întuneric au cuprins 
lumea, cînd Legea a fost tradusă în 
greacă. (Cu aproape 2300 de ani în 
urmă din porunca lui Ptolemeu al il- 
lea Philadelphos 72 de cărturari evrei 
transpuneau în greceşte Vechiul Tes- 
tament — Septuaginta). 

Practica tălmăcirii textelor dintr-o 
limbă în alta a scos la iveală dificultăţi 
enorme, deseori insurmontabile, mai 
ales cînd este vorba de poezie, de 
texte poetice în general. S-a dovedit 
că semnul lingvistic, deşi considerat 
arbitrar, este atît de puternic înră- 
dăcinat în conştiinţa vorbitorilor, 
purtători ai unei limbi concrete, încît 
trecerea la alt semn, din o altă limbă, 
pentru desemnarea aceleiaşi idei 
poate să pară uneori un adevărat 
sacrilegiu. 

Neîncrederea în capacitatea 
traducătorului de a da la iveală un text 
pe măsura performanţei estetice a 
originalului continuă să alimenteze 


opiniile criticilor, care cu argumente 
mai mult sau mai puţin valide, pun la 
îndoială însăşi posibilitatea traducerii. 


Toate limbile care au venit în 
contact cu această activitate — 
traducerea — au manifestat, după 
expresia lui loan Kohn [2, p. 146] o 
remarcabilă disponibilitate calam- 
buristică întru discreditarea ei: 
traduttore — traditore; forditas — 
ferditas; traduction — trahison; en 
überzetztes Buch, ein verletytes 
Buch etc. Clasică este comparatia 
tălmăcirii cu tapiseriile — atribuită de 
Plutarh lui Temistocle — traducerea 
este ca o țesătură flamandă întoarsă 
pe dos: chipurile se văd, dar mai vag, 
culorile sînt mai şterse, nuanțele mai 
palide. 

Celebră este şi o altă com- 
paraţie — traducerea este ca şi 
femeia: dacă-i fidelă nu-i frumoasă şi 
dacă-i frumoasă nu-i fidelă — mult 
mediatizată în toate limbile, de ex.: 

ruS.: NepeBoAq “To XeHuinHa!: 
ecn oHa Kpacnea, TO HeBepHa, ecnu 
Bep+a, TO HekpacuBa. 

ital.: con gratioza e assai 
significativa imagine noi italiani 
chiamamo le traduzion brute fidelli e 
belle infideli. 

In Franţa apare în 1955 cartea 
cercetătorului Georges Mounin cu 
titlul sugestiv Les belles infideles 
(Frumoasele necredincioase), con- 
sacrată problemelor de traducere [3]. 
La fel de grăitoare este şi denumirea 
tezei de doctorat a lui Jean-Claude 
Margot — Traduire sans trahir 
(Traducere fără trădare) [4]. 

Traducerea prea fidelă şi aproa- 
pe de original a generat extrem de 
multe critici din cauza că textul tradus 
nu se încadrează în normele uzuale 
ale limbii-ţintă şi exemplele de 
literalisme selectate din traduceri au 
constituit totdeauna deliciu! spe- 
cialiştilor, şi nu numai al lor. Deosebit 
de multe capcane ascund cuvin- 
tele-omonime, care interpretate ia voia 
întîmplării, pot genera nişte texte 
absolut ilogice. 

Cercetătorul Victor Vascenco dă 
în lucrarea sa o mostră de text care 
conţine cîteva capcane de acest fel 
ce pot genera interpretări greşite — 
literaliste. lată textul: 

Mi-am cumpărat nişte alimente 
(4 rus. amumenrai) mai ales biscuiţi 
(4 rus. 6unckBurbi)(de două zile sînt 
la regim (4 rus. pexum), apoi am intrat 
într-o braserie de pe bulevardul ($ rus. 
6y/»Bap) Magheru. Voiam să beau 
un suc (ţ rus. cok). Din păcate, se 
servea numai şprit (t rus. unpnu) 
Am refuzat, fireşte, zicînd în gîna: 
atîta pagubă! (tł rus. nary6no). 

Deşi cuvintele subliniate pot fi 
găsite în limba rusă, nici unul dintre 
ele nu poate fi tradus ad litteram, căci 
în ruseşte ele au cu totul altă sem- 
nificaţie decît în română. 

Traducerea firească are urmă- 
torul aspect: 

ȘI kynun ce6e koe-kakne npo- 
QYKTbIi, ocoGeHno nevenbe (yxe 
4enbix Ba HA co6moma!o gneTy), 
NOTOM 3awen B Kahe Ha ynnye 
Marepy, XOTE BbinnTb PpykroBoro 
coka. K coxanenno, nonaBanu 
TOJIbKO BUHO C ra3NpoBaHHOoň BO- 
Q0Ă. OTKA3AJICA, KOHEYHO, CKa3aB Npo 
cea: ne Bermuka Gena! [5, p. 147]. 

Un exemplu curios de traducere 
literală este citat de Alexandru Graur: 
în filmul sovietic Jeon Fapoc 
nyer mpyra este un cîntec He 
yneTaă, pomHoii, He ynerai, 
care a fost tradus româneşte prin Nu 
zbura, iubite, nu zbura, dar tra- 
ducerea firească ar fi trebuit să sune 
Nu pleca, iubite, nu pleca. Greşeala 
este generată de faptul că pe cînd în 
limba rusă există verbe care specifică 
mijloacele de transport — exare, 
FIereTe, MibiTb, limba română nu face 
distincţia aceasta, iar, de exemplu, 
verbul a zbura poate fi utilizat numai 
cu referire la păsări sau aparate de 
zbor [6, 369]. Georges Mounin în altă 
lucrare a sa, mai numeşte acest tip 
de traducere hipertraduction [7, p. 36]. 

Pe de altă parte, libertatea prea 
mare, abaterile nejustificate de la 
textul original creează la fel de multe 
obstacole pentru receptarea textului 
tradus, care, datorită intervenţiei 
hazardate a traducătorului poate să-şi 
piardă cu totul identitatea, devenind 
o adaptare sau o imitație şi nu o 
traducere. In acest sens este foarte 
concludentă observaţia lui Kornei 
Ciukovski în legătură cu o traducere 


prea liberă şi prea adaptată din 
Dickens: CTpaHHo “urare, kak 6pu- 
TaHCKHE JIA Nn DDKeHT/IbMeHbl MO- 
MUHYTHO FOBO PAT APyr APyry: “W Mbi 
HE JIbIKOM LUNTbI”, “6atowkun”, “Npo- 
nana MOR ronoBywka”. A Korpa repon 
Î[nkKKkeHca NOOT “NMNNN-QON-IM-BON, 
nnnn-gon-nn-gon” B nepeBoge 
noaBnaeTca “AX monn, añ mom, 
pa3NNONOLIEHbKN MON!”. 

[onysaerca Takoe BnesaTtne- 
Hne, Kak 6ygTo n MucTep CkBupc, n 
cap Menb6eppu lox, n nopg BepucobT 
— BCe xnByT B [larncoGaubemM 
nepeynke B KONOMHe M TONbKO 
npuTBopaiorca 6pnTaHyamn, a Ha 
CaMOM gene Takne xe WBaHbi Tpo- 
PumMbisu, Kak nepconaxu LHegpnHa 
n Ocrposckoro” [8, p. 214]. 

Multiplele probieme de ordin 
teortic şi practic, scoase în relief în 
permanenţă, au fost generalizate de 
Th. Savory, care le-a rînduit antitetic, 
dîndu-le forma unor principii diho- 
tomice, mult citate şi gustate de critici 
şi de public. 

Ele arată astfel: 

1. O traducere trebuie să redea 
cuvintele originalului. 

2. O traducere trebuie să redea 
ideile originalului. 

3. O traducere trebuie citită ca 
o operă originală. 

4. O traducere trebuie citită ca 
o traducere. 

5. Otraducere trebuie să reflecte 
stilul originalului. 

6. O traducere trebuie să reflecte 
stilul traducătorului. 

7. O traducere trebuie citită ca 
o operă contemporană cu originalul. 

8. O traducere trebuie citită ca 
o operă contemporană cu traducă- 
torul. 

9. O traducere poate adăuga 
sau omite din original. 

10. O traducere nu poate nici 
adăuga, nici omite din original. 

11. Traducerea versurilor să fie 
făcută în versuri. 

12. Traducerea versurilor să fie 
făcută în proză [apud 2, p. 34]. 

Toate teoriile asupra traducerii — 
formală, pragmatică, liberă, cro- 
nologică ş.a. — reprezintă variante ale 

unei întrebări inevitabile şi într-un 
sens, sacramentale. În ce măsură 
poate şi trebuie să se realizeze 
fidelitatea? Care este corelaţia optimă 
între textul A din limba sursă şi textul 
B din limba receptoare? Problema este 
dezbătută de mai bine de două mii de 
ani. Încă în antichitate St. Jerome 
propunea alternativele: Verbum e 
Verbo, adică cuvînt cu cuvînt numai 
în cazul misterelor, iar în rest — 
traducerea trebuie să pună accentul 
pe semnificaţie şi să fie făcută după 
principiul Sensu Exprimere de Sensu. 

Şi totuşi, practica traducerii a 
arătat că literalişti absolut convinşi 
există foarte puţini şi toţi traducătorii 
se confruntă cu problema compro- 
misului, căutînd permanent noi soluţii. 

Pentru cei care practică tradu- 
cerea au fost formulate multe reco- 
mandări şi sfaturi, dar toate acestea 
pot fi reduse la o serie de reguli for- 
mulate încă în sec. XVI de Etienne 
Dolet în Maniere de bien traduire 
d'une langue en autre (1540). 

Cele cinci reguli pentru tra- 
ducători propuse de Dolet sînt: 

1. Traducătorul trebuie să 
înţeleagă perfect textul tradus, sensul 
şi spiritul acestuia. 

2. Traducătorul trebuie să 
cunoască în profunzime atît limba 
originalului, cît şi limba sa proprie. 

3. Traducătorul trebuie să 
respecte cu fidelitate sensul pro- 
poziţiei şi nu ordinea cuvintelor. 

4. Traducătorul trebuie să dea o 
versiune într-o limbă clară. Eltrebuie 
să evite importul de neologisme, 
cuvinte rare, înflorituri sintactice. 

5. Această regulă este apli- 
cabilă la orice scriere bună — 
traducătorul trebuie să realizeze 
ritmuri frumoase, să adopte un stil 
plăcut şi armonios. 

Din secolul XVI şi pînă astăzi 
aceste aserţiuni rămîn în picioare şi 
puţine lucruri s-ar putea adăuga ca 
reguli imuabile. Practica însă aduce 
cu fiecare text tradus ceva nou şi 
fiecare traducător redescoperă aceas- 
tă magie trecînd prin ceea ce Ortega 
y Gasset numea splendoarea şi 
mizeria traducerii [9]. 


BIBLIOGRAFIE 


1. Steiner, Georges, După Babel. 
Aspecte ale limbii în traduceri, Bucureşti, 
1983. 

2. Kohn, loan, Virtuţile com- 
pensatorii ale limbii române în tra- 
ducere, Timişoara, 1983. 

3. Mounin, Georges, Les belles 
infideles, Paris, 1955. 

4. Margot Jean-Claude, Traduire 
sans trahir (La théorie de la traduction 
et son application aux textes bibliques), 
Zausanne, 1979. ; 

5.Vascenco, Victor, Dificultăţi ale 
lexicului rus. Elemente de semantică 
contrastivă, Bucureşti, 1975. 

6. Graur, Al., Scrieri de ieri şi de 
azi, Bucureşti, 1970. 

7. Mounin, Georges, Les pro- 
blèmes théoriques de la traduction , 
Paris, 1963. 

8. Ciukovski, Kornei, Vîsokoe 
iskusstvo, Moscova, 1973. 

9. Ortega y Gasset J., Miseria 
y esplendor de la traduction // El 
libro de las missiones, Madrid, 
Espasa-Calpe, 1955. 


124 


Limba Momduă 


Aurelia BĂLAN-MIHAILOVICI 
Bucureşti 


“PUTEREA TRADIŢIEI”, 

O CONSTANTĂ 

A TERMINOLOGIEI 
INSTITUŢIONALE 
BIZANTINE IN EVUL MEDIU 
ROMANESC 


TERMENUL BOIER, ORIGINE 
ŞI SEMNIFICAŢIE 


"La tradition romaine, solidement 
ancree jusqu'au flanc des Carpathes, 
l'impératif stratégique —tout appelait 
Byzance — pour la quelle héritage n'était 
pas un vain mot, mais une notion juri- 
dique avec tout ce qu'eiie comporte de 
droits imprescriptibles — ă se maintenir 
sur le Bas Danube. Et elle y arriva.” 

E. Lozovan, Byzance et la 
romanite scythique! 


1.“ PUTEREA TRADIŢIEI” 
ŞI HIPERCARACTERIZAREA 
ÎN CONCEPŢIA LU! SEXTIL 
PUŞCARIU 


Noţiunea de hipercaracterizare 
este folosită mai ales în explicarea 
apariţiei “alternanţelor fonetice”, în 
cazul structurilor morfologice flexiona- 
re, tendinţă? care este adesea înfrîntă 
de “puterea tradiţiei”, numită şi simț 
etimologic’, dovedit în anumite cazuri 
mai marei! decît hipercaracterizarea. 

Dacă în cazul determinărilor 
formale, al evoluţiei sunetelor unui 
cuvînt, supus intens hipercaracte- 
rizării funcționale, avem de-a face cu 
intervenţia “tradiţiei”, a “mnimiei” sau 
uvnuns-ului, cu atît mai mult în planul 
conceptual al elementului stabil, 
noţiunea, şi prin ea sensul sau 
semnificația termenului, fără de care 
comunicarea nu poate fi posibilă. lată 
de ce aplicarea modelului, utilizat în 
fonologia istorică a limbii române de 
către Sextil Puşcariu, este necesară 


în istoria vocabularului ca-mijloc de 
determinare a structurilor de adîncime* 
ale limbii române, concept fără de care 
nu poate fi întreprinsă o analiză 
lingvistică de tip arheologic, în 
perspectiva diacronică a relaţiei 
noțiune/cuvint. 


2. SCURT ISTORIC 
AL NOȚIUNII ŞI AL TERMENULUI 
BOIER ÎN CONTEXT EUROPEAN 


a) Prezenţa termenului boier în 
dicționarele de limbă slavă, explicaţii 
semantice şi etimologice: vsl. 
boliarină (Miklosich, 1), boliarin»; 
7poroş, princeps, apxov, boliarv, lit. 
bajoras, let. bojars, rum. boiar, 
boieriță, alb. bujar, bujaresă 
(Miklosich, 2); “Bojar (a. 1413, etiam 
nobiles boyari terrarum”) şi (a. 1448 
“Nos boyaări et consiliarii magnifici 
Petri woyuode et domini terre 
Moldauie”, Mon. Jur. II, 61) (Slow. 
Star.)?; boljarin, pl. boljari, forme care, 
după opinia lui Skok, au evoluat de la 
boj, prin analogie cu barin “domn”, 
“gospodar” şi barynja “stăpînă”; în 
mongolă bajar “bogat”, cu trecerea lui 
a la o în limbile slave. Skok îl găseşte 
atestat la Theophan şi Porphiro- 
genetus, în forma: BOi-az, pl. 
Bovaðss, şi crede că în română boier 
provine dintr-o slavă dacică, termen 
corelat cu župa, župan şi ban (banus 
da Severina, a. 1368), Craiova < 
Kraljeva (deva, dava), “Petar, bane 
vlaski krale”, în gr. pravog, folosit ca 
epitet pentru despot. Pentru a con- 
vinge de specificitatea fenomenului, 
Skok adaugă toponimeie caracteris- 
tice Dalmației, Banja Luka, Banj Dvor, 
corelate cu forme compuse din lat. 
med. “Banatus Temesiensis™; ucr. 
boliarin, boiarin», boiar (numai în 
documentele domneşti ale moldove- 
nilor, cu sensul “mari proprietari de 
pămînt” şi “rang mare în adminis- 
traţie”, ex. “ma! Stefan ...znamenito 
činim ...0j(e) tot istinmui sluga i boiar 
naşv» Viarnmui pan Sima Bahluian, 
slujil nam pravoiu viarnoiu slujboiu” 
(Suceava, a. 1493, BD. 11,5). A se 
reţine faptul că toate variantele cu -l-, 
boliarin(b) sau boiarin(u), de la ceie 
mai vechi atestări, a. 982 (conducerea 
lui Litovoi) pînă în 1496, sînt toate 

atestate numai în documentele 
moldoveneşti de la Suceava şi laşi. 
In ceea ce priveşte etimologia, 
fantezia este la ea acasă, termenul 
românesc nici măcar nu este amintit, 
fiind enumerate numai variantele din 
limbile slave: rus. boiarin, bielorus. 
boiar»n, pol. bojarzyn, bojar, ceh. 
bojar, bojarin, bg. boliarin, scr. boljarin, 
slov. boljar, vslov. boljarin(b). Se 
trimite la o formă vtc. baí “bogat” şi 
baiar “om bogat”, deşi nu pot explica 
trecerea lui bai> bou, bol(»), de aceea 
optează pentru forma gr. Boiac, 
Boniag, Bovassc?. Se revine la turcă 
şi se reconstituie o formă *boi/a-ari, 
care ar avea la bază două cuvinte bo- 
aire, bo- “korova” (vacă) -aire 
“gospodar” (Schachmatov, AFSIPH, 
33, 86, 87) sau din vbg. etnonimul 
bulgar care ar fi dat *bul'ar (Fasmer, |, 
203—204)'*; maced. boljar (învechit) 
“sfetnic”, “gospodar”, boljarka 
“boiereasă”, termen ieşit din uz". 
Noţiunea şi termenul par a fi mult 
mai răspîndite în Europa decît se 
credea la prima vedere, fiind prezente 
în toată zona propice creaţiei şi 
agriculturii — cîmpia bătrînului Danu- 
biu, axa principală care a asigurat 
relativa unitate de civilizaţie şi limbă, 
prin factorul continuității schimburilor 
comerciale şi culturale. Dunărea este 
fluviul care le-a permis romanilor 
stăpînirea, prin crearea de-a lungul ei 
a cetăților de apărare, sistem preluat 
apoi de bizantini. Unitatea lingvistică 
dunăreană s-a păstrat în imperiu pînă 
tîrziu, dovada făcînd-o cele trei 
provincii romanizate, Raetia, Noricum 
şi Pannonicum, în care s-au dezvol- 
tat alte limbi decît cele romanice, cu 
excepţia Raetiei (retoromana), limbi 
care au păstrat numeroase elemente 
de civilizaţie, prin cultura bizantină’, 
comună pînă în sec. al XI-lea, pînă la 
schisma cea mare din 16 iulie 1054, 
cînd între Biserica Răsăritului şi 
Biserica Apusului s-au înregistrat 
neînţelegeri din punct de vedere dog- 
matic, cultic şi canonic, semnalate în 
cadrul sinoadelor ca cel din Constan- 
tinopol, numit trulan sau quinisext 
(691—692). Criza se va adînci şi mai 
mult după introducerea “Filioque'-ului 
în întreaga Biserică Romano-Catolică 
de către Benedict al VIil-lea (1012— 
1024) şi prin introducerea azimei 


(pîinea nedospită) la săvîrşirea Sf. 
Euharistii. Schisma cea mare are loc 
sub papa Leon al IX-lea (1048—1054) 
şi patriarhu! Mihail Cerularie (1043— 
1058) al Constantinopolului, unde pe 
masa altarului bisericii Sf. Sofia a fost 
aruncat de către cardinalul Humbert 
un act de excomunicare prin care se 
“anatemiza patriarhul Mihail, clericii şi 
credincioşii Bisericii Ortodoxe” *. 
Unitatea de limbă şi viaţă creştină se 
realiza în biserică prin folosirea cărţilor 
de cult cu terminologie unică, Apos- 
tolul (Apostolos), Evangheliarul, Evan- 
geliaire, Psaltirion, Octoih, Octo- 
echos, Horologhion, Mineiul, Menals- 
gos, Triod, Triodon, Penticostar, Pen- 
tekostarion, Psaltirea, Psaltirion, divi- 
zată în Kathismata, Synaxar" etc., 
precum şi a serviciilor canonice, ca: 
mesonyktikón, orthrâs, hesperinos 
(vesper), îniocuit tîrziu, la noi, cu 
vecernie, apodeipnon etc. Termenii 
unici au continuat să fie folosiţi pînă 
în sec. XII—XIII, în toată zona Dună- 
rii de Jos şi Mijlocii, în care includem 
cele trei provincii, Raetia, Noricum, 
Pannonicum. Numeroase lucrări, 
apărute sub numele generic Bavaria 
Sancta" sau Bavaria creştină, ne ofe- 
ră un material documentar de o mare 
bogăţie şi tot atît de mare interes 
ştiinţific prin vieţile sfinţilor, F/orian 
(mort în anul 304), Severin (mort în 8 
ianuarie, 482), Ep. Emmeram (sec. 
VII), Ep. Korbinian (mort în anul 725), 
Ulrich, Ep. De Augsburg (890—973), 
Wolfgang, Ep. de Regensburg (924— 
994). Dacă urmărim, paralel cu datele 
biografice, redate în latină, cărţile 
auxiliare folosite în cadrul bisericii pînă 
în sec. al XII-lea, observăm unitatea 
termenilor de sorginte bizantină: 
Canones (a. 774, în Collectio cano- 
num Dionysio-Hadriana), Canticum 
“nicht den Psalmen, sondern anderen 
biblischen Schriften”, Deisis “Byzan- 
tinische Bildcomposition”, Diptychân 
“Zusammenklappbare”, Evangeliar 
“Liturgisches Buch”, Evangelistar 
“Perikopen”, Hodegetria “Byzantinis- 
cher Typus der stehenden Madonna 
mit dem Kind auf dem linken Arm”, 
Homiliar “biblischer Perikopen in 
Predigtform”, Matutinalbuch “Liturgis- 
ches Buch mit Gebeten Lesungen zur 
Matutin”, Skriptorium “Schreibschule 
des mittelalterlichen Klosters”, Vetus 

Latina “Spătiateinische” etc.!'. Reţin 
atenţia reproducerile unor manuscrise 
legate şi de viaţa de obşte, ca Lex 
Baiuvariorum, început de sec. IX, 
scris într-o latină dunăreană tirzie, 
clară şi accesibilă prin mulţimea 
cuvintelor moştenite şi de limba 
română, pe cale orală, în limba popu- 
lară, ca şi un Exhortatio ad plebem 
christianam, datat înainte de anul 
805, în care dominante sînt virtuțile 
care îi fac fericiţi şi salvează sufletele 
creştinilor, o încurajare permanentă, 
necesară păstrării calităţii de creştin, 
devenită adesea, în contextele vremii, 
sinonimă cu boier sau om al locului, 
om cu casă şi moşie. O altă similitu- 
dine, specifică spiritualităţii româ- 
neşti, de tradiţie populară, comună cu 
cea a bavarezilor, este cultul Maicii 
Domnului, socotită şi patroana Bava- 
riei, o sărbătoare celebrată şi astăzi 
cu mult fast la 1 Mai: “Rem, regem, 
regimen, religionem, Conserva 
Bavaris, Virgo Patrona, tuis”, într-o 
tradiţie bizantină definită astfel: “In der 
Volkssprache ausgedruckt, sind hier 
die besten Guter im alten Bayern dem 
Schutz der Gottes Mutter anvertraut: 
— das Sach, der Herr, Herrschaft, 
Heimat und Glaube” ”. 

b) Limbă şi tradiții comune în 
bazinul Dunării pînă în secolul al X- 
lea 

De ce apropierea de tradiția 
bizantină bavareză, de germ. Bayern, 
mai precis de Altbayern, ale căror 
forme vechi, medievale, Boier, Bayer, 
Bauar, Bavar, sînt identice cu 
românescul boier, ca formă şi 
înţeles? Un prim răspuns îl găsim în 
constanta semantică a termenului, 
singurul indiciu sigur în stabilirea 
istoriei lui, în care este inclus 
conţinutul noţiunii a cărei formă 
lingvistică variază şi riscă să fie 
apropiată de forme omonime, aşa 
cum s-a făcut adesea, după cum se 
va putea constata din scurta pre- 
zentare a bogatului material referitor 
la istoria termenului, dar mai puţin a 
conceptului. Prima apropiere, care 
domină o bună parte din bibliografia 
probiemei, s-a făcut între boji sau 
norici, socotiți o veche populaţie 
celtică! din Europa centrală, 
împotriva căreia s-a ridicat cu război 

regele dacilor, Burebista”, care ar fi 
avut o victorie atît de mare, încît zona 
din apropierea lacului Pelso (Platten- 
see), pe care se aflau aşezate aceste 
triburi, între Noricum şi Dunăre, a fost 
botezată apoi de către romani “deserta 
Bojorum”, atestat şi la Strabo: “n 
Bówv epnu, “Bojen Wüste” (v. nota 
19). Informația lui Strabo este reținută 
în lexicografie, Bóroi-wv , cu derivatui 
Poroka sau Boona-ac “Beotia”, 
numele întregii regiuni a Europei 
centrale de unde au plecat Boii, ca şi 
vb. Porovuaţo “a vorbi dialectul 
beotic?. Informaţia de limbă latină îi 
nominalizează în forma Boiodurum, 
Boii în Paglvaro Boii, “qui nunc Baioani 
vocantur?!, informaţie prezentă şi în 
biografia Sf. Eustaţiu?, fiind pînă 
astăzi, reluată din sursele 
prebizantine şi bizantine, în ames- 
tecul de forme ca Boiohoemum&. 
Variantele numeroase ale numelor 
arhaice ale populaţiei din zonă nu sînt 
explicate de Otto Cuntz2 şi nici de 
Max Spindler din punct de vedere 
lingvistic, de aceea ele sînt apropiate 
doar din punct de vedere formal, fiind 
reţinute cele mai frecvente în docu- 
mentele vremii: Boier, Bojer (p. 36, 
77, 146), Boierreich (p. 46), Boiodu- 
rum, Boiohaemum, Boihaemum (p. 
77), Boiotro, Bojereand (p. 77), 
Bojerwiiste, Deserta Boiorum (p. 77). 
Incet şi cu răbdare ne apropiem şi de 
zonele care interesează în cel mai 
înalt grad harta lingvistică a dialectelor 
limbii române, punct de plecare al 
interpretării faptelor de limbă. Cu 
privire la istroromâni şi la Istria aflăm 
date deosebit de interesante, /stna din 
sec. VIII, care se numea şi Peigira 
sau Paigira, informaţie luată dintr-un 
Codex munchenez din sec. VIII, în 
care se spune că “locuitorii Peigirei 
sînt romani înţelepţi, numiţi şi baioari 
sau peigini”. Referinţa la “înţelepciune” 
poate fi înţeleasă doar pe plan spiri- 
tual, ea se referă la credinţa creştină. 
Trebule amintit faptul că /stria, parte 
a Romaniei, a figurat ca teritoriu in- 
dependent în cadrul Romaniei, numită 
Imperiul Oriental sau Bizantin, aşa 
cum o descrie Du Cange”. Dicţionarul 
lui J. A. Schmeller?”, deosebit de 
bogat, un tezaur al informaţiilor, pînă 
în zilele noastre, conţine o notă 

interesantă din punct de vedere 
fonetic, demnă de reţinut, care explică 
influenţa pe care a avut-o această 
pronunțare asupra termenului boier, 
receptat de slavi. Referindu-se la -j- 
simplu, îl explică drept o reminiscență 
medievală din -ji- lung, provenit din 
-gâ-, păstrat în varianta Bagñer, 
Bagfiier, formă atestată şi între sec. 
al XIV-lea şi al XVIII-lea, cînd Bavaria 
apărea Bauvaria şi Bagfiierland (v. 
nota 27). Forma cu -ñi- este o formă 
populară foarte răspîndită, pe care am 
reţinut-o ca o posibilă contaminare, 
prin confuzie, numai la nivelul formal, 
cu adevăratul etimon al vocabulei 
boier, receptată în formele: boyar, în 
pol. şi în Mold., boljar, în scr., boljar, 
în slovenă, bolerin, în ucr., bajoras, 
în lit., bajars, în letonă?, această 
apropiere a şi fost făcută de unii 
etimologi, într-o notă publicată în 
Wiener Jahrbuch, vol. 46, p. 92%. Că 
în secolul trecut predominantă era 
forma vocabulei şi nu conţinutul ei, o 
demonstrează o altă analogie formală 
pe care o redăm întocmai, fiind vorba 
de toponimul Babele din Bucegi (v. 
nota 29). Ceea ce surprinde în 
rezolvarea acestui etnonim bavarez 
este confuzia care se menţine între 
cele două supoziţii, forma veche a 
populaţiei celtice, numită boj-, la care 
s-ar fi adăugat suf. lat. -arius, dînd 
bojarius, Bajoarius%, alături de 
numele /striei, Paigira, Peigira 
devenită Baigira, iar locuitorii săi, 
baigiri, pagoivari, sau “romani 
înţelepţi”, Bagivari, Baiovari, 
Boivari, Bavari”. O altă supoziţie 
etimologică a secolului trecut este 
aceea de “locuitor al landului sau 
landurilor Baia” (v. nota 31). Este 
interesant de reţinut ideea potrivit 
căreia aceşti agricultori au imigrat din 
zona M. Negre, în mare parte fiind 
goți, deja creștinați, deoarece îi vom 
găsi cu nume romane, atestaţi ca 
primi conducători ai episcopatelor din 
zona Passau, Salzburg, Regensburg 
şi Freising, episcopate menţionate în 
anul 739%. 

In concluzie, boii, nume celtic, 
cu adstrat roman, apoi Baia şi 
Baiohaemus (Boii sau populaţia 
romanizată din M-ții Haemus), sînt 
soluţii care din punct de vedere poli- 
tic şi naţional au prioritate şi au 


influenţat mult istoriografia secolului 
trecut, fiind o soluţie îmbrăţişată de 
cercetătorii timpului, la care se 
adaugă o notă, prima de ordin seman- 
tic, dar cu un oarecare caracter 
dubitativ, “dacă socotim locuinţele 
boierilor din Bohemia, ca dătătoare 
de nume, strămoşii bavarezilor sînt 
cei care au ocupat Bohemia, fiind 
locuitori ai landului (landurilor), dar 
importantă rămîne originea lor celtică, 
Boji”. 

Cu această referire întîmplă- 
toare la sensul primar, “locuință”, ne 
aflăm în cîmpul semantic specific care 
ne apropie de adevărata etimologie a 
termenului boier, mult mai extins şi 
mai vechi în Europa decît s-a crezut 
iniţial, ca fiind limitat la aria balcanică. 
Excursul nostru asupra variantelor 
medievale ale etnonimului bojer, 
bajern, bauar, bavar(ez) şi asupra 
populațiilor ariei romanice din bazinul 
Dunării a avut în vedere familiarizarea 
cu aria geografică în calitate de 
unitate lingvistică şi culturală în 
Imperiul Roman tîrziu şi evul mediu 
timpuriu, latina dunăreană“, specifică 
unor zone întinse în care erau cuprin- 
se Raetia, Noricum, Pannonicum, 
Dacia, cele două Moesii, arii ce 
constituiau din punct de vedere admi- 
nistrativ şi religios o tradiţie, supusă 
vremelnicelor stăpîniri barbare. Pentru 
a realiza unitatea lingvistică dună- 
reană, desigur nu la modul absolut, ci 
ca manifestare în elementele esen- 
tiale ale comunicării, să ne reamintim 
concluziile, aşa cum se desprind ele 
din inscripţiile studiate de H. Mihă- 
escu, preluate în parte şi de |. Fis- 
cher% şi motivate în sensul includerii 
efective a unui teritoriu “în circuitul 
civilizaţiei romane”, însemnînd în 
primul rînd acceptarea instituţiilor, şi 
prin ele, viaţa economică şi socială. 
In sec. III—IV ne aflăm în plină 
decădere a Imperiului Roman, deter- 
minată şi de mişcarea de populaţii 
migratoare la Dunăre şi instaurarea 
altor dominaţii, mai ales dominaţia 
goților, care, în relaţia lor cu o parte a 
imperiului, adoptă mai ales instituţiile 
acestuia, iar la nivelul limbii, sîntem 
surprinşi de mulţimea cuvintelor de 
origine latină dunăreană şi greacă, 
prezente în traducerea Bibliei în 
gotică, al cărei autor este episcopul 

goților, la nord de Dunăre, în anul 341, 
Wulfila, în greacă, Ulfilas”. 

Acum este momentul în care 
trebuie folosit un termen pentru 
definirea populaţiei stabile, cu casă 
şi moşie, un termen cu rol de califi- 
care, ce îl va deosebi pe proprietar 
de acela ce avea la Dunăre însuşirea 
de străin sau rob. Cum noua stăpînire 
administrativă dă locului numele 
Goţia, se poate admite impunerea prin 
cancelarie, eventual şi biserică, prin 
episcopate, a unor termeni, preluaţi 
de goți din latină% sau greaca Noului 
Testament*, şi reveniţi în limbă prin 
filieră gotică, ca elemente de bază în 
limbile germanice şi cele anglo- 
saxone din Europa de Nord, pe care 
le vom găsi în număr mare, mai ales 
în vocabularul spiritualităţii creştine, 
atît în limba română, cît şi în limbile 
slave din nordul şi sudul european. 
Despre goti şi limba lor, ca intermediar 
între perioada greco-romană şi 
influența slavă de mai tîrziu, s-a 
pronunţat, în ultimii douăzeci de ani, 
cu competenţă şi deosebită acribie 
ştiinţifică, anglicistul V. Ştefănescu- 
Drăgăneşti“. Prin lucrările sale şi aie 
altor specialişti, ca |. |. Rusu, se pune 
în lumină această influenţă şi se 
demonstrează falsa teorie a absenței 
germanismelor sau goticismelor în 
limba română, vechea teorie prin care 
se argumenta formarea ei în sudul 
Dunării, la care numeroşi istorici au 
răspuns cu “lipsa unei colonizări a 
triburilor germane în Dacia şi Moe- 
sia”, fapt real, care n-a împiedicat o 
administraţie gotică în Goţia şi o 
simbioză cu populaţia băştinaşă. 
Nedescoperirea lor a fost cauzată de 
metoda investigaţiei lingvistice, 
neconcordantă cu faptele vieţii reale, 
aduse la lumină de descoperirile 
istorice şi arheologice din ultimul 
secol. 

Inainte de a prezenta forma 
gotică a termenului care stă la baza 
panbalcanicului bojer, cu sensul de 
“țăran care are casă şi pămînt”, deci 
are calitatea de proprietar, să reținem 
analiza celor coi termeni, derivați din 
acesta şi'specifici limbii germane: — 
Bauer (1) cu precizarea făcută de 
lexicografi “oberdeutsch”, în forma 
Gebauer, cu sensul de “ceva care 
există, este prezent”, iar în germana 


medievală, Bur “Aufenthalt”, adică 
“şedere, domiciliu”, dar şi “adăpost 
pentru animale”, iar în germana veche 
însemna “casă, cameră”, englezul 
bower “locuinţă”, în forma anglo- 
saxonă byre, “grajd pentru vite”, de 
unde se păstrează în germana veche 
şi anglosaxona veche forma buri 
“Behausung;”, “locuinţă”. Autorul, Frie- 
derich Kluge“, extrapolează ideea 
spre onomastica din est, la variantele 
onomastice, Beuran, Beuern, care ar 
însemna “zu dem Hâusern”, “la case”. 
Din această formă foarte veche ar 
proveni o variantă în franceza veche, 
buron “Hütte” “colibă”, cu dubletul 
atestat, Byron, variantă mult mai 
apropiată de cea grecească favpra, 
-aç şi Bavpiov-ov, cu sensul de 
oww “casă”, în sintagma “oos Pav- 
povos”, atestată în Atena, cu sensul 
de “ulita casei” (v. nota 43). Trebuie 
menţionată pronunția subs. gr. pav- 
pov, în sec. III şi IV, cu betacism, ter- 
menul fiind utilizat şi în zona romani- 
zată, de folosire intensă a limbii latine 
vulgare. De altfel, o rădăcină *bhu 
este atestată şi în iliră, unde a fost 
semnalată şi varianta Bupwov, burion, 
cu sensul de “locuinţă”, “casă”, — 
Bauer (2) “rusticus”, provenit 
etimologic din Bauer (1), atestat şi 
pronunţat în germ. medievală Gebure, 
iar în cea veche, Giburo , “das zu 
dem unter Bauer”, cu varianta Bur. 
“Wohnung”. Se compară cu forma din 
daneza medievală, gheboer, cu 
neerlandezul boer, care în germ. 
veche ar fi avut formele atestate Büre 
şi Byre. Autorul Fr. Kluge aminteşte 
şi variantele atestate timpuriu, boer, 
bojer, bolier, variantă provenită din 
forme mai vechi, ca bulore, bulier”. 

In gotică acestei familii îi cores- 
pund variantele bauan “wohnen”, “a 
locui”, şi ga-bauan, “Wohnung”, “lo- 
cuinţă”. Pentru confirmarea formelor 
şi a sensurilor, redăm paralel textul 
gotic cu cel grecesc şi latin, cu 
menţionarea, la început, a versetului 
în limba română, pentru a fi uşor 
recunoscut: 

|. “Dacă un frate are o femeie 
necredincioasă şi ea voieşte să 
locuiască (sau vieţuiască) cu el, să 
nu o lase” (1 Corinteni, 7, 12); a) 
gotică, “... jabai hwas broPar gen aigi 
ungalaubjandein, jas-so gawilja ist 

bauan miP imma, ni afletai Po gen; 
b) greacă, “e. Tic xăeițoc yvvouka eye. 
XTLGTOV KOL AOTN OLVELĂOKEL OKELV HET 
avtov un aero «vty ”; c) latină, “Si 
quis frater uxorem habet infidelem et 
haec consentit habitare cum illo, non 
dimittat illam”. 

||. “O femeie, dacă are bărbat 
necredincios şi el doreşte să locu- 
iască cu ea, să nu-şi lase bărbatul” 
(1 Corinteni, 7, 13); a) gotică, “... Jah 
gens soei aig aban ungalaubjandan, 
jah sa gawilja ist bauan miP izai, ni 
afletai Pana aban”; b) greacă, “kar 
YOVN ELITIS EXELOVĂPO AMLOTOV KOL AVTOG 
GUVELĂOKEL OUCELV HET AVTOV, UN QDIET 
tov avõðpa; b) latină, “Et si qua mulier 
fidelis habet virum infidelem, et hic 
consentit habitare cum illa, non 
dimittat virum”. 

III. “Hristos să locuiască prin 
credinţă în inimile voastre” (Efeseni, 
3, 17); a) gotică, “Bauan Hristu Pairh 
galaubein in hairtam izwaraim*; b) 
greacă, “Katona Tov XpIOTov Sa 
TNG RLOTEOG EV TALS KAPAL vov”; 
c) latină, “Christum habitare per fidem 
in cordibus vestris”. 

Pentru a înțelege şi reține răs- 
pîndirea şi importanța acestei rădă- 
cini, purtătoare a semnificației noţiunii 
de bază a vieţii sedentare şi civilizate, 
redăm corespondenţele termenului 
gotic bauan în limbile central — şi 
nord — europene, după lingvistul 
german, F. Holthausent“: Bauan 
“wohnen”, “a locui”; ga-bauan, “Woh- 
nung”, “locuinţă”, termeni analizaţi şi 
de Wilhelm Braune“; v. isl. þüa, 
daneză şi suedeză medievală, böj; v. 
hol. büan cu varianta buwan; v. engl. 
bogian, v. fr. bogia; v. engl. byne 
“bebaut”, “ară, cultivă pămîntul”, 
bewohnt”; v. isl. bar, “Hof’, bøli, şi 
byle “Wohnsitz”, bol, “Lager”, 
“aşezare”, suedeză şi daneză, bod, 
bode, buode, “Bude” “magherniţă” şi 
“casă deteriorată, abandonată”; v. fr. 
bodel, v. scoţ. bodal: v. irl., boedel, 
“habe Haus”; v. isl. bondi, buandi, 
“Bauer” “ţăran”; v. lit. büta-s şi bükla, 
“Haus, Wohnung”, büwis “Aufenthalt”; 
v. engl., vfr., v. hol. şi v. isl. bir, 
“Bauer”, “Hütte”, “Kammer”; v. engl. 
Şi v. fr. bür “Bauer”; v. scoţ. şi v. hol. 
gi-bür “Nachbar”; v. fr. bold, bolt; v. 
fr. bold; v. scot. butli “Haus, 
Wohnung”; v. engl. byldan, bytlan 


“bauen”, v. engl., build, v. engl., po- 
etic, bower“sălaş, adăpost”. Analizînd 
aceste forme, nu este exclus ca din 
conținutul semantic constant “a locui, 
locuință” al variantelor enumerate să 
se fi născut, prin derivare cu suf. lat. - 
arius, -ar, după opinia etimologilor 
germani F. Holthausen şi Fr. Kluge?, 
termenii Gebauar, Gebauer, după 
modelul goticului gabauan: “locuitor”, 
om al locului”, “ţăran”. Cum rădăcina 
era foarte cunoscută şi în varianta 
grecească, Bavpia, ac, Rovprov,—0v, 
sinonim perfect cu owa, —ac, “casă”, 
dar şi varianta Bopiov, fiind atestat şi 
un adverb BovpioBev$!, “de casă, al 
casei” (cu precizarea că în Imperiul 
Roman tîrziu betacismul era frecvent), 
putem afirma că această rădăcină era 
cunoscută bine în spaţiul sud şi nord- 
dunărean, dovada o constituie nume- 
roasele toponime arhaice, în varian- 
tele Buda, răspîndite pe tot teritoriul 
ţării, Budăiul de Cîmpie, atestat în 
1332 în forma Budun, în Transilvania, 
tradus în magh. Mezo Bodon, Bu- 
deni (localitate în care M. Kogăl- 
niceanu poseda o vilă), Budeşti, 
toponim răspîndit în toată ţara, Bu- 
dieni, în Gorj, Budila, în Transilvania, 
tradus în magh. Bodola, Budineţ, în 
Bucovina, Budinţi, în Banat-Timiş:?, 
etc., la care trebuie adăugat antro- 
ponimul “Pudilos, un nobil vlah care 
a anunţat că cumanii trecuseră 
Dunărea”, nume care din punct de 
vedere istoric şi semantic ar fi putut 
avea varianta de bază Budilos. 

Acestor apropieri şi analogii, 
făcute de cercetători, răspunde cu 
certitudine limba, structura ei logică, 
de adîncime, păstrată prin conser- 
vatorismul şi tradiţia ei, calităţi prin 
care ea, limba, depăşeşte vitregiile 
istoriei, precum şi interpretările, voit 
eronate, dictate de interese politice şi 
economice dominatoare. 

Termenul bojar cu semnificaţia 
sa primară acoperea noţiunea de 
“locuitor stabil", “persoana care avea 
pămînt şi casă”, “omul locului”, 
“autohtonul, moşneanul, moştea- 
nul, băştinaşul”, opus alogenilor. 
Petar Skok*, un lingvist cu o capaci- 
tate deosebită de analiză, pe care o 
reproducem, nu a avut în vedere 
formele atestate în germana veche, 
boier, bojer, bolier, bulier, variante 

provenite din pronunţarea lui i (lung), 
în greacă redat prin y, înmuiere pe 
care o găsim în v. isl. bør “Hof”, “cur- 
te, gospodărie”, şi boli, byle “Wohn- 
sitz”, “reşedinţă”, dar a realizat că este 
un termen arhaic, prezent şi în evul 
mediu, “atestat la Theophan şi 
Porphirogenetul, în forma Bova, cu 
forma de pl. Boriaăec”, şi crede că 
varianta românească boiar este 
dintr-o slavă dacică, corelînd-o cu 
jupan şi ban, atestat în sintagme vechi 
de tipul “bane vlaski krale”, de unde 
îşi au originea toponimele Banja Luka 
şi Banj dvor, din Dalmația, care la 
rîndul lor nu pot fi separate, după 
opinia sa, de forma latină Banatus 
Temesienses, Banatus fiind un 
derivat de la “Banus da Severina”. 
Este evidentă răspîndirea termenului 
în evul mediu timpuriu şi a variantelor 
ce exprimă sensul primar al noţiunii, 
iar sensul derivat prin care se exprimă 
noţiunea de “dregător”, de “nobil”, este 
şi el atestat timpuriu, în documentele 
ce reprezintă zonele geografice locuite 
de români: Bojar (a. 1413), în “etiam 
nobiles boyari terrarum” sau în 
sintagma “nos boyari et consiliaris 
magnifici Petri, woyuode et domini 
terre Moldauie” (a. 1448)*. 

c) Etimologia corectă, factor 
determinant în stabilirea cronologiei 
semnificaţiilor în limbă 

Termenul nu a fost împrumutat 
de la slavi, afirmaţie pe care o 
susţinem cu un argument lingvistic 
suplimentar, acela al dublei sufixări a 
termenului în slavă şi limbile slave, 
cu excepţia termenului păstrat în 
limba macedonenilor, unde a fost 
conservată forma veche boljar 
(6onjap) cu forma de fem. boljarka 
(6onjapka), “boiereasă”, şi în slovenă 
— boljar. Dubla sufixare se remarcă 
în vsi. boljarinu, în scr. boljarin, bg. 
boljarin, ucr. boljarin, rus. boiarin 
(6oapunH), bielorus. boiarsin (6oa- 
pbiH), boljar, boljarin, poi. bojar- 
zyn*', variante care demonstrează că 
au ca etimon forma veche slavă, 
boljarinbr, variantă împrumutată la 
rînăul ei de la bizantini, bojar, boyar, 
boljar, la care au adăugat suf. -in, 
deoarece suf. lat. -arius, -ar nu a fost 
simţit de nelatini ca sufix, iar termenul 
a intrat în uz cu sensul de “om bogat”, 
deci în evul mediu, caracterizat prin 


începutul marilor proprietăţi, sec. al 
XII-lea şi al XIII-lea, sensuri care 
corespund termenilor româneşti 
traduşi de cancelaria slavonă de la 
Suceava şi de la laşi în documentele 
deja menţionate“. O altă soluţie, pre- 
zentă în unele dicţionare ale limbilor 
sud-slave, în afara sîrbocroatei, este 
aceea a lingvistului bulgar Georgiev*, 
care crede că boier, bg. boliarin, este 
un “feodalen brodetel v srednove- 
kovna Bălgariia i Rusiia”, dialectal, 
însemnînd “om bogat”, iar formele: v. 
bg. boliarin, scr. boljarin, slav. 
boljar, rus. boiarin, ucr. boiarin, v. 
rusă boliarin sînt explicate ca 
variante care provin din protobulgarul 
Bovis, căci în protobulgară pentru 
personalităţi se folosea termenul 
Bora, scris şi Ponha, cu forma de pl. 
semnalată şi de Skok, Bovassc, dar, 
spre deosebire de acesta, Georgiev 
prezintă o variantă rezultată din 
metateza lui -i- PRohaSec, formă 
prezentă în manuscrise bulgare de 
limbă greacă şi care ar putea explica 
forma de sing. bol(ia)re. Concluzia 
aceasta este o nouă dovadă de “for- 
malism etimologic”, jocul imaginaţiei 
în explicarea sunetelor, a formelor 
lipsite de conţinutul semantic furnizat 
de contextul documentului. 
Medievistul Du Cange receptează un 
termen popular, specific latinei 
medievale tîrzii, dacă judecăm acest 
termen în funcţie de semnificaţia lui, 
“persoană cu rang de demnitar, mare 
dregător”, pe care îl defineşte astfel: 
“Praetores dicti  Bailivi seu 
Magistratus qui populis praesunt: 
praetor, prevost au precepteur™ . 
Această categorie socială forma 
bailia sau baylia, nobilimea 
“auctoritas”, aşa cum reiese dintr-un 
document juridic: “Et quod dominus 
potestas Bailiam habeat dandi de 
avere communis usque ad libras 
centum Pap” sau “Cum ampla Bailia 
ad Puniendum discolos” (v. nota 64). 

Credem că restabilirea relaţiei 
hipercaracterizare / tradiţie în cerceta- 
rea lingvistică actuală, cu precădere 
în cercetarea istoriei vocabularului, 
admirabil utilizată de marele lingvist 
Sextil Puşcariu în domeniul fonologiei, 
se poate realiza în cadrul cercetării 
interdisciplinare, singura cale prin care 
se poate depăşi problema spinoasă a 

absenței documentelor în limba româ- 
nă, documente ce pot fi suplinite cu 
informaţii provenite din cercetările 
efectuate în domenii şi arii culturale, 
cîndva comune şi păstrate prin tra- 
diţie, tradiţie pusă în valoare în secolul 
ce încheie cel de-al doilea mileniu. Să 
nu uităm că secolul XX marchează o 
deschidere spre redescoperirea şi 
reaşezarea valorilor bătrînului conti- 
nent european, în concordanţă cu 
ultimele descoperiri arheologice, 
istorice şi etnologicess. 


NOTE 


1E. Lozovan, Byzance et la roma- 
nité scythique, în vol. lui Fr. Altheim 
Geschichte der Hunnen, ||, Berlin, 1960, 
p. 211. 

2 Hipercaracterizare, definită de 
S. Puşcariu, Limba română, vol. ||, Rosti- 
rea, ediţia 1959, p. 250, astfel: “tendinţa 
de a întrebuința toate mijloacele dispo- 
nibile spre a distinge diferitele forme de 
declinare şi de conjugare nu numai prin 
desinenţe sau elemente auxiliare procli- 
tice şi enclitice, ci şi prin alternanțe sonice”. 

3 "“Conştiinţa despre legătura eti- 
mologică între două sau mai multe cuvinte 
este atit de vie, încit ea împiedică o 
evoluţie normală fonetică”, id., ib., p. 356. 

“ Un caz în care puterea tradiției a 
fost mai mare decît tendința de hiper- 
caracterizare, adică "o alternanță cu rol 
de morfonem: lat. calamus > carăm, 
*carămb, carâmb, menţionîndu-se a fără 
accent din prima silabă”, id., ib., p. 353, 
în Maramureş vocabula are şi sensul 
primar de “răboj” (n. a.). 

5 Prin structura de adincime a 
lexicului românesc avem în vedere două 
aspecte fundamentale: a) logica internă 
a limbii, oglindită în structura textului 
documentar (documente, dicţionare 
vechi, anchete şi glosare regionale), b) 
proprietatea terminologiei instituţionale 
bizantine autohtone (filieră latină sau 
greacă) la sud şila nord de Dunăre, cele 
două zone care au format o unitate 
lingvistică, româna comună sau străro- 
mâna, peste care s-a suprapus 
cancelaria slavonă, cea care a adoptat 
odată cu alfabetul şi noţiunile funda- 
mentale ale structurilor statului organizat 
după principiile romano-bizantine. 

6 Franz Miklosich, Etymologis- 
ches Wörterbuch der Slavischen 
Spachen, Wien, 1886 (Miklosich, 1): id., 


Lexicon palaeoslovenico greco-lati- 
num, ediţie 1963, Scientia Verlag Aalen 
(Miklosich, 2). 

7 Slownik Staropolski, Warszawa, 
tom. |, 1953, s. v. bojar (Slow. Star.). 

3 Petar Skok, Etimologijski rjec- 
nik hrvatskoga ili srpskoga jezika, 
Zagreb, Jugoslovenska Akademija Zna- 
nosti i Umjetnosti, s. v. boljarin. 

°? Slovnik staroykrainskoi movi, 
sec. XIV—XV, Kiev, Naukova dumka, 
1977, s. v. boliarin. 

 Etimologicnii slovnic ukrain- 
skoi movi, |, (A—G), Kiev, 1982, s. v. 
boliarin. 

“ Mile Tomici, Dicţionar macedo- 
nean-român, Skopje—Bucureşti, 1986, 
s. v. boljar. 

'2 H. Mihăescu, La romanite dans 
le sud-est de L'Europe, Ed. Academiei 
Române, 1993, lucrare în care autorul 
merge cu analiza ce cuprinde toată zo- 
na, pînă la Adriatică, subliniind faptul că 
“Entre l'arrivée des Slaves au debut du 
VII siècle et la disparition du dernier 
dalmatophone ă le fin du XIX-e siecle 
ont peut etablir plusieurs phases desti- 
nées à une meilleure orientation du pro- 
cessus historique. Au VIII—IX siècles 
jusqu'aux commencements de l'Etat 
croate et de L'Etat bulgare de l'ouest, 
ont existé des relations etroites entre la 
population romane, les Slaves et les 
Byzantins”, p. 92. 

1 loan Rămureanu, Istoria biseri- 
cească universală, Ed. Institutului Biblic 
şi de Misiune al Bisericii Ortodoxe Ro- 
mâne, Bucureşti, 1992, p. 229—236. 

' Louis Bréhier, La civilization 
byzantine, Paris, 1950, cap. Viaţa religi- 
oasă, p. 251,252,253. 

1 Georg Schwaiger, Bavaria 
Sancta, Zeugen christliches Glaubens 
in Bayem, Band |, Verlag Friedrich 
Pustet, Regensburg, 1970, p. 11—112. 

'* Bayrns Kirche im Mittelalter, 
Handschriften und Urkunden, Hirmer 
Verlag München, 1960, p. 62—63. 

1 Georg Schwaiger, op. cit., p. 36, 
o lucrare deosebită, prin caracterul 
veridic de istorie a vieții religioase, comu- 
nă tuturor bisericilor primare, dar puține 
cu norocul de a fi rămas în urma lor, docu- 
mente. G. Schwaiger îşi încheie gîndu- 
rile din prefața cărţii cu cuvintele: “Ge- 
widmet sei die “Bavaria Sancta”, baye- 
risch Land und Volk”, p. 6. 

18 Kaspar Zeuss, Ostnachbam der 
Noriker um die Donau, ein berühinter 
Name in der Geschichte der Kelti- 
schen Völker, în Die deutschen und die 

Nachbarstamine, Heidelberg, 1925, p. 
214. 

* BorpeRiotng ...Botovc kat &pânv 
npoviog tovg vro Kpitaoipo Kat 
Tavpiokovs (Strabo, VII, p. 304): ...ta 
Aupa... apkapeva aro TNG MHYns 
enG kata Ovtvõeshikovg kart Partovg kat 
Torviovg. [Boiovs] Mepos uev ân tı îns 
XOPAG tavtns NPNHOGAV ot AaKor 
karoanoicunoavres Boiovg kaur Tavpio- 
kovc, svn Keira”, după Strabo, VII, 
p. 315, ap. Kaspar Zeuss, în Die 
deutschen und die Nachbarstâmme, 
p. 244; ar fi de adăugat o frază din Strabo 
asupra căreia se insistă: “Sie sind von 
den italischen Boji gekommen, berichtet 
er — uepora nv twv Keltmv s8vy Boror 
kat “Ivaovfpor, kar ot iny Poparov 
rov... Tovg ðs Borovg SCENĂAGAV ek twv 
TONOV HETOGTAVTEG Ò ELIG TOVŞ TEPL TOV 
IOTPOV TONOVG, HETA ...NOALHOVVTEG NPOG 
Axxkas” id., ib., p. 245. 

% Lorenzo Rocci, Vocabolario..., 
s. V. Boroi şi Bowta-ag. 

21 Egon Felder, Die Baiern und 
ihre Bäche, în Beiträge zur Namenfor- 
schung, Band 20 (1985), Heft 2, Heidel- 
berg, p. 210. 

2 Vita Eustasii, ||, 8, ap. Bruno 


Krusch, Jonae Vitae Sanctorum Co- ` 


lumbani, Vedastis, Johannis hg. in MGH 
SS rer. Merov. 4, 1902, p. 122, cu rezu- 
mat în germană — “Zu den Bojern die 
jetzt Bajoar heissen”. 

% Sigmund Kiezler reţine: “seine 
ältesten Bewohner in historischer Zeit 
waren die Bojer, ein keltischer Stamm", 
în Geschichte Baierns, Erster Band 
(pînă la 1180), Gotha, 1878, p. 11, cf. 
Hanns Fischer, Römer und Bajuwaren 
an der Donau, in Archäologische Funde 
(Kap. Il, Anm.) 34, p. 47—56; Hubert 
Koch, Die keltischen Siedlungen vom 
Frauenberg über Kloster Weltenburg, 
Stadt Kelheim, und von Harting, Neu- 
baugebiet Süd, Stadt Regensburg 
(Internationale Archäologie 3, Buch am 
Erlbach, 1991). 

2 Otto Cuntz, Die Geografie d. 
Ptolemaeus. Galliae, Germania, Raetia, 
Noricum, Pannoniae, Illyricum, italia, 
1923, p. 65. 

3 Max Spindler, Handbuch der 
bayerischen Geschichte , Erster Band, 
München, 1967 (paginile indicate în 
text). 

2 Du Cange, op. cit., notează: 
“Tota Romania terra firma est... de 
dominio Imperatoris Constantinopo- 
litani... Caput Rumaniae est civitas 
Constantinopolis et Rumania jungitur 


Sclavoniae, Hungariae et Histriae”, tom. 
V, p. 739. 

27 Johann Andreas Schmeller, 
Bayerisches Wörterbuch , în 2 Bänden, 
R. Oldenbourg Verlag München Wien 
Scientia Verlag Aalen, 1983, Band 1, 
scrie: “Istria einmal durch Peigira, das 
andremal durch Paigira und Amoricus 
durch Peigiro lant gegeben wird 
...liegende nicht minder alte, romanisch 
deutsche Glossar stellt etwas ruhmer- 
dig die Bayern den Wälschen (Ro- 
manis) entgegen. Stulti sacht es, -sunt 
Romani sapienti-, sunt Paioari, tole sint 
Uualha, svahe sint Peigira”, p. 219; istri- 
enii fiind numiţi într-o cronică imperială 
Beigers “in dem Lande hie ze Beigern”, 
id., ib., p. 219—220. 

% Franz von Miclosich, Lexicon 
palaeoslovenico graeco-latinum, Viena, 
1862—65, ediţie 1963, Scientia Verlag 
Aalen. 

3 “Die manchen Etymologen 
ansechtenden walach, bojaren, slaw, 
bojarin, sind aus boljarin (v. bolji, “gro- 
sser, besser’) abzuleiten, also Optima- 
tes, Magnates”, ap. J. A. Schmeller, 
Bayerisches Wörterbuch, Band |, p. 
223; Plecînd de la C. Porphirogenetus, 
De administratio imperiae, cap. 30, 
“Chrobati vero tunc temporis habitabant 
ultra Bagivariam (exewev ns BayiBapsia)", 
comentatorul textului face apropieri 
formale de tipul: Bappa pe est Slavum 
vocabulum graece detortum, Baßesra 
opea, Babiae montes, slave Babi gore 
videlicet Vetulae et Vetularum montes, 
quo nomine Carpathiae montes... ab 
aliquibus nominantur”, cf. Jordan, Slaw. 
Jahrbuch, 1844, p. 102, Safarik, Slo- 
wanski Starozitnosti, p. 368, date repro- 
duse de J. A. Schmeller în lucr. cit., p. 
224. 

% “Baio(v)arii, Boiovarii sind also 
Boier (Kelten)... Der Austruck 
Boier=Baier kann nur das Mischvolk in 
den heutigen Süddonaulanden meinen; 
ihr Ursubstrat und Kern waren die 
Keltoromanen = Boier, die sich mit 
Römern und Germanen bereits assimi- 
liert hatten oder schon länger zusam- 
men siedelten”, ap. Ferner K. Bosi, 
Bayerische Geschichte, München, 
1971, p. 23, cf. Egon Felder, Die Baiern 
und ihre Bäche, in Beiträge zur 
Namenforschung, Neue Folge, Band 20 
(1985) Heft 2, Carl Winter 
Universitătsveriag, Heidelberg. 

31 Cei mai mulţi istorici bavarezi 
cred că locul primar este cel comun cu 
al goților din preajma Mării Negre, “die 

beiden Theorien zu vereinigen ...er glaubt 
an einen ersten Schub aus Pannoniem 
und dem Karpatenland”, ap. Max 
Spindler, Handbuch der Bayerischen 
Geschichte, München, 1967, Band I, p. 
80—81; “Menner aus dem Lande Baia”, 
id., ib., p. 77; Baiuwarii sind die Bewo- 
hner des Landes Baia, oder Baias”, 
Sigmund Kiezler, Geschichte Baierns, 
p. 11; “Baiaheim gennanten Teile 
Pannonies zwischen Raab und Leitha”, 
Schwarz, Herkunft und Einwanderungs- 
zeit, ap. id., ib., p. 80; “Baia est patris, 
quae dicitur Albis, ungani montucsa per 
longum quae ad orientem multum exten- 
ditur, cujus aliqua pars Baias dicitur. Die 
Baiovarii, Paigira, Baiern sind die aus 
dem Lande Baia”, Kaspar Zeuss, Die 
Deutschen und die Nachbarstämme , 
Heidelberg, 1925, p. 366—367. 

32 Despre lucrarea austriacului 

anar Zibermayr, Noricum, Baiern und 
sterreich. Lorch als Hauptstadt und 
die Einführung des Christentums , Horn 
(2), 1956, p. 94—105, se spune: Ziber- 
mayr gelangte zu dieser Ansicht durch 
seine Grundthese der Einwanderung 
der Bajuwaren aus dem Gebiet der 
Donaumündung am Schwarzen Meer 
und des folgenden Herrschaftsaufbaues 
von Osten her”, în Historischer Atlas 
von Altbayern, p. 34, Regensburg, 
1994, cu un interes deosebit este 
urmărită istoria bisericilor primare, a 
creştinismului bavarez sub puternica 
influență romanică, o problemă mult 
dezbătută în ultimii 20 de ani. 

3 “Erklärt des Namen Bojoarier, 
Bajoarier, durch spätere Ableitung aus 
Boji für Bojoarier, die zweite von Mannert 
aufgestellte bleibt zwar bei derselben 
Erklärung des Namens aus dem der 
Boji, als der älteren Bewohner des 
Landes”. Kaspar Zeuss, Die Deutschen 
und die Nachbarstămme, p. 378. 

+ Avînd în vedere subtitlul Intro- 
ducere în istoria limbii române, al 
lucrării Latina dunăreană a lui l. Fischer, 


autorul va aminti în linii mari spațiile * 


Dunării de Sus şi de Mijloc, stăruind asu- 
pra celui daco-moesian, fără a include 
în analiză spaţiile cu tratament special, 
în care au supravieţuit dialectele sud- 
dunărene, p. 34—46. 

% “Lipsesc probele pentru a con- 
chide că limba din Dacia ar fi fost deose- 
bită față de limba latină comună din 
celelalte provincii ale Imperiului Roman. 
Dimpotrivă, cele aproape 3000 de in- 
scripții din Dacia înfăţişează în genere 
fapte de limbă care apar în documentele 


similare de pe tot cuprinsul împărăției 
romane, H. Mihăescu, Limba latină în 
provinciile dunărene ale Imperiului 
Roman, Bucureşti, 1960, p. 278. 

% |. Fischer crede că “latina s-a 
impus ca limbă comună de civilizaţie 
în primul rînd în acele regiuni ale impe- 
riului unde nu există altă limbă care să 
joace acest rol, adoptarea latinei a dus 
la includerea efectivă a unui teritoriu în 
circuitul civilizaţiei romane”, Latina dună- 
reană, Ed. Ştiinţifică şi Enciclopedică, 
Bucureşti, 1985, p. 14. 

37 "Goţii au jucat rolul cel mai im- 
portant, datorită relaţiilor lor cu Imperiul”, 
id., ib., p. 39. Spre documentare a se 
vedea Wilhelm Streiberg, Die gotische 
Bibel, Munchen, 1910, ediţie cu studiu, 
note şi dicţionar, reeditată la Heidelberg 
în 1965. 

% Corazza Vittoria, Un altra prova 
della continuita daco-romana: Le pa- 
role latine in Uifila, în “Acta Historica 
Academica Daco-Romana Monachii”, 
tom. VIII, Munchen, 1968, p. 41—48. 

% Aurelia Bălan-Mihailovici, Bizan- 
ul şi geneza vocabularului spiritu- 
alităţii creştine, în Studii teologice, nr. 
1—2, 1993, p. 110—120. 

“ "Limba gotică este prima limbă 
germanică influenţată substanţial de 
limba latină vulgară a sec. al Ill-lea şi al 
IV-lea; limba română este prima limbă 
romanică influenţată de o limbă germa- 
nică, o influenţă premergătoare celei 
slave, mult mai puternice”, V. Ştefă- 
nescu-Drăgăneşti, Implicații socio- 
lingvistice şi de ordin istoric, atestate 
în Biblia lui Wulfila, din sec. IV, e. n., în 
Noi tracii, an XIX, nr. 188, iunie 1990, p. 
1—9. 

41 P, P. Panaitescu, Introducere la 
istoria culturii româneşti, Ed. Ştiinţifică, 
Bucureşti, 1969, p. 109. 

“2 Friederich Kluge, Etymologis- 
ches Wörterbuch der deutsche Sprache, 
Berin, 1960, s. v. Bauer (1). 

2 Lorenzo Rocci, Vocabolario ..., 
s. v. Bavpwa: Fr. Kluge, Etymol Wört 
deutsch. Spr, s. v. Bauer’; id., ib. 

“ id., ib., s. v. Bauer’. 

3 Id., Ib., s. v. Bauer?. 

4 Textul în gotică prezintă un sunet 
redat în greacă prin 0, (th), iar în grafia 
gotică prin litera P, cu o codiță ceva mai 
lungă. Versetele luate din ediția lui 
Wilheim Streitberg, Die gotische Bibel, 
München, 1910, care are în partea a li-a 
a lucrării dicționarul tuturor cuvintelor 
prezentate în Evanghelii, cu explicații 
date prin corespondentul grecesc: 

bauan/bauaida "wohnen", “oiew”, 
“KOTOIKEwv”. i 

+ Textul grec din Novum 
Testamentum Graece, Stuttgart, 1979, 
cel latin din Novum Testamentum 
latine, Stuttgart, 1971. 

48 F., Holthausen, Gotisches 
etymologisches Wörtebuch , Carl Win- 
ters Universitätsbuchhadlung, Heidel- 
berg, 1934, s. v. bauan. 

+ Wilhelm Braune, Gotische 
Grammatik mit Lesesstücken und 
Wörterzeichnis, Max Niemeyer Verlag 
Tübingen, 1966, p. 176, s. v. bauan, 
“wohnen”; ga-bauan “die Wohnung 
aufschlagen”. 

5 F. Holthausen, Gotisches 
Etymologisches Wörterbuch mit 
Einschluss der Eigennamen und der 
gotischen Lehnwörter im 
romanischen, Heidelberg, 1934, dar 
mai ales Friedrich Kluge, Etym. Wörter. 
deutsch. Spr., Berlin, 1960; din punct 
de vedere teologic cea mai bună ediție 
a Bibliei lui Wulfila este cea a lui Wilhelm 
Streitberg, cu textul biblic dat, paralel, 
în greacă şi un dicționar complet al 
corespondentelor greceşti ale 
termenilor şi ale expresiilor. Date 
biografice despre Wulfila, a se vedea 
Friedrich Ludwig Stamm's, Ulfilas oder 
uns erhaltenen Denkmäler der 
gotischen Sprache, neu herausge- 
geben von Moritz Heyne und Ferdinand 
Wrede, Paderborn, 1903: “Wulfila ...im 
Jahre 311 geboren, als die Goten noch 
jenseit der Donau in den Dacischen 
Provinzen safsen, und hat im Jahre 341, 
nachdem er vorher als Lector unter den 
Goten gelehrt, die Weihe zum Bischof 
empfangen: als solcher war er bei 
seinem Volke vierzig Jahre lang durch 
Lehre und Schrift tätig und starb 382 bei 
einem gelegentlichen Aufenthalte in 
Konstantinopel”, p. XVI, Einleitung 
(introducere). . 

5 Lorenzo Rocci, Vocabolario, s. 
v. Bavpia, -ač şi Ropov. 

5 C. Diaconovich, Enciclopedia 
Română, tom. |, Sibiu, 1898. 

% Ana Comnena, Alexiada, cu 
note de Şerban Tanaşoca, Bucureşti, 
1977, vol. II, p. 71; Numele fruntaşului 
vlah, Pudilos (Pudilă), Budilă, a fost 
apropiat de |. Barnea de dealul Bădila, 
în apropiere de Isaccea, în nordul 
Dobrogei (care ar fi putut să fie în 
vechime, în varianta Budila, s. n.), o 
probă mărturisitoare "pentru stratificarea 
socială a românilor în sec. al XI-lea şi 
despre prezenţa lor în zona Dunării”, 


nota 1, în lucrarea Din istoria Dobrogei, 
III, Bucureşti, 1971, p. 155, observaţie 
la care adăugăm importanţa limbii, 
cercetarea ei ca document istoric, 
deoarece nici o relaţie din cadrul 
sistemului limbii nu este fortuită. 

5 Petar Skok, Etimologijski 
rječnik hrvatskoga ili srpskoga jezika, 
Zagreb, lugovenska Akademija Znanosti 
i Umjetnosti, 1973, s. v. boljarin. 

% Man. Jur. Il, 61, ap. Slownik 
Staropolski, Warszawa, tom. |, 1953, s. 
v. bojar. De reținut un lucru extraordinar, 
întîlnit şi în dicționarele de limbă veche 
ucrainiană, unde atestările documenta- 
re vechi, pînă la 1450, sînt documentele 
referitoare la actele cancelariei 
moldoveneşti; în Polonia în latină, iar în 
ucrainiană în limba slavonă cuprinzind 
şi cuvinte româneşti, greu de tradus, 
atestate în forma românească. 

1 Slovnik starykrainskoi movi, 
sec. XIV—XV, |, “Naukova dumka”, Kiev, 
1977, s. v. boljarin, bojarin. 

© Ibidem, o lucrare lexicografică 
în care tot materialul ilustrativ, pentru 
vechimea limbii ucrainene, este alcătuit 
din documente vechi din sec. X (a. 982) 
pînă în anul 1496, documentele 
moldoveneşti din cancelariile domneşti, 
documente ce au fost păstrate la 
Suceava şi laşi, iar sensul termenului 
bojar, varianta românească, este de 
“proprietar de pămînt şi casă”, dar şi de 
“dregător”. Ca o ciudăţenie, de 
neexplicat, este absenţa limbii române 
ca posesoare a termenului, fiind înşirate 
numai limbile slave. 

& VI. Georgiev, Bălgarski rečnik 
etimologičen , Sofia, 1962, s. v. boliarin . 

4 Du Cange, Glossarium 
latinitatis Galiae, s. v. Bajulus. După 
opinia noastră, această formă redată în 
latina populară poate fi o variantă la 
forma grecească Bova, rezultată din 
metateza şi asimilarea celor doi -i- din 
Baillivi la -l-,* paljus, *boljus, devenit 
boljar, prin ataşarea sufix. -arius, -ar; 
id., ib., un text din 1447, s. v. Bailia, 
Baylia (4). 

s5 Mario Alinei, Origini delle lingue 
d'Europa, |, La Teoria della Continuită, 
Societă editrice il Mulino, Bologna, 
1996, 780 pagini. 

Maria ONOFRAŞ 
Chişinău 


CUVINTELE STRĂINE 
ÎN LEXICUL 
ROMÂNESC 


Dintre multiplele aspecte care 
pot constitui obiectul unei cercetări în 
legătură cu vocabularul, în comu- 
nicarea de faţă ne-am oprit asupra 
împrumuturilor lexicale. În ultimul timp 
studiile de limbă literară au înmulţit 
referirile la termenul dat. Totuşi, sfera 
şi conţinutul acestei importante 
noţiuni continuă să rămînă dintre cele 
mai controversate. 

Formula împrumut lexical este 
folosită azi cu precădere drept o 
simplă variantă sinonimică pentru 
ceea ce este neologism. Or, în mod 
curent, neologisme sînt numite cu- 
vintele noi împrumutate relativ recent 
din limbi străine. Neologisme sînt însă 
şi cuvintele create cu mijloace proprii 
ale limbii. In accepţiune mai largă, sînt 
considerate neologisme şi cuvintele 
existente deja în limbă, folosite cu un 
sens nou!'. Observăm că sfera de 
aplicare a noţiunii de “neologism” este 
lipsită de contururi precise ceea ce 
ne-a şi determinat să abordăm 
problema dată. 

Inainte de a trece la tema 
anunţată în titlu, ne vedem obligaţi să 
stabilim care este în opinia noastră, 
conţinutul conceptului de “împrumut”. 
După cum menţiona acad. lorgu 
lordan, “împrumuturi lexicale în 
vocabularul limbii române sînt inovaţii 
de provenienţă externă care constau 
din cuvinte şi expresii luate de-a gata 
dintr-o limbă străină şi adăugate 
fondului lexical existent”?. 

Dar poate fi numit “împrumut” tot 
ce pătrunde în limbă? 

In lingvistică s-a reliefat deja o 
divizare în masa cuvintelor de altă 
origine. Cercetătorul Francisc Király? 
afirmă că în preluarea unui cuvînt din 


altă limbă se pot distinge mai multe 
faze, dintre care menţionăm: a) 
împrumuturile propriu-zise, adică 
cuvintele pătrunse din alte limbi, care 
s-au adaptat la sistemele fonetic şi 
morfologic, sînt folosite mai des, dau 
naştere la derivate şi nu mai sînt 
simţite de vorbitori ca fiind de altă 
origine (lider, miting); b) cuvintele 
străine, adică cuvintele care nu 
satisfac aceste condiţii, au foneme 
străine în corpul lor, nu corespund 
morfologic, se folosesc ocazional, iar 
vorbitorul, fără să fie specialist, le 
poate preciza uşor originea (show, 
leasing). Deci, cuvîntul de altă origine, 
în prima etapă a existenţei sale pe 
teren românesc este cuvînt străin, 
care devine împrumut doar atunci, 
cînd se supune cerinţelor limbii în 
care a ajuns. Imprumutul este punctul 
final, rezultatul, încheierea procesului. 
Dacă procesul începe, dar nu parcurge 
etapele necesare, şi din cauze diferite 
se întrerupe, ne găsim în faţa unui 
cuvînt străin şi nu a unui împrumut. 
Cu alte cuvinte, fiecare împrumut a 
fost cîndva cuvînt străin, dar nu 
fiecare cuvînt străin ajunge a fi împru- 
muti. 

Utilizînd cuvinte străine, vorbi- 
torii limbii române le pronunţă şi le 
scriu în funcţie de gradul în care sînt 
familiarizați cu limba respectivă. 
contribuind la acest proces în mod 
deosebit şi lipsa unui set de reguli şi 
principii riguros formulate care ar 
stabili limita între “corect” şi “greşit”. 
Ortografia de astăzi se conduce după 
un principiu fundamental, cel fonetic- 
fonematic, care-i defineşte esenţa 
fără a-i direcţiona în mod absolut 
raporturile ei cu alte compartimente 
ale limbii literare. Din această cauză 
în limbă există numeroase forme 
oscilante ale unor cuvinte străine, de 
exemplu, rachet — raket — racket. 
Dar oscilaţiile se referă nu numai la 
formă, ci şi la conţinut. Dicţionarul de 
neologisme, ediţia din 1997, reco- 
mandă scrierea cuvîntului racket cu 
ck, ca în limba de origine, indicînd şi 
pronunţarea [rachet], cu definiţia 
“stoarcere de bani prin intimidare şi 
violenţă; extorsiune”. Astăzi cuvîntul 
mai are un sens, cel de “formă 
organizată de jaf”. Pluralul cuvîntului 

dat, reieşind din exemplele extrase din 
presa noastră, este rackeți, scris ba 
cu ck, ba cu litera k, care, la sensurile 
menționate, mai adaugă unul. Com- 
parati: ... au barat într-o noapte toate 
drumurile satului, pentru a nu le 
permite rakeţilor să ajungă la casa 
lui...”5. În exemplul citat cuvîntul 
rackeţi este folosit cu sensul de rack- 
eteer [ra-che-te], adică “persoană 
care practică racketul; pungaş, 
escroc”. 

Manifestînd măsură şi maleabi- 
litate, ortografia limbii române sta- 
bileşte doar un anume echilibru între 
respectul faţă de tradiţie, ca factor 
conservator şi de continuitate, şi 
deschiderea faţă de aspectele etimo- 
logice ale împrumuturilor, ca factor de 
inovaţie şi de progres, asigurîndu-şi 
astfel stabilitatea numai pentru o 
anumită perioadă de timp:. Astfel, 
dicționarele recomandă drept corecte 
şi “variantele literare libere”! ale 
cuvintelor lider — leader, vizavi — 
vis-à-vis, spicher — speaker" etc. În 
ce categorie le vom înscrie, la cuvinte 
străine sau la împrumuturi? Pe de o 
parte, cuvintele sînt destul de frec- 
vente, ceea ce ne-ar permite să le 
includem în categoria “împrumut”, pe 
de altă parte, oscilaţiile de formă, iar 
uneori şi de conţinut impun includerea 
în categoria “cuvînt străin”. Cuprin- 
derea lor într-o categorie aparte şi 
găsirea unui termen care să le 
denumească comportă numeroase 
dificultăţi, întrucît între “cuvînt străin” 
şi “împrumut” nu există nici un hotar 
tranşant, nici criterii general valabile 
pentru gruparea lor. Delimitarea devine 
posibilă numai datorită împletirii mai 
multor criterii: fonetic, semantic, 
geografic şi mai ales, frecvenţa şi 
timpul. Reieşind din situaţia dată, 
folosim pentru această fază îmbi- 
narea “anomalie tolerabilă”*, care pre- 
supune o etapă de trecere a cuvîntului 
străin în împrumut: din punct de 
vedere fonetic cuvintele continuă să 
rămînă în forma lor firească încălcînd 
regulile fonetice ale limbii-receptor 


“Acad. Al. Graur încă în anul 1939 
menţiona că acest cuvînt a fost româ- 
nizat sub forma spicher (scris cu ich). 


(song, single, summit etc.), dar 
încearcă să se adapteze la normele 
literare prin anumite trăsături. De 
exemplu, apare pluralul specific limbii 
române: song-uri, single-uri, summit- 
uri. De fapt, aici nu este vorba de o 
adaptare propriu-zisă, întrucît cuvîntul 
trebuie să aibă în mod necesar 
anumite categorii gramaticale. E 
vorba, mai bine zis de o încercare de 
a se încadra morfologic. 

Din punct de vedere semantic, 
aceste cuvinte se adaptează perfect 
prin dezvoltarea unor sensuri noi. De 
exemplu spicher cu sensurile cunos- 
cute deja, mai înregistrează un altul, 
unic, cel de “preşedinte al parla- 
mentului”, atestat doar în Republica 
Moldova. Nici un dicţionar explicativ 
al limbii române nu înregistrează acest 
sens. Probabil a venit la noi din limba 
rusă, unde spicher înseamnă şi 
“preşedinte al parlamentului unicame- 
ral”. 

Unele cuvinte străine cu circu- 
laţie frecventă în anumite sfere de 
activitate, neadaptate ortografic şi nici 
morfologic (fixing, high-life, hold-up, 
ikebana, puzzle, recording etc.) sînt 
înregistrate de dicţionare cu indicarea 
accentului corect, cu explicarea 
sensului şi precizarea domeniului 
respectiv, indicînd în paranteze şi 
pronunţarea, şi mai ales se indică 
corect categoria morfologică. 

Faptul că o parte dintre ele ajung 
în dicţionare se explică prin selecţia 
lor după criteriul atestării în literatură 
şi în vorbirea curentă, îndeplinind, 
totodată, cele două condiţii fun- 
damentale, menţionate de cerce- 
tătorul Th. Hristea: 1) să fie atestat 
de mai multe ori (de preferinţă în două 
stiluri ale limbii literare); 2) să 
denumească un obiect inexistent sau 
necunoscut anterior pentru care nu ar 
fi posibil să găsim în limbă un cuvînt 
tot atît de potrivit ca cel neologic.* 
Considerăm acest procedeu rezona- 
bil. Cuvintele sînt introduse în dicţio- 
nare tocmai ca vorbitorii să le citească 
şi să le folosească corect. Printre 
avantajele utilizării lor se numără şi 
precizia, simplitatea structurii în 
comparaţie cu perifrazele româneşti, 
caracterul internaţional care faci- 
litează schimbul de informaţii simple 

şi rapide între specialişti. Comparati: 
germ. Kitsch — rom. imitație de 
calitate proastă. 

Din păcate, în ultimul timp are 
loc un proces de neologizare excesivă 
a lexicului. Acest fapt face posibilă 
dublarea cuvintelor româneşti, ducînd 
la dezvoltarea unui raport nedorit de 
sinonimie şi chiar de omonimie; de 
exemplu, shop — magazin, prăvălie, 
dugheană, mai recent market, 
minimarket, supermarket. Un caz fals 
de omonimie; ghem | — fire înfă- 
şurate şi ghem Il — termen sportiv, 
pronunţat şi scris greşit. (Corect: scris 
ca în engleză game, pronunţat [geim]. 
Uneori se ajunge şi la nonsensuri. 
Comparaţi: “Night club Braşov, 
România angajează în condiții avan- 
tajoase dansatoare pentru club de 
noapte”. 

Poetul Ştefan Augustin Doinaş 
menționa că “există... o poluare a 
limbii prin elemente alogene. România 
de astăzi este invadată de anglicisme, 
mai precis americanisme, precum 
odinioară franceza. Oare limba 
noastră nu ar fi capabilă să filtreze 
acest iureş barbar de neologisme, întru 
a nu reţine decît pe cele absolut 
necesare?” 2. 

Pentru a transforma în fapt 
această “filtrare” este necesară 
tratarea lexicografică a cuvintelor 
străine în cîteva etape: 1) cea de 
selectare şi înregistrare din diferite 
surse, întocmind fişiere speciale; 2) 
cea lexicografică, adică de elaborare 
a dicţionarelor de tip “cuvinte recente”; 
3) includerea cuvintelor străine în 
dicționarele explicative de uz general, 
dar numai cele consfinţite de timp şi 
de uz, fiind tratate după regulile 
generale de elaborare a dicţionarelor 
explicative. 

Constatările făcute aici nu au 
pretenţia de a răspunde la toate 
întrebările pe care le ridică abordarea 
acestei probleme. Oricît de incom- 
plete ar fi, ne permit totuşi să tragem 
cîteva concluzii: 1) cuvintele de altă 
origine intrate în limbă se împart în 
două categorii: a) cuvînt străin şi b) 
împrumut; 2) nu tot ce are sursă 
externă în limba română este şi ele- 
ment străin, nu tot elementul străin 


din spaţiul lingvistic românesc este 
parte componentă a compartimentului 
limbii române. 

S. Puşcariu menţiona că “intro- 
ducerea neologismului se face din 
comoditate. ... el e absolut necesar 
în epocile de mari prefaceri, dar pentru 
ca acest împrumut să devină cu 
adevărat folositor, el trebuie să fie 
productiv, să fie întrebuințat înainte 
de toate spre punerea în valoare a 
bogăției naţionale” *. 

lon CIOCANU 
Chişinău 


UMERII ŞI UMERELE 


Cînd ni s-a spus că cetăţeanul 
B. are cap pe umere, am izbucnit în 
ris. Nedumerit, prietenul care ni-l 
lăudase a început să enumere calităţi 
într-adevăr alese ale cetăţeanului cu 
pricina, crezînd că noi am avea ceva 
de împărţit cu B. şi de aceea nu-l apre- 
ciem la justa valoare. Atunci ne-am văzut 
obligaţi să-i explicăm că rîdem din altă 
cauză: 

— Rîdem, pentru că pe umere 
nu poate pune nimeni capul. Acel 
umăr, care la plural capătă forma 
umere, serveşte ca să punem pe el 
cămaşa, costumul, paltonul, şi 
nicidecum capul. 

— Da? a dorit să afle prietenul. 
Atunci capul pe ce stă, dacă nu pe 
umere? 

l-am satisfăcut curiozitatea şi 
credem că l-am convins. Acum 
repetăm răspunsul dat prietenului, 
pentru ca greşeala comisă de el să n-o 
repete nimeni dintre cititorii noştri. 

Aşadar, substantivul umăr are 
într-adevăr şi pluralul umere, dar 
acesta e umărul, substantiv neutru, 
care înseamnă umerar şi umeraş, 
obiect pe care atîrnăm hainele în dulap 
sau în cuier. Or, aceste umere nu sînt 
nicidecum umerii omului în sensul de 
parte a corpului, corespunzătoare 
articulației dintre mînă şi trunchi. 

Singularul bine cunoscutului 
substantiv este umăr, pluralul — 
umeri. Noi, oamenii, dăm din umeri, 
ca să ne exprimăm nedumerirea, 
neştiinţa, indiferența. Punem, e drept, 


şi haine pe umeri, în sensul că 
îmbrăcăm un sacou sau un palton. 
Multe poveri punem pe umeri. Pe 
umere însă punem numai haine. 
Aceste umere sînt umerarele, umera- 
şele. Pe ele nu pune nimeni capul. 


BRUIONUL, CIORNA, 
MACULATORUL 


Ca prin vis ne aducem aminte 
cum în clasele primare învăţătoarea 
ne punea să scriem pe un caiet un 
cuvînt prea puţin înţeles de noi, copiii: 
maculator. Era un caiet simplu, în linii 
sau în pătrăţele, care ne servea 
pentru exemple şi calcule pe care, 
după verificare sau completare, după 
ştersături şi corectări de tot felul, le 
treceam în caietele de limba maternă, 
de matematică etc. Un caiet! 

Acum, deschizînd Dicţionarul 
explicativ al limbii române, citim că 
maculator este un substantiv neutru 
cu sensul de “caiet (neliniat) folosit 
de elevi, de studenţi etc. pentru a lua 
notițe la lecţie; caiet de notițe” (p. 590), 
şi ne gîndim că, în fond, buna noastră 
învăţătoare ne-a explicat just înţelesul 
cuvîntului în discuţie. 

Or, şi în clasele superioare ale 
şcolii medii de odinioară, şi la 
universitate, mai ales la examenele 
de admitere, ni se cerea să dăm 
examinatorului şi compunerea “pe 
curat”, şi “maculatorul”. Care “ma- 
culator”, ne întrebăm acum, dacă noi, 
candidaţii, nu luam notițe de la nimeni 
şi în nici un fel? 

Ni se înmînau, e drept, cîte şase 
foi pentru “maculator” şi alte şase 
pentru a trece "pe curat” ceea ce 
reuşeam să scriem la tema propusă 
de examinatori. Dar erau oare acele 
foi un “maculator'? Doar ele cuprin- 
deau compunerea în forma ei incipi- 
entă, embrionară am zice, abia 
dibuită, pe care mai aveam ao 
verifica, corecta, completa, scurta 
ş.a.m.d.! In paginile cu pricina era 
aşternută acea “lucrare scrisă provi- 
zoriu, în prima redactare; concept, 
bruion”, care conform Dicţionarului 
explicativ se numeşte ciornă (p. 178)! 

In descifrarea sensului cuvîn- 
tului ciornă a fost folosit substantivul 

bruion însoţit de remarca “livresc” şi 
explicat, la rîndul lui, prin “ciornă, con- 
cept” (p. 114). 

Aşa se face că avem trei cu- 
vinte — bruion, ciornă, maculator — 
care s-ar părea că sînt sinonime. Dar 
nu este tocmai aşa. Sînt sinonime 
între 
ele numai primele două, de vreme ce 
bruion înseamnă “ciornă, concept, 
schiţă”, iar ciornă se descifrează prin 
“bruion, concept, schiţă” (Luiza 
Seche, Mircea Seche, Dicţionarul de 
sinonime al limbii române, Bucu- 
reşti, Editura Academiei, 1982, p. 89, 
137). Maculatorul nu este ciornă sau 
bruion, ci anume şi numai un caiet 
pentru notițe; tocmai de aceea ne-ar 
părea rău dacă şi în continuare am 
minimaliza ori chiar am neglija 
deosebirile dintre bruion şi ciornă, pe 
de o parte, şi maculator, pe de altă 
parte. Fiecare cuvînt are dreptul său, 
garantat de legile şi normele limbii 
literare, să fie înţeles de noi just şi 
întrebuințat — tot de noi! — corect. 


PREALABIL, 
PRELIMINAR, 
PREVENTIV 


Tema acestui microeseu ne-au 
sugerat-o mai mulţi cititori, nemul- 
țumiţi de lipsa unei explicaţii succinte, 
clare, accesibile şi convingătoare a 
deosebirilor dintre cuvintele scoase de 
noi în titlu şi de folosirea lor fără 
discernămînt, altfel zis — incorectă. 

Drept care explicăm că prealabil 
este un adjectiv cu sensul de “care 
trebuie făcut, pregătit, spus înainte de 
începerea unei acţiuni principale; care 
precedă, care este anterior; anticipat, 
preliminar”, expresia în prealabil 
echivalînd cu “mai întîi, mai înainte 
de...” (Dicţionarul explicativ al 
limbii române, ediţia a Il-a, Bucu- 
reşti, Editura Univers Enciclopedic, 
1996, p. 837). 

Adjectivul preliminar înseamnă 
“care precedă o acţiune, un fapt; 
premergător; care serveşte ca intro- 
ducere; prin extensiune — prealabil” 
(tot acolo, p. 841). (Există şi substan- 
tivul preliminar, la plural preliminarii, 


echivalent al lui preambul.) 

Aceste două adjective — prea- 
labil şi preliminar — sînt în mare 
măsură sinonime, primul desci- 
frîndu-se şi “anticipat, preliminar, 
pregătitor”, celălalt — “prealabil, 
pregătitor, premergător” (Luiza Seche, 
Mircea Seche, Dicţionarul de sino- 
nime al limbii române, Editura 
Academiei, Bucureşti, 1982, p. 721- 
722, 728), şi nu o dată se potrivesc 
unul în locul altuia. 

Faptul că o parte de vorbitori ai 
limbii române din stînga Prutului 
confundă adjectivele acestea cu un 
al treilea — preventiv — se dato- 
rează, presupunem, formei pur 
exterioare a celor trei cuvinte. Or, 
preventiv înseamnă “care are ca scop 
preîntîmpinarea unui rău, împiedicarea 
apariţiei sau a răspîndirii unei boli, a 
săviîrşirii unei infracţiuni etc.”, sintag- 
ma medicină preventivă desemnînd 
“o ramură a medicinei care se ocupă 
cu prevenirea bolilor; profilaxie” 
(Dicţionarul explicativ al limbii 
române, ediţia a Il-a, p. 846), 
sinonimele lui reducîndu-se la “profi- 
lactic, preîntîmpinător, profilactiv”, ca 
în sintagma medicină profilactivă. 

In lumina explicaţiilor de pînă 
aici, acţiunile noastre pot fi şi 
prealabile, şi preliminare faţă de un 
eveniment pozitiv, pe care îl aşteptăm 
cu bucurie şi la buna săvirşire a căruia 
dorim să contribuim. Preventive ele 
pot fi numai în cazurile cînd 
evenimentele la care ne referim sînt 
negative şi ni se cer acţiuni care le-ar 
preîntîmpina cu scopul de a le tem- 
pera consecinţele negative ori chiar 
le-ar împiedica în genere apariţia. 


SENSURILE 
ŞI EVOLUŢIA 
SISTEMATIZĂRII 


Sistematizare este un substan- 
tiv polisemantic, ale cărui sensuri au 
evoluat substanţial ca urmare a 
evoluţiei realităţilor pe care le denu- 
meşte. In 1957, cînd apărea volumul 
respectiv al Dicţionarului limbii 
române contemporane, verbul (a) 
sistematiza era explicat simplu, pe 

înţelesul tuturor: “A dispune elemen- 
tele unei ştiinţe, unei doctrine, unei 
expuneri într-un întreg unitar organizat, 
într-un sistem; a organiza o activitate 
practică după o metodă raţională; a 
transforma şi organiza un sistem 
tehnic existent, pentru a-l face să 
corespundă anumitor cerinţe”, iar 
substantivul sistematizare era desci- 
frat ca “acţiune de a sistematiza şi 
rezultatul ei; aranjare, ordonare, 
clasare (a unui material) după un 
anumit sistem” (vol. IV, p. 140). 

In 1966 termenul sistematizare 
putea fi găsit în Dicţionarul de 
nelogisme al lui Florin Marcu şi 
Constantin Maneca, unde avea o 
descifrare succintă: “Teoria şi practica 
construirii şi înfrumuseţării unui oraş 
prin lucrări edilitare” (p. 653). 

In 1975, cînd a apărut Dicţio- 
narul explicativ al limbii române, 
termenul sistematizare exprima un 
conţinut nou, însemnînd un “ansamblu 
de măsuri tehnice, economice şi legis- 
lative, referitoare la spaţiile de locuit, 
la desfăşurarea activităţii, la repaus, 
la circulaţia oamenilor etc., care au 
drept scop asigurarea unor condiţii de 
viaţă optime pentru populaţia de pe 
un anumit teritoriu; ramură a urbanis- 
mului, care se ocupă cu proiectarea 
şi reorganizarea ştiinţifică a aşezărilor 
urbane şi rurale în scopul creării 
condiţiilor optime de viaţă pentru 
populaţie” (p. 867; în ediţia a Il-a, din 
1996, a Dicţionarului explicativ 
descifrarea termenului este reluată 
fără vreo schimbare, p. 994). 

Incă mai încoace, în 1986, în 
Mic dicţionar enciclopedic siste- 
matizarea este “ramură a urbanis- 
mului, care se ocupă cu proiectarea 
şi reorganizarea ştiinţifică a aşezărilor 
urbane şi rurale” (p. 1618). 

La ora actuală sistematizârea 
este anume o ramură importantă a 
urbanismului, o ramură despre care 
se vorbeşte mult prea puţin în 
mijloacele de informare. Termenul 
folosit la noi relativ des este ame- 
najare. Dicţionarul explicativ din 
1996 ne propune descifrarea verbului 
(a) amenaja: “a aranja, a organiza în 
vederea unei anumite utilizări; a 
realiza o amenajare”, care amena- 
jare — la rîndul ei — este considerată 


un “ansamblu de lucrări prin care 
elementele unui sistem tehnic sînt 
dispuse şi utilizate astfel încît 
sistemul să corespundă cît mai bine 
scopului pentru care a fost realizat”, 
exemplul citat fiind edificator: “Ame- 
najare hidraulică = amenajare pentru 
prevenirea acţiunilor dăunătoare ale 
unui curs de apă şi pentru valorifi- 
carea resurselor lui potenţiale” (p. 39). 

Se poate observa fără mare 
greutate că amenajarea este doar o 
parte, importantă şi actuală, a siste- 
matizării, şi nu un sinonim al acesteia. 
Tocmai de aici necesitatea conştien- 
tizării, în primul rînd de către specia- 
lişti, deşi nu numai de către ei, a 
sensurilor acestor doi termeni — 
amenajare şi sistematizare — şi a 
întrebuinţării fiecăruia cu sensul lui 
concret, corect şi inconfundabil. 
Operaţie — recunoaştem — greu de 
înfăptuit cînd Nicolae Ceauşescu, de 
exemplu, considera sistematizare 
acţiunea sa, în orice caz pusă la cale 
şi dirijată de ciracii săi, de distrugere 
a satelor considerate fără perspectivă 
şi, parţial, a unor localităţi orăşeneşti. 
Atare denaturări ale sensului consa- 
crat al termenului sistematizare ne 
obligă să cercetăm cu atenţie dicţio- 
narele de specialitate, în care termenii 
în discuţie sînt explicaţi profesionist, 
în cea mai deplină cunoştinţă de 
cauză. 

Adevărul dezvăluit de autorii 
unor atare surse e că termenul siste- 
matizare şi-a lărgit considerabil şi şi- 
a precizat în mare măsură sensul abia 
în anii'70-'80, pînă atunci sau în orice 
caz începînd cu anii '30-'40 ai 
secolului nostru însemnînd “amena- 
jarea sistematică a unui spaţiu urban 
şi, mai tîrziu, a unei localităţi în 
întregul ei” (Lexicon de construcţii 
şi arhitectură, vol. Ill, Editura Teh- 
nică, Bucureşti, 1988, p. 322). 

S-a zis, încă atunci, amenajare, 
şi unii specialişti, inclusiv o parte a 
celor din Republica Moldova, şi-au 
însuşit atît de temeinic acest termen, 
încît nici azi nu-l pot scoate din uzul 
lor de fiecare zi şi reduc, în felul 
acesta, sistematizarea la... amena- 
jare. 

Nimic mai periculos în viaţă, în 
ştiinţă de asemenea, decît rămînerea 

în urmă, la un nivel depăşit între timp 
al evoluţiei lucrurilor. 

Or, sensurile termenilor luaţi aici 
în dezbatere au evoluat şi în deceniile 
de mai încoace, azi amenajarea 
însemniînd o “acţiune urmărind adap- 
tarea completă sau parţială a unui 
spaţiu (indiferent de scara sa terito- 
rială) în vederea unei folosințe defi- 
nite în raport cu condiţiile oferite de 
spaţiul respectiv în forma sa exis- 
tentă, ca şi în raport cu cerinţele 
funcţionale, condiţiile tehnologice şi 
concepţiile de viaţă din domeniul 
respectiv” (op. cit., vol. |, p. 68), sis- 
tematizarea fiind “totalitatea inter- 
venţiilor cu caracter de îndrumare, 
cercetare, proiectare şi realizare, care 
urmăresc organizarea şi echiparea 
optimă a teritoriului. Ea contribuie la 
modelarea mediului de viaţă potrivit 
valenţelor economice ale teritoriului şi 
particularităţilor sale sociale şi 
naturale”, în acest sens definindu-se 
ca “proces de coordonare în sistem 
integrat a tuturor elementelor de mediu 
dintr-un teritoriu, asigurînd astfel relaţii 
de intercondiţionare economică, so- 
cială şi fizic-spaţială între diferite spaţii 
sau zone teritoriale, definite ca atare, 
în raport cu activităţile umane pe care 
le conţin” (op. cit., v. III, p. 321-322). 
In acest sens, modern, al termenului 
sistematizarea este azi un domeniu 
foarte amplu de preocupări, mulţimea 
problemelor cuprinse şi diversitatea 
unghiurilor de abordare a acestor 
probleme imprimîndu-i “un caracter de 
sinteză multidisciplinară” (tot acolo, 
p. 322). 

Se înţelege cu multă uşurinţă că 
în sensul ei actual amenajarea con- 
stituie o parte componentă a siste- 
matizăni, aceasta din urmă cuprinzînd 
o arie incomparabil mai mare de 
preocupări, caracterizîndu-se în 
ultimă instanţă prin “generalizarea ei 
pe întregul teritoriu naţional!” (tot 
acolo). 

A nu înţelege sensurile /semni- 
ficaţiile actuale ale amenajării şi ale 
sistematizării, a le confunda între ele 
înseamnă a trăi cu ziua de ieri. De 
aceea ne-am străduit să aducem în 
atenţia publicului şi, mai cu seamă, a 
specialiştilor în domeniu măcar unele 


repere întru explicarea justă a ter- 
menilor amenajare şi sistematizare de 
la nivelul zilei de azi. 


IMPERATIVUL 
ACORDULUI 


Nu ştim ce aţi zice dumnea- 
voastră, dragi cititori, dar noi personal 
nu excludem situaţia cînd unii elevi 
buni din clasele primare ar putea nota 
cu insuficient cunoştinţele multor 
ziarişti, chiar doctori în filologie, la 
tema arhisimplă care este acordul 
dintre subiect şi predicat. 

Presupunerea aceasta, incre- 
dibilă şi groaznică, se întemeiază pe 
două exemple spicuite din unul şi 
acelaşi număr — din 13 noiembrie 
1998 — al cotidianului... i-am zice pe 
nume, dar... să vorbească exemplele. 
Primul: “... Oamenilor de pe acolo le 
este mai aproape comunismul şi 
agrarienismul” (p. 3). Cel de-al doilea: 
“Fericirea dumneavoastră şi a familiei 
dumneavoastră pot depinde de acest 
simplu gest” (p. 15). 

Predicatul primei citate — 
“este... aproape” — cere un singur 
subiect, care ar putea fi ori comu- 
nismul, ori agrarienismul. De vreme 
ce avem însă două subiecte — 
comunismul şi agrarienismul —, este 
de la sine înţeles că şi predicatul 
trebuie pus la plural, adică sînt... 

Predicatul celei de-a doua fraze 
citate — pot depinde — cere două, 
dacă nu mai multe, subiecte. Or, în 
fraza cu pricina este un singur subiect: 
fericirea. Prin urmare, fericirea — fie 
ea nu numai a dumneavoastră şi a 
familiei dumneavoastră, dar chiar şi 
a tuturor popoarelor de pe glob, — 
poate depinde. 

Ne dăm bine seama că la o 
lectură pripită şi superficială greşelile 
din frazele citate s-ar putea să nu se 
observe. Inţelegem perfect că pe 
autoare sau pe corectoare a dat-o de 
sminteală faptul că fericirea este şi a 
dumneavoastră, şi a familiei şi de 
aceea i s-a creat impresia, greşită, a 
unui plural. 

Insă greşeala rămîne greşeală, 
şi nu putem, n-avem dreptul să tre- 

cem pe lîngă ea nepăsători, indi- 
ferenţi. Mai mult, ne-ar părea foarte 
rău, dacă atare greşeli ar fi comise în 
continuare de ziarişti şi de alţi 
participanţi activi la destinul limbii 
noastre. 

Post-scriptum. Eram pe pun- 
ctul de a arunca la coş însăilările de 
pînă aici, fiindu-ne oarecum ruşine să 
batem obrazul unor ziarişti buni în 
fond şi, mai cu seamă, unui redactor- 
şef în faţa căruia ne închinăm. Dar în 
pagina şapte a aceluiaşi număr al 
publicaţiei cu pricina, ba chiar într-un 
articol de combatere drastică a 
greşelilor de limbă, am citit negru pe 
alb: “Existenţa mare (sic!) a greşelilor 
de scriere semnalate sînt indicii (sic!) 
insuficientei cunoaşteri a regulilor 
ortografice...” şi ne-am pus mîinile în 
cap: chiar să nu fi observat nimeni 
din redacţie că “existenţa” nu “sînt 
indicii”, ci “este indiciul”? 

Această nouă lipsă a acordului 
dintre părţile principale ale propoziției 
ne-a determinat să dăm publicităţii 
notițele de faţă, în speranţa că poate 
măcar de acum înainte li se va face 
ruşine tuturor celor care uită că 
acordul dintre subiect şi predicat este 
un imperativ indiscutabil. 


LA BUNICI 


Cam buclucaş uneori substan- 
tivul bunic, mai ales dacă ne aducem 
şi noi contribuţia substituindu-l prin 
forma “bune!” (la pliral “bunei”, ca în 
cunoscutul şi inspiratul vers al lui 
Grigore Vieru, cîntat în chip inspirat 
de Anastasia Lazariuc: “Fuga, fuga la 
bunei”). Facem din capul locului 
precizarea că în textele scriitorilor, în 
funcţie de atitudinea afectivă pronun- 
tată, formele “bune!”, “bunul, buna”, la 
plural “bunei, buneii”, “buni, bunii”, sînt 
acceptabile, constituind o particu- 
laritate a stilului poetic concret, 
eminamente individual, în care îşi 
găsesc locul cuvenit şi justificarea 
deplină formele populare, învechite, 
arhaice ale cuvintelor şi expresiilor. 
Dar formele literare unanim acceptate 
şi recomandate la ora actuală ale 
substantivelor în discuţie sînt bunic, 
bunică, bunici [bunice]. 


x» 


Am zis “la ora actuală”, deoa- 
rece în virtutea mai multor factori 
limba evoluează, şi faptul este absolut 
firesc, normal şi lesne de înţeles. 
Este şi cazul substantivului bunic şi 
al derivatelor lui. Astfel, în Dicţio- 
narul limbii române literare con- 
temporane, vol. |. (Editura Acade- 
miei, 1955, p. 299) substantivul bunic 
este explicat în felul următor: “Tatăl 
tatălui sau al mamei; bun, bunel, moş, 
tată-bun, tată-mare”. Drept că în 
exemplele care însoțesc această 
explicaţie apar numai formele bunic, 
bunică, bunici, bunice: “şi ridică 
obrazul spre figura bună cu barbă 
căruntă a bunicului” (Sadoveanu), 
“Trecu prin camere... cu divanuri, cu 
scrinuri vechi şi cam strîmbe, cu 
portretele bunicilor şi cu cravate 
înalte, ale bunicelor decoltate în crino- 
line” (Dumitriu) etc. 

După 20 de ani, în Dicţionarul 
explicativ al limbii române din 1975, 
substantivul bunic este descifrat şi 
prin formele “bune, bît”, dar substan- 
tivul bun conţine şi remarca “învechit 
şi popular”, iar bune! e considerat 
formă “familiară” a substantivului 
bunic (p. 104) 

De aceea conchidem că formeie 
bunel, bunei sînt învechite, familiare, 
populare, altfel zis — nerecoman- 
dabile în exprimarea literară oficială, 
obiectivă. Avîndu-şi locul cuvenit şi 
justificarea necesară în texte marcate 
de afecţiune deosebită, ca poeziile ori 
scrisorile particulare, ele urmează să 
fie evitate în exprimarea orală şi în 
cea scrisă care se pretează stilului 
literar obiectiv, formele unanim 
acceptate din punct de vedere 
ştiinţific fiind — la ora actuală — bunic, 
bunică, bunici [bunice]. 

DIN ISTORICUL 
PROVENIENŢEI 
NUMELUI MOLDOVA 


Motto: (...) dragostea ce avem pentru 
patria noastră ne îndeamnă, pe de o 
parte. să lăudăm neamul din care 
ne-am născut (...), iar pe de altă parte, 
dragostea de adevăr ne împiedică, 
într-aceeaşi măsură, să lăudăm ceea 
ce ar fi, după dreptate, de osîndit 

(D. Cantemir). 


Însemnătatea etimologizării 
corecte a numelui Moldova sporeşte! 
cu cît, concomitent, creşte nece- 
sitatea explicării originii subet- 
nonimului moldovean faţă de etno- 
nimul român, atunci cînd unii şi chiar 
încă mulţi românofoni din stînga 
Prutului continuă să se “autocon- 
ştientizeze” în calitate de repre- 
zentanţi ai unei etnii aparte, deosebită 
de cea română. 

În nici un fel de izvoare scrise 
(interne ori externe) numele Moldova 
şi etnonimul moldovean nu apar mai 
înainte de secolul XIV. 

Un oarecare Petre P. Moldovan 
în lucrarea Moldovenii în istorie 
(Chişinău, 1993, p. 47) vrea să 
demonstreze precum că încă în anul 
1334 în orâşul Lvov (azi în Ucraina), 
într-un act de afaceri, este înregistrat 
în calitate de martor un Alexanaru 
Moldaowicz, interpretat de Petre P. Mol- 
dovan ca Alexandru Moldovanu (N). 


Cititorul este indus în eroare, fiindcă 
în numele Moldaowicz nu se conţine 
termenul moldovan, ci doar un nume 
propriu Molda amplificat cu sufixul 
slav -ovicz [-ovici]. Nu există nici un 
fel de dovezi că Moldaowicz ar 
însemna moldovean. Ţinînd cont de 
mărturiile izvoarelor scrise (polone, 
maghiare, ruseşti, bizantine etc.) 
putem afirma cu toată responsa- 
bilitatea că termenul moldovean cu 
înţeles etnic n-a putut să apară 
înaintea constituirii statului feudal 
Moldova în sec. XIV. 

Moldovenii (termenul moldovean 
la început se folosea doar în calitate 
de catoiconim) se autonumeau 
români, alte nume etnice (excepţie 
fiind exoetnonimul v/ah / valah AWoloh / 
blah / olah) analele istoriei, de orice 
provenienţă, nu înregistrează”. 

În 1359 într-o cronică maghiară 
în limba latină apare Moldavos în 
contextul următor: “(...) contra Rache- 
nos et Moldavos” (= “contra sîrbilor 
şi moldavilor (şi nu moldovenilor — 
I.D.)”. Şi Papa Urban al V-lea într-un 
act datat cu 1370 vorbeşte pentru 
prima oară despre Laczko Dux 
Moldaviensis?. Tocmai în 1390 într-un 
alt act maghiar, scris în latină, întîlnim 
sintagma partes Moldavanos (“părţile 
moldovenilor”)*. 

Primele izvoare scrise, în care 
se întîlneşte numele Moldova, înre- 
gistrează acest cuvînt la început 
numai sub forma Moldava’. Mai tîrziu, 
pe la începutul sec. XV, apare şi forma 
Moldova (Moldoviţa — pentru numele 
afluentului rîului Moldova). 

Pînă în prezent s-au propus o 
sumedenie de tălmăciri pentru expli- 
carea originii numelui Mo/dova. O 
versiune slavă a provenienţei numelui 
cade din capul locului, deoarece în 
idiomurile slave n-a existat şi nu există 
un radical lexical mold- de la care s-ar 
putea forma numele geografic Mol- 
dova şi ... de ce slavii ar fi creat un 
astfel de nume numai în spaţiul etnic 
românesc şi nici unul de felul acesta 
în părţile istorice ale slavilor? 


x» 

numelui Moldova, conform părerii 
cercetătorului Dragoş Moldovanu, 
după noi, bine argumentată, “trebuie 
(totuşi — I.D.) definitiv abandonată”?. 
Nici versiunea pur dacică a prove- 
nienţei acestui nume (din dava) 
susţinută de mai mulţi cercetători, 
anterior şi de subsemnatul acestor 
rînduri”, pare că nu se confirmă prin 
probe ştiinţifice. Ştim că străvechiul 
nume daco-mezic Pulpudeva (reținem 
aici elementul deva / dava de origine 
dacică!) a evoluat în Plovdiv (în Bul- 
garia) fără să păstreze o terminaţie în 
-a, atunci cînd pe fostele teritorii daco- 
getice (daco-carpice) la nord de 
Dunăre în prezent nici un nume 
geografic moştenit (din substrat) nu 
păstrează în componenţa sa elemen- 
tul dava. De altfel, dava ar fi trebuit 
să evolueze fonetic, cel puţin, în duv 
(duva) / duvu/ dubu, iar un rîu de felul 
Moldovei, cu o lungime de 216 km, 
nu-şi putea lua numele de lao 
oarecare davă (= “localitate” dacică). 
Unele rîuleţe sînt denumite după 
numele unor sate, extrem de rar, şi 
aceasta numai în cazul unor ape mici, 
cu o lungime ce nu depăşeşte vreo 
15-25 km. De exemplu: numele 
rîuleţului Brătuleanca, cu lungimea de 
21 de km, afluent pe stînga al Prutului, 
provine de la denumirea satului 
Brătuleni (raionul Nisporeni). 

Dacă vom face o analiză a nume- 
lor geografice cu sufixul -ov (- ova), 
întîlnite în spaţiul etnic românesc, 
vom constata că astfel de denumiri 
(Lozova, Sadova, Rahova, Bimova, 
Prahova, Craiova etc.) nu sînt creaţii 
proprii româneşti. Excepţie fac cîteva 
denumiri de tipul Corbova (condi- 
ționată de numele insulei Corbului din 
bazinul Dunării), Cornova, Diîşcova, 
Pîcalova, Corjova (în Republica 
Moldova), create de la baze antro- 
ponimice româneşti de alcătuitorii de 
hrisoave, de acte şi registre de 
cancelarie ce se scriau în trecut în 
Moldova, în majoritatea cazurilor 
într-un idiom slav (în Basarabia în 
sec. XIX — în rusă). 

Mai multe cuvinte spicuite din 


Dicţionarul invers (Bucureşti, 1957) 
ca: morcov, coşcov, roşcov, gîrbov, 
ceaslov, ostrov, hrisov ş.a. cu sufixul 
(desinenţa ori terminația) -ov, sînt 
termeni de împrumut din limbile slave 
(hrisov din neogreacă). 

In afara teritoriilor istorice şi 
etnice româneşti mai multe nume 
geografice (străine) conţin sufixul ori 
partea finală -ava, ba chiar şi dava, 
care n-are nimic în comun cu davele 
dacice. De exemplu, oraşul Ventspils 
(din Letonia) era numit de ruşi 
Vindava, adaptat fonetic din germ. 
Windau, iar acesta, la rîndul său, din 
leton. Venta. Morava, numele unui 
afluent al Dunării, a fost adaptat de 
slavi din germanicul Maraha care, de 
asemenea, nu-i primar, fiind înre- 
gistrat încă de Publius Cornelius 
Tacitus în sec. | sub forma Marus; 
comp. aici Mureşul nostru în formele 
Marisia şi Morisis, înregistrate, 
respectiv de Iordanes (sec. VI) şi 
Constantin Porfirogenetul (sec. X). 
Numele oraşului leton Libava (aşa 
pronunţat de ruşi) a fost împrumutat 
de la nemti, care îl pronunţau Libau, 
denumire evoluată fonetic din leton. 
Liepaia. Şi numele rîului Vltava (cu o 
lungime de 446 km), afluent pe stînga 
al Elbei, care străbate oraşul ceh 
Praga, mai este cunoscut în izvoarele 
scrise slave (polone, ruseşti) în 
varianta Moldava’, adică exact aşa 
cum este înregistrat numele rîului 
Moldova în actele slavo-române in- 
terne şi în cele slavone externe din 
sec. XIV-XVI. Însă este demonstrat 
că forma Moldava pentru Vitava este 
o denumire variativă, evoluată din 
germanicul Moldau. Dar nici acesta din 
urmă nu-i primar, deoarece încă în anul 
872 rîul Vltava este înregistrat sub 
denumirea (medio-latină) Fu/daha, mai 
veche decît aceasta fiind o formă 
paleogermană Wiltawa*. 

În vecinătatea spaţiului etnic 
românesc întîlnim şi un alt rîu numit 
Molodova (un afluent pe stînga al 
rîului Moh. din bazinul Niprului), 
considerat de unii cercetători slavi un 
hidronim migrator, dus încolo de 

purtătorii culturii romene (aşa-i numită 
convenţional cultura românilor din 
sec. IX-X în unele izvoare slave) încă 
prin sec. IX-X şi adaptat de slavi din 
forma Moldava / Moldova, unde 
îmbinarea -olo- (din componenţa 
numelui) a evoluat la slavi din 
românescul -o/'". Acest din urmă fapt 
reţinut de cercetătorii hidronimiei 
slave ne duce la gîndul că numele 
rîului Moldova (rezultat dintr-o formă 
mai veche Moldava /*Maldava) ar 
data, cel puţin, din sec. IX-X, deci cu 
mult înainte de primele atestări scrise 
(sec. XIV) şi cu mult înainte de 
aşezarea (colonizarea) saşilor în valea 
rîului Moldova în calitate de lucrători 
şi exploratori ai unor mine. 

O variantă veche, posibil de 
origine dacică (carpo-dacică) a 
numelui Moldova, nereţinută de 
izvoarele scrise, a putut fi adaptată 
de către saşi prin sec. XIII din graiurile 
locale româneşti şi apropiată de saşi 
de radicalul germanic mulde / molde 
(cu înţelesul de “albie, covată, vale”, 
cu forme ce amintesc de o covată). 
Este necesar să subliniem că lumii 
germanice îi sînt cunoscute mai 
multe denumiri geografice în a căror 
componenţă găsim elementul topo- 
nimic mold- / muld-. O localitate 
numită Molde se află pe malul Mării 
Norvegiei (la nord-vest de Oslo), în 
apropierea unui fiord. Un rîu Mulde 
curge prin oraşele Zwickau şi Dessau 
(Germania), fiind un afluent pe stînga 
al Elbei. Însă numele Mulde, nu este 
primar, deoarece şi acest rîu în anul 
836 este denumit Milda, adică într-o 
formă (variantă) ce ne-ar duce la un 
alt etimon german mildi “moale”, 
“liniştit” şi nu la mulde “albie” ". 

Victor Spinei, în lucrarea sa 
Moldova în secolele XI-XIV (Chi- 
şinău, 1994, p. 57) susţine cu rezerve 
că numele rîului şi al oraşului (Moldau 
pentru Baia — I.D.) “a fost dat, 
desigur, de coloniştii saşi stabiliţi încă 
înainte de întemeierea statului 
moldovenesc de sine stătător”. În 
continuare acest cercetător mai scrie 


y“ 


precum că “nu este exclus ca această 


nouă denumire să fi fost apropiată de 
vechea formă locală...”(autorul însă 
n-o menționează aici). 

lon Popescu-Sireteanu con- 
sideră că numele rîului Moldova (în 
valea şi în bazinul căruia a luat naştere 
nucleul viitorului stat feudal Moldova) 
trebuie pus în legătură cu un cuvînt 
românesc moldău care azi nu se mai 
foloseşte, dar care ar deriva din moldă 
(piatră, bolovan şi chiar ridicătură de 
pămînt ori obiect de formă rotundă). 
Tot acest cercetător mai scrie că 
“Numele Moldova, Moldaua, Moldava 
se explică, aşadar, prin moldâu, 
moldou, cu pl. moldauă, moldouă (...). 
Acordarea numelui de rîu a fost 
condiţionată de existenţa numelui 
comun de locuri, cu caracteristicile 
stabilite mai sus: prezenţa moldauălor 
şi a bolovănişului (...), rîului i s-a dat 
acest nume prin extensiune, după 
albia bogată în bolovani” ?. 

Tezele lui lon Popescu-Sire- 
teanu par a fi apropiate de adevăr, 
deşi autorul n-a încercat să explice 
integral fonetismul creării acestui 
nume geografic. După părerea sa 
Moldova a evoluat din Moldău / 
Moldouă, vocala u consonantizîn- 
du-se în v. Procesul, însă, pare a fi 
invers. Ştim că mai multe toponimice 
de felul Tazlău, Bacău ori Chişinău, 
Chirsău (în Basarabia)", de exemplu, 
în graiurile române nu evoluează în 
Tazlov, Bacov, Chişinov, Chirsov, iar 
cuvintele româneşti ou, oaie, bou, 
bouar (cu sens adjectival) provin din 
lat. ovum, ovis, bovis, boarius / bo- 
varius. Este necesar să reținem că 
în unele graiuri găgăuze Moldova şi 
moldovan şi azi mai sînt pronunţate 
Moldua şi molduan — forme relativ 
arhaice, împrumutate din graiurile 
româneşti încă înainte de strămutarea 
găgăuzilor (la finele sec. XVIII — înc. 
sec. XIX) din Bulgaria în sudul 
Basarabiei. Este posibil ca strămoşii 
găgăuzilor (unele grupuri de foşti 
pecenegi, cumani şi alţi turanofoni 
neasimilaţi) să fi conservat în graiurile 
lor nişte forme mai vechi ale numelui 
Moldova, iniţial, desigur, nume al rîului 

şi nu al statului. 

Trebuie să remarcăm că forme- 
le cu v pentru Moldova nu sînt 
primare în graiurile române. Sîntem 
de părere că Moldova cu consoana v 
a fost formată de unele grupuri de 
slavi, păstrată de aceştia şi răspîndită 
(iniţial în forma Moldova) datorită 
actelor şi hrisoavelor scrise în 
slavonă în cancelaria domnească. La 
menţinerea formelor cu v ar fi contri- 
buit şi cancelariile regatelor Poloniei 
şi Ungariei (ţări vecine în secolele 
XIII-XVIII) unde Moldua / Moldoua în 
textele latine era redată prin Moldova / 
Moldava. Slavii, însă, la varianta 
Moldava au ajuns, mai degrabă, prin 
concursul saşilor (comp. mai sus 
formele slave Vindava, Morava, 
Libava, Vltava / Moldava şi cele 
germanice Windau, Maraha, Libau, 
Moldau, pe lingă numele geografice 
autohtone Ventspils (leton.), Marus, 
Liepaia (leton.), Vltava din paleogerm. 
Wiltava). Nu punem aici în discuţie 
cine a descălecat mai întîi în tîrgul 
Baia, deşi avem convingerea că 
românii au fost primii şi nu saşii ori 
slavii. Saşii au adoptat o formă mai 
veche românească a numelui rîului 
Moldova, iniţial în forma Moldau care 
devine Moldava prin filieră fonetică 
slavă, ca mai apoi să “revină” în 
româneşte deja, în forma Moldova, 
evoluat eventual în comunicarea orală 
şi în Molduva. Comp. aici şi numele 
satului Muldava, situat ceva mai la 
sud de oraşul Plovdiv (Bulgaria), — 
nume ce demonstrează că locuitorii 
mai vechi ai satului ar fi emigrat, ori 
ar fi locuit secole în urmă în Muldava, 
adică în Moldova. În limba bulgară 
cuvîntul mu/davlia (împrumutat şi 
evoluat din limba turcă ori din unele 
graiuri turcice balcanice) şi în prezent 
înseamnă “locuitor ori fost trăitor din 
Moldova”. 

Astfel, putem spune cu certi- 
tudine că la baza formării hidronimului 
Moldova a stat un termen de prove- 
nienţă autohtonă dacică (carpo-da- 
cică) apropiat de latinescul m lës (prin 
semantică şi fonetică) “grămadă; 


mulţime; bloc; stană; stîncă; dig; 
zăgaz; baraj; iezătură; rambleu; 
umplutură” (comp. leton. şi lituan. 
molas / mols “dig”). În felul acesta, 
conform tezei lui lon Popescu-Si- 
reteanu, Moldova / Moldava ar pro- 
veni din mol/dău (“bolovăniş; cu 
bolovani”, ceea ce pe timpuri ar fi 
barat calea transporturilor, navigaţiei, 
plutăritului etc.). 

În mai multe limbi indo-europene 
mold are înţelesul şi de “pămînt; hu- 
mus; ţărînă” (de exemplu, în islan- 
deză), iar mulde (în letonă şi litua- 
niană) înseamnă “noroi subţire”; 
mlaştină, mocirlă, smîrc”. Conco- 
mitent în lituaniană mol/duobe are 
înţelesul de “groapă din care a fost 
scos lutul, mai apoi inundată (de apă). 
Elementul lexical apa (“apă”), reflectat 
şi în exemplul de mai sus (mol/duobe), 
a fost cunoscut şi în graiurile daco- 
getice înainte de romanizare (posibil 
în variantele apa, opa). Comp.: Apa/ 
Apşa (şi Apşiţa) — numele cîtorva 
riuleţe din bazinul Tisei, Kolapa — un 
rîu din bazinul Savei, afluent pe 
dreapta al Dunării şi chiar dacicul 
Axiopa calchiat mai tirziu de bulgarii 
slavofoni în Cemavoda (“apa neagră”). 
Deci, sîntem în drept, în cele din 
urmă, să credem că Moldova, la 
început, în calitate de nume de rîu a 
fost cunoscut autohtonilor daco-geţi 
(moştenit de români), iniţial într-o vari- 
antă apropiată de formele Moldapa, 
Moldaba (* Maldapa / Maldopa), saşii 
“simţind-o” ca (pe a sa) Moldau / 
Moldaha. În graiurile strămoşilor noştri 
daco-geţi denumirea Moldapa / 
Moldopa ar fi desemnat rîul (în limitele 
unei porţiuni concrete) cu unele 
barajuri, iezături, diguri ori zăgazuri 
(artificiale sau naturale), fie şi cauzate 
de nişte bolovani, pietroaie ori chiar 
stane. 

În concluzie: 

1. Indiferent de micile dificultăţi 
de explicare, cauzate de neînre- 
gistrarea numelui rîului în izvoarele 
scrise, anterioare secolului XIV, 
hidronimicul (mai apoi şi toponimicul) 
Moldova (trecut prin cîteva filiere 

fonetice ca şi în cazul toponimicului 
Smil, turanizat de turci şi devenit 
Ismail), poate avea numai o origine 
autohtonă (daco-getică). La începuturi 
Moldova (din * Maldapa / Maldaha) din 
punct de vedere lexico-gramatical s-ar 
fi divizat (convenţional) în două cuvin- 
te de origine daco-getică: mold- / mald- 
şi apa / opa “apă; rîu”. 

2. Subetnonimul moldovean 
(pentru o înţelegere mai bună comp. 
şi oltean, timişean, mureşean, pru- 
tean, crişean, sirețean etc.) nu poate 
fi mai vechi decît etnonimul român. 
Politonimul (numele de ţară) Moldova 
este secundar, precedat de numele 
rîului Moldova de provenienţă autoh- 
tonă daco-getică, după cum s-a 
menţionat, trecut prin cîteva filiere 
fonetice. Un catoiconim moldovean, 
pentru a-i desemna pe locuitorii 
românofoni din valea (bazinul) rîului 
Moldova, desigur a existat înainte de 
formarea şi consolidarea statului 
Moldova. Orice “origini” străine, 
externe (slave, gotice, cumane, 
săseşti etc.) nu-şi găsesc şi nici nu 
pot să-şi găsească vreun suport 
ştiinţific. 


NOTE 

LIMBA ROMÂNĂ 
ÎN ŞCOALA PRIMARĂ 


2. DEFINIREA SCOPURILOR 
ŞI OBIECTIVELOR LECŢIILOR 
LA LIMBA ROMÂNĂ ÎN ŞCOALA 
PRIMARĂ 


Cercetarea atentă a programei 
de limba română în toată comple- 
xitatea ei permite înţelegerea finalită- 
ţilor, a obiectivelor generale ce se au 
în vedere în procesul predării-învăţării 
acestei discipline şcolare. Fără a le 
epuiza, aşa cum reiese chiar din 
programa şcolară, cîteva obiective- 
cadru ar putea fi formulate astfel: 
cultivarea limbajului oral şi scris al 
elevilor; cunoaşterea şi folosirea 
corectă a limbii române prin învăţarea 
unora dintre instrumentele esenţiale 
ale activităţii intelectuale (cititul, 
scrisul, exprimarea corectă); formarea 
şi dezvoltarea deprinderilor de expri- 
mare în mod corect, logic, coerent şi 
concis, a observaţiilor, gîndurilor, 
ideilor, sentimentelor, conştientizarea 
treptată a îndatoriri de perfecţionare 
continuă a procesului comunicării şi 
cultivării vorbirii, scrierii şi citirii 
corecte, clare, expresive ş.a. 

Realizarea unor asemenea obiec- 
tive-cadrur asigură înfăptuirea unor 
finalităţi de un nivel mai înalt în trep- 
tele următoare ale învăţămîntului (gim- 
naziu, liceu), contribuind, în acelaşi 
timp, la formarea şi dezvoltarea perso- 
nalităţii elevilor, cu precădere în plan 


intelectual. 

Aceste obiective au, în acelaşi 
timp, un caracter proiectiv şi orienta- 
tiv: ele se concretizează, în cele din 
urmă, în obiective instructiv-educa- 
tive, specifice fiecărei ramuri a limbii 
române ca disciplină de învăţămînt. 
Pentru atingerea unor scopuri ca cele 
formulate mai sus este necesară 
prezentarea conţinutului (a informa- 
tiei) în paşi mici, unitate după unitate, 
secvenţă după secvenţă, prin fiecare 
dintre acestea urmărindu-se un obiec- 
tiv specific a cărui realizare trebuie 
să se verifice imediat şi prin a căror 
însumare să se poată atinge scopul 
final, la sfîrşitul unui nivel de şcolari- 
zare. 

lată cîteva asemenea obiective 
specifice, de referință, cum mai sînt 
numite în programele de limba română 
pentru clasele I-IV: să citească co- 
rect, cursiv şi conştient texte acce- 
sibile vîrstei; să aşeze corect în 
pagină un text; să scrie corect, citeţ; 
să folosească sensul propriu al cuvin- 
telor pe care le întrebuințează; să 
aplice, în scris, regulile ortografice şi 
de punctuație învăţate; să extragă 
ideile principale dintr-un text simplu, 
accesibil; să alcătuiască o compu- 
nere, respectînd structura (părțile) 
acesteia; să exprime logic conţinutul 
unui text, după un plan; să recite poe- 
zii etc. Asemenea obiective au în 
vedere un an şcolar întreg. 

La nivelul lecţiei, forma de bază, 
entitatea cea mai de jos pe scara 
ierarhiei formelor de organizare a 
procesului de învăţămînt, se operează 
cu aşa-numitele obiective concrete, 
adică cu enunţuri limitate la conţinutul 
strict, restrîns, al unei structuri didac- 
tice. Fiecare lecţie îşi are propriul ei 
scop, obiectivul său central sau domi- 
nant. Conceptul de scop al lecţiei este 
bine ancorat în însăşi tradiţia învăţă- 
mîntului şi didacticii româneşti. De 
aceea el nu poate fi repudiat; mai mult 
chiar, este acceptat şi preferat îndeo- 
sebi în contextul delimitării lui de 
obiectivele educaţionale generale. In 
felul acesta se vorbeşte despre “sco- 
pul” lecţiei şi despre “obiectivele” 
lecţiei, derivate din acest scop, iar 
pentru a i se marca semnificaţia sa 
aparte este considerat scop dominant 

Aşadar, prima etapă în conce- 
perea şi organizarea unei lecţii o con- 
stituie definirea cu claritate a scopului 
şi obiectivelor de urmărit în cadrul 
acesteia. Altfel spus, elaborarea 
fiecărei lecţii începe cu proiectarea, 
în plan mental, a ceea ce urmează 
să se înfăptuiască, a rezultatelor ce 
se au în vedere; formularea scopului 
presupune stabilirea unei intenţii care 
urmează să se concretizeze în anu- 
mite modificări ce vor apărea în însuşi 
comportamentul elevilor. Aceste 
schimbări pot fi de ordin cognitiv (a 
şti), afectiv (a simţi) ori psihomotor (a 
face). Prin urmare, scopul jalonează 
structiv-educative ce se realizează în 
cadrul lecţiei. 

A defini cu claritate scopul lecţiei 
înseamnă a descrie ceea ce elevii pot 
şi trebuie să ştie, şi mai ales ceea ce 
ar trebui să ştie să facă cu ceea ce 
ştiu, la sfîrşitul lecţiei; accentul se 
pune, deci, pe ceea ce elevii trebuie 
să ştie să facă cu ceea ce ştiu. În 
ceea ce priveşte studiul limbii române 
la clasele I-IV, aşa cum s-a văzut, 
acesta urmăreşte unele finalităţi de o 
foarte largă perspectivă, care au în 
vedere nu atît însuşirea unor date, 
denumiri, diverse fapte etc. —- chiar 
dacă şi acestea îşi au importanţa şi 
valoarea lor, constituind de cele mai mul- 
te ori doar obiective intermediare —, cît 
învăţarea de a şti cum se învaţă 
(deprinderi de muncă intelectuală) 
cum se gîndeşte, cum se elaborează 
conceptele, cum se rezolvă diverse 
situaţii-problemă (operaţii, strategii). În 
acest sens, formarea unor deprinderi 
intelectuale, a unor capacităţi (cum 
sînt cititul, scrisul, exprimarea corec- 
tă) este mai importantă decit însuşirea 
informaţiilor. În acelaşi timp trebuie 
subliniat că asemenea deprinderi nu 
pot acţiona fără suportul informaţiilor. 

Ţinînd seamă de ceea ce expri- 
mă în mod sintetic scopul lecţiei, învă- 
ţătorul trebuie să anticipeze, să prefi- 
gureze, pe parcursul lecţiei, în detaliu, 
modificările cantitative ce vor apărea 
în comportamentul elevilor, ca o con- 
secinţă firească a paşilor pe care 
aceştia îi parcurg în succesiunea 
tuturor secvenţelor lecţiei. Toate aces- 


te modificări concrete, imediate (pe 
termen scurt) şi uşor verificabile în 
conduita elevilor, care se pot manifes- 
ta sub formă de noi achiziţii comporta- 
mentale observabile (şi măsurabile), 
înseamnă un anumit progres faţă de 
nivelul anterior al învăţării. Cînd un 
obiectiv se concretizează într-un 
comportament specific şi observabil 
spunem că acesta este un obiectiv 
operaţional sau “obiectiv compor- 
tamental” (Robert M. Gagné ş.a.). 
Comportamentele observabile 
(şi măsurabile) se manifestă pe tot 
parcursul lecţiei, dar ele sînt evalua- 
te la sfîrşit, sînt deci “finale” sau 
“terminale”; ele concretizează într-o 
formă specială rezultatele învăţării, 
precizează ceea ce elevii trebuie să 
ştie să facă la sfirşitul unei secvenţe 
de învăţare: să identifice structura 
unei lecturi (text), să poată formula 
ideea principală a unui fragment, să 
alcătuiască structuri de limbă adec- 
vate cu noile cuvinte sau expresii 
învăţate, să redea pe scurt conţinutul 
integral al textului citit etc. In acelaşi 
sens, a cere, spre exemplu, elevilor 
să efectueze un anumit tip de exerciţii 
înseamnă a le pretinde să demon- 
streze că au înţeles anumite norme 
sau reguli învăţate şi, în consecinţă, 
că pot opera cu ele. Aceasta consti- 
tuie, în esenţă, operaţionalizarea 
obiectivelor. Sintetizînd, se poate 
spune că a operaţionaliza înseamnă 
a efectua, de fapt, două operaţii strict 
necesare: una de a desprinde din sco- 
purile mai generale unele obiective 
mai concrete, specifice şi alta de a 
transpune efectiv aceste obiective în 
planul acţiunii şi al aplicaţiilor directe, 
adică în comportamente observabile. 
Raportînd obiectivele operaţio- 
nale la cele generale, se constată că 
acestea din urmă vizează compor- 
tamente complexe, rezultatele unor 
perioade mai lungi de activitate, domi- 
nate de îndeplinirea aceluiaşi scop 
sau obiectiv general. Obiectivele ope- 
raționale pot fi definite, ca scopuri 
imediate ale unei lecţii, prin care se 
concretizează rezultatele lecţiei sub 
formă de diferite achiziţii, în capaci- 
tatea de a aplica cele învăţate în 
situaţii diferite, de a face noi corelaţii, 
de a analiza, sintetiza sau evalua cele 

învăţate. Obiectivele operaţionale 
vizează cu precădere nivelul de com- 
portament specific, scontat în cadrul 
fiecărei lecţii. In acest sens, ele se 
exprimă simplu în termeni de compor- 
tament observabil, sub forma unor 
propoziţii în care se utilizează cu 
precădere anumite verbe specifice 
diferitelor niveluri ale învăţării (opera- 
ţionalizării), cum sînt: a scrie, a citi, 
a repeta, a clasifica, a grupa, a sorta, 
a enumera, a selecta, a construi, a 
rezolva, a delimita, a formula, a folosi, 
a identifica, a demonstra, a defini, a 
explica, a preciza, a asocia ş.a. 

Reflectînd asupra unor ase- 
menea verbe, se constată că fiecare 
dintre ele poate fi folosit în formularea 
unor obiective operaţionale la toate 
ramurile limbii române ca disciplină de 
studiu. 

Sarcina de a formula, de a ela- 
bora obiectivele operaţionale revine 
învățătorului şi ea se poate realiza, 
în primul rînd, printr-o temeinică stu- 
diere a programei şcolare, a manua- 
lului, prin disecarea în secvenţe, în 
unităţi mici, a conţinutului stabilit pen- 
tru fiecare lecţie. Realizarea acestei 
sarcini în pregătirea pentru lecţie 
constituie un act de cea mai mare 
însemnătate, dacă avem în vedere 
că în funcţie de obiectivele operaţio- 
nale se stabileşte întreaga strategie 
didactică, întregul demers al unei 
lecţii; iar nivelul înfăptuirii acestor 
obiective constituie criteriul esenţial 
al analizării randamentului lecţiilor, 
privite fiecare atît ca o unitate, cît şi 
ca sisteme de lecţii. Spre deosebire 
de lista obiectivelor generale şi de 
referinţă ale unei discipline de învăţă- 
mînt, lista obiectivelor operaţionale 
este mult mai constantă şi mai diver- 
să; ele pot fi clasificate pe principalele 
domenii: cognitiv, psihomotor, afectiv. 

Obiectivele operaţionale din 
domeniile cognitiv şi psihomotor pot 
fi exprimate cu relativă uşurinţă în 
termeni de comportament, fapt pentru 
care se şi numesc obiective compor- 
tamentale. Cele din domeniul afectiv, 
însă, nu pot fi definite întotdeauna în 
termeni comportamentali, observabili 
şi, mai ales, măsurabili. Totuşi, consi- 
derînd că, spre exemplu, un anume 
conţinut, o anume secvenţă a unui text 


de lectură poate declanşa o stare 
emoţională, un sentiment, că aseme- 
nea trăiri sînt, de fapt, atitudini, prin 
urmare, o formă de manifestare a unui 
comportament, rezultă că, în pregă- 
tirea pentru lecţii trebuie avute în 
vedere acele elemente de conţinut 
care au reale resurse sub raportul 
cultivării. unor sentimente, al compo- 
nentelor afective ale procesului edu- 
cativ. De aceea, în pregătirea pentru 
lecții, în formularea obiectivelor opera- 
tionale, trebuie avute în vedere şi re- 
sursele afective ale conținutului fiecă- 
rei lecții, indiferent dacă e vorba de 
sentimente morale, intelectuale sau 
estetice. Aceasta obligă propunătorul 
ca la fiecare lecţie să gîndească 
temeinic asupra alegerii şi folosirii 
acestor strategii şi tehnici didactice 
care să ofere posibilitatea de a realiza 
în egală măsură atît obiectivele cog- 
nitive şi psihomotorii, cît şi cele edu- 
cative, în general, cele afective, în 
special. De altfel, cu privire la obiec- 
tivele educative, trebuie avut în vede- 
re că şi ele au componente informa- 
tive, cognitive, care însă pot fi formu- 
late în termeni comportamentaii. 

Formularea obiectivelor operaţio- 
nale la limba română, în ciclul primar 
este determinată, în mare măsură, de 
specificul fiecărei ramuri a acestei 
discipline, de clasa la care se face 
proiectarea activităţii didactice, de 
conţinutul fiecărei lecţii, de sarcinile 
didactice, care determină de altfel şi 
tipul lecţiei, precum şi de alţi factori. 

lată, spre exemplu, cu titlu orien- 
tativ, cum ar putea fi formulate obiec- 
tivele unei lecţii de scriere la clasa |: 
“scrierea literei £ mic de mînă: 

obiective generale: formarea de- 
prinderii de a recunoaşte, reproduce 
în plan grafic litera £ mic de mînă, pre- 
cum şi utilizarea ei, în mod corect în 
scris; 

obiective operaţionale aparţinînd 
domeniului cognitiv: ` 

— să asocieze corect sunetul 
cu litera corespunzătoare; 

— să descrie elementele grafice 
componente ale literei: locul în spaţiul 
caietului, de unde se începe fiecare 
element grafic, sensul (direcţia) miş- 
cării, locul unde conturul fiecărui ele- 
ment atinge marginea spaţiului, locul 
unde acesta se termină, cum se reali- 

zează legătura cu elementele grafice 
următoare; | 

— să recunoască litera nouă în 
situaţii diferite; 

— să scrie litera corect, aplicînd 
regulile grafice învăţate; 

obiective operaţionale aparţinînd 
domeniului psihomotor: 

— să stăpînească gama de 
mişcări adecvate scrierii literei respec- 
tive; 

— să realizeze coordonarea din 
ce în ce mai fină, oculomotorie în 
mînuirea instrumentului de scris; 

— să-şi formeze mişcarea gra- 
fică adecvată scrierii literei respec- 
tive, pe baza “modelului intelectual” 
însuşit prin învăţarea şi rememorarea 
regulilor grafice de scriere a literei res- 
pective; 

— să realizeze scrierea literei 
cu relativă uşurinţă, fără efort fizic 
deosebit, cu gesturi (mişcări) sigure, 
cu supleţe şi într-un ritm adecvat, care 
să permită autocontrolul în timpul 
scrisului. 

obiective operaţionale din dome- 
niul afectiv: 

— să participe cu plăcere şi 
interes la toate etapele lecţiei; 

— să dorească să scrie corect 
şi frumos litera nouă; 

— să perceapă şi să distingă 
literele realizate “frumos” de cele mai 
puţin reuşite; 

— să se bucure de reuşita aşe- 
zării corecte în pagina caietului a 
literelor scrise, de acurateţea şi 
aspectul general al scrisului şi, în 
general, al caietului. 

Obiectivele formulate mai sus 
pot fi, în mare parte, similare la cele 
mai multe lecţii de scriere a unor litere 
noi. Ceea ce va apărea deosebit sînt 
doar elementele grafice şi regulile res- 
pective de scriere ale fiecărui ele- 
ment, precum şi ale literei în ansam- 
blu. 

lată cum ar putea fi formulate 
scopul şi obiectivele operaţionale la 
o lecţie de citire avînd ca subiect 
cunoscuta poezie a lui Şt. O. losif 
Bunica (clasa a lIll-a). 

Scopul: Dezvoltarea deprinderii 
de a citi corect, expresiv; cultivarea 
unor sentimente şi trăiri emoţionale 
legate de viaţa de familie; pătrunderea 


conţinutului de sentimente şi idei al 
poeziei; formarea deprinderii de 
memorare a unei poezii. 

Obiective operaţionale: 

Elevii să citească corect, 
expresiv poezia; să extragă cuvintele 
al căror sens nu-l înţeleg; să găsească 
sensul opus al cuvintelor: mic, alb, 
cald, firav, fraged, blînd, senin, tăcut, 
trecut; să sesizeze şi să exprime 
starea sufletească, sentimentul de 
care e copleşit poetul în reconstituirea 
portretului bunicii sale; să delimiteze 
părţile poeziei care compun portretul; 
să identifice în text expresiile şi 
modalităţile prin care este realizat 
portretul fizic şi moral al bunicii; să 
exerseze tehnica memorării versurilor 
pe unităţi logice; să menţioneze atitu- 
dini posibille şi norme de comportare 
a copiilor faţă de bunici. 

Prezentăm şi unele obiective 
operaţionale pentru lecţia de grama- 
tică avînd ca temă: “Propoziția dezvol- 
tată” (clasa a Ill-a): 

— să definească propoziţia 
dezvoltată; să recunoască propoziţia 
dezvoltată şi să motiveze felul propo- 
ziţiei; să formuleze propoziţii dezvol- 
tate; să transforme propoziţii simple 
în propoziţii dezvoltate şi invers; să 
grupeze propoziţiile dintr-un text în 
propoziţii simple şi propoziţii dezvol- 
tate; să alcătuiască o compunere 
scurtă în care să folosească propoziţii 
dezvoltate. 

Fiecare obiectiv operaţional 
presupune, la rîndul său, o tehnologie 
proprie, devenind, practic, o secvenţă 
de lecţie în care metode, procedee şi 
mijloace didactice adecvate conduc 
la transformarea obiectivului într-un 
fapt de comportament. 

ÎNVĂŢAREA CITITULUI 
ŞI SCRISULUI 
ÎN CLASA | 


1. CITITUL ŞI SCRISUL, 
INSTRUMENTE DE BAZĂ ALE 
ACTIVITAŢII INTELECTUALE 


Ciclul primar, ca parte integrantă 
a sistemului de învăţămînt, are o 
contribuţie specifică la dezvoltarea 
multilaterală a elevilor. Principala 
sarcină a acestui ciclu este aceea de 
a-i familiariza pe elevi cu cele mai 
eficiente tehnici sau instrumente ale 
activităţii intelectuale. Tocmai de 
aceea, principala funcţie a ciclului 
primar este funcţia instrumentală. 

În rîndul instrumentelor activită- 
ţii intelectuale, cele mai importante 
sînt cititul şi scrisul. A învăţa pe micii 
şcolari să citească şi să scrie, în 
perspectiva evoluţiei lor intelectuale 
viitoare, înseamnă a-i învăţa cum să 
înveţe, folosindu-se de aceste 
instrumente de cunoaştere. A instrui 
elevii cum să studieze înseamnă a-i 
înarma cu tehnici pe care să le poată 
folosi în mod independent, în vederea 
acumulării unor noi cunoştinţe, a 
formării lor multilaterale. 

Familiarizarea elevilor cu cititul, 
ca unul dintre principalele instrumente 
ale muncii de învăţare şi de formare 
a lor, constituie, prin urmare, un obiec- 
tiv de prim ordin al ciclului primar. Se 
poate afirma că întreaga evoluţie a 
elevilor, atît în şcoală, cît şi, apoi, în 
viaţă, depinde de măsura în care ei 
şi-au însuşi deprinderea de a citi, pînă 
la nivelul la care aceasta să constituie 
un mijloc de autoinstruire. De felul în 
care elevii şi-au însuşit, în ciclul 
primar şi chiar în primele clase ale 
acestui ciclu, capacitatea de a citi, 
depind randamentul şcolar şi preve- 
nirea rămînerii în urmă la învăţătură. 
De altfel, este un fapt de necontestat 
că, cel puţin în primele clase ale 
şcolii, “cititorii” buni sînt, în cele mai 
multe cazuri, buni şi la celelalte 
obiecte de învăţămînt. Dimpotrivă, 


elevii care nu realizează actul cititului 
la un nivel corespunzător sînt 
predispuşi insucceselor şi la celelalte 
discipline şcolare. 

In acelaşi timp, cititul şi scrisul 
trebuie privite şi prin prisma folosirii 
lor ca instrumente de învăţare în 
condiţiile educaţiei permanente. Dacă 
în trecut se puteau da tinerilor, în anii 
de şcoală, instrumentele necesare 
adaptării lor, în condiţii relativ stabile 
de muncă pînă la ieşirea din activitate, 
deci — practic — pentru toată viaţa, 
în zilele noastre se pune acut proble- 
ma prelungiri activităţii educaţionale 
şi după anii de şcoală. In aceste 
condiţii este necesară pregătirea 
tinerilor de o asemenea manieră, încît 
să fie capabili să se adapteze cu 
relativă uşurinţă la realitatea extrem 
de dinamică şi complexă în care îşi 
vor desfăşura activitatea. Aceasta 
impune o reînnoire a cunoştinţelor, o 
perfecţionare din mers a pregătirii 
profesionale pentru adaptarea conti- 
nuă la noile condiţii ale vremii. În 
consecinţă, tinerii vor trebui astfel 
pregătiţi încît după terminarea studiilor 
să fie capabili să înveţe încă cel puţin 
de patru ori cît au învăţat în anii de 
şcoală, pînă la ieşirea din activitate; 
formaţia pe care le-o asigură şcoala 
trebuie să permită punerea de acord 
a pregătirii dobîndite în şcoală cu noi- 
le cerinţe ale contemporaneităţii, prin- 
tr-un susţinut efort de autoinstruire. 

De aceea, iniţierea tinerilor cu 
tehnici ale activităţii intelectuale, care 
să le permită prelungirea actului edu- 
caţional prin efort propriu, apare ca o 
necesitate stringentă, ca un mod cert 
de rezolvare a contradicţiei dintre pre- 
gătirea profesională asigurată prin 
şcoală şi nevoile reale ale societăţii 
în fiecare moment al dezvoltării sale. 
In zilele noastre, expansiunea şi per- 
fecţionarea metodelor şi tehnicilor de 
muncă intelectuală constituie o verigă 
esenţială a însuşi procesului democra- 
tizării vieţii şcolare şi culturale, al 
egalizării şanselor, din perspectiva 
integrării sociale a tinerilor. Intensifi- 
carea aplicării acestor tehnici trebuie 
concepută ca o parte a educaţiei 
permanente, ca un filon al învăţării 
continue, şcolare şi  postşcolare, 
însuşirea lor structurîndu-se prin mo- 
dele adecvate, active în perioada 

şcolarităţii şi perfecţionîndu-se succe- 
siv, pînă în anii vîrstei a treia. 

Cu toată amploarea pe care au 
luat-o mijloacele audiovizuale în difu- 
zarea culturii, cartea a rămas şi va 
rămîne unul dintre cele mai importante 
mijloace de autoinstruire, de formare 
a omului societăţii moderne. Mai mult 
decît oricare dintre tehnicile audiovi- 
zuale prin care sînt transmise diferite 
cunoştinţe diferite, lectura cărţii oferă 
cititorului, pe lîngă satisfacţiile ce le 
aduce orice noutate, prilejuri unice de 
reflecţie, de meditaţie; ea angajează 
valori formativ-educative, care se 
răsfrîng în întregul comportament al 
cititorului. lată deci un argument în 
plus pentru a susţine că cititorul 
reprezintă unul dintre cele mai de preţ 
instrumente ale activităţii intelectuale. 
El se află, neîndoielnic, printre cele 
mai răspîndite şi intense activităţi ale 
omului contemporan. Aceasta cu atît 
mai mult cu cît, în epoca noastră, nu- 
mărul cărţilor, revistelor, ziarelor etc. 
este în continuă creştere. În ele sînt 
acumulate valori inestimabile ale 
experienţei umane din toate timpurile. 

Procesul familiarizării elevilor cu 
cititul, ca instrument al muncii de 
învăţare, se realizează într-o perioadă 
de timp relativ lungă. Cînd afirmăm 
acest lucru avem în vedere faptul că 
a citi nu înseamnă a te rezuma la 
simpla descifrare a unui text. “A şti 
să citeşti (...) înseamnă a fi dobîndit 
o tehnică ce nu prezintă valoare şi 
interes decît dacă cel ce ştie să 
citească înţeiege ceea ce citeşte; (...) 
faptul că ştii să numeri nu înseamnă 
că ştii matematică.”! 

Această comparaţie a cititului cu 
matematica atrage atenţia asupra 
faptului că simpla cunoaştere a 
literelor şi posibilitatea de a realiza 
cititul sub aspectul său exterior nu 
sînt suficiente pentru ca acest act să 
constituie cu adevărat un mijloc 
pentru propria instruire. Însuşirea 
cititului nu constituie un scop în sine, 
ci un mijloc de prelungire a efortului 
educativ individual, cu resurse proprii. 
Realizarea actului cititului înseamnă 
cunoaşterea unor tehnici de lucru 
corespunzătoare, care să permită 
celui ce citeşte să se orienteze în 
text, să înţeleagă mesajul acestui 
text, cu multiplele lui valenţe. Însu- 


şirea tehnicii cititului este subordonată 
sarcinii de a-i învăţa pe elevi cum să 
folosească manualul şi, în general, 
cartea. Cu alte cuvinte, a-i învăța pe 
elevi să citească înseamnă a-i învăța 
cum să înveţe cu ajutorul cărții. 

Avînd în vedere importanţa deo- 
sebită a cititului, această activitate se 
bucură, în ciclul primar, de o atenţie 
specială. Citirea figurează ca discip- 
lină şcolară la toate clasele, acordîn- 
du-i-se cel mai mare număr de ore în. 
planul de învăţămînt. Prevederile 
programelor şcolare formulează, în 
acest sens, obiectivele şi sarcinile 
adecvate fiecărei clase precum şi 
conținuturile a ceea ce se citeşte. Aşa 
cum se poate desprinde din programa 
şcolară, în fiecare clasă obiectivele 
citirii se realizează oarecum în moduri 
diferite. Astfel, într-un fel se rezolvă 
obiectivele acestei discipline în clasa 
|,unde se realizează, de fapt, alfabe- 
tizarea propriu-zisă a elevilor, şi altfel 
în clasa a l-a, şi mai ales în clasele 
a lll-a şi a IV-a, unde accentul se pune 
pe iniţierea elevilor cu tehnici ale 
muncii cu cartea. Se poate spune 
însă că fără ceea ce se realizează în 
ciclul primar, prin familiarizarea ele- 
vilor cu actul compiex al cititului, nu 
pot fi închipuite nici activitatea de 
învăţare desfăşurată pe celelalte 
trepte ale învăţămîntului şi nici însăşi 
activitatea socială, care include, ca o 
componentă esenţială a ei, o continuă 
autoperfecţionare. lar la baza acestei 
autoperfecţionări stă, în mod necesar, 
folosirea cărţii. Cititul şi scrisul des- 
chid şcolarului noi posibilităţi de 
cunoaştere a realităţii şi noi forme ale 
comunicării între oameni, permiţînd 
trecerea de la faza gîndirii şi comuni- 
cării situaţionale la cea bazată pe 
concepte, formală. 

Activitatea de scriere este indi- 
solubil legată de cea de citire. Scrisul 
se foloseşte foarte frecvent conco- 
mitent cu cititul, fie pentru a consem- 
na cele citite, fie pentru a le comenta 
sau a le interpreta. Pe de altă parte, 
scrisul constituie un mijloc de expri- 
mare, de comunicare. Se poate afirma 
deci că scrisul are o evidentă funcţie 
de cunoaştere, că — în acest sens — 
el însoţeşte întreaga activitate de 
învăţare. 

Chiar în condiţiile dezvoltării 

impetuoase a mijloacelor de comuni- 
care în masă, care, au un mare rol în 
transmiterea valorilor culturii umane, 
scrisul va rămîne, pentru multă vreme, 
unul dintre instrumentele fundamen- 
tale ale activităţii intelectuale. Steno- 
grafia, telefonul, magnetofonul, diver- 
sele imprimatoare şi alte asemenea 
creaţii ale tehnicii moderne, care s-ar 
părea că subminează poziţia scrisului, 
nu-l vor putea înlocui. Scrisul se men- 
ţine ca un mijloc important în activi- 
tatea de cunoaştere, de comunicare, 
chiar un mijloc de cultivare a capa- 
cităţilor intelectuale, precum şi a unor 
trăsături de caracter. 

Valoarea instrumentală a deprin- 
derilor de citire şi scriere trebuie privită 
şi prin prisma posibilităţilor lor de 
transfer asupra altor deprinderi, cu 
care interferează. Insuşirea cititului şi 
scrisului contribuie la activizarea ope- 
raţiilor intelectuale, dezvoltă capaci- 
tatea de gîndire, spiritul critic. 

inţelegerea rolului pe care-l au 
cititul şi scrisul în întreaga evoluţie a 
tineretului studios, în general în acti- 
vitatea de învăţare, nu trebuie privită 
ca un scop în sine. Ea trebuie să ducă 
la o asemenea abordare a problemelor 
metodologice corespunzătoare, încît 
să sporească randamentul întregii 
activităţi de familiarizare a şcolarilor 
mici cu cititul şi scrisul. 

Prin urmare, se poate afirma că 
temelia întregii munci de învăţare se 
pune în clasele I-IV în bună măsură 
chiar în clasa întîi, prin însuşirea de 
către elevi a elementelor de bază ale 
deprinderilor de citire şi scriere. De 
optimizarea procesului învăţării citi- 
tului şi scrisului încă din clasa | depin- 
de în cea mai mare măsură succesul 
în efortul pe care elevii îl fac pentru 
formarea şi dezvoltarea lor integrală. 


NOTE 
1 Robert Dottrens, A educa şi a 


instrui, Bucureşti, Editura Didactică şi 
Pedagogică, 1970, p. 102. 


2. PARTICULARITĂŢILE 
PSIHOLOGICE 
ALE ÎNCEPĂTORILOR 
ÎN ÎNVĂŢAREA CITITULUI 
ŞI SCRISULUI 


Asigurarea succesului în pre- 
darea-învăţarea cititului şi scrisului în 
clasa | depinde în cea mai mare 
măsură de modul în care sînt respec- 
tate particularităţile psihologice ale 
copiilor, ale celor ce urmează să-şi 
însuşească aceste deprinderi. O 
metodologie corectă, eficientă ce va 
fi folosită în acest scop nu poate fi 
concepută fără cunoaşterea şi respec- 
tarea acestor particularităţi. 

De aceea e necesară, mai întîi, 
o foarte succintă trecere în revistă a 
unora dintre cele mai importante parti- 
cularităţi specifice ale însuşi limba- 
jului copiilor de vîrstă şcolară mică. 

Este cunoscut că la intrarea în 
şcoală, în clasa |, copilul stăpîneşte 
destul de bine limba maternă. Capaci- 
tatea de diferenţiere a fonemelor! este 
deja formată la majoritatea copiilor. 
Eventualele greşeli în pronunția co- 
rectă, în diferenţierea unor sunete 
trebuie depistate, stabilite cauzele, 
pentru ca prin exerciţii speciale de 
pronunție să fie remediate. 

Vorbirea copilului este, în gene- 
ral, corectă şi din punct de vedere 
gramatical; el şi-a însuşit spiritul 
limbii, o exprimare aproape corectă 
prin comunicarea verbală cu cei din 
jurul său, dar cuvîntul nu poate fi încă 
separat de obiect. De aceea, după 
intrarea în şcoală este necesară 
înţelegerea cuvîntului ca fenomen 
lingvistic, pentru ca acesta să devină 
obiect al cunoaşterii. In toate exer- 
ciţiile implicate în învăţarea cititului 
şi a scrisului, elevul va opera deci cu 
cuvinte (care sînt abstracţiuni), nu cu 
obiectele pe care le desemnează 
aceste cuvinte. 

Activitatea şcolară specifică 
predării-învăţării cititului şi scrisului în 
clasa | trebuie să conducă elevii la 
însuşirea în mod conştient a întregii 
bogății a limbii materne, la formarea 
capacităţii de a învăţa şi utiliza, pe 
cale practică, prin exerciţii corecte de 
vorbire, deci în mod conştient, regulile 
gramaticale, de a-şi însuşi compo- 

nentele de bază ale limbii. 

O primă sarcină care stă în faţa 
învățătorului în această perioadă este 
de a-i face pe elevi să “vadă” şi să 
desprindă cuvintele din propoziţii şi 
sunetele din cuvinte. 

invăţarea citit — scrisul nece- 
sită diferenţierea corectă a tuturor 
fonemelor limbii. Aceasta se face prin 
exerciţii sistematice de analiză şi 
sinteză fonetică, al căror rol este de 
a perfecționa auzul fonematic al copi- 
ilor precum şi prin exerciţii cores- 
punzătoare de pronunție corectă a 
cuvintelor şi sunetelor (fonemelor). 

Copiii cu unele deficienţe de 
vorbire, de pronunție, datorită fie unor 
particularităţi anatomice ale organelor 
vorbirii sau unor neajunsuri auditive, 
fie specificuiui graiului local, trebuie 
supuşi unui tratament special de 
corecție, în măsura în care e posibil, 
aplicat chiar de către învăţător, iar în 
cazul unor tulburări mai grave vor fi 
orientaţi spre specialişti în logopedie. 
Oricum, în asemenea cazuri este 
necesară diagnosticarea riguroasă a 
cauzelor deficienţelor de pronunție ale 
copiilor. 

Dificultăţile de percepere auditi- 
vă a sunetelor pot fi cauzate, de ase- 
menea, fie de hipoacuzie (auz slab), 
fie de o dezvoltare insuficientă a 
auzului fonematic. In primul caz, copi- 
lul percepe şi pronunţă greşit mai ales 
sunetele neaccentuate şi terminaţiile 
cuvintelor, adică sunetele care sînt 
pronunţate cu o intensitate redusă, cu 
voce şoptită. In al doilea caz, copilul 
nu poate diferenţia sunetele înrudite 
(b-p, t-d, c-g, s-z, ş-j ş.a.) care se 
pronunţă cu aproximativ aceeaşi 
poziţie a organelor vorbirii. Destul de 
frecvent, diferenţierea insuficientă a 
sunetelor nici nu se observă în 
limbajul oral al copilului; ea iese la 
iveală numai după trecerea la însu- 
şirea limbajului scris, unde fiecare 
sunet trebuie reprezentat prin litera 
adecvată. 

Un defect de vorbire întîlnit 
destul de frecvent la unii şcolari este 
bilbîiala. Ea se manifestă mai ales 
cînd copilul încearcă să exprime un 
conţinut complex sau idei care nu-i 
sînt suficient de clare şi precise. De 
aceea, tulburările de acest fel sînt mai 

frecvente la copiii întîrziaţi mintal, 
decit la copiii normali. La aceştia din 
urmă, care în condiţii obişnuite vor- 
besc corect, bîlbîiala apare, de obi- 
cei, atunci cînd simt nevoia să se 
exprime într-o limbă pe care nu o 
cunosc temeinic; uneori bîlbîiala poate 
fi determinată de o stare emoţională 
puternică, prelungită. 

Aceste constatări atrag atenţia 
că pentru a combate bilbiiala copiilor, 
ei trebuie să-şi reprezinte clar ceea 
ce au de spus, să-şi precizeze 
gîndurile, să folosească imagini con- 
crete pe care să le exprime apoi ver- 
bal, trecînd astfel spre un conţinut 
mai abstract al vorbirii. De asemenea, 
este recomandabil să repete unele 
fraze formulate, să vorbească mai 
lent, să-şi formuleze frazele în gînd 
înainte de a le pronunţa. 

Cerinţele exprimării corecte se 
regăsesc mai ales în limbajul scris. 
La început, în relaţiile dintre limbajul 
scris şi cel vorbit, cu ajutorul învăţă- 
torului, copilul trebuie să formuleze 
întîi în limbaj sonor ceea ce are de 
spus, apoi să exprime în scris con- 
ţinutul respectiv. Astfel, perfectiona- 
rea limbajului scris duce şi la perfec- 
ționarea limbajului vorbit. 

In perfecţionarea limbajului 
copiilor un rol deosebit îl are limbajul 
învățătorului, fiind cunoscută încli- 
naţia acestora spre a imita modelele 
care li se oferă. 

Intelegerea corectă a particula- 
rităţilor psihologice ale procesului citirii 
la începători se poate asigura mai bine 
prin comparare cu modul în care 
realizează actul cititului persoanele 
care au formată această deprindere, 
şi care deci sînt “ştiutori de carte”. O 
primă constatare este aceea că citi- 
torul cu experienţă are format “cîmpul 
de citire” sau “cîmpul vizual”, aceste 
sintagme determinînd numărul de litere 
sau cuvinte care sînt cuprinse într-o 
singură privire, respectiv într-o singură 
mişcare a ochilor pe rîndul textului 
citit. La cititorul experimentat, această 
unitate optică de citire este consti- 
tuită, de regulă, dintr-un cuvînt întreg, 
iar în unele cazuri chiar din două sau 
mai multe cuvinte. În timpul citirii, el 
îşi deplasează mişcarea ochilor de-a 
lungul fiecărui rînd, făcînd doar cîteva 

pauze. Cu cît textul este mai uşor, 
cu atît cîmpul de citire este mai mare 
şi — ca urmare — cu atît este mai 
mic numărul fixărilor vizuale. Aceasta 
se explică şi prin faptul că lectorul cu 
experienţă fixează de obicei ochii pe 
mijlocul cuvîntului şi chiar între cuvin- 
te. Dacă textul este mai greu sau dacă 
unele cuvinte sînt alcătuite dintr-un 
număr mai mare de silabe, dacă e 
vorba de cuvinte mai rar uzitate sau 
noi, atunci numărul fixărilor este mai 
mare. 

Deseori, unui cititor cu experi- 
enţă îi este suficient să arunce doar 
o privire pe un anunţ obişnuit, de tipul 
“Nu rupeţi florile”, pentru a citi textul 
în întregime, fără a-şi fixa privirea 
asupra tuturor literelor, silabelor sau 
chiar a cuvintelor. In acest caz, pro- 
cesul citirii se realizează pe baza 
anticipării sau sesizării înţelesului 
cuvintelor şi al propoziției, pe baza 
recunoaşterii, eventual, a literelor 
dominante, adică a acelora care defi- 
nesc caracterul cuvîntului tipărit ca o 
întreagă imagine vizuală. 

Anticiparea sensului cuvintelor 
numai după cîteva dintre literele de 
bază poate duce, uneori, la comiterea 
unor greşeli de citire, chiar dacă 
cititorul înţelege sensul textului. Toc- 
mai de aceea, unii cititori cu experi- 
enţă nu observă, deseori, greşeli de 
tipar, care pot consta din omisiuni, 
inversiuni sau substituiri de litere etc. 

Ritmul destul de rapid al citirii la 
omul cu ştiinţă de carte îi asigură 
înţelegerea sensului celor citite simul- 
tan cu procesul propriu-zis al cititului. 

Faţă de aceste particularităţi ale 
cititului la ştiutorii de carte, la începă- 
tori, procesul este cu totul deosebit. 
Un începător (copil în clasa | sau 
adult) nu are format “cîmpul de citire”, 
mai exact spus, acesta se limitează 
la o singură literă. Astfel, pentru a citi, 
spre exemplu, cuvîntul mure, el tre- 
buie să-şi fixeze privirea asupra 
fiecărei litere, să le recunoască în 
succesiunea lor şi să le asocieze pe 
fiecare cu sunetul corespunzător. Din 
această cauză, chiar după ce a 
parcurs corect aceste operaţii, nu 
poate realiza citirea integrală a cuvîn- 
tului (sinteza sunetelor), realizînd doar 
o enumerare de litere în loc de citire. 


Transformarea structurii grafice (a lite- 
relor reunite în cuvînt) într-una scrisă, 
pe baza literizării nu asigură, deci, 
sinteza sonoră a cuvîntului pentru ai 
se înţelege astfel şi sensul. 

Prin urmare, pronunţarea succe- 
sivă a sunetelor dintr-un cuvînt nu 
asigură citirea propriu-zisă a cuvîn- 
tului respectiv. Întrucît litera luată 
separat nu are nici o semnificaţie, iar 
cuvîntul cu înţelesul lui nu poate 
constitui, pentru începători, unitatea 
optică de citire, se recurge la silabă 
ca unitate sonoră, care chiar dacă nu 
are o semnificaţie, uşurează trecerea 
pragului spre citirea cuvintelor. De 
aceea este necesară unirea literelor 
în silabe, respectiv formarea cîmpului 
vizual de o silabă, iar apoi, prin rostirea 
articulată, trecerea pragului de la 
silabă la cuvînt. 

O altă particularitate a cuvîntului 
la începători o constituie faptul că ei 
înţeleg cu mare greutate cele citite. 
Inţelegerea nu se realizează conco- 
mitent cu cititul. Pentru ca un începă- 
tor să înţeleagă cele citite nu îi este 
suficientă perceperea vizuală a 
textului. Aceasta trebuie însoţită în 
mod obligatoriu şi de pronunţarea 
cuvintelor şi, o dată cu aceasta, de 
perceperea auditivă. Numai după 
această triplă operaţie (perceperea 
vizuală, pronunţarea cuvîntului şi per- 
ceperea auditivă) se înţelege sensul 
cuvîntului citit. 

In situaţii în care se citesc cu- 
vinte cu un număr mai mare de silabe, 
datorită ritmului lent al “descifrării” 
literelor şi realizării sintezei în silabe, 
deseori, cînd se ajunge ia citirea 
ultimei silabe, sînt uitate celelalte şi, 
în consecinţă, pentru înţelegerea 
semnificației se reia cititul, pe silabe. 
De obicei numai după 2-3 reluări ele- 
vul ajunge la ceea ce se numeşte citire 
conştientă. De aceea sînt necesare 
exerciţii repetate pentru realizarea 
“saltului” de la silabe la cuvînt, aceasta 
fiind o condiţie a citirii conştiente. 

Se poate spune că citirea înce- 
pătorilor trebuie astfel îndrumată, încît 
să se asigure continuitatea şi unitatea 
perceperii vizuale şi pronunţarea 
corectă, pe de o parte, cu înţelegerea 
sensului celor citite, pe de altă parte. 

După ce se trece la citirea 

propoziţiilor şi a textelor, revenirile 
asupra celor citite se fac şi în scopul 
integrării înţelesului unui cuvînt în 
întregul context al propoziției sau al 
integrării înţelesului propoziției în 
unitatea textului, în vederea formării 
unei viziuni unitare asupra întregului 
text. 

Din aceste particularităţi psiho- 
logice ale cititului la începători decurg 
unele cerinţe de ordin metodologic 
asupra cărora vom mai reveni. 

Procedînd în aceeaşi manieră, 
a comparaţiei între felul în care reali- 
zează scrisul cei care posedă aceas- 
tă deprindere şi particularităţile psiho- 
logice ale începătorilor în învăţarea 
acestei deprinderi, se constată, în 
primul rînd, că cel ce dispune deja de 
experienţă în activitatea de scriere 
desfăşoară toate operaţiile corespun- 
zătoare cu siguranţă, cu dezinvoltură. 
Atenţia nu e orientată asupra scrisului 
în sine (forma literelor, elementele de 
legătură a acestora în cuvinte, poziţia 
corpului şi a mîinii în timpul scrisului 
etc.); toate aceste operaţii se des- 
făşoară automat, de la sine, cu uşu- 
rinţă, în aparenţă fără efort, fără pauze 
şi întreruperi.Silabe şi chiar cuvinte 
întregi se scriu fără a se ridica stiloul 
de pe hîrtie. Atenţia lui e concentrată 
asupra conţinutului a ceea ce scrie, 
asupra acurateţei exprimării. Fireşte, 
cînd doreşte să realizeze un scris cu 
performanţe superioare, ritmul devine 
ceva mai lent, efortul se concentrează 
pe realizarea la un nivel calitativ su- 
perior a tuturor elementelor tehnice şi 
grafice ale acestei deprinderi. 

La începători procesul scrisului 
este cu totul deosebit; neavînd for- 
mată deprinderea scrisului, nu poate 
fi vorba de nici un element automati- 
zat în realizarea lui. Elevul începător 
trebuie să-şi reprezinte corect, în 
primul rînd, litera pe care urmează s- 
o scrie ca semn grafic al unui sunet 
(grafem), să reconstituie în minte 
elementele grafice ale literei, ordinea 
în care se execută acestea, sensul 
în care se efectuează mişcarea miinii 
pentru a da contur acestor elemente 
grafice. În cazul în care realizează 
scrisul după modele pe care le are în 
faţă, este scutit de reprezentarea 
acestora în minte, dar deseori e 


înclinat să realizeze modelul respectiv 
aidoma unui desen, fără respectarea 
unor reguli grafice specifice scrierii 
literei respective. Foarte frecvent, 
efortul lui, inclusiv cel fizic, este 
amplificat atît de lipsa de experienţă, 
precum şi de faptul că nu poate 
diferenţia mişcările absolut necesare 
scrierii elementelor grafice respective, 
de cele care sînt de prisos. Din 
această cauză, elevul oboseşte mai 
repede decît i-ar permite capacitatea 
lui de efort. 

Este uşor de înţeles, ţinînd sea- 
ma de cele de mai sus, că scrisul 
începătorilor nu are un caracter con- 
stant, tocmai datorită lipsei deprin- 
derilor, precum şi ritmului extrem de 
lent al scrisului. 

Consecințele de ordin metodic 
ce decurg din aceste particularităţi 
sînt multiple şi asupra lor vom reveni 
la locul potrivit. 

Particularităţile psihologice ale 
începătorilor, în ceea ce priveşte 
procesul citirii şi cel al scrierii, alături 
de alte criterii de ordin lingvistic, vor 
determina însuşi specificul metodei 
folosite în predarea — învăţarea 
acestor deprinderi în clasa |, precum 
şi întregul sistem de strategii şi 
metode care vor asigura obţinerea unor 
performanţe superioare în activitatea 
cu cei mai mici şcolari. 


NOTE 


1 Fonemul este cea mai mică 
unitate a limbii, care asigură o anumită 
semnificaţie cuvîntului, de modificarea 
căreia depinde însăşi modificarea 
semnificației respective. Aceste sunete 
generalizate ale limbii sînt desemnate 
grafic prin literele alfabetului (grafeme). 

V. ALECSANDRI, 
DEŞTEPTAREA ROMÂNIEI 


|. Creată pentru a răspunde prompt “comenzii” social-politice lansate în 
primăvara anului 1848 de către Partida Naţională a Moldovei, chiar în preziua 
declanşării Revoluţiei, poezia — intitulată, iniţial, Către români — este o 
odă - manifest, “proprie” romantismului revoluţionar al epocii şi tinereţii creatoare 
a “bardului de la Mirceşti” (poetul nu împlinise, încă, 30 de ani). 


II. Prin structura sa compoziţională şi prin limbajul său poetic, Deşteptarea 
României depăşeşte însă, cu graţie, caracterul ocazional şi se situează, cu 
certitudine, în compartimentul creaţiei artistice de rezistenţă a lui Vasile 
Alecsandri. 

Oda pare afi construită prin extensiunea unui nucleu compozițional compus 
din strofele a patra — în care libertatea este asociată luminii solare — şi a 
cincea, în care ideea de sclavie este comunicată printr-un termen cu conotaţii 
terifiante: orbire (“Numai tu, popor române, să zaci vecinic în orbire?”). De la 
acest nucleu — creat pe o antiteză şi reprezentînd o secvenţă de sine stătătoare 
(cu “efect” de concluzie implicită care sporeşte amploarea concluziei finale, 
explicite) — discursul liric s-ar dezvolta în dublu sens: câtre prima strofă, 
alcătuind o secvenţă de cincisprezece versuri, numită de noi “a acumulărilor” 
necesare culminării în versul “Libertatea-n faţa lumei a aprins un mîndru soare”, 
şi, respectiv, spre strofele a şaptea şi a opta, conturînd o altă secvenţă — a 
treia — de numai şapte versuri, a “reproşurilor stimulative” adresate neamului 
românesc, neam a cărui capacitate de jertfire îl face să pară nemuritor în dura 
competiţie pentru cîştigarea şi păstrarea Libertăţii. 

Cele două secvenţe de cîte cincispezece şi, respectiv, şapte versuri sînt 
asemănătoare tezei şi antitezei unei construcţii logice, fapt ce atestă maturizarea 
gîndirii artistice a poetului, maturizare relevată deplin de concluzia apoteotică 
din strofa finală, magistrala formulare a ideii de nemurire încununînd patetica 
pledoarie pentru Libertate. 

in ceea ce priveşte limbajul poetic, am releva opţiunea lui Alecsandri pentru 
cuvîntul “nevrednic” (strofa a cincea, versul al doilea) deşi putea, fără a prejudicia 
măsura sau accentele versului, să construiască şi altfel: “Numai tu să nu fij 
vrednic de-acest timp reformator?” Bogăția semantică a termenului “nevrednic”, 
în sfera de înţelesuri a căruia, pe lîngă sinonimele “apropiate” (nedemn, de 
nimic), se poate include şi sensul de “ticălos” (nemernic, nevrednic, netrebnic, 
josnic, infam; vezi DS, p. 296, 444), creează, însă, efectul suficient şi necesar 
susţinerii elanului romantic-revoluţionar şi a întregii demonstrații poetice pe 
“tema” luptei şi jertfei pentru Libertate. 


Ill. Oda Deşteptarea României ne relevă un creator stăpîn deplin pe o 
rafinată şi subtilă tehnică scriitoricească ceea ce ne dă dreptul de a împrumuta 

de la George Călinescu, dacă ne este permis, cuvintele prin care acesta aprecia 
poemul eminescian Împărat şi proletar şi a spune că şi Alecsandri “a ridicat 
cu voinţă” creaţia sa “la modul abstract” realizînd o tulburătoare Odă a 
Libertăţii care, prin copleşitorul patetism romantic-revoluţionar, depăşeşte 
momentul pentru care a fost creată şi se situează în universul valorilor estetice 
perene. 


C. NEGRUZZI, 
ALEXANDRU LĂPUŞNEANUL 


(VARIANTA A: ALEXANDRU LĂPUŞNEANUL.: 
CONSTRUCŢIA PERSONAJELOR) 


|. Anul 1840 s-a dovedit a fi cu totul deosebit pentru C. Negruzzi deoarece 
i-a adus deplina afirmare ca Prozator. 

Mare admirator al lui A. S. Puşkin — în a cărui preajmă îşi desăviîrşeşte 
formaţia spirituală — Negruzzi se “pătrunde” de duhul romantic al acestui “Byron 
al Rusiei” (vezi Scrisoarea a Vll-a, Calipso) fără a părăsi spiritul clasic — 
manifestat ca aspirație spre echilibru (în compoziţie!), veridicitate, claritate, 
concizie (în relatare!) — nici “impersonalitatea” (obiectivitatea), marcă a 
Realismului. Armonizarea acestor trei atitudini estetice fundamentale va avea 
ca “rezultat de fuziune” nuvela de inspiraţie istorică Alexandru Lăpuşneanul, 
proză publicată în primul număr al revistei Dacia literară, anume — parcă — 
pentru a susţine “autohtonizarea” inspiraţiei, idee lansată de Mihail Kogălniceanu 
în introducţie. 


II. Pornind de la cronică, Negruzzi intuieşte “mecanismur” realităţii istorice 
specifice secolului al XVI-lea, secol marcat de violente conflicte între voievozi 
şi marea boierime, realitate pe care o transfigurează artistic realizînd — în 
primul rînd — nişte individualităţi bine conturate, unele aparţinînd “familiei” eroilor 
romantici (Alexandru Lăpuşneanul, Doamna Ruxanda), altele din categoria 
tipicelor personaje realiste (vornicul Moţoc), individualităţi a căror confruntare 
conferă dramatism paginilor negruzziene. 

Venind pentru a doua oară la tronul Moldovei, Alexandru Lăpuşneanul are 
un program politic dur din care nu lipsesc violenţa şi asasinatul. Voievodul vrea 
să pedepsească o “vînzare” şi să menţină o domnie; or, sub acest aspect, 
orice act capătă o conotaţie politică. Dar Lăpuşneanul nu e numai Voievodul 
înzestrat cu o rafinată diplomaţie machiavelică; el se impune şi ca un membru, 
cu drepturi depline, al clanului terifiantelor personaje create de Shakespeare. 
Schingiuirea şi crima nu sînt doar “metode” pentru intimidarea boierimii ci mai 
ales “chipuri” prin care se dă frîu liber “patimii” de a vedea curgînd sînge. Din 
acest “punct” — al patimii — personajul lui Negruzzi se desprinde de “modelul” 
atestat istoric, devenind o existenţă capabilă să inducă în cititor sentimentul 
sublimului. 

Rivalul Domnului este Feudalul, inuman de crud şi subuman de laş şi 
josnic, vînzător de Neam, de Ţară, de Domn, avid după avere — pentru obţinerea 
căreia orice mijloc este admis — tratînd cu suveran dispreţ poporul — “gloata” — 
şi cu diplomatică îngăduinţă pe Voievod. Chiar şi atunci cînd “apar” boierii iubitori 
de ţară — Spancioc, Stroici — “imaginea” Feudalului nu se îmbunătăţeşte prin 
efectul salutar al patriotismului. 

Conflictul dintre aceste două forţe, Voievod — Feudal, este construit cu o 
rară măiestrie, cu un desen sigur, ca o pirogravură în care detaliile se elimină 
pentru a spori, prin concizie, expresivitatea. Pe rînd călău şi victimă, atît Domnul, 
cît şi Feudalul pustiesc totul în jurul lor — atît de cumplită le este lupta. 

Subiectul nuvelei — cu totul de factură clasică — ne poartă de pe cîmpul 
de luptă la cetatea de scaun, în incinta mănăstirii Trei lerarhi — unde se consumă 
actul împăcării — apoi la ospățul sfîrşit în masacru şi în încăperea unde 
Lăpuşneanul plăteşte cu viaţa vieţile pe care le-a stins. Magistral construit este 
“momentul” intrigii, sintetizat în motto-ul primului capitol, deoarece — fără a 
anticipa explicit punctul culminant, plasat în altreilea capitol, ori deznodămîntul — 
ne transpune, fără putinţă de sustragere, în tensionata atmosferă a confruntării, 
confruntare ce nu se poate finaliza decît printr-o moarte năprasnică. 

Doamna Ruxanda şi gloata dezorientată — la început — sînt personaje 
prin care Negruzzi ar încerca, la o primă vedere, să “limiteze”, oarecum, dezastrul 
provocat de cele două Puteri antagonice; încercarea este, însă, sortită eşecului 
pentru că a fost “construită” să eşueze: Doamna nu poate fi altceva decît o 
victimă — ce ne solicită, din plin, compasiunea — iar gloata, doar o masă de 
manevră necesară rezolvării unor clipe de tensiune politică. 


Ili. Realizînd o “solidă creaţiune literară” — cum observă, entuziast, 
Călinescu — Negruzzi devine emblema “Momentului 1848” în sfera epicului 
după cum Alecsandri şi Alexandrescu sînt blazoane pentru lirica noastră modernă. 
Negruzzi îşi depăşeşte, însă, contemporanii pentru că, prin capodopera sa, el 
se impune ca |Intemeietor al Nuvelei — inspirată din frămîntata noastră istorie — 
ca “mode!” greu de egalat, aproape la fel ca în cazul lui Caragiale. 


(VARIANTA B: ALEXANDRU LĂPUŞNEANUL — 
SINTEZA DE CLASICISM, ROMANTISM, REALISM) 


|. Dinamică şi dominată de vocaţia misionarismului [1], epoca dintre 1830 
şi 1866 este aceea a renaşterii noastre literare şi a redeşteptării “conştiinţei 
naţionale” (id.). 

Ideologia literară a epocii — ideologie marcată, firesc, de eclectism — 
afirmă cu putere convingerea literaţilor în forţa cuvîntului “asupra evoluţiei politice” 
(id.) — convingere de esenţă romantică — nu însă şi credinţa în necesitatea 
vitală a unei estetici emancipate de sub dominarea rigorilor unui clasicism, 
curent literar care, la noi, a luat înfăţişarea unui dor de perfecţiune absolută. 
Nici “programul” gîndit şi publicat în primul număr al revistei “Dacia literară”, de 
către M. Kogălniceanu nu conţine îndrumări estetice, ci se referă, pătimaş, 
doar la “românirea” literaturii noastre. 

Şi, anticipînd, parcă, “gestul” lui Alecsandri — gest materializat în crearea 
odei Deşteptarea României — Costache Negruzzi compune o operă exem- 
plară (publicată în tomul | al Daciei literare) cu care, la prima vedere, ar dori, 
numai, să “ilustreze” ideile confratelui său în ale literaturii şi nu să întemeieze, 
de fapt, nuvela istorică în proza românească. 


II. Formaţia spirituală a scriitorului se realizează într-un autentic mediu 
cărturăresc familial, la care se adaugă şi şansa de a se afla, o vreme, în preajma 
unui mare maestru — A.S. Puşkin. 

Debutul literar al lui Negruzzi atestă “calităţi de fineţe şi măsură” [1] fără 
a releva, însă, şi acea scînteie de genialitate care, mai tîrziu, în 1840, l-a făcut 
să toarne într-o formă nouă nu numai limba veche şi înţeleaptă — cum ar 
spune Eminescu — ci şi particularităţile celor trei mari atitudini estetice — 
clasicism, romantism, realism — compuniînd Alexandru Lăpuşneanul. 

Clasică este nuvela lui Negruzzi — în primul rînd, poate — prin echilibrul 
perfect al compoziţiei, scriitorul adoptînd, parcă, tehnica unui compozitor şi 
realizînd o subtilă “țesătură” din “momentele” subiectului operei şi “momentele” 
similare ale subiectelor celor patru capitole. Astfel, intriga nuvelei — condensată 
în motto-ul “Dacă voi nu mă vreţi, eu vă vreu...” este şi intriga subiectului 
primului capitol, subiect a! cărui punct culminant (dejucarea, de către Voievod, 

a planului lui Moţoc: “... n-aş fi— spune Lăpuşneanul — un nătărău de frunte, 
cînd m-aş încrede în tine (în Moţoc —F.G..) ? Eu te iert, însă, (...) şi (...)te voi 
cruța, căci îmi eşti trebuitor, ca să mă mai uşurezi de blăstemurile norodului” 
[2]) pregăteşte punctul culminant al operei — dar şi al capitolului al treilea 
(“Capul lui Moţoc vrem...”) — materializat în scenele masacrului şi a “jertfirii” lui 
Moţoc. Aceste două secvenţe sînt anticipate şi de reacţia violentă a Voievodului 
la cuvintele Doamnei Ruxanda (vezi capitolul al doilea), reacţie disimulată 
aproape imediat şi, oarecum, mascată de voalurile cernite ale avertismentului 
şi ale unei bizare promisiuni: “Doamna mea! — o sfătuie Lăpuşneanul — să nu-ţi 
mai scape din gură astfel de vorbe nebune (...). Îţi făgăduiesc că (...) mîne îti 
voi da un leac de frică” [2]. 

De asemenea, avertismentele date de Domn soţiei sale, în acest al doilea 
capitol, devin ameninţări directe la adresa Doamnei, în capitolul al patrulea: “lar 
pe căţeaua asta voi s-o tai în patru bucăţi împreună cu ţîncul ei...” (idem.), 
ameninţări ce pot constitui intriga respectivului capitol şi pot fi “sugestii” asupra 
deznodămiîntului întregii opere. 

Nuvela lui Negruzzi este, însă, şi romantică prin personajul-pivot ce susţine 
întreaga construcţie ca o “axă a lumii”: Alexandru Lăpuşneanul. Personaj “de 
excepţie” — din “familia” unui Richard al III-lea — Lăpuşneanul nu numai că se 
abandonează deplin patimii de a se răzbuna, dar devine o incarnare a Răzbunării, 
acţionînd ca o stihie devastatoare. Cruzimea lui nu înspăimîntă atît prin 
asasinarea celor patruzeci şi şapte de adversari politici (asasinatul politic mai 
este, încă, practicat) cît prin demenţiala plăcere de a construi piramida de 
capete retezate, activitate făcută cu grija unui arhitect ce-şi materializează 
atent edificiul visat, pe care ar vrea să-l lase posterităţii. 

Fin observator, Negruzzi reuşeşte, fără efort, să “reconstituie” atmosfera 
timpului, să creeze “culoarea locală”, relevînd, implicit, dominanta epocii evocate: 
conflictul pentru putere între domnitori şi marii feudali (aspect discutat şi în 
Scrisoarea XIX din Negru pe alb). Obiectivitatea cu care prozatorul abordează 
acest aspect al realităţii veacului al XVI-lea, “libertatea” pe care o dă personajelor 
sale în devenirea lor (vezi evoluţia Doamnei Ruxanda), tonul “neutru” al scurtelor 
sale comentarii — în manieră cronicărească îl recomandă ca pe un creator ce 
împărtăşeşte — în mare măsură — principiile esteticii realiste. 


III. Încercînd să creioneze un portret al prozatorului, poetului şi 

dramaturgului, Şerban Cioculescu fixează — în lucrarea deja citată — ca 
“trăsături esenţiale” însuşirile de întemeietor, precursor, înaintaş, alcătuitor de 
modele, “... cel mai bun tălmăcitor de versuri din prima jumătate a secolului 
trecut” [1 J “... întîiul observator social înainte de Vasile Alecsandri” (id.), trăsături 
pe a căror bază conchide că Negruzzi este “primul scriitor modern din Moldova.” 
(id.). 

Referindu-se la capodopera Alexandru Lăpuşneanul, Cioculescu insista 
însă numai asupra clasicității (“Nuvela e bine compusă, în fragmente simetrice, 
cu o gradaţie dramatică” (id.) ) şi a obiectivităţii scriitorului. “Obiectivitatea lui 
Negruzzi e aproape desăvirşită, deoarece sensul social nu acoperă tendenţios 
povestirea.” (idem.) fapt ce ne-a determinat a încerca să demonstrăm şi rara 
capacitate a lui Negruzzi de a sintetiza, într-o formulă estetică. originală şi 
elemente proprii romantismului, alături de cele clasice ori realiste. 

A. Cuvîntul 
este (reprezin- 
tă): 
sintagmă, -e 
s.f. (dinfr.) “Uni- 
tate semantico- 
sintactică sta- 
bilă”(grup de 
două sau mai 
multe cuvinte 
între care există 
anumite rapor- 
turi)?. 


B. Contextul 
(textul lingvis- 
tic) este: 


C. Sensurile 
cuvîntului (sens 
de bază / sens 
secundar, sens 
propriu / sens 
figurat): 


Florin GRINEA 
laşi 


CUVÎNT ŞI CONTEXT. 
SENSURILE CUVÎNTULUI. 
“CLASE” DE CUVINTE 
(FIŞĂ — CONSPECT) 


|. DEFINIREA NOŢIUNILOR 


1. O “... combinaţie de morfeme (sau un — F.G.) tip spe- 
cial de sintagmă..."!. 

2. O“... unitate lexicală şi gramaticală (însemnînd — F.G.) 
asocierea unuia sau mai multor sensuri cu un complex sau 
înveliş sonor susceptibil de o întrebuințare gramaticală în 
procesul comunicării”?. 

3. O “... unitate de bază a limbii (...) ca sistem şi ca 
vorbire..."€. 

4. O"... unitate de bază a vocabularului (şi, implicit, a 
dicţionarelor) (care — F.G.) asociază o anumită formă (pentru 
care dicționarele dau indicaţii de pronunțare, scriere, utilizare 
gramaticală) cu un sens (cuvintele monosemantice) sau mai 
multe sensuri (cuvintele polisemantice)'3. 


1. “Fragment dintr-o scriere în care se găseşte un cuvînt 
sau un pasaj prezentînd un anume interes"?. 

2. Un “... ansamblu de enunţuri sintactice, caracterizat 
prin unitate şi coerenţă...”!. 

3. Un “... enunț (propoziţie, frază, text), (...) şi (0 — F.G.) 
variantă a limbii (limbaj, stil) în care e încadrat enunţul respectiv 
(literar standard, literar artistic, ştiinţifico-tehnic). Contextul 
conţine (...) tot ce este necesar pentru identificarea exactă a 
sensurilor (denotaţie şi, mai ales, conotaţii)”:. 


1. Sens = “... însuşirea obiectelor reflectată în mintea 
noastră”?. 

2. “... unul dintre (sensurile unui cuvînt — F.G.) este mai 
stabil, reprezentînd denumirea sau denotaţia; toate celelalte 
sensuri (numite şi conotaţii) sînt secundare în raport cu primul, 
din care se dezvoltă direct sau indirect (prin intermediul altui 
sens secundar) (...) Sensurile conotative (...) sau sensurile 
figurate (unul sau mai multe) sînt variaţii semantice mai mult 
sau mai puţin independente, desprinse dintr-o anumită 
denotaţie”:. 


II. STRUCTURA MORFEMATICĂ A CUVÎNTULUI 


1. Definirea noți- 
unii de morfem: 


a) “...unităţi minimale de expresie dotate cu semnificaţie 
lexicală sau gramaticală”?; 

2. Precizări re- 
feritoare la 
structura (alcă- 
tuirea) cuvîn- 
tului: 


1. Clase lexi- 
co-gramaticale 
(părţi de vor- 
bire) şi criteriile 
de diferenţiere 
a cuvintelor: 


2. “Clase de 


b) “... unitate minimă, inaptă de a se divide (cu — F.G.) 
caracter de semn lingvistic (deoarece — F.G.) unităţii de 
expresie delimitate îi corespunde un sens, o semnificaţie în 
planul conţinutului (...) purtătoare ale unor semnificaţii 
gramaticale”!. 

c) “cea mai mică unitate lingvistică cu organizare biplană; 
are un semnificant (...) şi un semnificat (un sens sau un fascicul 
de sensuri)”. 


“În structura cuvîntului (...) converg nivelul lexical a! limbii 
(...), prin funcţia specifică, denominativă, nivelul morfematic, 
prin funcţia semnificativă a unităţilor morfematice (...) şi nivelul 
sintactic, pe care îl construieşte şi căruia îi asigură realizarea 
funcţiei (...) de comunicare”. 

“... cuvîntul întruneşte, atît în planul expresiei cît şi în 
plan semantic (...), două componente: o constantă (prin care 
— F.G.) reflectă poziţia sa în ansamblul lexical al limbii (...) şi o 
variabilă (prin care — F.G.) desfăşoară sistemul gramatical al 
limbii în structura gramaticală a textului (...). 

Constanta este numită cel mai adesea rădăcină (...). 
Variabila, purtătoare a sensurilor gramaticale, (este — F.G.) 
numită şi flectiv”!. 

“Planul semantic al cuvîntului — unitate de text este un 
ansamblu de sensuri (...). Planul expresiei, relativ izomorf cu 
planul semantic (...) este o succesiune de unităţi minimale 
purtătoare de sens, morfemele..."?. 


III. “CLASE” DE CUVINTE 


a) morfematic: — invariabile (prepoziţia, conjuncţia, inter- 
jecţia)“; 

— variabile (substantiv, adjectiv, pronume, verb, 
adverb)‘; 

— “cuvinte care pot realiza funcții sintactice 
(cuvinte variabile — F.G.)‘; 

— “cuvinte care realizează prin ele înseşi un 
enunţ sintactic: interjecția”*; 

— “cuvinte care (...) marchează (doar — F.G.) 
identitatea unor funcţii sau relaţii sintactice (...): 
prepoziţia, conjuncţia”!. 

— “cuvinte al căror sens lexical se dezvoltă 
prin intermediul raportului obiect — gîndire — 
limbă: substantivul, adjectivul, verbul, adver- 
bul“; 

—“cwvinte care “reprezintă” alte cuvinte înscri- 
se direct în raportul obiect — gîndire — limbă: 
pronumele”; 

— “cuvinte care, fără a exprima noţiuni “sem- 
nalează” o stare psihică sau fizică (...) sau 
“sugerează”, prin imitarea aproximativă a su- 
netelor şi zgomotelor, acţiuni...”:; 

— “cuvinte care nu exprimă noţiuni, fie în ge- 
neral (conjuncţia, prepoziţia — F.G.), fie doar 
în anumite contexte (verbele copulative, auxi- 
liare — F.G.). 

a) polisemantice: — asocierea adouă— sau a mai multor — sensuri 


b) sintactic: 


c) semantic: 

sensuri”? ce cu- “aceluiaşi înveliş sau complex sonor”?; 

prind cuvinte: b) omonime:  — “identitate perfectă în planul expresiei (adică 
al formei sonore) şi diferenţă totală în planul 
conţinutului semantic”:; 

c) antonime:  — “relaţie semantică (ilustrînd — F.G.) opoziţia 
de sens dintre două cuvinte care trimit la rea- 
lităţi nu numai diferite ci şi contrare sau contra- 
dictorii”s; 

d) paronime:  — “cvasi-omonime (...) cuvinte foarte asemă- 
nătoare (...) formal, însă deosebite (...) în ceea 
ce priveşte sensul sau conţinutul lor semantic”?; 

e) sinonime: — “cuvinte care au aproximativ acelaşi sens 
şi pot fi substituite unul altuia în context”. “Si- 
nonimia lexicală reflectă procesul (...) dezvoltă- 
rii limbii (...) datorită inventivităţii stilistice a 


3 


graiului popular şi a scriitorilor, artişti ai limbii”?. 


IV. ÎN LOC DE CONCLUZII 


1. “Ca unitate lexicală între o formă sonoră (...) şi un conţinut semantic (...), 
cuvîntul este constituit nu numai din aşa-zisa “formă-tip” (...) ci din toate formele lui 
gramaticale sau flexionare (...). Variantele unui cuvînt (...) sînt tot realizări concrete 
ale aceluiaşi cuvînt, dar de alt tip decît cele morfologice (de comparat: casă /casei cu 
coregrafie (din fr. choregraphie) şi coreografie (din it. coreografia — F.G.)?. 

2. *... în planul sistemului (limbii — F.G.), preexistent actului comunicării dar 
guvernîndu-l, cuvîntul denumeşte şi descrie lumea; în planul vorbirii, în desfăşurarea 
comunicării, prin intermediul unui text lingvistic (..), cuvîntul comunică despre lume..."?. 

3. "Miracole nesfirşite zac în noi şi împrejurul nostru (...). Miracolul suprem: 
cuvîntul (...) Dar al cui este cuvîntul? al omului, al naturii? Nu este cuvîntul de-un 
neam cu apele, cu vegetalele, cu minereul? 

E miraculos cuvîntul pentru că la fiecare obiect din natură şi din închipuire 
corespunde un cuvînt. Vocabularul e harta prescurtată şi esenţială a naturii şi omul 
poate crea din cuvinte (...) toată natura din nou. 

Toate cuvintele lăsate în voia singurătăţii lor sînt ca nişte timbre uzate (...). Cînd 
vine cîntăreţul, povestitorul sau apostolul, cuvintele tremură ca păsările îndrăgostite 
la ivirea liniştitelor dimineţi; ele cîntă, vorbesc sau ameninţă şi blestemă... 

Cuvîntul construit poate să aibă gust şi mireasmă; poate oglindi în interiorul lui 
profunzimi imense pe-o singură latură lustruită; el dă impresii de pipăit aspru sau 
catifelat, după cum sapă-n lespezi sau se strecoară prin frunze...”. 


NOTE BIBLIOGRAFICE 


11, lordan, V. Romalo Guţu, V. Niculescu, Structura morfologică a limbii române 
contemporane, Editura Ştiinţifică, Bucureşti, 1967, p. 44-45. 

2 DGLR, p. 274, 926. 

3 Th. Hristea, (coordonator) ş.a., op. cit., p. 6-7, 14, 18, 115. 

4 D. Irimia, Structura gramaticală a limbii române, Editura Junimea, laşi, 
1987, p. 8-10. 

8 A. Bidu-Vrînceanu, N. Forăscu, Cuvinte şi sensuri, Editura Ştiinţifică şi 
Enciclopedică, Bucureşti, 1988, p. 11, 13, 39, 40, 57, 59. 

6 C. Dimitriu, Gramatica limbii române explicată. Morfologia, Editura Junimea, 
laşi, 1979, p. 8. 

7T. Arghezi, Scrisoare cu tibişirul. 


EXERCIŢII 


1. Formulaţi noi definiţii ale conceptelor de cuvînt, context, clase de cuvinte 
folosind informaţiile din manualul de limba română şi din fişa-conspect. 

2. Comentaţi — în scurte compuneri — textele al doilea“ şi al treilea?” de la 
partea a patra a fişei-conspect (În loc de concluzii). 

Maria SURUCEANU, Tatiana CALLO 
Chişinău 


PENTRU O EXPRIMARE 
CORECTA 


Problemele limbii îl interesează, în primul rînd, pe profesorul de limba şi 
literatura română. Siguranţa acestei afirmaţii vine din ideea că el e persoana 
care, timp de 9-12 ani, are a modela, a plăsmui, a crea vorbirea membrilor unei 
societăţi, care, insistent, “se vrea” civilizată. 

Condiţia principală a unui vorbitor de limbă română este corectitudinea, 
frumuseţea, plasticitatea exprimării orale. Anume acest obiectiv este vizat în 
suita obiectivelor educaţionale la disciplina şcolară respectivă ca unul care ar 
asigura comunicarea. Gh. llie Fârte defineşte comunicarea ca o acţiune prin 
care un locutor, utilizînd unităţi conotative, reuşeşte să transmită conţinutul 
unui mesaj altor membri ai comunităţii. L. Şoitu vine să constate că societatea 
se remarcă prin absenţa preocupării pentru o civilizaţie a comunicării. Cuvîntul 
nu mai transmite idei, convingeri. 

Şcoala nu trebuie să se rezume numai la reuşita şcolară, ci şi la cea 
umană, or, aceasta şi implică educaţia lingvistică (Curriculum disciplinar. 
Limba şi literatura română, Chişinău, 1997, VI. Pâslaru, Al. Crişan), care are ca 
obiectiv formarea capacităţilor comunicative ale elevilor. 

E dovedit că limba se perfecţionează încontinuu. Ea ţine pasul cu 
dezvoltarea culturii şi a civilizaţiei, îmbogăţindu-se cu noi şi noi termeni care 
desemnează cuceririle spiritului creator al omului. Prin contribuţia oamenilor de 
cultură şi prin inventivitatea maselor largi, graiul se mlădiază, se nuanţează, 
lărgindu-şi capacitatea de a exprima cele mai subtile idei şi cele mai delicate 
sentimente. 

Dar limba se perfecţionează nu numai prin faptul că dobîndește, perma- 
nent, noţiuni şi sensuri neaşteptate. Odată cu îmbogățirea lexicală, ea cunoaşte 
o sensibilă îmbunătăţire din punctul de vedere al exprimării, adică al raporturilor 
logice dintre cuvinte, propoziţia şi fraza devenind mai suple, mai ingenios 
alcătuite. Putem afirma, deci, cu deplin temei că mijloacele de exprimare ale 
limbii noastre sînt într-un progres continuu. 

Cu toate acestea, în exprimarea curentă pot fi observate unele 
imperfecţiuni provenite fie din ignorarea regulilor, fie, destul de frecvent, din 
însăşi natura complicată a fenomenelor de limbă. 

Urîtul vorbirii, din păcate, repede îşi găseşte un loc (şi destul de căldut) în 
exprimarea elevilor. Din aceste considerente propunem un proiect de lecţie 
care poate fi calificată drept lecţie de cultivare a unei exprimări întîrziate. 


INSTITUŢIA: Colegiul de Transport. 

Subiectul lecţiei: Greşeli de exprimare — pleonasmul şi tautologia. 

Tipul lecţiei: De predare / asimilare. 

Obiectivele de referinţă: Formarea şi dezvoltarea dexterităţilor de 
exprimare corectă şi inteligibilă. 

Obiective operaţionale : 


COGNITIVE 

Elevii vor cunoaşte: 

1. semnificaţia cuvintelor pleonasm şi tautologie; 
2. etimologii ale cuvintelor; 

3. un şir de pleonasme şi cuvinte tautologice pe care trebuie să le 
neutralizeze în vorbire. 


FORMATIVE 

Elevii vor putea: 

4. să detecteze greşelile din modelele propuse; 

5. să recepţioneze interpretativ o informaţie ştiinţifică; 

6. să redacteze şi să formuleze exprimări corecte din punct de vedere 
stilistic; 

7. să gîndească analitic, să formuleze, să descopere sensuri şi 
semnificaţii. 


ATITUDINALE 

Elevii: 

8. vor conştientiza că corectitudinea stilistică este o condiţie obligatorie a 
oricărei comunicări; 

9. vor esenţializa ideea că a greşi în vorbire este un lucru dezonorabil; 

10. vor lua o atitudine de stopare a greşelilor în exprimare. 


Strategii didactice: problematizarea, situaţia de vorbire instructivă, 
codificarea şi decodificarea informaţiei, trainingul excogitativ, analiza şi sinteza, 
descoperirea etc. 


Seta Tehnologii aut Conţinutul activităţii 


Prezentarea| Captarea | Profesorul fixează genericul lecţiei: 
informaţiei | atenţiei 
incitative Cugetarea românească 
Are portul românesc; 
Nu lăsaţi dar s-o ciuntească 
Cei ce limba ne-o pocesc 


(B.-P. Hasdeu). 


Întrebarea Profesorul anunţă obiectivele lecţiei şi sar- 

problemati- cina problematică: 

că la sfîrşitul activităţii veţi spune ce legătură 
este între citatul de mai sus şi conţinutul 
dezvăluit de noi. 


Cuvîntul Prezenta-| Profesorul: 
profesorului.| rea infor- | completaţi cuvintele de mai jos cu vocalele 


Explicarea | maţiei cog-| lipsă, obţinînd astfel termenii ce denumesc 
nitive cele mai frecvente greşeli de exprimare. 


Incitarea 


PL..N.SML  T..TL.G.. 


LILI 


Elevii încearcă să intuiască cuvintele. 

Retroacţiu- 
nea 


Profesorul anunţă tema lecţiei: 
Greşelile de exprimare — pleonasmul şi 
tautologia. 


Informarea Profesorul continuă expunerea informaţiei: 

apariţia cuvintelor integrate în sfera primului 
sau a celui de-al doilea termen e condiţionată 

de o tendinţă existentă în limbă — aceea de a 
întări o idee prin cuvinte cu valore argumen- 
tativă. Insă una este să vrei să explici mai bi- 
ne o idee, o înlănţuire de raționamente prin 

sensuri suplimentare şi alta e să foloseşti ter 
meni care repetă în mod inutil aceeaşi noţiu- 
ne sau să formulezi, de două ori, schimbînd 
cuvintele, aceeaşi idee, într-un singur enunţ. 


Profesorul prezintă [CODUL informativ 


repetare 


PLEONASM FC. (prop.) + C. (prop.) 
A p 


funcție sens funcție 


tul cognitiv 


Definiţia: Pleonasmul este o greşeală de 
exprimare care constă în repetarea unor cu- 
vinte (propoziţii) cu acelaşi sens, dar cu func- 
ţii diferite, care exprimă identitatea celor doi 

termeni şi are rolul de a sublinia o calitate 
ori o acţiune. 


Elevii analizează şi comentează exemplul: 


identificare 
Analiza şi 
sinteza 


Alocuţiunea mea scurtă a rezumat pe scurt 
activitatea noastră rodnică. 


PLEONASM |—din ăi 


“prisosinţă” 


Analiza şti- 
inţifică 


franceză — pléonasme 


Profesorul prezintă |CODUL informativ 


Training 
excogitativ 


repetare 
TAUTOLOGIE|= IDEE 
C 


a 


funcţie 


funcţie 


Profesorul propune elevilor să definească 
tautologia. 

Definiţia: Tautologia este o greşeală de limbă 
care constă în repetarea inutilă a aceleiaşi 
idei, formulată cu acelaşi cuvînt, dar cu func- 
ţii gramaticale diferite. 


Elevii analizează şi comentează exemplul: 


Legea e lege şi trebuie s-o respecţi. 


Sinteză şti- TAUTOLOGIE | — din greacă 


inţifică “acelaşi” — tauto 
“cuvînt” — logos 


Antrenamen- 

tui formativ | Nota bene: Deoarece pleonasmul are o 
frecvenţă cu mult mai mare decit tautologia, 
anume el este în centrul atenţiei şi anume 
asupra lui ne vom concentra atenţia. 


Lucrul cu |Lucrulîn grup| Profesorul organizează activitatea în baza 
dicţionarul Dicţionarului de pleonasme (G. Angelescu, 
Bucureşti, 1996). 
Grupul | Consultă dicţionarul şi identifică 
un pleonasm la litera A, întîlnit des şi două 
pleonasme la litera C. Le comentează. 


Exerciţiu de Grupul ll Consultă dicţionarul şi comentează 


comentare pleonasmele: 
e primul debut; 
e cel mai elementar; 
e la fel identic. 


Grupul Ill Consultă dicţionarul şi comentează 
pleonasmele în raport cu omul: 

e mărinimie sufletească; 

e nobleţe aristocratică; 

e rafinament fin. 


Analiza pu- | Automatiza-| Elevilor li se repartizează fişe în care sînt 
blicaţiilor |rea dexteri- | fragmente din presa periodică. Eile analizea- 
periodice | tăţilor ză în grupuri şi propun o posibilă redactare. 


Interpreta- Grupul ! 

rea a) Banca Mondială refuză să aprobe un împru- 
mut Republicii Moldova. 
b) Conferința de presă a decurs perfect de 
bine. 


Precizarea Grupul ll 
c) Au fost inculpaţi sub acuzația de tentati- 
vă de ucidere 
d) M. Eminescu este un mare geniu al litera- 
turii române. 

Explicarea, 

argumen- Grupul Ili 

tarea e) Nu e vorba de o încorsetare rigidă. 

|) Ochiul cuprinde cu privirea întreaga pano- 
ramă a oraşului. 


Profesorul propune ca elevii unui grup să al- 
cătuiască ad-hoco scenetă în baza următoarei 
situaţii şi următoarelor roluri: 


A Improvizarea Extrapolarea 
O „| Situaţia de | Transferul 
O, |vorbire 


e Lao redacţie a venit o scrisoare. Redacto- 
rul este foarte agitat, s-a săturat să corecteze 
greşelile. Se iscă o discuţie între un redactor, 

un ziarist, o persoană particulară, un elev (co- 
pilul unui lucrător al redacţiei). 


Scheciul 


Rolul 1: redactorul — supărat, indignat, ne- 
răbdător; 

Rolul 2: ziaristul — indulgent, calm; 

Rolul 3: persoană particulară, o femeie care 
“ia mereu vorba din gura” celorlalti; 

Rolul 4: elevul — cunoaşte unele lucruri des- 

pre pleonasm, ştie să vorbească convingător. 


O. | Comentarea 
Interpretarea 


Elevii care nu-s antrenați în scenetă anali- 
zează exprimarea colegilor, comentează anu- 
mite momente. 


Profesorul solicită elevilor să dezvăluie le- 
gătura dintre genericul lecţiei şi finalităţile la 
care s-a ajuns. 


Sinteza ac- 
tivităţii 


Alcătuirea unui microdicţionar de pleonas- 
me (10 unităţi) cu exemplificări concludente. 


Lucrul la 
domiciliu 

MIRAJUL LABIRINTULUI 


este titlul revistei Gimnaziului “Elena Cuza” din Vaslui, publicaţie 
avînd şi un epigraf semnificativ: “Prin cuvînt ne dovedim mai aproape 
unii de alţii, mai frumoşi şi mai calzi în inimile noastre, mai încrezători în 
speranţa cu care trăim”. Am primit la redacţie această minunată foaie 
“pentru minte, inimă şi literatură” (nr.3, ianuarie, 1999), din al cărei sumar 
conchidem că redactorii îşi dau foarte bine seama ce îl interesează pe 
gimnazistul de azi şi cum e bine să vii în întîmpinarea curiozităţii lui. 

În cele 30 de pagini ale publicaţiei sînt inserate teste la istorie, 
geografie, matematică, ortograme, “şocuri”... matematice, glume culese 
de cititori şi mai multe încercări literare adiind a prospeţime, beneficiind 
de un limbaj fluent, mustos, fapt ce vădeşte că la Gimnaziul “Elena Cuza” 
din Vaslui limba română se învaţă temeinic şi, mai mult decît atît, este 
îndrăgită. i 

Publicăm cîteva dintre microeseurile elevilor vasluieni — mesaje de 
salut pentru cititorii noştri, dar şi modele de scriere aleasă românească. 


Roxana HUŢANU 
clasa a VIll-a 


PRIMA IUBIRE 


Sînt tristă. M-am schimbat. Sînt alungată din mine şi nici o poartă 
de aur nu s-a închis în urma mea, şi nici un arhanghel n-a ridicat din 
urmă o spadă de flăcări. Nu. M-am deşteptat deodată, fără de mine. Am 
visat c-am fost copil? Nu mai ştiu! Dar din copilăria mea nu a mai rămas 
nimic. 

Poate numai tu, îngerul dragostei mele naive ca fluierul unui 
păstor-copil. De aceea zilnic îţi voi spune că-mi eşti drag, cu toată 
suflarea iubirii mele mereu înnoite, veşnic aceeaşi. 

Ochii tăi mă urmăresc pretutindeni. In ei e tot sufletul meu, toată 
copilăria mea. In adîncul lor căprui, cu parfum şi răcoare de pămînt 
nou, se adună zîmbetele mele şi zburdă ca nişte miei pe întîia luncă a 
iubirii mele. 

Să nu mi-i iei. Să fie mereu ai mei. Să-mi fie lunca blîndă şi pătimaşă 
dezmierdare a goliciunii mele. Astăzi e casa plină de trandafiri. E 
sărbătoarea roşie a sărutărilor nopţii. Aş vrea să fiu un trandafir în mîinile 
tale copilăreşti şi sălbatice. 

Ţi-aş scrie o poezie, dar adunarea din sufletul meu mă orbeşte. 
Cum trec spinii trandafirului prin mîinile gingaşe ale unei fetiţe aşa ai 
trecut tu prin inima mea. 

Mă uit la clepsidra din cristal şi-mi dau seama că dragostea mea 
pentru tine se scurge ca nisipul din ea, la fel de greu. 

lubirea trebuie înţeleasă privind înapoi dar trebuie trăită privind 
înainte. 

Ovidiu CODRESCU 
clasa a VI-a 


BASMUL TOAMNEI 


Îl începe o frunză cu glasul stins de sfială, cu obrajii dogoriţi. 

Prunii, deşteptaţi din toropeala verii, deschid ochii vineţi şi aiuriţi. 
Merele şi perele fug de prin aşternutul crengilor zugrăvindu-şi chipurile 
colorate pe feţele frunzelor ca să nu le bage nimeni în seamă. Gutuile 
îngălbenesc de spaimă, privind pe sora lor mai mare, Luna, care-a slăbit 
de groază. Bostanii au cozi fudule şi rîd întruna de fratele lor, Soarele, 
că-i fără coadă. Nucii cu miros amar se-ntreabă de unde li s-a tras atita 
mîhnire frunzelor şi frămîntaţi de gînduri, creierii închişi în nuci se 
zbîrcesc mohorît. Frunzele viei prind culori aprinse şi se clatină de beţie, 
că doar sînt mici şi boaba de poamă e damigeană de must pentru o 
frunză. 

Basmul e lung, dar trece pe nesimţite şi poposeşte în împărăţia 
lenei, pesemne că de la o vreme frunzele pică de somn. 


Andrei ISTRATE 
clasa a VIl-a 


MISTERIOSUL CODRU 


De dimineaţă se anunţa a fi o zi blîndă. Razele soarelui obosit se 
reflectau în frunzele umede încă ale copacilor, dînd impresia artificiilor 
din pomul de CRACIUN. 

Ne-am decis să intrăm în împărăţia codrului; o parte din frunzele 
copacilor sărutaseră deja pămîntul, formînd un covor multicolor. 
Văzduhul era încă parfumat, deşi florile se topiseră; copacii falnici 
scîrţiiau leneş, iar păsărelele se strecurau printre ramuri cu sunete de 
cristal, bine armonizate, ca într-un concert orchestral. 

Cu toate că ajunsesem în inima codrului, întunericul era diluat de 
soarele ce se părea că se înălţase chiar deasupra străvechiului codru. 
Un fîlfiit rapid a spart liniştea adîncă în care mă obişnuisem. Era corbul 
care-şi părăsise lăcaşul; zgomotul produs a trezit din amorţire vietăţile, 
ce ţopăiau vesele din creangă în creangă ca într-un dans dezlănţuit. 

Fermecat de atîta frumuseţe, rar întîlnită, am observat tîrziu că pe 
mîna mea.se plimba înfricoşată o furnică. 

M-am apropiat de tulpina unui tei, pe care se foiau suratele ei şi 
am aşezat-o cu grijă alături de ele. A pornit-o cu hărnicie spre înaltul 
copacului; în timp ce eu voiam să o deosebesc de celelalte, a pierit în 
mulţimea lor. 

Isabela ROGOZEA 
clasa a VIl-a 


O TRISTĂ SEARĂ 


"Moare! Moare! Chemaţi ambulanta!” 

Sirena salvării se auzea din ce în ce mai aproape. Oamenii 
înmărmuriţi priveau trupul neînsufleţit al fetiţei. Era deja prea tîrziu. Nimeni 
nu o mai putea ajuta. Astfel se încheia o tristă seară a Crăciunului. 

Prima zi a sărbătorilor de iarnă; uşa se deschise şi ieşi o fetiţă 
zglobie, cu părul blond aşezat în bucle şi cu nasul cîrn ce o făcea hazlie. 
Purta o rochiţă lungă, atît de lungă încît se împiedica în ea, dar vroia să 
arate ca o prinţesă şi aşa şi arăta: ca o prinţesă. 

Ochii mari, verzi ai Laviniei se opriră asupra uşii redeschis a 
camerei fratelui ei, Sorin. Intră înăuntru. În jurul patului erau părinții, pe 
faţa cărora se citea îngrijorarea, şi un medic, iar în pat stătea întins 
Sorin, ce abia mai respira. El suferea de o gripă ce îi dăduse o febră 
foarte mare. Îl duseră la spital, dar starea lui era din ce în ce mai rea. 
După o săptămînă muri. Vestea o lovi pe Lavinia, faptul că fratele ei nu 
mai era o durea nespus. Era din ce în ce mai tăcută şi plîngea de la 
orice. 

Intr-o seară fetiţa plecă într-un părculeţ din apropiere. Ningea. Fulgii 
mari, ca nişte aripi de fluturi albi se prindeau în părul ei. In liniştea ce se 
lăsă se auzea numai scrîşnetul paşilor pe zăpadă. Gîndul îi era departe, 
departe... îşi amintea de bradul pe care împreună cu Sorin îl împodobeau, 
de zilele ploioase cînd stăteau amîndoi şi se jucau. Clipe atît de 
frumoase... Ea spera să îl vadă pe un colţ de gînd stînd şi aşteptind-o, 
spera ca un înger din cer să vină şi să-i dea din nou viaţă frăţiorului ei, 
spera să..., doar speranţele erau singura alinare ce o mai îndemna la 
viaţă. 

Întorcîndu-se spre casă, văzu pe partea cealaltă a străzii un băieţel 
ce semăna perfect cu Sorin. A fugit după el, încercînd să-l ajungă din 
urmă. Dar nu a apucat să traverseze bine strada căci o lumină puternică 
i-a orbit ochii. Ultimele ei imagini au fast un far spart de maşină, pătat cu 
sînge, zăpada albă ce se topea la atingerea ei şi paşii grăbiţi ai unor 
oameni. Corpul îi era cald, iar inima se eliberase de durere. Lumea s-a 
adunat în jurul ei. Zăpada se înroşise. Fulgii continuau să cadă, acoperind 
ochii verzi, care încă mai păstrau semnul unor lacrimi amare. 

“— Moare! Moare! Chemaţi ambulanţa!” 

Sirena salvării se auzea din ce în ce mai aproape.Oamenii 
înmărmuriţi priveau trupul neînsufleţit al fetiţei. Era deja prea tîrziu. Nimeni 
nu o mai putea ajuta. O tristă seară a Crăciunului. 


Analize 4i interpretări 

Felicia CENUŞĂ, 
Institutul de Literatură 
şi Folclor al A.Ş.M. 
Chişinău 


VIAŢA ŞI MOARTEA 
NEFERICITULUI FILIMON 
SAU 
DESCONVENŢIONALIZAREA 
METODEI MIMETICE 

A PROZEI TRADIŢIONALE 


Vladimir Beşleagă există în 
conştiinţa cititorului prin ceea ce 
reprezintă două dintre romanele sale: 
Zbor frînt (1966) şi Viaţa şi moartea 
nefericitului Filimon sau 
anevoioasa cale a cunoaşterii de 
sine (1988). Valoarea lor, care 
răscumpără, fie şi parțial, minusurile 
din Acasă (1976), Durere (1979), Ignat 
şi Ana (1979), Sînge pe zăpadă 
(1985), este astăzi incontestabilă, 
acestea constituind puncte de reper 
pentru evoluția prozei noastre con- 
temporane. 

Romanul Viaţa şi moartea nefe- 


ricitului Filimon sau anevoioasa. 


cale a cunoaşterii de sine, scris în 
anii 1969-1970, n-a fost anunţat 
zgomotos de către critica literară a 
timpului, dar nici publicat imediat, ci 
peste aproape două decenii, în 1988. 
Momentul tipăririi romanului, subli- 
niază criticul Mihai Cimpoi în Prefaţa 
cărţii a fost favorabil anume “spargerii 
tiparului inert al alb-negrului, care a 
dominat întreg timpul ce s-a scurs de 
la momentul aşternerii sale pe hîrtie” 
[1, p. 5]. Scrierea reprezintă o “forţă 
de opoziţie” (în terminologia lui 
R.M.Alberes) faţă de idilismul şi 
schematismul psiho-estetic al multor 
proze anterioare. Acest text a ieşit pe 
deplin din canoanele scriiturii tradiţio- 
nale, atît prin tehnica sa narativă, cît 
şi prin originalitatea interpretativă a 
lumii. Scriitorul a anulat orice ritual al 
deschiderii şi închiderii romaneşti, 


dispensîndu-şi astfel lucrarea de 
echilibrul geometriei plane a con- 
strucţiei şi de terenul reflecţiilor mo- 
rale. Am putea afirma că ea reprezintă 
ipostaza polară a romanului psiho- 
logic, căci ilustrează deformator con- 
venţiile acestuia prin opulenţa ar- 
borescentă pe linia de aiurări netăl- 
măcite şi fantezism oniric de coşmar, 
asemănătoare practicilor textuale ale 
lui Faulkner şi Beckett. Mai mult, 
romanul constituie una dintre primele 
experienţe moderniste în proza ba- 
sarabeană din anii '60. Sechestrarea 
în timp alui, după cum susţine criticul 
Eugen Lungu [2, p. 156], a însemnat 
şi suprimarea acestei experienţe, 
criticii rămînîndu-i să facă doar 
supoziţii despre evoluţia prozei de mai 
tîrziu. 

Structura romanului e supra- 
alambicată cu posibilităţi latente de 
descifrare parabolică, în ciuda cheii 
lejere oferite de titlul epopeic. Cei trei 
epicentri narativi, corespunzători 
personajelor centrale — Filimon, 
Nichifor Fătu şi Cristina — nu sînt net 
delimitaţi, ci produc o ambiguitate a 
referentului. Nu mai e acel flux al 
memoriei subiective cu purificare prin 
mărturisire ca în romanul Zbor frînt 
(1966), ci e inconştientul obsesiv pe 
deplin reliefat într-o manieră 
aglutinantă, cu unde propulsive de 
deviere gratuită. 

In roman se dezvăluie libertatea 
personajelor de a-şi nara biografia 
într-o tonalitate tragică, avînd la ori- 
gine un cataclism sufletesc, tensiu- 
nea unei existenţe confirmate la ni- 
velul vocilor narative — personaje 
speriate, distruse, universuri interioare 
limitate. 

Petot parcursul scrierii e utiliza- 
tă forma parabolei. Astfel putem 
detecta parabola fiului rătăcitor care 
şi-a pierdut identitatea, devenind cri- 
minal, cea a copiilor despărțiți de 
părinţi şi ameninţaţi din necunoaştere 
să comită un incest şi a tatălui amoral 
care-şi pierde pe rînd copiii. 

Aventura grefării sensului impli- 
că marile piedici ale receptării operei 
fragmentate pînă la limită. Mai mult, 
transformarea realităţii textului într-o 
“istorie cursivă, lesne accesibilă, puţin 
convenţională ar însemna, potrivit noii 

tendinţe a romanului, a o falsifica” [3, 
p. 129]. Lucrarea e greu rezumabilă 
şi din fragmentarea excesivă cu multe 
dificultăţi putem distinge liniile de 
subiect. 

Filimon e un nefericit, cu o viaţă 
amară. Tatăl său, Nichifor Fătu, după 
ce o seduce pe mama lui Filimon, se 
căsătoreşte cu ea. Divorţînd, tatăl 
vrea să-şi recapete fiul prin orice 
mijloace, dar întrucît “Nu există lege 
ca să ia copilul de la sînul mamei”, 
Nichifor Fătu decide: “Dacă nu-i, am 
s-o fac eu”. Fiul moşteneşte purtările 
tatălui. Mai întîi sparge un magazin, 
apoi îşi omoară prietenul cu scopul 
de a-i lua soţia. Pentru crimă este pus 
la închisoare unde, analizîndu-şi 
faptele, îşi blestemă soarta: “O, 
mamă, care m-ai născut, de ce m-ai 
aruncat în lumea asta?”. 

Discursivitatea pare a fi sterilă, 
putînd fi interpretată ca experimenta- 
lism prin toate gamele lui de supra- 
licitare a procedeelor narative şi a 
amestecului de genuri fără a găsi unul 
dominant. 

Ficţiunea se produce ca un 
coşmar prelungit al amintirilor. Supra- 
punerea gîndurilor, intersecțiile de 
proiecţii determină extinderea duratei 
narative în unda limitării timpului 
obiectiv, “trei zile şi trei nopţi”. Spaţiul 
şi timpul sînt fărîmiţate, puse în cele 
mai haotice relaţii, ceea ce conduce 
la obnubilarea cauzalităţii şi a ordonă- 
rii narative. 

Romanul e o comunicare din in- 
terior, din “arheologia trăitului”. Stările 
de conştiinţă — inconştiinţă, haluci- 
nante, alternează cu cele senzorial- 
perceptive. Halucinaţiile decurg unele 
din altele, iar unele momente aşa-zise 
“de trezire” sînt doar pretexte de 
intrare în alte stări de halucinație. E 
un scenariu epic al coşmarului învăluit 
într-un logos al delirului. 

Sînt relevante şi nucleele ten- 
sionale stabilite printr-o lectură ba- 
chelardiană a nodurilor semnificative 
care se transformă în laitmotive ob- 
sesive din punct de vedere tehnic: 
toate personajele centrale au nevoie 
de un dublu al conştiinţei pentru a-şi 
afla sensul, a se justifica şi a se 
linişti. Dublul e obţinut prin glasul in- 
terior concretizat într-un personaj la 


Filimon; prin umbrele-duhuri ale 
oamenilor de altădată la Nichifor Fătu, 
printr-un coleg medic, polemizator, la 
Cristina. Mai mult, personajele sînt 
angoasate de ceva: Filimon are teama 
“disecării”, a “căderii” din zbor, a “tîrîrii 
şi surpării pereţilor”, teama de a nu 
afla adevărul în timpul sortit; Nichifor 
Fătu poartă frica de a fi pedepsit de 
nenorocirea fiului şi a tuturor 
fărădelegilor săvîrşite; Cristina. e 
apucată şi ea de un frig şi un junghi 
neînțeles, e urmărită de un glas 
şoptit, aducător de nenoroc. 

Rememorările personajului, re- 
alizate fragmentar prin tehnica aso- 
ciativă descoperă şi susţin starea de 
“sucire a minţilor” şi a spaimei de 
“cădere în sine”: 

“Groapa... groapa aceea neagră: 
cădeam, cădeam fără de sfirşit... O! 
cum ar fi vrut acum să schimbe că- 
derea de pe zid, cu pietrele peste el, 
pe cealaltă cădere, în groapa fără 
fund, în care: cădeam, cădeam 
atunci, în copilărie... dar de ce? de 
unde acea spaimă a căderii în mine? 
tot dintr-o lovitură...” 

“.... In clipa asta îl izbi ceva cu 
adevărat, încît îi răsună prelung în 
urechi... “Znnn!” şi-l ameţi... Şi iar se 
văzu căzînd de pe zid — cad cu 
pietrele după mine, iată-mă jos, acum 
mă vor acoperi, dar... continuu să cad 
tot mai jos şi — uite sus! — zidul şi 
groapa s-au făcut una, şi eu cad mai 
departe, şi groapa e adîncă, fără 
fund...” 

Asemeni soarelui ce “se sparge 
brusc într-o sumedenie de ţăndări” şi 
a eroului care “odată se prăbuşeşte 
pe podea şi se sfărîimă bucăţi: — 
m-am sfă-rî-mat...”, textul se risipeşte 
şi el, se destramă în sintagme, 
cuvinte, realizînd atmosfera poetică 
dezarticulată, dislocată — o steno- 
grafie ostenită şi stridentă a dezas- 
trului interior. 

Filimon, aflat în închisoare, e 
forţat să înregistreze pe o foaie “tot 
ce a fost. Tot ce s-a întîmplat”, astfel 
intenţionîndu-se a se realiza o “an- 
chetă” paralelă cu epopeea cunoaşterii 
de sine. 

Personajul e un delincvent — a 
comis o crimă — dar e şi o jertfă a 
propriei vieţi. El încearcă să se auto- 

analizeze. Avînd o prezență dublă, el 
se percepe obiectiv şi subiectiv: “Se 
ridică Filimon într-un genunchi şi vede 
că e într-o odaie largă şi albă. Şi-n 
odaia aceea, chiar în mijloc, stau două 
paturi. (...) Se apropie încetişor, pe vîr- 
furi, de patul aşternut cu scînduri — 
unde-s oare? unde am nimerit? — şi 
vede întins pe el un bărbat tînăr încă, 
cu obrazul neras de cîteva zile, 
presărat cu ţepi negri şi tari (...) Alături 
un caiet, un creion, o ţeavă roşie de 
cauciuc căzînd de pe scîndură la 
picioarele patului. 

“A! ţipă Filimon! Aista-s eu şi... 
era să zică: şi el, dar îşi aminti pe loc 
că acela-i tot el — sînt tot eu”. 

Dublul descoperă inconştiinţa 
eului, confuzia anxioasă ce susţine 
raportul de fatalitate mistică a rupturii 
interioare. Unul dintre ei ştie mai mult 
decit celălalt, dar nu lasă să se vadă 
aceasta: “... dacă-i aşa, tot ce ştiu 
eu, ştii şi tu! de ce dar ai spus că ştii 
ce-am făcut, dacă eu nu ştiu?” Dialo- 
gul scormonitor dintre dubluri conduce 
spre inteligibilitatea discursului nara- 
tiv. Cu timpul magnetismul între ele 
creşte încercîndu-se refacerea unită- 
ţii: “... şi iată că, fără să ştie cum, 
aduce picioarele încovoiate, se lasă 
pe o coastă, pe dreapta, şi se culcă 
cu mîna sub dînsul, intrînd puţin cîte 
puţin cu trupul lui în trupul celui culcat 
pînă ce fac un singur trup. Aşa trebu- 
ia: doar eu sînt el şi el este eu, îşi 
zice cel ce ... Dar de acum nu se ştia 
care dintre ei vorbi, pentru că ambii 
erau culcaţi şi erau unul”. Fabulosul 
macabru în maniera E.A. Poe şi Go- 
gol, după ce a fost bine schematizat 
se presupune pe o clipă, neverosimil: 
“... şi aceea n-a fost bineînţeles decît 
o părere” — apoi îşi reia funcționa- 
litatea — unirea nu e posibilă “cape- 
tele nu se pot întîlni” din lipsă de timp, 
cît şi pentru că e distrus ceva în unul 
dintre ele. De aici vine necesitatea 
lămuririi în viaţă a personajului, în 
“zilele toate de cînd s-a născut”. 

Autoanaliza e anevoioasă, pen- 
tru că Filimon a uitat totul definitiv, şi 
“nu e om întreg”. Capul îi vuieşte per- 
manent deoarece e rupt nervul axal, 
“nervul care leagă făptura de inima 
pămîntului şi de crucea cerului”, de 
unde şi durerea: “mă doare aici... 


nervul — nervul-nervul”. Suferinţa 
devine atit un laitmotiv cît şi o soluţie 
a căutării. 

Personajul îşi re-creează trecu- 
tul — copilăria nefericită, furtul, crima 
săvîrşită pentru o femeie, posibilitatea 
unui incest cu propria-i soră, infirmi- 
tatea pe viaţă. In dialogul final cu tatăl, 
Nichifor Fătu, Filimon îşi recapătă 
nervul: “... de acuma pot-să plec... 
ştiu tot... nervuuuu... nervul! strigă 
Filimon îmbucurat, mi s-a legat la loc, 
sînt întreg! sănătos! în putere să...”. 

Dar ameţeala nu-i dispare total, 
ci i se lichefiază din nou. Doar 
moartea îi aduce liniştea sub forma 
unei femei — elocvent motiv mioritic 
“moarte-nuntă”: “... şi înainte de a 
îngenunchea pe aşternutul alb, lîngă 
femeie, suflă o dată asupra palmei 
desfăcute, şi de acum stînd în 
genunchi pe aşternut, văzu cum din 
gura lui — din gura mea — ieşi ceva 
ca un sul roşu: suflarea lui — suflarea 
mea — ajunse pînă la palmă — şi de 
pe palma mea se ridică deodată un 
praf roşu — un praf roşu — care se 
împrăştie de jur-împrejur peste zidu- 
rile ce se clătinau, pietrele ce scîr- 
țiiau, şi zidurile, o! zidurile au încetat 
să se mai clatine, pietrele au încetat 
să mai scîrţiie, şi atunci, văzîndu-se 
sleit de puteri, se lăsă pe aşternutul 
alb, orbitor de alb, şi se culcă lîngă 
femeie, alături de femeia cu faţa în 
sus, doar întoarsă puţin într-o parte, 
ea îl cuprinse de după git cu mîna ei 
rece, răcoroasă, şi el simţi cum se 
pierde în aşternutul acela alb, făcîn- 
du-i-se uşor, nespus de uşor”. 

O altă perspectivă narativă e 
cea a lui Nichifor Fătu, care îşi face 
un proces de conştiinţă spiritist, 
deoarece mulţi dintre cei invocaţi nu 
mai sînt. Deşi ştie că e vinovat, nu 
se condamnă, ci vrea să-şi facă 
dreptate. 

Cristina, personaj prezent şi în 
relatările perspectivale anterioare îşi 
are o participare individualizată în text. 
Dacă relatarea lui Filimon e marcată 
de cădere şi ameţeli-alienări, iar cea 
a lui Nichifor Fătu de toropeală şi 
spaimă, cea a Cristinei, sora lui Fili- 
mon, e dominată de o limpezime a 
gîndirii şi de un limbaj intelectualizat, 
cu multe neologisme: “elimin raţiunea 

şi închid ochii”, “ce paradox să dai 
sfaturi altuia” ş.a. 

Anume prin ea s-a realizat acea 
introspecţie lucidă întîlnită şi la perso- 
najele proustiene şi camilpetresciene. 
Cristina porneşte de la senzaţia 
subiectivă pe care o interpretează ca 
o reverie. Îşi dă seama de amestecul 
imaginilor văzute cu cele visate şi că 
toate acestea vin din oboseală. Nu o 
dată recurge la autoironie şi auto- 
analiză. Strigătul în şoaptă al numelui 
său o face să-şi reamintească scena 
de la casa mamei Ştefania cînd s-ar 
fi putut întîmpla un amestec de sînge 
cu fratele său, Filimon. Autoanaliza o 
duce însă la înţelegerea mai bună a 
lumii şi a sa. 

Prin diversificarea şi întrepătrun- 
derea vocilor şi a planurilor narative, 
scrierea lui Vladimir Beşleagă evocă 
totalitatea şi complexitatea existen- 
ţială.Limbajul tehnicilor trădează o 
lume discontinuă şi relativistă, univer- 
sul uman fiind reprezentat ca o enigmă 
ameţitoare. 

Romanul Viaţa şi moartea nefe- 
ricitului Filimon sau anevoioasa 
cale a cunoaşterii de sine, alături de 
alte cîteva scrieri din anii '60-'70 (Zbor 
frînt de acelaşi autor, Povestea cu 
cocoşul roşu de V. Vasilache, Sin- 
gur în faţa dragostei de A. Busuioc, 
Vămile de S. Saka) în care se 
încearcă o desconvenţionalizare a 
metodei mimetice a prozei tradiţionale, 
demonstrează că în Basarabia s-a 
făcut şi se face o literatură veritabilă, 
care merită a fi încadrată în marea 
literatură de bună calitate din Ţară. 

SCURT ISTORIC 
AL TERMENULUI 
AVANGARDA 


Noţiunea de avangardă derivă 
de la termenul militar “avant-garde” 
(garda dinainte) care, la rîndul său, 
datează încă din Evul Mediu!. Ince- 
pînd cu a doua jumătate a secolului 
XIX, termenul de război începe săfie 
utilizat şi ca termen cultural, “metafora 
avangardei exprimînd o poziţie avan- 
sată, conştientă de sine, în politică, 
în literatură şi artă, în religie şi aşa 
mai departe”?. 

Desigur, noţiunea culturală de 
avangardă a fost consemnată şi pînă 
la acest moment şi despre aceasta 
vorbesc mai mulţi cercetători ai 
problemei: o frumoasă contribuţie 
privitoare la termenul şi conceptul de 
avangardă aduce Adrian Marino prin 
eseul Avangardă din Dicţionarul de 
idei literare (Bucureşti, Editura 
Eminescu, 1973, p. 177-224). Foarte 
interesante, în ceea ce priveşte 
problema avangardismului, sînt 
culegerile de eseuri ale lui Dan 
Grigorescu, De la Cucută la Coca- 
Cola şi Arta de azi şi răspîntiile ei. 
O contribuţie majoră la acest capitol 
o constituie volumul lui Matei Căli- 
nescu, Cinci feţe ale modernităţii, 
în care, cu lux de amănunte, autorul 
prezintă istoria ideii de avangardă. 

Incepînd prin a dramatiza cîteva 
elemente constitutive ale modernităţii, 
pe care o punea sub semnul crizei, la 
începutul sec. al XIX-lea avangarda 
nu a fost, practic, altceva decît o 
“versiune radicalizată şi puternic 
utopizată a modernității”. Dar, spre 
deosebire de aceasta, avangarda'este 
mai.radicală, mai puţin flexibilă şi:mai 
puţin tolerantă la nuanţe, ceea ce o 
face mai dogmatică — atît în sensul 

autoafirmării, cît şi invers, în sensul 
autodistrugerii“. 

Ce reprezintă, totuşi, mişcarea 
de avangardă? 

Eugene lonesco scrie în Notes 
et contre-notes: “Prefer să definesc 
avangarda în termenii opoziţiei şi ai 
rupturii. În timp ce majoritatea 
scriitorilor, artiştilor şi gînditorilor cred 
că aparţin timpului lor, dramaturgul 
revoluţionar simte că merge împotriva 
timpului său... Avangardistul este ca 
un duşman înăuntrul unui oraş pe care 
se pregăteşte să-l distrugă, împotriva 
căruia se revoltă; căci, precum orice 
sistem de guvernămînt, o formă de 
expresie instituită este, în acelaşi 
timp, o formă de opresiune. Avangar- 
distul unui sistem gata constituit”. 

Conştient de faptul că “încerca- 
rea de a defini mişcarea de avangardă 
ar părea promotorilor ei de odinioară 
un sacrilegiu, dacă nu chiar un atentat 
la însăşi viaţa ei”, pentru că “aceştia 
s-au ferit, în general, să dea definiţii, 
pentru că le considerau forme ale 
încremenirii, puncte terminus, limite”, 
lon Pop riscă să o facă: “Avangarda 
este expresia unei crize precis 
circumscrise din punct de vedere so- 
cial, al literaturii şi artelor. Se adaugă 
apoi importante determinări filozofice; 
între mişcările duratei bergsoniene şi 
cele ale subconştientului freudian, 
curentele de avangardă au reţinut 
ideea mai generală a dinamismului- 
mutație continuă, dezvoltare, prefa- 
cere. Aşa încît putem observa că 
negația avangardistă a formelor 
învechite se face sub semnul eternei 
mişcări. Pe măsură ce parcurgi vasta 
literatură a manifestelor, îţi dai seama 
că idealul afirmat de mai multe ori, 
indiferent de curent e de a nu ajunge 
vreodată la un rezultat precis: rezul- 
tatul înseamnă moarte, vie e numai 
tentativa spre el". 

După părerea noastră, a propune 
o definiţie a avangardei ar însemna a 
defini, pe rînd, toate orientările avan- 
gardiste, căci, exprimîndu-ne prin cu- 
vintele lui Dumitru Micu, “avangar- 
dismul nu e un curent omogen, ci un 
amalgam de curente”. Dar, oricît de 
diferite ar părea obiectivele fiecărei 
grupări în parte (suprarealism, dada- 
ism, futurism etc.), există totuşi cîte- 
va elemente definitorii comune pentru 
toate curentele: “un simţ acut al mili- 


tantismului, elogiul nonconformis- 
mului, o vocaţie a vizionarismului 
curajos afirmată şi, într-un plan mai 
general, încrederea în victoria finală 
a timpului şi a imanenţei asupra 
tradiţiilor care încearcă să se prezinte 
drept eterne, imuabile şi transcendent 
determinate”. 

Declarînd o luptă împotriva Tra- 
diţiei, împotriva a tot ce ţine de regulă, 
stil şi ordine, avangardiştii se angajea- 
ză într-o permanentă căutare de nou. 
Dominaţi de o “euforie a distrugerii”, 
ei neagă tot ce s-a creat pînă la ei. 
Ca şi Edgar Allan Poe, care proclamă 
adevărata originalitate artistică a 
operei nu ca pe o consecinţă a instin- 
ctului sau a invenţiei, ci a refuzului 
total de a repeta ceea ce alţii au făcut 
înaintea ta, avangardiştii credeau că 
“originalitatea cea mai profundă pro- 
vine, în mod clar, de lao fiinţă înzes- 
trată cu cea mai hotărîtă intenţie a 
negării'?. Referindu-se la această 
condiţie genetică a mişcării de avan- 
gardă, Matei Călinescu observă: 
“Departe de a fi preocupat de noutate 
ca atare, sau de noutate în general, 
avangardismul încearcă, de fapt, să 
descopere sau să inventeze noi 
forme, aspecte sau posibilităţi ale 
crizei”. Avangardiştii detestă formu- 
lele concrete, propunînd în loc anar- 
hismul. Lozinca lui Bakunin, “A distru- 
ge înseamnă a crea”, a devenit unul 
dintre principiile de bază ale mişcării 
avangardiste îndeosebi pentru miş- 
carea dada — un “simbol de revoltă 
şi negatie”, după cum a caracterizat-o 
Mario De Micheli, în studiul său Avan- 
garda artistică a secolului XX. 
Avangardiştii ignorează orice preocu- 
pare estetică sau morală şi pledează 
pentru un automatism psihic pur, 
asupra căruia raţiunea să nu mai aibă 
nici un control". 


Prima apariţie a termenului de 
avangardă în literatura română se 
înregistrează în una dintre scrisorile 
lui Gala Galaction adresate lui G. 
Ibrăileanu °. 

Există relativ puţine contribuţii 
referitoare la problema avangardis- 
mului românesc, deşi s-au publicat şi 
continuă să apară numeroase eseuri 
şi articole. Singurul studiu de bază 
dedicat acestei teme rămîne a fi cel 
al lui lon Pop. 

Avînd drept exemplu experienţa 
mişcării avangardiste europene, care, 
la rîndul său, e de neconceput fără 
cîteva personalităţi provenite din 
mediul românesc (Tr. Tzara, M. lancu, 
|. Voronca, B. Fundoianu, V. Brauner, 
C. Brâncuşi, E. lonesco ş.a.), “avan- 
garda românească are origini autoh- 
tone”*. |. Pop susţine că “istoria 
propriu-zisă a avangardei române va 
începe o dată cu lansarea, în 1924, a 
Manifestului activist către tinerime 
al grupării Contimporanul”'. 

Această primă grupare avangar- 
distă de la noi, care se va situa sub 
semnul constructivismului, a fost 
susţinută de altele, care au apărut la 
intervale scurte de timp (75 H.P,, 
“Punct”, “Integral”, “Unu” ş.a.) şi care 
vor constitui mişcarea naţională de 
avangardă. 

Antitradiţionalişti agresivi, mili- 
tanţii români abundă în “proclamaţii 
iconoclaste, de manifeste incendiare, 
de practici antipoetice de tot felul: 
Poezia nu e decit un teasc de stors 
glanda lacrimală a fetelor de orice 
vîrstă (...). Luna, o fereastră de bordel 
(...); Gramatica logica sentimen- 
talismul ca agăţătoare de rufe"'5 
ş.a.m.d. 

Ca şi avangardiştii europeni, cei 
români subminează poeticile tradiţio- 
nale, preconizînd chiar eliminarea 
punctuaţiei. “Literatura mă persecută”, 
declară |. Vinea, iar Geo Bogza con- 
tinuă în acelaşi sens: “A ne realiza în 
scris nu e pentru noi un ideal spre care 
să ne extaziem ca înspre o aureolă”$. 
Un alt reprezentant al mişcării avan- 
gardiste naţionale, |. Voronca, împăr- 
tăşea idei similare: în “Aviograma” de 
la “75 H.P.”, poetul propune “lepădarea 
formulelor purgative”, declarînd că 
atunci cînd formula va deveni ceea 
ce facem, ne vom lepăda şi de noi”. 

Exaltînd “insuccesul, debutul per- 
petuu, nerealizarea, nedesăviîrşirea 
oricărui gest, condamnarea la eşec a 
oricărei întreprinderi””, |. Voronca se 
declară pentru o “perpetuă mişcare”, 
pentru “neîntronarea nici unei formule”'ă. 

Ignorînd “podoabele” stilistice, 
contestatarii preferă “cuvîntul nou şi 
plin de sine, expresia plastică şi 
rapidă a aparatelor Morse”. Mircea 
Scarlat observa că “primul lucru ce 
se remarcă în poezia insurgenților 
este bogata gamă de teribilisme: 
grafice, lexicale, sintactice, imagistice 


ş.a.m.d."%. Aşadar, sub semnul ne- 
gării radicale, al ignorării tradiţiei şi 
armoniei, se desfăşoară mişcarea 
avangardistă naţională, prin care lite- 
ratura română a “cîştigat un plus de 
maturitate”?', “o experienţă a contes- 
tării violente, a dinamitării formu- 
lelor'2. 

In încheiere menţionăm că felul 
de a fi ostentativ al avangardiştilor 
era, de fapt, un protest nu împotriva 
artei ca atare (cu toate că ei făceau 
abuz de lozinci de tipul: “Jos arta!”), 
ci împotriva celor care, fiind lipsiţi de 
talent, pretindeau că fac artă. 

Vasile 
MALANEŢCHI 
Chişinău 


DOI POEȚI, DOUĂ 
LIRE, DOUĂ DESTINE 


(ALEKSANDR PUŞKIN ŞI NICOLAI 
COSTENCO) 


Două sînt imboldurile ce m-au 
determinat să abordez — prin prisma 
unor comparații şi paralelisme — cîteva 
fapte ce ţin de viaţa şi activitatea scri- 
itorilor Aleksandr Puşkin, “soarele poe- 
ziei ruse”, şi Nicolai Costenco, poet şi 
prozator român din Basarabia, încă 
puţin cunoscut la adevărata lui valoare. 

Primul pretext mi l-a oferit distin- 
sul critic literar, acad. Mihai Cimpoi, care, 
într-un articol relativ recent consacrat 
poetului basarabean, afirma că oracula- 
rul “crainic de răspîntii la marile prefa- 
ceri” (este vizat, desigur, Nicolai Costen- 
co) s-a transformat acum (este vorba de 
perioada postbelică a activităţii lui lite- 
rare, de după “exilul” siberian) “în rapso- 
dul convertit” al "măreţei împliniri socia- 
liste”. Adevărat că, în continuare, exege- 
tul îşi înmoaie oarecum aserţiunea, sus- 
ținînd că “uşurinţa de a trece peste 
suferinţă este, fireşte, suspectă, după 
cum scria, în intimitate, şi versuri de re- 
voltă interioară de felul acelora din 
Balada puşcăriei Aleksandrovski 
Ţentral nu dovedeşte o înfrîngere mo- 
rală totală”, deşi însuşi faptul de a fi 
oscilat “între mască şi esenţă”, în cazul 
“exilatului dedublat”, a generat, de bună 
seamă, un “histrionism păgubos”"!. 


1. “MI S-A FĂCUT MILĂ DE 
LANŢURILE PĂRĂSITE...” 


Dar în articolul citat al acad. Mihai 
Cimpoi ne-a intrigat, mai ales, compara- 
ţia care ni s-a părut cam trasă de păr 
între anii petrecuţi în GULAG-ul sovietic 
de poetul Nicolai Costenco (în totalitate 
cincisprezece: şapte de detenţie şi încă 
opt de exil) şi aflarea în Basarabia ~- in 
aşa-zisul exil care a durat cca trei ani — 
a lui Aleksandr Puşkin. Ne-a făcut atenţi, 
în special, observaţia care găsim că este 
niţel cam deplasată, cum că poetul rus 
nu ar fi 'întîmpinat cu atita disponibilitate 
simpatetică exilul basarabean”, aşa cum 
s-ar fi comportat, se sugerează, Nicolai 
Costenco vizavi de şederea sa forţată 
în extremitatea de Nord a fostei Uniuni 
Sovietice (precizăm că poetul nostru 
şi-a ispăşit "pedeapsa" în oraşele Dudin- 
ka şi Krasnoiarsk de pe peninsula Tai- 
mir, adică dincolo de Cercul Polar). 

Nu este cazul să insistăm acum 
asupra circumstanțelor în care Alek- 
sandr Puşkin, căzut în dizgraţia ţarului, 
s-a pomenit surghiunit în Basarabia, 
pentru că, în general, lucrurile sînt bine 
cunoscute. Edictul de trimitere în exil, 
emanaţie a camarilei împăratului Ale- 
xandru |, se rezumă la următoarele: 
"Ordonăm funcţionarului Aleksandr Puş- 
kin de la Ministerul nostru de Externe 
să pornească de urgenţă în Basarabia, 
la Chişinău şi să se pună la dispoziţia 
generalului-guvernator Inzov”?. 

Citez în continuare din acelaşi 
articol vizat mai sus, al lui Leon Donici, 
pentru că aprecierile cunoscutului pro- 
zator şi publicist rus (şi român, totodată) 
de la începutul acestui secol sînt bine 
nuanţate şi ochesc drept în ţintă: “Bătrinul 
general Inzov îl primeşte cam sever, dar, 
peste două-trei zile, începe să-l trateze 
ca pe fiul său, mai bine zis ca pe un nepot. 
Puşkin locuieşte într-o căsuţă — nu de- 
parte de reşedinţa generalului-guver- 
nator. Starea lui sufletească este gro- 
zavă. Departe de Patrie, de prieteni, 
simțindu-se exilat, aproape arestat, 
Puşkin nu se poate obişnui deloc cu 
noua sa viaţă. Încearcă dar să-şi înece 
durerea în chefuri fantastice. Contem- 
poranii povestesc de Puşkin că bea fără 
nici o măsură, îi plăceau jocurile de cărți, 
provoca bătăi — în sfîrşit, o adevărată 
cronică scandaloasă, mai ales că umbla 
îmbrăcat într-un halat persan, cu un fes 
turcesc în cap şi în mînă cu un baston 
de fier. 

De cite ori bietul şi bunul Inzov nu-l 
arestase pe cîte trei zile sau chiar o 
săptămînă întreagă!... În acelaşi timp, 
însă, doamna general îi trimitea prăji- 
turi şi vin, iar generalul — ultimele reviste 
franceze'?. 

Evident, Leon Donici a simplificat 
un pic lucrurile. Şi, totuşi, chiar dacă nu 
toată lumea ar fi tentată să privească la 
exilul basarabean al funcţionarului Mi- 
nisterului de Externe al Rusiei A.S. 
Puşkin prin prisma acestui subtil scriitor 
de notorietate (al cărui spirit de obiec- 
tivitate şi bunăvoință, de altfel, nu cred 
că pot fi puse la îndoială), cei cca trei 
ani de “preumblare” a poetului rus prin 
Basarabia nu se compară defel cu cei 
cincisprezece ani bătuţi pe muchie sacri- 
ficaţi cu adevăratelea ai lui Nicolai Cos- 
tenco, scriitorul şi cetăţeanul arestat şi 
deportat abuziv şi deposedat de orice 
drepturi). Elocvent, în această ordine 
de idei, ni se pare următorul catren scris 
de poet în 1955, după moartea satra- 
pului de la Kremlin şi cînd îi mai rămînea 
un an de şedere la Dudinka: "... Ca omul 
să tacă, e de ajuns / O palmă pe gură. 
Tăcere!... / lar ei puşcărie de piatră mi- 
au pus / Pe gură şi toată Siberia!”. 

Şi totuşi, se poate face o paralelă 
între ceea ce au simţit, fiecare în parte, 
cei doi poeţi aflîndu-se departe de 
meleagurile natale sau, mai tîrziu, — de 
locurile noi pe unde le-a fost dat să hălă- 
duiască şi pe care, în ciuda aşteptărilor, 
le-au îndrăgit. 

Astfel, la finele lui 1823, la scurt 
timp de la plecarea sa din Basarabia, A. 
S. Puşkin îi scria fratelui său: “O nouă 
tristeţe mă apasă pe suflet — mi s-a făcut 
milă de lanţurile părăsite...”; iar la sfîrşitul 
anului 1826 poetul îi comunica, din 
Pskov, camaradului său N. S. Alekseev: 
“Nu pot să-ţi explic sentimentul pe care 
I-am avut la primirea scrisorii tale... 
Scumpul meu, tu mi-ai restituit Basara- 
bia..."€, 


2. ”... MI-AM ÎNDRĂGIT 
EXILUL” 


Atitudinile din scrisorile lui Puşkin 
consună, în linii mari, cu starea emotiv- 
sentimentălă şi de spirit a lui Nicolai 
Costenco la capătul celor cincisprezece 
ani de detenţie şi surghiun. Or, iată ce 
scria poetul la 4 martie 1956, în scri- 
soarea adresată rudelor: "... Experienţa 
am trăit-o şi mi-am îndrăgit exilul, / Ca o 


fată înşelată ce şi-ar îngriji copilul. / Pe 
tribune, vorbe-nflate ce-s departe 
de-adevăr / Ascultaţi, cîntare falsă şi 
poveşti trase de păr. / Eu, aici, cu Eni- 
seiul uriaş vecin mă simt, / Singuratic, 
însă liber, ca şi-acest pustiu pămînt...”5. 

Arestat la 25 iunie 1941 (în 1940, 
la 28 iunie, cînd armata roşie a invadat 
Basarabia, Nicolai Costenco, prim-re- 
dactor al revistei "Viaţa Basarabiei” şi 
secretar general al Societăţii Scriitorilor 
şi Publiciştilor din Basarabia, a preferat 
să rămînă pe loc, cu ai săi, declinînd 
propunerea ce i s-a făcut de a se refu- 
gia peste Prut), poetul va săvîrşi, de ne- 
voie — arestat şi deportat — un ane- 
voios “periplu” spre Nord-Est: Chişinău — 
Tiraspol — Odesa — Nikolaev —Kui- 
bîşev — Buguruslan — Ufa — Omsk — 
Voroşilovsk (pe Obi) —Kramatorsk (pe 
Enisei) — Irkutsk (pe Angara). A urmat 
încarcerarea timp de un an la puşcăria 
“Aleksandrovski Ţentral”, situată la 70 
km de Irkutsk, cu un regim dintre cele 
mai severe, “fără atingeri din exterior”, 
cum va preciza mai apoi scriitorul însuşi. 
"Puşi la opreală, va nota el în cartea de 
amintiri din GULAG, cu lumea exterioară 
n-aveam nici un contact. Dacă ne-ar fi 
pus într-un clopot de sticlă şi ne-ar fi 
coborit la fundul mării, n-am fi fost mai 
izolaţi decît eram acum”$. 

Aici, la puşcărie, i se aduc la cu- 
noştinţă capetele de acuzare: în timpul 
unor dispute libere, în cadrul şedinţelor 
Uniunii Scriitorilor, omul de cultură 
Nicolai Costenco a apărat, pe de o par- 
te, originea şi caracterul latin ale limbii 
române vorbite de populaţia autohtonă 
a Basarabiei, pronunţindu-se împotriva 
tendinței de înlocuire a acesteia cu 
graiul moldovenesc din stînga Nistrului, 
împestriţat masiv cu elemente împru- 
mutate din idiomurile slave, iar, pe de 
altă parte, i-a luat în derîdere pe scriitorii 
sovietici moldoveni poposiţi la Chişinău, 
după 28 iunie 1940, din stinga Nistrului, 
din U.R.S.S., criticîndu-le lucrările lite- 
rare şi, în genere, considerindu-i anal- 
fabeţi în raport şi prin contrast cu scriitorii 
burghezi (din Basarabia ocupată de 
armata sovietică), care “prin limbajul 
operei lor, se află la un nivel mult mai 
înalt”. Drept urmare a acuzațiilor aduse, 
la 8 februarie 1942, considerîndu-se că 
“activitatea lui antisovietică” e pericu- 
loasă pentru stat, Nicolai Costenco este 
condamnat la şapte ani de detenţie cu 
o interdicţie a drepturilor politice pe un 
termen de trei ani. 

La 25 iunie 1948, după ce şi-a is- 
păşit “pedeapsa” într-un lagăr de corec- 
ție prin muncă din localitatea Dudinka, 
ținutul Krasnoiarsk, poetul se va vedea 
obligat să rămînă în continuare la Polul 
Nord încă pentru opt ani, angajîndu-se — 
prin contract de muncă — la Combinatul 
Metalurgic din Norilsk. Reabilitat în 
1956, după moartea lui Stalin, va reveni, 
la sfîrşitul anului, în Chişinăul natal. 

În lumina acestor date, exilul basa- 
rabean (1820-1823) al poetului Aleksandr 
Puşkin poate fi considerat drept floare 
la ureche în raport cu realităţile siberie- 
ne cu adevărat dure şi, în general, cu 
tratamentul de-a dreptul inuman care 
am văzut că i-a fost aplicat lui Nicolai 
Costenco în anii 1941-1956. 


3. MESAJE ÎN TIMP 
CĂTRE ÎNAINTAŞI 


Metafore întruchipate în carne şi 
oase, poeţii, aidoma ierbilor cu arome 
tari, sînt, pe de o parte, recunoscuţi ca 
atare de masele largi, iar, pe de altă 
parte, se recunosc şi se regăsesc ei 
înşişi de la distanţă; se recunosc unii în 
destinul altora la depărtare de secole şi 
chiar de milenii. În faţa puterii de atracţie 
a operei lor nu rezistă nici un fel de 
obstacole (temporale, lingvistice ori de 
alt gen) şi nici oprelişti de ordin ideo- 
logic sau politic. Poeţii autentici ştiu să-i 
aprecieze întotdeauna la justa valoare 
pe înaintaşii lor. 

Un astfel de poet a fost Aleksandr 
Puşkin, care a manifestat un viu interes 
pentru Ovidius Publius Naso — înain- 
taşul în ale spiritului ostracizat şi trimis 
să vieţuiască printre străini, departe de 
capitala Imperiului Roman. 

Puşkin a evocat în repetate rînduri 
în opera sa personalitatea marelui poet 
latin. În timp ce se afla la Chişinău, 
oarecum aproape de locurile în care 
Ovidiu şi-a petrecut anii de exil, Puşkin 
a considerat de datoria sa să se depla- 
seze la Akkerman (Cetatea Albă), în 
sudul Basarabiei, unde, conform unor 
tradiţii vehiculate în diverse surse biblio- 
grafice, ar fi fost înmormîntat Ovidiu, deşi 
datele de istoriografie literară dovedesc 
cu certitudine că poetul rus ştia bine că 
oraşul cu pricina se numea Tomis şi era 
aşezat în altă parte decît limanul Nis- 
trului?. 

În poezia Către Ovidiu, înainte de 
a aşterne pe hîrtie memorabilele versuri 


din final, gravate acum şi pe posta- 
mentul propriului monument din Grădina 
Publica “Ştefan cel Mare” din Chişinău, 
Puşkin a fost tentat să-şi identifice soarta 
cu cea a poetului latin, exilat şi ei odini- 
oară la periferie de imperiu: “În vitregia 
sorții, bătuţi de-acelaşi val,/ Nu-n slavă — 
în prigoană cu tine-am fost egal!”. (Pen- 
tru comparaţie, alături de traducerea lui 
Nicolai Costenco, reproducem fragmen- 
tul respectiv şi în tălmăcirea lui George 
Lesnea: “Ca tine, prins de vrajba lumes- 
cului şuvoi, / Nu-n slavă, ci-n destine 
ne-asemănarăm noi...”. 

Poezia a fost scrisă în 1821, în tim- 
pul exilului basarabean, într-o fază de 
excepţie în biografia lui de creaţie. Odată 
ajuns la Pontul Euxin, chiar dacă nu 
exact pe aceleaşi locuri unde hălăduise 
poetul latin, inspirat, Puşkin nu-şi mai 
poate ţine în frìu imaginaţia. “Ovidiu, i 
se adresează el, trăiesc aproape 
de-acel loc,/ Unde-ai lăsat cîndva, avînd 
un trist noroc,/ La zeii Patriei doar pulbe- 
rea./ Sfirşitul şi-al tău cîntat amar — cel 
Tomis proslăvit-au. Al lirei tale zvon pîn- 
azi nu a tăcut./ De slava ta şi astăzi e 
plin acest ţinut!/ Ce viu a-ntipărit a mea 
închipuire/ Sălbătăcia şi poetu-n izgo- 
nire/ Sub cerul neguros, prin cîmpuri de 
omăt./ Verdeaţă şi-nflorire aicea nu se 
văd./ Adese, dus pe ginduri de-amără- 
ciune pline,/ Cu inima, Ovidiu, alături 
sînt de tine...”. (Versiunea George Les- 
nea: “Ovidiu, sînt aproape de ţărmii 
liniştiţi / Pe care-odinioară tu zeii izgoniți / 
Ai Romei îi aduseşi şi unde cenuşa-ţi 
este. / Cu jale-n plins slăvit-ai tu locu- 
rile-aceste. / Se mai aude lira-ţi sunînd 
precum suna / Şi-i plin ţinutul încă de 
amintirea ta. / Tu mi-ai săpat în minte, cu 
vorba mişcătoare, / A bardului pustie şi 
cruntă-ntemniţare, / Sub bolta-nceţoşată, 
sub geruri şi zăpezi, / Sub vara ce pe 
cîmpuri puţină vreme-o vezi. / Răpit 
de-amatrul strunei care ades mă scurmă, / 
Cu inima, Ovidiu, eu ţi-am păşit pe 
urmă...”. 

Aidoma lui Puşkin (în relaţia sa cu 
memoria lui Ovidiu) s-a comportat, la 
rîndu-i, Costenco în raport cu amintirea 
celui dintii. 

În 1937, cînd s-au împlinit 100 de 
ani de la moartea lui Puşkin şi eveni- 
mentul a fost comemorat cu toată sîrgu- 
inţa şi în Basarabia, Nicolai Costenco, 
prim-redactor, atunci, al revistei “Viaţa 
Basarabiei” — cea mai importantă 
publicaţie cultural-artistică de la Chişi- 
nău din perioada interbelică — a iniţiat, 

cu acest prilej, şi a dus la bun sfîrşit 
tipărirea unui număr special, consacrat 
integral poetului rus. În acest context, 
Costenco a tradus în limba română şi a 
publicat mai multe zeci de pagini din 
creaţia lui Puşkin, inclusiv poezia Către 
Ovidiu . Costenco s-a sincronizat perfect 
cu starea de spirit ce străbate în profun- 
zime această operă a lui Puşkin, tot 
astfel cum poetul rus se pătrunsese 
adînc de drama poetului latin expulzat 
din măreaţa Romă şi osîndit să vieţuias- 
că — “printre barbari” — pe malurile 
sălbatice ale Pontului Euxin. Or, din cele 
cîteva transpuneri în româneşte ale 
acestui poem puşkinian pe care le-am 
consultat la moment, cea realizată de 
Nicolai Costenco în 1937 ni s-a părut 
cea mai fidelă ca suflu şi mai apropiată 
ca fopmă de original. lar o frîntură de 
vers, tradusă de autorul Elegiilor păgîne 
cu o exactitate demnă de un mare 
maestru — o frîntură definitorie pentru 
exilul basarabean al lui Puşkin —, a 
devenit celebră. Este vorba de textul 
imprimat şi pe soclul bustului poetului 
rus înălţat la Chişinău în 1885. lată 
crîmpeiul respectiv în original: "3necs, 
nnupoñ ceBepHoă, NycTbiHu ornawas, 
CKuTanca 3..." şi în traducerea lui 
Costenco: “Cu lira nordică, dînd glas 
pustietăţii, am rătăcit aci..."?. 


4. “CU LIRA NORDICĂ...”, 
“CU LIRA SUDICĂ...” 


Ajunşi aici, e locul potrivit să dăm 
în vileag şi cel de-al doilea imbold al 
scrierii acestor rînduri. Anul trecut, cînd 
s-au împlinit cinci ani de la moartea lui 
Nicolai Costenco, la Chişinău a sosit, de 
la Bucureşti, fratele uterin al poetului — dl 
Anatol Păduraru. Plin de viaţă şi doldora 
de amintiri, volubilul mezin al soţilor 
Păduraru (născut la Chişinău în 1921, 
din a doua căsătorie a mamei lui Nicolai 
Costenco, rămasă văduvă după pleca- 
rea în Rusia şi moartea, acolo, a primului 
ei soţ, Fiodor Costenco-Radzeiovski, cu 
avocatul Teodor Păduraru) ne-a relatat 
mai multe întîmplări şi fapte demne de 
toată atenţia. 

Reţinem, pentru acest context, 
două episoade ce par caracteristice 
felului de a fi — în perioada de pînă la 
28 iunie 1940, şi nu numai — al poetului 
Nicolai Costenco. 

1. Fratele Colea, ne-a spus di Anatol 
Păduraru, împreună cu poetul şi priete- 


nul său Vasile Luţcan, ambii redactori 
la revista "Viaţa Basarabiei”, cînd erau 
încă tineri, au sădit în parcul Catedralei 
din Chişinău — fără să fi cerut autori- 
zaţia edililor oraşului — cîte un plop, 
spre dăinuirea noastră, cum am zice noi 
astăzi. Arborii au crescut viguroşi şi s-au 
înscris perfect în peisajul locului. Plopii 
există şi azi, iar cei care i-au sădit, în 
anii de la urmă ai vieţii lor (Vasile Luţcan 
s-a refugiat, în 1940, peste Prut, iar lui 
Costenco, rămas pe loc, ştim ce i s-a 
întîmplat), s-au reîntilnit la Chişinău, 
ocazie cu care au făcut o vizită şi la plopii 
din parc. 

2. In 1937, cu ocazia centenarului 
morţii lui Puşkin, după ce a tradus 
poezia acestuia Către Ovidiu, Nicolai 
Costenco, întreţinîndu-se — la un pahar 
de vorbă — cu sculptorul Alexandru Plă- 
mădeală, cunoscut fruntaş al vieţii 
publice (acesta aderase, după cit se 
pare, cu trup şi suflet la ideea regionalis- 
mului cultural promovată de prim-redac- 
torul revistei “Viaţa Basarabiei”), l-a 
îndemnat pe maestru să dăltuiască pe 
soclul cu bustul poetului rus, înălţat în 
grădina publică din Chişinău în 1885, 
şi versiunea românească a textului 
"Snecb, NUpoă ceBepHoă, NycTbiHu 
ornamaa, ckuTanca 9”. Plămădeală a 
acceptat şi, drept urmare, în aceste 
împrejurări, în 1937, pe postamentul 
monumentului lui Puşkin a apărut, pe 
una dintre cele patru feţe, inscripţia 
româneasă “Cu lira nordică, dînd glas 
pustietăţii, am rătăcit aci..."9. 

Dar povestea cu inscripţia nu se 
sfirşeşte aici. Or, după ce a revenit la 
baştină din îngheţurile siberiene, într-o 
dimineaţă de iarnă, plimbîndu-se 
prin parcul tinereţii sale, Nicolai Cos- 
tenco s-a oprit lîngă monument (acesta 
era amplasat acum în alt loc decit cel 
iniţial) şi, recitind inscripţia, s-a gindit 
pentru o clipă la exilul lui Puşkin, dar şi 
la propriul său destin. A scos din buzu- 
nar un carnet şi, cu un creion ce-l avea 
la îndemiînă, a fixat rapid cîteva rînduri, 
care, mai apoi, vor lua conturul unei 
poezii dedicate poetului. Mai zăbovind, 
i se păru că Puşkin îi surîde de pe stilpul 
lui de piatră. Mai reciti o dată, pe posta- 
ment, crîmpeiul de vers tradus de el în 
1937. îl pronunţă apoi cu voce tare, para- 
frazîndu-l astfel ca să-i iasă mai plină 
de vervă antiteza la care se gindea: “Cu 
lira nordică, dînd glas pustietăţii, ai 
rătăcit aci...”. Făcu o pauză, apoi — pe o 
notă în care erau adunate laolaltă şi 

amărăciunea, şi tristeţea anilor petrecuți 
departe de baştină, dar şi văpaia neos- 
toită a spiritului său inventiv ce l-a ajutat 
de atitea ori să învingă hazardul des- 
tinului — rosti: "Cu lira sudică, dînd glas 
pustietăţii, am rătăcit... acolo...”. 


NOTE ŞI REFERINŢE BIBLIOGRAFICE 


* Mihai Cimpoi, Nicolai Costenco — exi- 
latul dedublat // “Literatura şi arta”, nr. 42 
din 15 octombrie 1997, p. 5. 

2 Leon Donici, Aleksandr Puşkin în 
Basarabia // Marele Archimedes. Proză 
literară, publicistică, receptare critică. Ediţie 
îngrijită, prefaţă, tabel cronologic, bibliografie 
de Ana-Maria Brezuleanu, Editura Fundaţiei 
Culturale Române, Bucureşti, 1997, p. 204. 

3 Leon Donici, op. cit., p. 204-205. 

+f. Boray, [laneue cenepHoi cro- 
nnubi. O raopuecree NywknHa B Mon- 
nasgnn, Irkutsk, 1979, p. 187. 

* A se vedea studiul Nicolai Cos- 
tenco — Vulturul de la 1955 sau în- 
toarcerea “aisbergului” basarabean din 
(în)ghețurile siberiene, inserat, ca postfață 
în volumul Nicolai Costenco, Povestea 
Vulturului. Memorii. Cartea întîi. Text îngrijit 
de Constantin Costenco şi Vasile Malanețchi, 
Notă asupra ediției, postfață: Vasile Mala- 
nețchi, Editura ARC, Chişinău, 1998, p. 219- 
220. 

è Date succinte despre această 
perioadă din viața scriitorului, inclusiv citatul 
reprodus aici, vezi în cartea: Nicolai Cos- 
tenco, Elegii păgîne. Poezii şi poeme. 
Selecție: Costache Costenco, Vasile Mala- 
neţchi, Notă asupra ediției, tabel cronologic: 
Vasile Malaneţchi, Editura Litera, Chişinău, 
1998, p. 9-14. 

' Reţinem aici pentru comparaţie cele 
două traduceri făcute în 1922 şi, respectiv, 
în 1936, de Leon Donici: 1. “Din nordica mea 
liră cîntînd, aci, -n pustie, eu rătăceam...” şi 
2. “Din lira mea de Nord cîntînd, am pribejit 
aci, -n pustiu...” (Vezi: Leon Donici, op. cit., 
p. 203 şi p. 230), precum şi versiunea lui 
George Lesnea din 1957, care este oarecum 
prozaică şi îndepărtată de original: “Cu 
nordica mea liră trezind singurătatea / În zilele 
cînd grecul, chemîndu-şi libertatea, / Pe 
tărmuri dunărene o proslăvea cu-avînt”. 
(Vezi: A. S. Puşkin, Lirice, Editura Cartea 
Rusă, Bucureşti, 1957, p. 93). 

% Într-o notă la poezia Către Ovidiu 
Puşkin scria: “Opinia cum că Ovidiu a fost 
exilat la Akkerman nu este cîtuşi de puţin 
fondată. În Elegii el spune clar că locul 


şederii sale este oraşul Tomis, situat la gurile 
Dunării”. 

* Avem în această ordine de idei, şi 
confirmarea lui Nicolai Costenco. Astfel, 
într-o notă subpaginală la poezia puşkiniană 
“Către Ovidiu”, reprodusă — în traducerea 
poetului basarabean — în culegerea sa 
antologică “Versuri”, apărută în 1966 la 
Editura “Lumina”, se remarcă, evident nu fără 
ştirea autorului, faptul că versurile “Cu lira 
nordică, dînd glas pustietăţii,/ Am rătăcit 
aici..." în traducerea lui Costenco, “au fost 
dăltuite pe monumentul lui Puşkin din Chişinău 
în anul 1937 de către sculptorul Al. Plă- 
mădeală. Se păstrează şi acum”. Inscripţia 
în limba română, redată prin mijlocirea 
firească a literelor alfabetului latin, a dăinuit, 
se pare, de-a lungul întregii perioade sovieti- 
ce şi într-atit ne obişnuisem cu normalitatea 
acestei realităţi, încît, în anii de la urmă, de 
cînd Republica Moldova a devenit stat 
suveran şi independent, nici nu am băgat de 
seamă cum cineva, pe ascuns, aducînd la 
îndeplinire o dispoziţie venită de sus, a 
profanat monumentul, rescriind versiunea 
românească a textului cu litere ruseşti. Şi 
trebuia să vină, tocmai de la Bucureşti, Anatol 
Păduraru, fratele poetului Nicolai Costenco, 
autorul versiunii româneşti, ca să ne atragă 
atenţia asupra acestei infamii... 

Doru MIHĂESCU 
Bucureşti 


MITROPOLITUL 
DOSOFTEI 

AL MOLDOVEI, 
AUTOR AL VERSIUNII 
ROMÂNEŞTI 

A CRONOGRAFULUI 
LUI MATEI KIGALAS 
DIN CIPRU 


1. În anul 1884, într-un studiu 
consacrat lui Grigore Ţamblac, epis- 
copul Melchisedec al Romanului re- 
produce la un moment dat inscripția 
grecească de pe un epitaf făcut în 
timpul domnitorului Alexandru cel Bun 
şi al mitropolitului Macarie, aşa cum 
a găsit-o “într-un letopiseţ bizantin tra- 
dus româneşte (f. 323) şi scris de 
Gavriil dascălul în anul 1723"" (sic). 
Despre soarta letopiseţului aflăm apoi 
de la acelaşi autor: “eu l-am depus în 
Biblioteca Seminarului de Huşi, cînd 
eram rector la acel seminar, între anii 
1856—1861"2. 

O jumătate de veac mai tîrziu, 
este rîndul lui C. Bobulescu să se 
refere mai pe larg la ceea ce numeşte 
“cronograful bizantin fost proprietatea 
Episcopiei de Huşi, iar actualmente 
al Academiei Române, sub cota 
3456”. Observă, pe de o parte, că 
amintita inscripţie grecească din ma- 
nuscris ascunde o mică omisiune, iar 
pe de alta, că în acelaşi text se află 
şi fragmente dintr-un uric al lui Roman- 
Vodă, reproduse cu unele erori, care, 
după opinia sa, s-ar putea datora fie 
faptului că cel care a scris nu a avut 
originalul în faţă, fie pur şi simplu 
“pospaiului de slavonie ce mai persista 
printre dieci”. Autorul redă cu unele 
lecţiuni şi interpretări greşite, însem- 
narea copistului manuscrisului 3456 
BAR, Gavriil diacul, o datează corect, 


1732, dar nu poate răspunde la între- 
barea “cine este autorul care caută a 
se folosi de ea (de inscripţia greceas- 
că — D.M.) în cronograf's. Crede că 
originalul care a stat la baza copiei 
din 1732 datează dinainte de anul 
1686 (s.n. —D.M.), cînd epitaful lui 
Alexandru cel Bun a fost dus în Polo- 
nia de mitropolitul Dosoftei, împreună 
cu moaştele Sfintului loan cel Nou de 
la Suceava, cu documente, cărţi şi 
odăjdii. | se pare, fireşte, mult mai greu 
de crezut ca după 1686 un moldo- 
vean, “culegător de inscripţii”, călăto- 
rind prin Polonia, s-o fi copiat la Zol- 
kiew, pentru a o aduce apoi în ţară, 
unde mai tîrziu a putut-o folosi Gavriil 
diacul. Că Dosoftei însuşi ar fi putut 
fi acel autor, C. Bobulescu nu s-a gîn- 
dit. Oricum, meritele sale în cunoaş- 
terea manuscrisului descoperit cîndva 
de episcopul Melchisedec rămîn in- 
contestabile. 

2. Pasul hotărîtor în această pri- 
vinţă avea să-l facă, peste alte cîteva 
decenii, Al. Elian. Referindu-se la anii 
celui de-al doilea exil polon, 1686— 
1693, al autorului Psaltirii în versuri, 
constată că “Dosoftei n-a uitat nici 
limba ţării sale, nici meşteşugul ver- 
surilor”5, căci traducerilor de scrieri cu 
caracter teologic din greacă în slavo- 
rusă, puse cîndva în lumină de Şt. 
Ciobanu, trebuie să li se adauge noua 
versiune a Poemului cronologic al 
domnilor Moldovei, traducerea 
cronografului lui Matei Kigalas, Nouă 
adunare de osebite istorii, ver- 
siunea amplificată a Stihurilor la 
luminatul herb a Ţării Moldovei, 
precedată de cele 139 de versuri 
iambice reprezentînd tălmăcirea, cu 
interpolări personale, a Prologului 
tragediei Erophili a autorului cretan 
Georgios Chortatzis de Rethymno, 
precum şi de rezumatul în proză al 
acestei prime lucrări dramatice trans- 
puse, fie şi astfel, în versiune româ- 
nească!. Cu excepţia Poemului cro- 
nologic*, scrierile enumerate aici 
alcătuiesc partea cea mai importantă 
a conţinutului manuscrisului românesc 
3456 din colecţiile Bibliotecii Acade- 
miei Române, conţinut pentru prima 
oară pus în lumină integral de către 
Al. Elian. Dacă în versurile la stemă 
şi în Poemul cronologic ... au putut 

fi identificate imediat variante ale unor 
cunoscute creaţii ale lui Dosoftei, în 
privinţa versurilor româneşti ale crono- 
grafului, Prologului tragediei Ero- 
phili, ca şi a rezumatului original al 
acesteia din urmă era vorba de scrieri 
a căror paternitate se cerea a fi demon- 
strată. 

Avansînd cel dintii ipoteza pa- 
ternităţii lui Dosoftei asupra tuturor, Al. 
Elian menţionează, cu referire la cro- 
nograf (scrierea care ne interesează 
aici), argumente cum ar fi “înfăţişarea 
paginii, cu notele marginale înscrise 
în chenare, cu ilustrațiile naive care 
împodobesc textul”, toate amintind 
modul său de lucru “aşa cum îl întîm- 
pinăm în însemnări autografe de-ale 
sale de mult cunoscute”, “limba atît 
de caracteristică a marelui ierarh”, 
care “transpare în fiecare rînd”, “inter- 
calările de istorie moldovenească” ce 
“poartă pecetea stilului şi preocupărilor 
sale bine ştiute şi din alte scrieri 
rămase de la el, în sfîrșit, nota mar- 
ginală la capitolul despre căderea 
Constantinopolului, “236 de ani sînt 
acum, în 7196, iunie 16, în Strii am 
scris”, în legătură cu care se întreabă: 
“cine altul putea nota că a scris cro- 
nograful în vara lui 1689, la Strij decît 
Dosoftei, care ştim că la acea dată şi 
în castelul din Strij îşi petrecea viaţa 
sa de surghiun?”. Astfel rezolvată 
problema paternităţii, traducerea este 
apreciată ca “foarte personală, pe 
alocuri aproape o prelucrare a crono- 
grafului grecesc, însoţită de intercalări 
din istoria Moldovei şi de versuri 
originale introduse în tălmăcire”*. 

3. Datarea şi paternitatea pro- 
puse de Al. Elian au fost acceptate 
de P. Cernovodeanu şi |. R. Mircea, 
primul apreciind această traducere, 
îmbogăţită cu elemente ale istoriei 
Moldovei şi cu versuri originale, drept 
cea mai reuşită între traducerile 
româneşti de cronografe”, celălalt 
menţionînd, la rîndul său, intercalarea 
mai multor date de istorie locală şi 
referindu-se din nou la epitaful din 
1428". A 

Că autorul traducerii a fost Do- 
softei şi că traducerea:s-a efectuat la 
Strij, în timpul celui de-al doilea exil 
polon (1686—1693) al mitropolitului 
moldovean, a fost de părere şi N. 


Grigoraş”. 

N. A. Ursu, care a atribuit lui 
Dosoftei şi traducerea aşa-numitului 
Cronograf Danovici"?, a ajuns în urma 
examinării în paralel a textului arheti- 
pului acestui cronograf (ms. rom. 3517 
BAR) şi a celui în discuţie aici (ms. 
rom. 3456 BAR) la concluzia că “între 
ele există o strînsă legătură”, în sensul 
că acesta din urmă nu reprezintă, de 
fapt, decît un compendiu al celui dintii, 
cu unele interpolări după alte izvoare 
istorice şi cu aprecieri personale 
asupra unor evenimente, că aici nu 
avem a face cu “o traducere a operei 
lui Kigalas capitol cu capitol ca în ms. 
3517, ci cu o selecţie a acelor părţi şi 
capitole din original care corespundeau 
intenţiei lui Dosoftei de a compara 
religia evreilor, pe cea greco-romană 
şi islamismul cu creştinismul, subli- 
niind superioritatea acestuia şi mai 
ales a ortodoxiei şi de a face un istoric 
al religiei creştine pînă la ocuparea 
Bizanțului de către turci”. In ceea ce 
priveşte limba, sînt puse în evidenţă 
pentru prima oară elemente comune, 
unele considerate specifice lui Dosof- 
tei, remarcîndu-se chiar existenţa unor 
fraze sau fragmente de fraze iden- 
tice'5. Din titlul cronografului “se vede 
că Dosoftei a făcut (terminat?) tra- 
ducerea după 1686, în timpul exilului 
său în Polonia”. 

4. Tot în Biblioteca Academiei 
Române şi tot în copii manuscrise din 
secolul al XVIII-lea (ceva mai noi faţă 
de ms. 3456) au fost descoperite în 
anii din urmă şi alte traduceri a căror 
cercetare minuțioasă a condus la 
ipoteza, susţinută de argumente incon- 
testabile, că autorul lor nu a fost nimeni 
altul decît mitropolitul Dosoftei”. 
Abordînd chestiuni legate de aceste 
noi traduceri, Al. Mareş face referiri şi 
la versiunea românească a cronogra- 
fului lui Matei Kigalas din ms. 3456, 
referiri cu atît mai necesare cu cît între 
noile traduceri şi acea versiune există 
mai multe elemente de apropiere. Sînt 
remarcate astfei referirile critice la 
adresa calvinilor şi luteranilor exis- 
tente în traducerea intitulată Pentru 
preasfintele taine ..., la fel ca în 
traducerea cronografului sau în aceea 
a Vieţii şi petrecerii sfinților", în 
primele două însă cu “o atitudine 

combativă pe care scrierile publicate 
în Moldova nu ne lasă să o întrevedem 
decit în prea mică măsură”*. În 
schimb, traducerea intitulată Viaţa 
sfintului evanghelist Luca include, 
între altele, o digresiune despre o 
neconfirmată de izvoarele istorice 
expediţie a împăratului bizantin Con- 
stanţiu II! (337—361) împotriva româ- 
nilor (vlahilor) din nordul Dunării, digre- 
siune care, “absentă chiar din rîndul 
numeroaselor interpolări operate de 
Dosoftei la traducerea rezumativă a 
Cronografului lui Kigalas (datînd, 
probabil, din 1685), nu o regăsim decit 
într-o însemnare a sa făcută în Polonia 
la 1 ianuarie 1690” (pe exemplarul 
Bibliei de la Bucureşti, din 1688, 
primit ca dar din partea domnitorului 
Ţării Româneşti, Constantin Brînco- 
veanu)2. Datarea probabilă a tradu- 
cerii cronografului în anul 1685 se 
întemeiază pe o menţiune din chiar 
titlul său, precum şi pe alte două din 
cuprins (ms. 3456, 7” , 304', 39"). 

5. După mai bine de trei decenii 
de cînd Al. Elian a stabilit că în ms. 
3456 BAR se află o traducere româ- 
nească a cronografului lui Matei Kiga- 
las şi a demonstrat cu argumente con- 
vingătoare că autorul acestei traduceri 
a fost mitropolitul Dosoftei, se poate 
aprecia că destule chestiuni în legătură 
cu această valoroasă şi interesantă 
traducere, în fapt mai mult o prelucrare 
decît o traducere, ca şi în legătură cu 
manuscrisul în care s-a păstrat pînă 
astăzi, merită a mai fi discutate”. 

Asupra unora dintre ele inten- 
ționăm să ne oprim în paginile urmă- 
toare, începînd cu cîteva date care 
privesc descrierea manuscrisului. De 
menţionat în prealabil că referiri la 
aspectul şi conţinutul său au făcut G. 
Ştrempel? şi P. Cernovodeanu?, iar 
o descriere amănunţită, M. Moraru şi 
C. Velculescu&. 

6. Manuscrisul românesc 3456 
BAR (16,5 x 21,5 cm coperte de lemn, 
cheutori metalice, legătură în piele cu 
ornamentaţii geometrice şi florale şi 
cu titlul Hronograf scris cu chirilice 
pe cotor, avînd 3 foi albe (nenume- 
rotate) la început şi 382 foi nume- 
rotate modern, dintre care ultimele 
două albe (403 foi după numerotarea 
veche, după care lipsesc foile 1—7, 

14, 15, 383—393) este un miscelaneu 
care cuprinde (trimiterile se fac la 
numerotarea mecanică a filelor, care 
este mult mai clară): 

— ff. 1'— 6', Genealogie (scurtă 
istorie) biblică de la Adam pînă la Sar- 
danapal, note pentru cronograf” . Inc.: 
Şerpile întîi îmbla în picioare ... Acest 
text se întrerupe la f. 6' (mijloc), în 
cuprinsul frazei: Deci să ştie tot iubi- 
toriul de ştiinţă că acesta ... 

— ff. 7'—365', Cronograf 
a-mpăraţilor. Novă adunare di isto- 
rii, începînd de la faptul lumii pînă 
la anul ci-i 7194 (1685—1686), în 
dzilile bi[a]gocistivului nostru 
domnu loan Constantin voevod şi 
de Dumn[e]-dzău dăruiţ[i] ai săi fii, 
loan Antohie şi loan Dimitrie Voe- 
vod, cîndu în mare greu petreceam 
țările de nepăci. Era împăraţ[i] 
s[fi]nţ[i] creştineşti loan şi Petru, 
cu sora lor Sofie, la Rosiia cea 
Mare; era leşilor crai Sobeţchie 
loan al Ill-lea; şi la nemți Leopold 
acil bun şi milos de apăra dispre 
păgîni beserica s[fijntă. Dară noi 
începem cu Moisi. Inc:: La-nceput 
feci Dumn[e] dzău ceniul şi pămîntul ... 

— ff. 365'—370', Traducerea 
Prologului dramei Erophili şi rezu- 
matul în proză al conţinutului piesei, 
urmate de învățături şi concluzii pe 
marginea lor”. Inc.: Sălbatică-s, hie- 
ratică, întunecată-n faţă ... 

— f. 372'*, Versuri la stema 
Moldovei. Inc.: Capul cel di bour a 
fiară vestită, /Sămneadză puterea țări 
nesmintită ... Este varianta amplificată 
(26 de versuri) a celor 6 Stihuri la 
Iluminatul herb a Ţării Moldovei ale 
lui Dosoftei, publicate mai întîi în Psal- 
tirea în versuri, Uniev, 1673, şi relua- 
te, cu mici modificări, în Dumnedză- 
iasca liturghie, laşi, 1679, Psaltirea 
de-nţăles, laşi, 1680, Molitvănic de- 
nţăles, laşi, 1681, Parimiile preste 
an, laşi, 1683, Viaţa şi petrecerea 
svinţilor, laşi, 1682— 1686 (în 
această din urmă tipăritură titlul este 
Stihuri pre herghia Moldo-vei şi sînt 
adăugate 4 versuri despre Duca-Vodă, 
nereluate în ms. 3456 şi nici:chiar în 
Parimiile preste an, apă-rute în 
1683)%. 

— ff. 373':—380', 391—392 ...Is- 
torii turceşti din:Halimaoa turcească 

şi grecească ... tălmăcită ... de mi- 
ne, mai gios iscălitul la anul 1815, 
mart [ie] 12, în vreme mării[i] sale 
domnu[l]ui nostru Scariat Alexan- 
dru Calimah v[oe]voda. Costachi 
Năsta[c]. Fragmentul de Halima se 
întrerupe la f. 380" (r. 2 de sus): ... 
văzînd că sînt întemeetă la minte şi 
că nu-l putém suferi, înainté me cu 
toate darurile mi să arăta ... 

În manuscris se află numeroase 
desene în peniță şi cîteva frontispicii, 
între altele, la foile 11—34", 53", 54, 
71',72', 76", 82', 95", 98", 99', 102, 103, 
104, 105' ... 115", 116', 117... 131, 
136' etc., adică, cel puţin în partea 
iniţială, mai pe fiecare filă. Sînt desene 
simple, naive, cel mai adesea în două- 
trei culori, reprezentînd ornamentaţii 
cu motive florale, zoomorfe, geo- 
metrice sau un fel de ilustraţii la text, 
aşezate mai ales în josul paginilor. De 
pildă, la f. 105' (jos) este desenat un 
scrib, un copist ca cel care scria ms. 
3456, lucrînd la o masă cu picioare 
încrucişate, cu pana în mînă, cu foaia 
de hîrtie în faţă, cu călimara şi cu 
penele de rezervă ascuţite şi aşezate 
pe masă, într-un cuvînt, un adevărat 
document iconografic de epocă. Laf. 
260' este desenată o mică icoană, la 
f. 264' — o oglindă, la f. 270", 286' — 
o mînă al cărei deget arătător, îndrep- 
tat spre text, atrage atenţia asupra unui 
anumit pasaj, la f. 314: — un cap de 
bour, la f. 372: — stema principatului 
Moldovei (aici se află, de altfel, şi 
stihurile la stemă) etc. Frontispicii 
desenate în două-trei culori, reprodu- 
cînd parcă nişte scoarţe populare cu 
motive geometrice şi florale, se află 
laf. 7' (la începutul cronografului), 72! 
(la începutul capitolului despre istoria 
Romei), 102' (la începutul capitolului 
despre împăratul Constantin cel 
Mare), 136' (la începutul capitolului 
despre împăratul lulian). Obiceiul de 
a executa asemenea desene margi- 
nale în peniță îl avea şi Dosoftei, după 
cum ne-am putut da bine seama 
răsfoind exemplarul ediţiei tipărite la 
Köln, în 1544, a cronicii universale a 
lui J. Nauclerus, exemplar care i-a 
aparţinut şi care se păstrează astăzi 
în fondul de carte rară al Bibliotecii 
Academiei Române”. 

„ Dintre numeroasele însemnări 

existente în cuprinsul manuscrisului 
3456 o vom reproduce aici, pentru eco- 
nomie de spaţiu, numai pe aceea a 
copistului cronografului, aflată la f. 
339': “Aciastă carte o am scris eu, 
Gavril diiacul, sin (lui diiacul) ot tîrgu [1] 
laş[i] (Focşiani), în dzilili prelumina- 
tului şi înălţatului nostru domnu şi oblă- 
duitoriu Ţării Moldovii, Mărie Sa lon 
Grigorie Ghica v[oe]v[o]da, la vălet 
7240 (1731—1732), cînd era 
dumnealui Neculai vel căpitan di 
greceni în Moldova” (cuvintele pe care 
le-am aşezat între paranteze rotunde 
au fost scrise de o altă mînă, cu cer- 
neală de culoare mai deschisă, peste 
cele ale lui Gavril diacul, rămase totuşi 
descifrabile). 

7. Din toate datele menţionate 
pînă aici, ca şi din informaţiile conţinute 
în numeroasele însemnări din manu- 
scris, rezultă, în esenţă, următoarele: 

— ms. rom. 3456 BAR este un 
miscelaneu scris de doi copişti, ambii 
moldoveni; primul, diacul Gavril, a 
copiat, de fapt, aproape întregul ma- 
nuscris (ff. 1—372), în 1731—1732; 
al doilea, Costachi Năsta[c], a copiat 
numai scurtul fragment de Halima de 
la sfîrşit (ff. 373'—380"), în anul 1815; 
acest al doilea copist a fost şi unul 
dintre proprietarii manuscrisului, pe 
care, după cum ne înştiinţează însem- 
narea sa din 30 noiembrie 1813, l-a 
primit de la tatăl său, Ştefan Năstac, 
“biv vel căpitan” de laşi (a se vedea f. 
nenum. |'); 

— cel dintîi proprietar al manu- 
scrisului a fost “vel căpitanul” Neculai, 
pentru care Gavril diacul l-a copiat în 
1731—1732 (f. 339"); acesta a con- 
semnat naşterea a doi copii ai săi, la 
21 noiembrie 1733, respectiv la 7 iulie 
1735, la Bucureşti, în zilele domni- 
torului Grigore Ghica (f. 371"), pe care, 
în calitatea sa de căpetenie a gărzii 
domneşti, îl însoţise la trecerea, în 
1733, pe tronul Ţării Româneşti, aici 
“vel căpitanul” devenind “polcovnic”; 
la revenirea, în 1735, a lui Grigore 
Ghica pe tronul Moldovei s-a întors şi 
Neculai, din nou “vel căpitan”, după 
cum o atestă însemnările sale din 21 
noiembrie 1736 (f. 372") şi 31 iulie 1739 
(f. 371"); din ultima reiese că la data 
respectivă acesta se afla în casa unui 
fin al său din Sărăţini (actualul Sărăţeni, 

jud. Vaslui); este posibil ca manu- 
scrisul să fi aparţinut apoi lui Co[n- 
stan Jdin Grece[anu] stol[nic], semnat 
la 3 decembrie 1763 (ff. 317':—318"); 
în mod cert a aparţinut ulterior lui 
Ştefan Năstac, “vel căpitan” de laşi, 
care, conform însemnării din 30 noiem- 
brie 1813 (v. mai sus), l-a dăruit fiului 
său, Costachi Năstac; un alt proprietar 
a fost logofătul lancu Athanasiu, care 
a consemnat naşterea fiului său, 
Fotachi, la 3 august 1823 (f. 382"), 
precum şi cutremurul de pămînt din 
14 noiembrie 1829 (f. 382); la 21 
februarie 1831 manuscrisul se afla în 
posesia lui Niţă (Ioniţă) Popovici, 
care-l primise de la logofătul lancu 
(Athanasiu; f. |”); ulterior a ajuns în 
proprietatea arhimandritului Melchise- 
dec Ştefănescu, rector al Seminarului 
de la Huşi între 1856—1861, care, în 
perioada respectivă, l-a depus în 
Biblioteca Seminarului (ff. 1', 6'); de 
acolo a trecut la Muzeul Naţional de 
Antichităţi, iar la 4 noiembrie 1909 a 
intrat în colecţiile Bibliotecii Academiei 
Române (a se vedea însemnarea de 
pe interiorul copertei anterioare); 

— copia cronografului din acest 
manuscris, realizată în 1731—1732, 
la cererea unui demnitar din anturajul 
domnitorului Moldovei, cel mai proba- 
bil direct după autograful traducerii lui 
Dosoftei, pare a fi fost efectuată chiar 
în oraşul laşi; ulterior, ea a circulat în 
Moldova, în general nu prea departe 
de laşi, cu excepţia perioadei 1733— 
1735, cînd, împreună cu proprietarul 
de atunci, a ajuns la Bucureşti; fone- 
tisme regionale ca esti, mé , Eş, carti, 
bisărică, ari (=are), huet, foarti, 
dzilili, ţării, sali, casîli etc., înregis- 
trate în numeroasele însemnări din 
manuscris, sugerează o anumită arie 
de circulaţie, confirmată de numele 
localităţilor menţionate în unele din 
aceste însemnări (laşi, Sărăţeni — 
Vaslui, Heleşteni, Hiliţa — laşi, Foc- 
şani, Huşi etc.). 

8. Meritul de a fi stabilit că în 
ms. rom. 3456 BAR se află o traducere 
după cronograful lui Matei Kigalas din 
Cipru, adică după Neo ovvowo 
&ayopov otopio ... (Nouă aduna- 
re de diferite istorii ...), tipărit la Vene- 
ţia în 1650, revine, cum spuneam, 
lui Al. Elian. Pentru a vedea, în mare, 


în ce măsură versiunea românească 
a lui Dosoftei urmează originalul gre- 
cesc, am întreprins o sumară cerce- 
tare paralelă a conţinutului celor două 
texte, luînd ca bază ediţia venețiană 
din 1650 a scrierii lui Kigalas aflată în 
chiar exemplarul care a aparţinut 
autorului Psaltirii în versuri şi care, 
legat în acelaşi volum cu o ediţie 
Simeon Metafrastul (Veneţia, 1663), 
utilizată la traducerea Vieţii şi 
petrecerii sfinţilor, se păstrează tot 
la Biblioteca Academiei Române. 

Am observat mai întîi faptul că 
în textul românesc apar mai multe 
capitole inexistente în originalul gre- 
cesc: Sămnăm din glavele Bibliei, 
din Ghenesis (23'), Din carté Ishod 
(31*), Pentru mielul Paştilor cum s- 
a mînca şi cu singile unge uşorii 
şi pragul de sus. Şi pentru moarte 
(415), Să cîntăm D[o]mnului ci s-au 
proslăvit (Dosoftei adaugă: “Tipărită- 
i în Parimii la Paşti”, 46"), Paştile 
legii vechi (68'), Letopisăţ pentru 
împărăție romanilor şi pentru Eniia 
voevod ci-au mărs la ltaliia (aici 
avem în vedere numai conţinutul 
anunţat în partea a doua a titlului; 72), 
Stătu împărat fiiu-său Ascanie (73'), 
Împărat Albas, fiiul lui Ascanie 
(73), Să-ncepem împărăție Rimului: 
Romos şi Romilos, fraţ [i] născuţţi] 
gemene (Dosoftei adaugă: “Mai pre 
largu am aflat”; 73'), Stătu Ascanie 
şi Amulie (74'), Constantin împărat 
(aici este vorba doar de titlul capito- 
lului care nu apare în original; 293"), 
Din letopiseţul părintelui Nectarie, 
patriarhui de lerusalim, pre scurt 
povestea de naşterea şi viaţa lui 
Mahmet (333'). La lista sultanilor 
turci, care în original se încheie cu 
numărul 12 din ms. rom. 3456, Sul- 
tan Murat, fratele lui sultan Osman, 
la 1624 ş-au domnit 17 ani, se 
adaugă numerele 13, Suitan Ibraim, 
frate-său, şi 14, Sultan Meemet, 
hiiu-său, din 1648 pînă astădzi, la 
1685, mai, 14 (339); două observaţii 
ar fi de făcut aici: pînă astădzi, la 
1685, mai, 14 reprezintă fără doar şi 
poate o adăugire a lui Dosoftei, căci 
sultanul Mahomet IV (1642—1692) a 
domnit între anii 1648—1687; în ediţia 
venețiană tipărită în 1650 nu figurează 
numele celor doi sultani. 

În versiunea românească apar 
şi alte capitole inexistente în originalul 
grecesc, capitole ce sînt plasate la 


sfîrşit, după însemnarea copistului: 


Gavril diacul (f. 339"), fapt care ar 
putea demonstra că erau considerate 
un fel de anexe ale cronografului 
propriu-zis: Cele şapte soboare icu- 
meniceşti (339'), Pentru s[fi]nt[e]le 
icoani (334'), A fericitului loan Da- 
maschin izdanie adeverită a pravo- 
slavnica (sic) credinţă ... (358°). 
Este de observat, pe de altă 
parte, că din cronograful aflat în ms. 
3456 lipsesc multe din capitolele exis- 
tente în ediţia venețiană, aşa cum ar 
fi cele despre Ptolemeu, despre răz- 
boiul troian, despre domnia împă- 
ratului Constantin Paleologul şi încă 
destule altele, situate mai ales înainte 
de începutul istoriei romane. 
Revenind la chestiunea capi- 
tolelor existente în textul românesc, 
dar inexistente în originalul grecesc, 
se cuvine a fi menţionat faptul că une- 
le dintre aceste capitole apar şi într-un 
alt cronograf românesc, aşa-numitul 
Cronograf Danovici, la baza căruia a 
stat atît menţionata cronică a lui Matei 
Kigalas, cît şi mult mai populara prin- 
tre greci cronică a mitropolitului Doro- 
tei al Monemvasiei, fBipi.ov 
LOTOPWOv ... (Carte istorică ...), 
apărută în editio princeps tot la Vene- 
ţia, în 1631, şi reeditată apoi într-un 
număr impresionant de ediţii“; tradu- 
cerea românească a acestui cronograf 
a fost atribuită pentru prima dată de 
N. A. Ursu tot mitropolitului Dosoftei 
(v. mai sus); se află în această situa- 
ţie capitolele Pentru luciafărul (7'), 
Pentru raiul şi celor (sic) 4 părao 
(17'), Pentru mielul Paştilor... (41°), 
Cele şapte soboare icumeniceşti 
(339'), Pentru s[fi]nt[e]le icoani ... 
(344). i 
9. Rezultă, aşadar, din cele de 
mai sus că traducerea lui Dosoftei 
păstrată în copia din ms. rom. 3456 
BAR urmează cu mai multă fidelitate 
originalul grecesc numai în partea 
privitoare la istoria romană şi bizantină 
(şi aici există unele deosebiri, adăugiri 
sau omisiuni, însă puţine, de mici 
dimensiuni, în general neimportante); 
în rest, se constată însă deosebiri 
mari faţă de original: numeroase 


omisiuni, comprimări, adaosuri din 
Biblie, din Parimii etc. 

Se observă de asemenea exis- 
tenţa unor legături certe din punctul 
de vedere al conţinutului între tradu- 
cerea din ms. 3456 şi aceea din aşa- 
numitul “Cronograf Danovici”, ceea ce 
ar putea însemna un punct de sprijin 
în favoarea ipotezei că Dosoftei le-ar 
fi realizat pe amîndouă, dovedind în 
orice caz că atunci cînd traducea după 
Matei Kigalas avea în faţă şi aşa- 
numitul “Cronograf Danovici”. Chiar 
dacă rezumativă, noua traducere face 
pe alocuri dovada unei etape superi- 
oare de informare: Dosoftei însuşi o 
mărturiseşte de altfel atunci cînd, 
lîngă titlul unui capitol de la începutul 
istoriei romane, adaugă acea precizare 
“Mai pre largu am aflat” (v. mai sus). 
Atitudinea faţă de unii termeni din 
originalul grecesc este şi ea diferită, 
traducerea păstrată în copia lui Gavril 
diacul dovedindu-se mai receptivă faţă 
de asemenea termeni, mai apropiată, 
într-un raport mai direct cu textul 
ediţiei venețiene. lată cîteva exemple 
în acest sens: titlul din original 'Apyn 
tno 6nuokpareao tno Pouna (p. 
158), redat în aşa-numitul “Cronograf 
Danovici” prin Începătură pentru 
cum au ţinut rîmlenii Rimul făr[ă] 
împărați (ms. rom. 3517 BAR, 135"), 
devine în ms. 3456 Incepătura demo- 
craţiei Rîmului, adecă stăpînirea cu 
toţii, prinţipatus populi (76') (dife- 
renţa dintre cele două modalităţi de 
redare este clară şi în acelaşi timp 
semnificativă: o soluţie simplă, popu- 
lară, în primul caz, dar una doctă, sa- 
vantă, în cel de-al doilea, cu preluarea 
termenului grecesc, cu explicarea sa 
printr-o reuşită sintagmă românească 
şi în plus chiar cu traducerea sa latină, 
sub o formă în care fonetismul ţ de la 
prințipatus aminteşte de şcoala 
polonă din tinereţe); titlul Bocca 
Asovroo 1% Maxeiin (p. 286), redat 
prin Împărăţiia lui Leon Mesărciul 
(ms. 3517, 260), devine Împărăţiia 
lui Leon Makellin (ms. 3456, 178) 
(porecla dată împăratului bizantin Leon 
cel Mare (457—474) şi este tradus în 
primul caz prin mesărciu “măcelar”, 
un regionalism utilizat în secolul al 
XVIl-lea mai cu seamă în Moldova, 
în schimb este preluat ca atare din 

originalul grec în cel de-al doilea şi 
ajuns în copia din 1731—1732 subo 
formă care aminteşte atît de grecescul 
bizantin uaxeiimno, cît şi de gre- 
cescul bizantin uakeiiov, provenit 
din lat. macellum); titlul Baorigo 
lovoriwviavov 1% Pivorunrov (p. 
305) este redat mai întîi prin Îm- 
părăţiia lui lusti [ni]Jan cel însămnat 
la nasu (ms. 3517, 316"), iar apoi prin 
Impărăţie lui lustinian Rinotmitul 
(ms. 3456, 210; este vorba de împă- 
ratul bizantin Iustinian II, 685—695, 
705—711); în schimb, titlul Booico 
Asovroc 1% Loqpov (p. 374), tradus 
în aşa-numitul “Cronograf Danovici” 
prin Împărăţiia lui Leon Preamun- 
dru (ms. 3517, 418r; în unele copii 
de mai tîrziu hibridul slavo-român 
preamundru s-a românizat şi a deve- 
nit preamîndru (v., de exemplu, ms. 
rom 108 BAR, 12), ajungînd să aibă 
astfel un sens, dar nu pe acela din 
original), devine Împărăţie lui Leon 
Înțeleptul (ms. 3456, 276'), de astă 
dată cu traducerea, fireşte corectă, a 
termenului grecesc; termenul Bevs- 
tKa (p. 405), redat prin veneţean (ms. 
3517, 459”), devine apoi vinitic (ms. 
3456, 307*), etc. 

10. In afara adăugirilor faţă de 
textul originalului grec, explicabile ca 
urmare a utilizării de către traducătorul 
român şi a altor surse, în versiunea 
din ms. 3456 BAR pot fi detectate 
numeroase şi variate adnotări, aparti- 
nînd în mod indiscutabil mitropolitului 
Dosoftei. Importanţa lor este de netă- 
găduit. Spaţiul nu ne va permite însă 
a ne ocupa aici de toate. Le vom 
aminti deci pe cele mai importante, 
clasificate după conţinut şi reproduse, 
fie într-un context mai larg, fie separat, 
după cum situaţia concretă o va cere 
(utilizînd, în prima variantă, paranteze 
rotunde spre a le delimita). Interca- 
late în text sau scrise marginal, adno- 
tările respective pot însemna: 

— explicarea unor termeni pre- 
luaţi din original, a unor realităţi isto- 
rice sau unele precizări la text: preste 
puţin timp tăpăosă bi[ajgoslovitui 
acesta şi bun împărat lustin Coro- 
palat şi s-au îngropat întru iroul lui 
lustinian cu cinste (Iroon (sic) ugo 
heroum, mormiînt ci-s faci a om 


mari) (194'); secund stratilat (cumu-i 
pre la noi hatman sau voevod) 
(154); protospathariu (spatar mare) 
(272'); la 22 di ani a împărăţiia (sic) 
sa (a lui Constantin cel Mare — D.M.) 
s-au oştit cu puteri mare di greli oşti 
la limbile ce să cheamă ghermani 
şi sarmate şi gothi (adec nemţii, 
leşii, anglii) (117%); din stlavini (sic) 
sint rusii, muscalii, căzacii, cînd 
era păgîni (202'); romanii sint grecii 
(după legenda lui Aeneas — D.M.). 
ori pentru Rîmul, ori pentru Roma- 
niia, ceia lature cu Machedoniia 
(Imperiul Bizantin — D.M.) şi grăesc 
rumâneşti. Ţarigradul încă-i Rîmul 
cel nou şi ţarigrădenii romani (211'); 
tîmpla, care în Moldova să cheamă 
catapiteasmă (307'); 

— trimiteri la alte lucrări care 
reprezintă cel mai adesea traduceri ale 
lui Dosoftei: atunce cîntă Moisi şi 
fiili] lui Izrail cîntecul acesta lui 
Dumn [e]dzău şi dzisără grăind: să 
cîntăm D[om]nului slăvit ci s-au 
Paşte) (46'); pre s[fî]nt[u]i loan au 
scris cu vicleşug la amira, domnul 
di Damasc şi i-au tăietu-i mîna cea 
dreaptă (dec [embrie] 4 la Prologa- 
riu) (228); prin mijlocul s[fi]nţilor 
m[u]cin[i]ci s-au arătat putere lui 
D[um ]n(e]dzău, prin minuni ci-au 
făcut cu dînşii, băgîndu-i în focuri 
şi în róte cu scripeti, în cuțite şi-n 
lănci şi cu necări în mare şi din tote 
ieşe sănătoşi, precum să vedi la 
Prologe şi la istoriile lor (98'); 

— cugetări şi aprecieri perso- 
nale: între direptate şi între obiceiu 
iaste mare diferenţia şi dessămă- 
nare, drept ce că direptate şi ade- 
vărătate o cerem cu dedinsui şi abie 
di o găsim, iar obiceiul, hie bun, 
hie rău, deca să apucă şi să rădă- 
cinează, toţ[ij îi ţin şi-l fac (22); 
De-cii împărăție Romei uneori era 
desfătată în bini, iară aorea tică- 
luşită de împărații, că era uniori 
împăraţ[i] buni, cu frica lui D[um ]- 
n[e]dzău, înţălepţi, uniori nebuni şi 
răi şi stricători de rîsîpié visteriul 
împărăției, alteori idoloslujebnici şi 
vrăjmaşi creştinilor. Şi Rîmul era 
cinstit şi vestit în tâtă lumea şi de 
numele romanilor să încresta tote 

neamuri[le] şi limbile şi toţi da 
dajde la scaunul Rîmului. Dară róta 
prăvălindu-să a nărocului, din de- 
părtare lui D[um ]n[e]dzău, pen-tru 
păcatele nóstre, au sosit împă-răţie 
Rimului la spurcatul şi fără legi 
Dioclitiian (97'); Aciasta vădzind 
ţărigrădenii, dzisără cel cuvînt: 
Dumn [e]dzău cînd dă, n-are pizma 
puteri, / lar cînd nu dă, truda iaste-n 
scăderi (323', la capitolul despre 
căderea Constantinopolului); 

— exprimarea sentimentelor 
faţă de turci: socoteşti cîtu-i de 
demult de cînd sarachinii să lăţăsc 
ca spinii de-mpresură creştinii. Că 
sarachinii sînt turcii (286'); De cînd 
tin turcii (Constantinopolul — D.M.) 
236 de ai sint acmu, în 7197, iun [ie] 
16, în Strii am scris. Din Mahmet 
pîn-în Mahmet şi Suliiman, ucigă-i 
s[fi]nta cruce! (323, marginal, la 
sfîrşitul capitolului despre căderea 
Constantinopolului); 

— accente polemice îndreptate 
împotriva împăraţilor bizantini icono- 
claşti, calvinilor şi luteranilor, de felul 
celor pe care le regăsim, într-o expre- 
sie globală şi ceva mai puţin virulentă, 
în Viaţa şi petrecerea sfinţilor”: 
Aici să zăreşti bucurie lui Crusie 
iconoboreţului (Martin Crusius, 
autorul Turcograeciei — D.M.; 313, 
în cuprinsul capitolului despre împă- 
ratul bizantin Manuel || Paleologul, 
1391—1425), mă mer di calvin şi de 
liuter cum nu ş-au învăţat pre 
calvinii şi pre liuterii lor şi la farmici 
şi spurcări aselghiceşti (indecente 
— D.M.) precum i-au învăţat alalte 
păgînăciuni acestui spurcat di 
cufurit, Copronim Constantin, că cu 
acesta Constantin împărat să laudă 
calvinii c-au strîns săbor di la Asiia 
şi di la Greţie de-au tocmit legea 
care o ţin calvinii, cum scrie la Cati- 
hizmuşul lor. Că nu ne-au lăsat nici 
una niocărită: icânele, móştili 
s[filnţilor, ruga lor şi ruga pr[e]ci- 
[s]tii, s[fi]nta cruce, s[fijnta litur- 
ghie, postul, călugăriia, ruga bise- 
ricii şi alalte sifi]nte taine tote. Să 
li plătească Dumn[e]dzău cu Ca- 
tihizmuşul lor şi să li facă partea 
cu acel Constantin împărat, cu care 
or să amăgească proştii (230'*; cum 


se vede, Dosoftei era aprig la mînie 
nu glumă atunci cînd se punea 
problema de a apăra ortodoxia: 
împăratul bizantin Constantin V, 741— 
775, este numit şi copronim (< gr. 
Korpmvvuoo), cu epitetul luat din 
originalul grec, dar (pentru a fi mai clar) 
şi cufurit, cu traducerea românească 
a epitetului respectiv şi pe deasupra 
şi spurcat; de notat aici şi cunoaş- 
terea “Catihizmuşului” şi reacţia în 
acelaşi spirit cu a înaintaşului şi 
mentorului său, mitropolitul Varlaam, 
autorul celebrului Răspuns împotriva 
catihizmuşului calvinesc, din anul 
1645); bi[a]gocistivii mulţămie lui 
Dumn [e]dzău şi lăuda pre împă- 
raţ[i] (crepe calvinii! 238'; împărații 
erau Constantin VI, 780—797, şi 
împărăteasa lrina, mama sa, 797 — 
802); şi aşe s-au concenit rodul 
Copronimului (cufuritului, fie-le în 
obraz calvinilor!) (242'; o nouă 
utilizare repetată, în limbi diferite, a 
epitetului dat lui Constantin V, urmată 
de o invectivă cam prea ascuţită totuşi 
pentru un ierarh)”; 

— informaţii, mărturii de istorie 
românească, de geografie româneas- 
că sau chiar universală şi o relatare 
de călătorie: împărați Sesostres 22 
di ani şi supusă toate limbile, asirii, 
haldei [i] şi persi[i], pînă la Vavilon 
şi Asie şi Evropa şi Musie (sic), 
Schitie, pi undi-i Moldova şi Ardea- 
lul şi Ţara Românească (16); Acest 
Traian au risipit pre daţi ş-au aşed- 
zat-o (Dacia — D.M.) cu rîmleni (92'); 
Acesta împărat (Severus — D.M.) 
mult s-au nevoit cu războaiele; 
poate hi acesta să fie făcut Turnul 
Săverinului în Ţara Muntenească şi 
podul, că i să văd pragurile la apa 
Dunării ... Unii dzic că podui iasti 
di Traian făcut, cînd au vinit asupra 
lui Dechevai, craiul daţilor (93); 
Musie, Misie (Moesia — D.M.) dzic 
să fie pre unde-i Moldova şi Ţara 
Muntenească (97'); Misiia (pre un- 
de-i Moldova şi Ugrovlahia) ... (alţii 
dzic Missa (sic) esti Dobrogea, iar 
nu Moldova, din ceia parte de Dună- 
re, Dobrogea, iar nu şi pe dincoaci 
(1475;Trăit-au marele Hrisostom, 
s[fi]nt[u]l loan Ziatust, 64 de ani 
ş-au patrierşit numai 6 ani. De s[fi]n- 

t[e]le lui moştii este o bucăţe fere- 
cată cu argint în s[fi]nta Mănăstire 
Pobrata şi un felon al s[fi)nţiii sali 
di sirmă, cu cruci piste tot cusut, la 
s[fijnta Episcopie Romanul. lasti 
făcut cu hlamida de îmbăierat; de 
Alexandru Vodă cel Bătrîn (Alexan- 
dru cel Bun — D.M.) adus din Ţari- 
grad* care au adus multe trebi a 
bisericii, luînd tot ustavul creştinesc 
de la greci. Era patriarh lósaf, de- 
au făcut şi aiarul (sic) mitropoliei 
(159); Şi nu multă vremi trecînd, să 
pristăvi împăratul Vasilie Machedon 
(Vasile | Macedoneanul, 867—886, D. 
M.), împărăţind 19 ani. Atîta au 
împărăţit şi Vasile Vod[ă] în Ţara 
Moidovii, Dumn[ej]dzău să-l 
pomenească, tatăl lui lon Vod[ă] şi 
Ştefăniţă Vod [ă], doamnei Roxandei 
şi a doamnei Mariei, domnei 
cneadzului Radzivin (sic; 276'; 
Dosoftei pomeneşte cu pioşenie 
numele lui Vasile Lupu, la încheierea 
domniei căruia părăsea scaunul 
mitropolitan cel care fusese pentru 
domnitor un sfetnic, iar pentru el 
însuşi, pe-atunci tînăr ierodiacon, un 
mentor, mitropolitul Varlaam); Fiind în 
Tar[ilgrad împărat romanilor 
Manuil Paleolog, la 6900, în 
Moldova era Roman Vod[ă]; am 
cetit uricul lui scris aşe Benukuu 
CaMOApPbXaBHUuNM rocnoAuH 
Noan Poman BoeBon o6nana- 
egm 3emnex MonnaBckox oT 
nnanunu no Mopa (de fapt: 
Benuku caMonepXxAaBHbN M[u]- 
n[o]cru 6[o]xu r[ocnroau]n»v la 
PomanH» BocBgoma o6nanaa 
3euncro MonnaBbckoio oT[b] 
rhaHuH'mwi mo Mopa* şi la 
[s]firşitul uricului scrie văleatul aşe 
MECTOTU CAULITHOA HEBAT COT- 
Hoe n cnbnHo (de fapt: uecTo 
TucaAuHoe nonHo ġ corb — D. 
M.). Acesta-i tatăl lui Alexandru 
Vodă cel Bătrîn ce-au făcut Bistriţa 
şi Rădăuţii episcopie şi Moldoviţa 
ş-alte multe; maică-sa o cheamă 
Anastasiia; acesta-i Alexandru, tată 
lui Ştefan Vod [ă] celui Bun ci s-au 
bătut cu sultan Baiazit. Deci la Ro- 
man Vod[ă] au fost văleatul aşs, 
c-am cetit în uric, în Pobrata, 6900, 
tocmai pre o vremi cu văleatul lui 


Manuil Paleoiog, ce scrie Crusie 
scriindu-ş [i] Turcogreţiia, cum mai 
sus dzisăm (mai sus, în titlul capi- 
tolului Pentru prada Ţarigradului, 
cînd dobîndiră turcii, scrisă-i de 
Martin Crusie în carte Turcogreţiei. 
Era di la H[risto]s 1392, f. 321"; 
unele din greşelile semnalate în pasa- 
jele citate după uricul lui Roman — 
Vodă emis la Roman la 30 martie 1392 
s-ar putea datora chiar lui Dosoftei, 
dovedind că acesta cita, de fapt, din 
memorie, altele (a se vedea, de pildă, 
redarea anului 6900) aparţin, desigur, 
copistului; “sultan Baiazit” nu poate fi 
decît Baiazid || (1481—1512), adver- 
sarul lui Ştefan cel Mare în luptele de 
la Chilia şi Cetatea Albă din vara 
anului 1484; menţionarea faptului că 
uricul din 1392 a fost citit la Pobrata 
vine să sprijine ideea paternităţii lui 
Dosoftei, în timp ce erorile şi scăpările 
îndreptăţesc presupunerea că adno- 
tarea a fost scrisă în exil*; Era 
atunci (în 1428—1429, D.M.) în Mol- 
dova Alixandru Vod [ă] cel Bătrîn, 
fiiul lui Roman Vodă. Era mitropolit 
Macarie, cum scrie în s(fi)nt(u)l aer 
a s(fi)ntei Mitropolii de Suceavă, 
cusut cu sirmă, cu slove greceşti, 
făcut în Ţar(i)grad, aşe ...”; Văzut- 
am la Kiev, în Sfînta Sofie şi în 
Pecerska nu numai păreţii oltarelor, 
ce şi pre gios, tot pardosul bisă- 
ricii pardosit cu ţincuş [i], păreţii cu 
chipuri de s[fi]nţi (113; informaţia 
conținută în această adnotare oferă 
un nou argument în favoarea pater- 
nităţii lui Dosoftei; o relatare mai 
amplă despre călătoria la Kiev se află 
în Viaţa şi petrecerea sfinților”; 
călătoria a avut loc, conform unei alte 
însemnări a autorului Psaltirii în ver- 
suri, în luna martie 1684)”; 

— informații care ajută la 
datarea traducerii cronografului: Vă 
leat 7197, într-acest an trecut-au ani 
996 (215"; deoarece se porneşte de 
la anul 693 (copiat eronat 793), leat 
7197 înseamnă 1688 —1689; este 
vorba deci de o adnotare făcută în 
exilul de la Strij); De cînd ţin turcii 
(Constantinopolul — D.M.) 236 de ani 
sînt acmu, în 7197, iun[ie] 16, în 
Strii am scris ... (323); 14 Sultan 
Meemet, hiiu-său (al lui sultan Ibra- 

im, D.M.) din 1648 pînă astăzi, la 
1685, mai 14 (339'). Adăugată celor- 
lalte informaţii, aceea din însemnarea 
de la Strij din 16 iunie 1689 aduce, 
cum a observat încă Al. Elian (v. mai 
sus), un argument hotărîtor în favoa- 
rea paternităţii lui Dosoftei. Două din 
însemnările pe care le-am reprodus 
aici datează din perioada exilului 
dintre 1686—1693, în timp ce a treia 
ne întoarce la 14 mai 1685, cînd 
mitropolitul Dosoftei se afla încă în 
Moldova şi nici nu putea bănui măcar 
că, un an şi patru luni mai tîrziu, avea 
să se înstrăineze, şi încă pentru tot 
restul vieţii. Dar dacă datele 1685 şi 
14 mai 1685 apar chiar în text, 
aducînd astfel firul istoriei pînă în 
actualitatea imediată faţă de 
momentul redactării versiunii 
româneşti a cronografului, data de 16 
iunie 1689 şi anul 1689 apar în adnotări 
marginale, scrise cu altă culoare. 
incadrate în chenare, aceste amănun- 
te vin să indice o dată în plus că 
reprezintă adăugiri ulterioare. Că în 
manuscrisul autograf al lui Dosoftei 
lucrurile vor fi stat altfel, nu avem 
motive să credem; dimpotrivă, este 
cu mult mai verosimil că cel care a 
copiat a căutat să respecte şi în 
această privinţă, deloc neglijabilă, 
originalul. In chestiunea datării nu 
trebuie uitate, desigur, nici informaţiile 
ce se pot desprinde din titlul crono- 
grafului: ... anul ci-i 7194, în dzilili 
bi[a]gocistivului nostru domnu 
loan Constantin Voevod şi de Dum- 
n[e]dzău dăruiţ[i] ai săi fii, loan 
Antohie şi loan Dimitrie voevod, 
cîndu în mare greu petreceam ţările 
de nepăci înseamnă septembrie 
1685 — ante septembrie 1686, cînd, 
după eşuata campanie polonă în 
Moldova, Dosoftei şi-a părăsit ţara cu 
oastea în retragere a regelui loan IH 
Sobieski; perioada indicată în titlu 
este ulterioară datei de 14 mai 1685 
de la sfîrşitul listei sultanilor turci, de 
fapt de la sfîrşitul cronografului 
propriu-zis, ceea ce dovedeşte că 
titlul a fost adăugat sau modificat mai 
tîrziu. 

11. Din datele examinate pînă 
acum rezultă: 

— Dosoftei a tradus cronograful 


în Moldova, înainte de 14 mai 1685, 
dată aflată la sfirşitul naraţiunii isto- 
rice; ulterior, pînă la plecarea în Polo- 
nia, în septembrie 1686, a mai făcut 
unele revizuiri şi mici adăugiri; 

— textele aflate după pagina 
conținînd data de 14 mai 1685, deci 
după f. 339, dar înainte de f. 365, 
unde începe traducerea Prologului 
dramei Erophili, toate cu conţinut 
religios, pot fi localizate în Moldova, 
în Moldova şi Polonia sau în Polonia, 
este greu de precizat, unele dintre 
aceste texte reprezintă anexe obişnuite 
la cronografele de aşa-numitul “tip 
Danovici” (cel despre sinodurile 
ecumenice şi cel despre icoane); 

— în Polonia, la Strij (acum 
Stryj, în Ucraina, reg. Lvov), a adăugat 
în mod cert cele două adnotări datate 
1689 şi, cu o mare probabilitate, unele 
din cele nedatate (despre uricul lui 
Roman-Vodă din 1392, despre felonul 
şi moaştele lui loan Gură de Aur, 
despre Ştefan cel Mare, Alexandru cel 
Bun, Vasile Lupu, despreturci, despre 
calvini şi luterani etc.); 

— deci, la plecarea sa în exil, 
în septembrie 1686, mitropolitul Do- 
softei a luat, între altele, şi un manu- 
scris care conţinea în mod sigur textul 
versiunii româneşti prescurtate a 
cronografului lui Matei Kigalas, cu 
unele adăugiri după aşa-numitul 
“Cronograf Danovici”; este posibil ca 
manuscrisul să fi conţinut şi alte texte 
dintre cele ajunse pînă astăzi prin 
copia din 1731—1732; cert este faptul 
că în Polonia Dosoftei a făcut mai 
multe adnotări pe acel manuscris. 

12. Datele trecute în revistă în 
paginile din urmă au venit să confirme 
şi să susţină cu noi argumente ideea 
paternităţii mitropolitului Dosoftei a! 
Moldovei asupra cronografului şi în 
general a textelor copiate la 1731— 
1732 cuprinse în ms. rom. 3456 BAR. 
Acestor argumente li s-au alăturat 
cele obţinute printr-o cercetare amă- 
nunţită a limbii acelor texte în urma 
căreia am observat, pe de o parte, că 
cele mai multe dintre elementele 
fonetice şi morfo-sintactice înregis- 
trate acolo se regăsesc în scrierile cu 
paternitate sigură ale autorului 
Psaltirii în versuri, iar pe de alta, că 

în plan lexical, există un număr de 
termeni care, în epoca respectivă sau 
chiar în general, nu au mai putut fi 
atestaţi decît la Dosoftei (a se vedea, 
spre exemplu, numai două dintre 
multele şi ingenioasele derivate ale 
acestui mare creator de limbă româ- 
nească: nelutătăcie “caracter nepă- 
mîntesc, imaterial” (<lut < lat. lutum), 
ms. 3456', 356' cu forma intermediară 
nelutatec, notată în Parimii, ||, 92” 
şi strălucoare “strălucire” (< lucoare 
“lumină” < lat. lucorem, ac. de la 
lucor, -is), ms. 3456, 185', 318", 
derivat atestat ca atare şi în Psaltirea 
în versuri, Liturghier, Molitvenic, 
Viaţa şi petrecerea sfinţilor“. A 
devenit astfel, sperăm, cu mult mai 
limpede faptul că traducerea crono- 
grafului, mai precis un amestec de 
traducere, prelucrare şi adaosuri 
originale, în care numai partea de 
istorie romană şi bizantină mai poate 
fi urmărită de la un cap la altul în 
originalul grecesc al lui Matei Kigalas, 
aparţine mitropolitului Dosoftei al 
Moldovei. Trimiterile la Parimii, la 
Viaţa şi petrecerea sfinţilor, repro- 
ducerea celor două pasaje din uricul 
din 1392 al lui Roman-Vodă, aflat pe- 
atunci la Mănăstirea Probota, reprodu- 
cerea inscripţiei greceşti de pe aerul 
din vremea lui Alexandru cel Bun, care 
în 1686 a luat drumul Poloniei o dată 
cu Dosoftei, menţionarea felonului de 
la Episcopia Romanului, al cărei 
scaun Dosoftei l-a ocupat în perioada 
1659 (1660) — 1671, mărturia 
prezenţei la Kiev, la Sfînta Sofia şi 
Lavra Pecerska, comentariile 
polemice anticalvine, explicarea unor 
cuvinte străine mai vechi sau mai noi 
prin termeni denumind realităţi locale 
contemporane cu traducătorul repre- 
zintă, alături de numeroase argumen- 
te lingvistice, probe în favoarea aces- 
tei paternităţi. 

13. Traducerea cronografului lui 
Matei Kigalas, aceea a cronografului 
lui Dorotei al Monemvasiei, ale cărei 
prime copii datează, în ordinea vechi- 
mii, din 1684 şi 1687“, ca şi alte tradu- 
ceri româneşti din ultimele decenii ale 
sec. al XVII-lea, arată o modificare 
spectaculoasă şi decisivă a influenţei 
culturale, avînd ca rezultat, între 


altele, faptul că numeroasele 
neologisme greco-latine, unele 
surprinzător de moderne, care vin 
acum să îmbogăţească şi să 
lărgească orizontul spiritual al limbii 
române, nu mai ajung aici prin filieră 
slavă, ci direct din greceşte sau prin 
filieră grecească“. 

Circulaţia acestor traduceri, din- 
tre care multe realizate în Moldova (a 
se vedea, spre exemplu, în afara 
cazului discutat mai sus, traducerea 
aşa-numitului “Cronograf Danovici”, 
reluată în zeci de copii manuscrise, 
moldoveneşti, munteneşti sau tran- 
silvănene, pînă în primele decenii ale 
secolului al XIX-lea“, sau aceea a 
Vechiului Testament, datorată lui 
Nicolae Milescu, reluată în Biblia de 
la Bucureşti din 1688, ca şi în cópii 
manuscrise“), în toate provinciile ro- 
mâneşti a contribuit nu numai la 
cunoaşterea şi răspîndirea acelor 
neologisme, dar şi la remarcabila 
unitate a limbii române. A fost acesta 
numai unul dintre numeroasele ele- 
mente care, timp de secole şi indife- 
rent de vremuri, au făcut ca această 
realitate să ajungă a fi într-atit de clară 
şi de evidentă, încît punerea tocmai 
a ei sub semnul întrebării să nu poată 
fi percepută altfel decît ca o probă de 
necunoaştere, de interes politic ori de 
servilism, de oportunism sau de altele 
asemenea. 

onată (vezi: G. Ivaşcu, Istoria literaturii 
române, |. Bucureşti, 1969, p. 241), iar 
alteori nici măcar atît (vezi: Istoria 
literaturii române, |, ed. a Il-a revăzută, 
Bucureşti, 1970). 

23 Strempel, G., Copişti de manu- 
scrise româneşti pînă la 1800, vol. |, 
Bucureşti, 1959. p. 73. 

2 Cernovodeanu, P., Op. cit., p. 
688, nota 43. 

25 Moraru, Mihai, Velculescu, 
Cătălina, Bibliografia analitică a 
literaturii române vechi, vol. |, Cărţile 
populare laice, partea a Il-a, Bucureşti, 
1978, p. 313—321. 

% Ibidem, p. 319. 

2 Elian, Al., Op. cit., p. 6; Dosoftei, 
Op. cit., p. 377—380, 485—487. 

% Elian, Al., Op. cit., p. 3. 

2 D, lohannis Naucleri praepositi 
Tubingen Chronica succintim comprae- 
hendentia res memorabiles saeculorum 
omnium ac gentium, ab initio mundi vic 
ad annum Christi nati MCCCCC ..,, 
Colonia, 1544; în acest exemplar se află 
nu numai desene, ci şi adnotări ale lui 
Dosoftei, publicate de |. Bianu (vezi: 
l. Bianu, Însemnări autografe scrise 
într-o carte veche de Dosoftei, mitro- 
politul Moldovei // “Analele Academiei 
Române. Memoriile Secţiunii Literare”, 
seria Il, tomul XXXVI (1913—1914), 
Bucureşti, 1915, p. 151—160). 

% Se cunosc nu mai puţin de 21 
de ediţii, toate venețiene, apărute în peri- 
oada 1631—1818; 10 dintre aceste edi- 
ţii sînt reprezentate prin exemplare păs- 
trate în fondurile Bibliotecii Academiei 
Române, în timp ce în biblioteci din Mos- 
cova şi St. Petersburg, spre exemplu, 
au fost semnalate exemplare aparţinînd 
unui număr de cinci ediţii (vezi: Doru 
Mihăescu, Observaţii asupra versi- 
unilor româneşti ale cronografului lui 
Do[rotei] al Monemvasiei // “Revista 
de istorie şi teorie literară”, anul XXXIX 
(1991), nr. 3—4, p. 260. 

3! De la 46 de împărăție pînă la 
87 de împărăție, la Constantin Pa- 
leolog, cînd au luat turcii, 35 (împărați 
— n. n.) dentăi şi 40 de-apoi au fost 

iconoboreţ[i]. Dară acmu nu demult o 
sămănari calvini şi liuteri prin Ardeal 
şi nemti. Doiî feliuri de eretici, calvinii 
şi liuteranii, precum feceriî, aşe îş [i] şi 
aflari plati de la D[um]n[e]dzău ...”. 

32 Pentru mai multe amănunte în 
legătură cu polemica anticalvină pro- 
movată în Moldova de mitropolitul Varla- 
am, în preajma căruia s-a format şi auto- 
rul unor astfel de comentarii, a se vedea: 
N. Ursu, Debutul literar al lui Dosoftei // 
“Limba română”, XXVI (1977), nr. 6, p. 
617—620. 

3 Atribuit prin tradiţie Sfintului loan 
Gură de Aur, considerat a fi fost adus de 
la Constantinopol de Alexandru cel Bun, 
reprezintă, se pare, doar o broderie mol- 
dovenească din sec. XV—XVI (vezi: 
Preot Porcescu Scarlat, Episcopia 
Romanului, 1984, p. 363—365); oricum, 
mărturia lui Dosoftei rămîne printre cele 
mai vechi cunoscute, plasîndu-se în 
timp după aceea a lui Paul de Alep, din 
1653. 

4 Documenta Romaniae Histo- 
rica, A, Moldova, vol. | (1384—1448), 
Bucureşti, 1975, p. 3. 

% Ibidem, p. 3. 

% Din însemnări ale sale, în latină, 
greacă, română, polonă, datate 14 sep- 
tembrie 1649, aflate pe spatele unui 
document dat mănăstirii Pobrata (azi 
Probota) de lancu-Vodă Sasul, la 15 mai 
1581, se ştie că Dosoftei era atunci iero- 
monah la acea mănăstire (vezi: B. P. Has- 
deu, Arhiva istorică a României, anul 
1, nr. 15, Bucureşti, 20 noiembrie 1864, 
p. 118). 

37 A se vedea inscripţia completă 
la C. Bobulescu, op. cit., p. 71—72: Kar 
Mapıvné twv Čvosßeot[atov], ceea 
ce, în esență, înseamnă că nu mai este 
menţionată şi Marina, fiica lui Alexandru 
cel Bun. 

% F, 151'—152", 9 iunie, respectiv 
f38'. 

3 Mareş, Alexandru, op. cit., p. 
425 (nota 76). 

“ Ibidem, p. 59—60. 

4 În legătură cu aceea din 1687, 
cuprinzînd prima parte a textului, a se 
vedea: Mihăescu, Doru, op. cit., iar în 
legătură cu aceea din 1684, conţinînd-o 
pe cea de-a doua, a se vedea: Mihăescu, 
Doru, La plus ancienne synthese rou- 
maine des chronographes neo-grecs 
vénitiens de XVll-e siecle // "Revue des 
studes sud-est européennes”, XVIII 
(1980), nr. 3; XIX (1981), nr. 1, nr.2, p. 
355—367. 


“2 Am remarcat această rapidă şi 
semnificativă mutație şi în cazul neo- 
logismelor înregistrate în tipărituri apă- 
rute la Bucureşti în perioada 1678—1693 
(vezi: Doru, Mihăescu, Neologismes et 
régionalismes nordiques dans les livres 
imprimes a Bucarest en 1678— 1693 
II "Revue roumaine de linguistique”, 
tome XL (1995, n* 1—3, p. 75—78). 

8 Ultima şi cea mai completă cla- 
sificare a acestor manuscrise provenind 
din toate provinciile româneşti este ope- 
ra lui Paul Cernovodeanu (a se vedea: 
Paul Cernovodeanu, Filiaţia crono- 
grafelor româneşti de tip Danovici // 
“Biserica ortodoxă română”, anul CV 
(1987), nr. 9—10, p. 180—196, anul CVI 
(1988), nr. 7—8, p. 116—129. 

+ Editarea textului Bibliei din 
1688, însoţit de textele a două astfel de 
copii manuscrise, a dus pînă acum la 
apariţia primelor trei părţi, Genesis, 
Exodus, Leviticus, laşi, 1988---1993, 
realizată sub egida Universităţilor “Al. |. 
Cuza” din laşi şi “Albert Ludwig” din 
Freiburg (Germania). 

RAPORTURILE 
MOLDOVEI CU FRĂŢIA 
ORTODOXĂ DIN LVOV 
ÎN PERIOADA DOMNIEI 

LUI IEREMIA MOVILĂ 
(1595-1600, 1600-1606) 


Situaţia politică a pămînturilor 
ucrainene în a doua jumătate a sec. 
al XVI-lea era complicată. În anul 
1569 s-a semnat Unia de Lublin prin 
care Polonia se unea cu Lituania 
formînd statul Rzeczpospolita. Întinse 
teritorii de la Marea Baltică pînă la 
Marea Neagră locuite în majoritate de 
ucraineni şi bieloruşi ortodocşi, care 
formaseră pînă atunci Marele Cnezat 
Lituanian, devin o parte componentă 
a noului stat!. Biserica catolică şi 
curentele protestante desfăşoară o 
activitate intensă orientată spre 
consolidarea poziţiilor în noile regiuni 
ale regatului. Drept replică, în satele 
şi oraşele cu populaţie preponderent 
ortodoxă ia naştere o mişcare antica- 
tolică şi antiprotestantă. În acest sens 
se evidenţiază regiunea de est, 
Galiţia, în care ortodoxia avea rădăcini 
puternice. Aici, în 1539, se reînfiinţase 
Episcopia Ortodoxă de la Lvov ca o 
continuare a celei de la Halici, 
cunoscută încă de la 1370. O formă 
eficientă a mişcării anticatolice şi 
antiprotestante a ortodocşilor au fost 
Frăţiile Ortodoxe, mai însemnată 


dintre ele fiind cea din Lvov, care în 
1586 capătă statutul de stavropighie, 
adică este pusă sub jurisdicţia 
Patriarhiei de la Constantinopol?. 

Deoarece Lvovul se afla în ime- 
diată vecinătate cu Moldova ortodoxă, 
între aceasta şi Frăția Ortodoxă s-au 
stabilit cele mai strînse relaţii. E 
cunoscut faptul că aceste raporturi au 
fost stabilite încă în perioada domniei 
lui Alexandru Lăpuşneanu (1552-1561, 
1564-1568). 

Pînă la ora actuală rămîn aproa- 
pe necunoscute raporturile Moldovei 
cu Frăția Ortodoxă din Lvov la hota- 
rele sec. XVI-XVII, perioadă în care 
tronul Ţării Moldovei a fost deţinut de 
leremia Movilă (1595-1600, 1600- 
1606). 

Unele menţiuni despre problema 
în cauză se întîlnesc în istoriografia 
rusă. În lucrările lui S. Golubev:, A. 
Papkov! ş.a. se conţine o înaltă apre- 
ciere a ajutoarelor materiale acordate 
de către domnul leremia Movilă Frăției 
Ortodoxe din Lvov. În istoriografia 
română problema raporturilor dintre 
Ţara Moldovei şi Frăția Ortodoxă din 
Lvov este abordată tangenţial în 
lucrările lui N. lorga:, A. Golimaş?, A. 
Eşanu’. O descriere mai amplă a 
acestor legături se află în articolele 
semnate de P. P. Panaitescu’, |. 
Nistor’, lonescu-NişcovY* ş.a. În 
istoriografia ucraineană găsim unele 
menţiuni de ordin general în lucrarea 
lui I.D. isaevici'!. Din păcate, rapor- 
turile Frăției Ortodoxe din Lvov cu 
Moldova sînt menţionate doar la 
modul general. În lucrările citate mai 
sus nu avem altceva decît o simplă 
şi sumară trecere în revistă a eveni- 
mentelor, fără a li se face analiza 
necesară. 

In articolul de faţă vom încerca 
să determinăm cauzele şi natura 
raporturilor domnilor Ţării Moldovei cu 
Frăția Ortodoxă din Lvov de la finele 
sec. XVI— începutul sec. XVII. 

După moartea lui Alexandru 
Lăpuşneanu (martie 1568) intensitatea 
relaţiilor Moldovei cu Frăția Ortodoxă 
din Lvov a slăbit. Din perioada cuprin- 
să între domnia lui Alexandru Lăpuş- 
neanu şi cea a lui leremia Movilă se 

cunosc doar cîteva informaţii în acest 
sens. Cauzele sînt multiple: politica 
confesională a domnitorilor, religiozi- 
tatea lor, programul lor de protejare a 
ortodoxismului, frămîntările politice in- 
terne şi externe. Aceste raporturi mai 
depindeau şi de relaţiile personale 
între regele Poloniei şi domnitorii 
moldoveni. 

La finele secolului al XVI-lea 
Frăția Ortodoxă din Lvov trecea printr-o 
perioadă foarte grea: în 1571 arsese 
Biserica Adormirii Maicii Domnului ?, 
iar Frăția Ortodoxă era în continuare 
reprimată de catolici şi protestanți. În 
astfel de împrejurări ultima speranţă 
de ajutor se îndrepta spre domnii 
Moldovei — sprijinitori ai ortodoxis- 
mului. Drept argument poate servi 
adresarea către regele Poloniei 
Sigismund al III-lea de la 1590 a 
voievodului Moldovei Petru Şchiopu 
cu rugămintea de a acorda sprijin 
material Frăției din Lvov. În scrisoarea 
trimisă regelui polon domnul amintea 
“..„. că biserica de rit grecesc a fost 
fondată în mare parte cu grija şi 
cheltuiala voievodului Alexandru... ei 
au avut totdeauna de protectori pe 
domnii Moldovei ... cum însă această 
biserică a ars de cîtva timp ... şi acum 
dorim să-i ajutăm ... de aceea se cere 
ca în această întreprindere ei să poată 
profita de bunăvoința noastră. De 
aceea noi intervenim grațios în favoa- 
rea lor pe lîngă Majestatea Voastră 
să binevoiască a-i proteja printr-o 
scrisoare contra tuturor nedreptă- 
ţilor”*3. * 

Cu rugămintea către domnii 
Moldovei de a ajuta Frăția Ortodoxă 
din Lvov s-a adresat şi însuşi Patriar- 
hul leremia al Constantinopolului. În 
anul 1589 (noiembrie), înaltul prelat 
cerea lui Petru Şchiopu şi fiului său 
Ştefan să dea tot sprijinul stavro- 
pighiei din Lvov. Această rugăminte 
este repetată şi în anul următor 
(1590), de astă dată ea fiind adresată 
atît lui Petru Şchiopu, domnul Moldo- 
vei, cît şi lui Mihnea al II-lea, voievodul 
Munteniei'1. Dar nici unul dintre ei nu 
a avut timpul necesar pentru a răs- 
punde la apelul Patriarhului fiindcă la 
scurt timp ambii fuseseră siliţi să-şi 


părăsească tronul. Adresarea Patriar- 
hului către domnii români denotă 
incapacitatea Patriarhiei Ecumenice 
de a ajuta stavropighia din Lvov aflată 
sub jurisdicţia ei. Tot din această adre- 
sare reiese că Ţările Române erau 
considerate singurele apărătoare ale 
ortodoxismului în regiune. 

După mazilirea lui Petru Şchiopu 
(1591) membrii stavropighiei se 
adresaseră noului domn al Moldovei, 
Aron-Vodă, care se pretindea fiu al lui 
Alexandru Lăpuşneanu, ctitorul bise- 
ricii, şi în această calitate i se ceru 
să continue opera părintelui său. Dar 
şi scrisoarea din 1592 rămîne fără 
răspuns“. 

“Biserica moldovenească” din 
Lvov cunoaşte o a doua viaţă în timpul 
domniei Movileştilor. 

Urcîndu-se pe tron, Movileştii 
doreau să întemeieze o nouă dinastie 
precum a fost cea a Mugşatinilor. De 
aceea, ei încercau să demonstreze 
prin acţiunile lor că sînt demni de 
predecesori. Drept argument poate 
servi obţinerea promisiunii regelui 
Sigismund al Poloniei potrivit căreia 
domnia Moldovei este acordată pe 
viaţă Movileştilor (25 martie 1597). 
lar printratatul turco-polon din 23 iulie / 
4 august 1598 leremia Movilă a obţinut 
de la sultan confirmarea domniei 
ereditare: “el să fie voievodul vilaietu- 
lui Moldovei în tot timpul vieţii sale şi 
voievodatul său să nu fie dat altcuiva, 
iar cînd va muri să fie acordat fiului 
său'”. 

După urcarea pe tron a lui 
leremia-Vodă (1595) se reia seria 
ajutoarelor către Frăția Ortodoxă din 
Lvov. Am putea presupune că respec- 
tivul domn şi pînă la urcarea sa pe 
tron a ajutat Frăția. Se pare că leremia 
Movilă a fost membru al acestei 
comunităţi religioase. In 1593 Regatul 
Polon i-a acordat indigenatul. Or, 
indigenatul acordat unui străin de 
origine nobilă conferea acestuia 
dreptul de cetăţean şi de nobil polon. 
Astfel se explică legăturile voievozilor 
şi boierilor moldoveni cu Regatul 
Polon de la care în anumite împrejurări 
aşteptau ajutor'. Dieta Polonă i-a 
onorat cu asemenea demnitate pe 

Luca Stroici şi leremia Movilă, “oa- 
meni nobili în ţara lor şi ocupînd funcţii 
importante în acest stat”. 

In favoarea moldovenilor ple- 
daseră marele cancelar Jan Zamoyski 
şi episcopul de Cracovia Filip Padni- 
evski, ale căror steme — “herburile” 
“Jelta” şi “Nowina” — vor figura în 
blazoanele Movileştilor din ambele 
ramuri!'*. Se ştie că cele patru fiice 
ale lui leremia-Vodă au fost căsăto- 
rite cu nobili polonezi (Irina, fiica cea 
mai mare, s-a căsătorit la 25 mai 1603 
la laşi, cu prinţul Mihail Vişneveţki, 
doi ani mai tîrziu, Maria, cea de a doua 
fiică, s-a căsătorit tot cu un mare nobil 
polon — Ştefan Potoţki. lar leremia 
Movilă dispunea de o întinsă moşie 
la Ustie, pe Nistru?) 

Relaţiile Moldovei cu Frăția 
Ortodoxă din Lvov au fost reluate în 
momentul în care între Moldova şi 
Polonia s-au stabilit raporturi politice. 
(După jurămîntul din 27 august 
1595)”. 

Domnul Moldovei va încerca să 
beneficieze din plin de noile condiţii 
politice. După consolidarea domniei, 
leremia Movilă ceru acordul regelui 
Sigismund (care era şi patron al 
bisericii catolice şi ortodoxe din 
regat)?, pentru repararea şi înzes- 
trarea bisericii stavropighiane din 
Lvov. La 17 aprilie 1598 regele 
acceptase demersul şi dădu ordin ca 
nimeni să nu împiedice construcţia 
bisericii. Din această scrisoare am 
putea trage concluzia că la acea oră 
Frăția Ortodoxă din Lvov era presată 
în continuare de biserica catolică şi 
curentele protestante care dominau 
regatul, inclusiv oraşul. În luptele 
confesionale existente între Contra- 
reformă şi curentele protestante era 
antrenată şi credinţa ortodoxă din 
regiune, deoarece atît unii cît şi alţii 
se străduiau prin diferite mijloace s-o 
atragă de partea lor. Catolicii au 
obţinut victorie în această dispută, 
impunîndu-le ortodocşilor Unia de la 
Brest (1596) prin care o mare parte 
din ortodocşi au trecut la uniaţie — 
formînd biserica greco-catolică“. 

Din corespondenţa purtată între 
domnul Moldovei şi Frăția din Lvov 


reiese că el ţinea cu orice preţ să 
ducă la bun sfirşit cu banii săi zidirea 
bisericii. De aceea rugă pe cei din 
Lvov să termine biserica într-un an. 
Cel puţin aşa reiese din scrisoarea de 
la 12 martie 1599, prin care îi 
înştiinţează pe liovienii ortodocşi că 
le-a mai trimis încă 500 de galbeni”. 

Dintr-o altă scrisoare (din 3 iulie 
1599) aflăm că pentru urgentarea 
construcţiei leremia Movilă trimite 
prin solul Frăției, Nicolae, încă 1000 
de galbeni. Prin alta, semnată la 20 
septembrie 1599 anunţă că a mai 
trimis 160 de zloți pentru continuarea 
construcţiei bisericii, iar dacă vor fi 
împiedicaţi, să-i spună lui ca să 
intervină pe lîngă rege. La 9 decem- 
brie 1599 leremia răspunde comu- 
nităţii din Lvov că din cauza eveni- 
mentelor politice nu le poate trimite 
nici un ajutor financiar, le promite însă 
sprijin îndată ce va scăpa din nevoi”. 
Domnitorul face aceeaşi precizare 
într-o scrisoare expediată la 24 au- 
gust de la moşia sa de dincolo de 
Nistru, Ustie, unde se refugiase din 
cauza lui Mihai Viteazul, care urcase 
pe tronul Moldovei pe o perioadă scurtă 
(mai — sept. 1600). 

Intr-adevăr, situaţia politică 
complicată generează mari probleme 
de ordin financiar. Drept dovadă este 
precizarea făcută într-un document de 
la începutul lui 1601 din care aflăm că 
“... domnul Moldovei s-a obligat să dea 
40.000 de zloți roşii pentru armata 
polonă şi tribut regelui. Aceşti bani 
domnul trebuia să-i ia de undeva din 
Turcia cu camătă, 25.000 în curs de 
şase săptămîni după liniştirea Ţării şi 
15.000 după douăsprezece săptămîni, 
iar, în privinţa tributului anual, zice că 
nu vede că ar putea da mult, vorbind 
neîncetat de cheltuielile sale mari...” 
In vara anului 1601 lipsurile sînt şi 
mai mari, deoarece domnul Moldovei 
recrutează lefegii pentru a veni în 
ajutor fratelui său Simion, aflat la 
cîrma Munteniei. La 30 iunie 1601 
domnul moldovean înştiinţează pe 
Sigismund al |ll-lea că nu-i poate 
trimite suma de 28.000 de zloți pe 
care o datora regatului fiindcă a fost 
nevoit să plătească soldele merce- 

narilor poloni. Cu toate acestea, peste 
trei zile, leremia Movilă trimite 
stavropighiei din Lvov 200 de zloți 
promiţînd că va mări ajutorul în 
vremuri mai bune”. Domnul se tinu 
de cuvînt, căci, la 11 iulie 1602, 
anunţă Frăția Ortodoxă din Lvov prin 
solii săi Nicolae Lukaşevici şi Nicolae 
Dobreanski despre trimiterea a 500 de 
galbeni. La 18 mai 1603 expediază 
încă 1000 de galbeni. La 10 iunie 1604 
prin solii Frăției mai trimite 1000 de 
galbeni; la 3 mai 1605 — 1000 de 
galbeni, la 30 august 1605 — 1000 
de galbeni“. La 17 aprilie 1606 
leremia Movilă îşi exprimă părerea de 
rău că zidirea bisericii s-a oprit din 
cauza Mitropolitului (este vorba 
despre Mitropolitul uniat Ipatii Potii 
care se străduia să împiedice con- 
strucţia bisericii şi, prin metode de 
constrîngere, să-i atragă la uniaţie pe 
ortodocşii Frăției?!) şi îi informă că le 
mai trimite 1000 de galbeni”. 

In cea de-a doua domnie leremia 
Movilă s-a confruntat cu mari pro- 
bleme financiare. Dar anume în 
această perioadă ajutoarele materiale 
acordate Frăției Ortodoxe din Lvov 
sînt mai importante. 

Este o dovadă că menţinerea 
relaţiilor făcea parte atît din progra- 
mul său politic cît şi din cel religios 
de protecţie a ortodoxismului şi că 
domnitorul nici în momentele cele mai 
critice nu dorea să piardă influenţa pe 
care o avea aici. 

Cel mai important eveniment de 
la începutul sec. XVII în viaţa Frăției 
Ortodoxe din Lvov a fost, fără 
îndoială, împăcarea Frăției cu Epis- 


copul Ghedeon Balaban, cel mai de 


seamă ierarh ortodox rămas la vechea 
credinţă, dar supărat că i se luase 
orice drept în conducerea bisericii 
Adormirea Maicii Domnului din Lvov, 
prin ridicarea ei la rangul de stavro- 
pighie. leremia Movilă alături de 
cneazul Constantin de Ostrog (1528- 
1608) interveni pentru împăcarea 
episcopului Ghedeon cu Frăția Orto- 
doxă, adresîndu-le fraţilor rugămintea 
“să trăiască în pace cu episcopul 
Ghedeon şi să-l cinstească după cum 
se cuvine”. Impăcarea definitivă s-a 


produs la 21 ianuarie 1602 cu mijlo- 
cirea lui Luca Stroici (trimis al 
domnului la Lvov anume pentru 
această misiune). Ghedeon Balaban 
promite să nu se amestece în treburile 
stavropighiei, iar Frăția din Lvov îi 
recunoştea cinul şi dreptul de exarh 
patriarhal“. Impăcarea mijlocită de 
leremia Movilă rezolvă una dintre cele 
mai pronunţate crize din sînul orto- 
doxismului răsăritean la acel moment, 
demonstrînd onoarea pe care domnul 
Moldovei o avea la Lvov. 

leremia Movilă se adresează în 
repetate rînduri regelui Sigismund al 
Ill-ilea cu rugămintea de a acorda 
privilegii constructorilor bisericii. Ca 
supus al Poloniei (prin jurămîntul din 
1595) leremia trimitea regulat solii săi 
la Dieta Polonă. Nestor Ureche şi 
postelnicul Dragan la deschiderea 
Dietei din 1597 pledau pentru păstra- 
rea credinţei ortodoxe în Moldova, 
precum şi a tuturor obiceiurilor 
moldoveneşti, detaliu ce denotă că 
ortodoxismul din Moldova trecea prin 
grele încercări. Nu înzadar leremia 
Movilă într-o scrisoare adresată Frăției 
menţionează că va ajuta această 
biserică din străinătate, cu toate că 
şi în ţară sînt “multe biserici şi cetăţi 
care cad în ruină”"%. lar la 1600 aceiaşi 
soli adresaseră Dietei rugămintea 
domnului leremia... "pentru clerul 
poporului rusesc şi de la orăşenii din 
Lvov, ... ca să rămiie sub ascultare 
Părintelui Patriarh al Constantino- 
polului cu străvechile lor privilegii 
duhovniceşti cît şi lumești şi stră- 
vechi”? 

Relațiile cu Frăția Ortodoxă au 
contribuit, în mod firesc, şi la dezvol- 
tarea legăturilor economice între Lvov 
şi Moldova, Frăția îi ajută pe ne- 
gustorii din Moldova la procurarea 
diferitelor mărfuri. De exemplu, 
leremia Movilă printr-o scrisoare din 
12 ianuarie 1605 se adresă Frăției 
Ortodoxe ca “să-l ajute pe diacul 
Andrei pe care-l trimite să cumpere 
hîrtie şi să caute dieci destoinici 
pentru a scrie cărți”, fapt ce dove- 
deşte că Lvovul suscita în continuare 
interesul Moldovei. 

In concluzie vom accentua că 

raporturile Moldovei cu Frăția Ortodoxă 
din Lvov au purtat un caracter religios 
şi politic. Folosindu-se de conjunctura 
politică şi religioasă favorabilă de la 
sfîrşitul sec. XVI, domnul Moldovei 
avea intenţia să transforme Lvovul, 
important centru economic, politic, 
cultural din Regatul Polon, într-un 
puternic centru al ortodoxismului. 
Politica domnului în această direcţie 
era îndreptată spre stăvilirea peri- 
colului confesional la hotarul de nord 
al Moldovei. 

Limba Pamdnă 


llinca ROŞCA 
Chişinău 


DOR DE BASARABIA 
ŞI DE OAMENII El 


În perioada 18-26 mai a.c., la 
invitaţia "Casei Limbii Române” şi a 
Universităţii de Medicină şi Farmacie “N. 
Testemiţeanu'”, pentru prima oară s-a 
aflat în vizită la Chişinău dl dr. dr. med. 
Coriolan Brad, originar din părţile 
Sibiului care, acum 25 de ani, a luat 
calea exilului, ca mulţi alţi intelectuali 
români ce nu mai puteau suporta 
atmosfera din ţară. În prezent locuieşte 
şi activează în Germania, dar gîndurile 
şi dorurile îl readuc printre conaţionali. 

Domnia sa a ţinut un şir de pre- 
legeri în faţa studenţilor de la Univer- 
sitatea de Medicină, precum şi a 
medicilor din Chişinău şi Ungheni. lar 
pe 25 mai a fost oaspetele "Casei Limbii 
Române", unde a venit cu o conferinţă 
despre exilul românesc în Occident?. 

La întîlnire au participat poeţii Gr. 
Vieru, N. Dabija, criticul literar |. Ciocanu, 
prof. V. Melnic şi alţi oameni de cultură 
şi ştiinţă din capitală. 

DI Coriolan Brad a mărturisit că 
este profund emoţionat de primirea 
frumoasă ce i s-a făcut în Basarabia. A 
dorit să vadă acest capăt de ţară încă 
de pe băncile şcolii şi acum, plimbîn- 
du-se pe malurile bătrînului Nistru, îi 
reveniră în memorie versurile lui O. 
Goga: 


Rătăcitor, cu ochii tulburi, 
Cu trupul istovit de cale, 

Eu cad neputincios, stăpîne, 
În calea strălucirii tale .. 


care, pe bună dreptate, ar putea deveni 
rugăciunea unui exilat. 
Regimul comunist a constituit o 


> 


* Un articol pe această temă, 
Profilul moral al exilului românesc, 
semnat de di dr. dr. med. Coriolan Brad, 
a fost pubiicat în revista “Limba 
Română”, nr. 1, 1999. 


experiență extrem de dură pentru ţările 
din estul Europei. Popoarele din 
această parte a lumii au cunoscut 
supliciul fizic şi moral în numele unor 
idealuri false. 

La modul concret, soarta fiecărui 
individ în parte a fost şi mai cumplită. 
Deportările în Siberia, gropile cu var, 
munca la canale, închisorile Jilava, 
Miercurea-Ciuc ş.a. deveniseră metode 
eficiente de distrugere a intelectualităţii 
naţionale. 

A înţelege gravitatea situaţiei 
însemna a lua atitudine, a fi responsabil 
de destinele ţării, de mersul istoriei, în 
sfîrşit, însemna a alege între două ex- 
treme — teroarea din ţară sau exilul, 
evadarea în lumea liberă. Care ar fi fost 
cea mai bună opţiune, este discutabil. 
Cert este că ambele au fost nefericite, 
dureroase. 

N. Dabija, care anterior l-a 
cunoscut pe dl Coriolan Brad la Köln, a 
subliniat că sentimentul de înstrăinare 
ne este bine cunoscut pentru că noi, 
basarabenii, sîntem un fel de “exilați cu 
tot cu ţară” şi “vorbind despre exil, vorbim 
despre noi înşine”. Problemele de limbă, 
de credinţă, de demnitate cu care se 
confruntă românii de peste hotare sînt 
şi mai dramatice, şi mai acute pentru noi, 
deoarece nouă mai întîi ne revine 
misiunea de a păstra şi de a perpetua 
valorile naţionale. 

După evocarea a cîteva momente 
trăite pe parcursul unei călătorii în 
Germania, Gr. Vieru, pornind de la 
aforismul: “Pe Dumnezeu să vopsească 
florile şi pe neamţ să tragă linia să nu-i 
înveţi pentru că numai îi încurci”, a 
afirmat că o ţară se clădeşte prin 
disciplină, muncă şi ordine — calităţi pe 
care avem a le învăţa de la poporul 
german. 

Nu putem da vina la nesfirşit pe 
comunişti pentru toate cîte ni se întîmplă, 
fiindcă nu comuniştii l-au omorît pe Mi- 
hai Viteazul sau Tudor Vladimirescu — 
a spus în continuare Gr. Vieru. Cele mai 
mari nenorociri ale românilor vin din cei 
trei “P” naţionali: pîra, pizma şi ploco- 
nirea. 

În finalul întâlnirii di Coriolan Brad 
a mulţumit gazdelor pentru posibilitatea 
ce i s-a oferit de a cunoaşte Basarabia, 
de a-şi exprima admiraţia pentru oame- 
nii ei minunati, de a le transmite credinţa 
şi speranţa de dăinuire a tot ce este 
frumos şi demn. 

OASPEŢII NOŞTRI DE ONOARE 


DI Coriolan BRAD îi salută pe chişinăuienii prezenți la inaugurarea Salonului 
de Carte şi Artă “Alba-lulia”. 


critic literar, Valeriu Nemerenco, pretor al sectorului Buiucani şi Serafim 
Urecheanu, Primar general al municipiului Chişinău. 

Limba Memduă 


“INTEGRAREA 
ÎN CONTEXT 
ROMÂNESC...” 


INTERVIU CU DL DR. DR. 
MED. CORIOLAN BRAD 
(DUREN, GERMANIA) 


— Stimate die Coriolan Brad, 
sînteţi pentru prima oară în Basa- 
rabia. Nu e o prea mare discrepanţă 
între imaginea ei pe care aţi avut-o 
în Germania şi cea pe care v-o 
creaţi aflîndu-vă aici? 

— Am dorit de mult să vin în 
această zonă a românităţii şi dorinţa 
mea a fost îndeplinită datorită Casei 
Limbii Române şi Universităţii de 
Medicină şi Farmacie “N. Testemi- 
teanu”. Pentru mine este o mare bu- 
curie. Basarabia, aşa, cum mă şi aş- 
teptam, mi-a apărut asemeni celor- 
lalte ţări care s-au aflat sub dominație 
comunistă. Este greu din punct de 
vedere material dar, cu multă muncă, 
răbdare şi perseverenţă se va ajunge 
la o situaţie economică mai bună. Sînt 
de bun augur acţiunile Casei Limbii 
Române, care, la sigur, vor rămîne în 
istorie, avînd drept scop învingerea 
concepţiilor ce au dăinuit zeci de ani 
şi reorientarea lucrurilor pe un alt fă- 
gaş, în stare să susţină spiritul naţio- 
nal al neamului românesc aflat pe 
pămîntul care pe drept îi aparţine. 

— Dle Profesor, vă rugăm să 
ne vorbiţi despre conferințele 
ținute de Dvs. la Chişinău şi la Un- 
gheni. 

— Deoarece m-am ocupat în 
mod deosebit de bolile hepatice pe 
care le-am cercetat în profunzime, am 
considerat util să le vorbesc şi cole- 
gilor mei din Basarabia despre ceea 
ce este nou şi interesant în acest do- 
meniu al medicinii, atît în ce priveşte 
diagnosticarea, cît şi în ce priveşte 
explorările funcţionale, care în mo- 
mentul de faţă, după cum mi-am dat 
seama, în Republica Moldova sînt 


destul de modeste. Receptivitatea 
colegilor a fost mare. l-a interesat 
părerea noastră în domeniul dat. 

De un real folos a fost vizita 
noastră la Ungheni, unde medicii 
internişti şi cadrele de spital din judeţ 
au asistat la o prelegere tot în legătură 
cu bolile hepatice. Cu atît mai mult, 
cu cît aici există o rată înaltă de 
hepatite acute, hepatite cronice şi 
chiar de ciroză hepatică. Am rămas 
surprins cînd unul dintre medicii de 
aici a declarat că sînt singurul cadru 
didactic din afara republicii care în 
ultimii zece ani a venit să stea de 
vorbă cu ei. 

— Aţi vizitat mai multe insti- 
tuţii de învăţămînt, de ocrotire a 
sănătăţii, aţi participat la deschi- 
derea Salonului de Carte şi Artă, în 
sfîrşit, aţi avut o prelegere la Casa 
Limbii Române... 

— Mi-a lăsat o impresie deosebit 
de bună oamenii cu care am avut 
ocazia să mă întîlnesc. Nu voi uita 
întîlnirile şi discuţiile cu Primarul gene- 
ral al municipiului Chişinău, DI Serafim 
Urecheanu, cu DI Valeriu Nemerenco, 
pretor al sectorului Buiucani, cu 
scriitorii Grigore Vieru, Mihai Cimpoi, 
Nicolae Dabija, Ana Bantoş, lulian 
Filip, cu artiştii Nicolae Sulac, Glebus 
Sainciuc, cu medicii Victor Uncuţă, 
Valeriu Cheptănaru, lurie Crasiuc, cu 
Luminiţa Ciobanu, director al Casei 
Limbii Române din Ungheni, cu 
numeroşi editori, ziarişti, oameni de 
cultură şi de ştiinţă. l-am găsit pe toţi, 
fără excepţie, pătrunşi de un patrio- 
tism sincer şi profund. 

O întîlnire de neuitat am avut-o 
la Liceul român-englez “Mircea Eliade” 
din Chişinău. Elevii mi-au pus o serie 
de întrebări, unele dintre care m-au 
uimit prin conţinut şi formulare. Le-am 
vorbit despre rolul instruirii, despre 
felul în care se face şcoală în alte părţi, 
despre limitele libertăţii etc. 

Ţin să remarc în mod deosebit 
generozitatea Domnilor Profesori 
Doctori Grigore Bivol şi Vasile Melnic 
de la Universitatea de Medicină şi 
Farmacie “Nicolae Testemiţeanu”, a 
Dlui Alexandru Bantoş, redactor-şef al 
revistei “Limba Română”, directorul 
Casei Limbii Române din Chişinău, 
care au făcut tot ce depinde de ei 
pentru ca vizita mea în Republica 

za . 


O'poză în amintirea întilnirilor de Luminita Ciobanu, director al 
suflet cu medicii din Chişinău: Zinaida Casei Limbii Române din Ungheni, 
Burunsus, Tatiana Valica şi Grigore avîndu-i în vizită pe Domnii Grigore 
Bivol. Bivol şi Coriolan Brad. 


Editorii Oleg Bodrug, Nicolae Marciuc, Gheorghe Prini şi Grigore Ctitor, 
avîndu-l în calitate de interlocutor pe DI Coriolan Bard. 


În pitoreşti codri din preajma Rădenilor Vechi, județul Ungheni, Di Coriolan 
Brad s-a aflat cu medicii Grigore Bivol, Victor Uncuţă, Valeriu Cheptănaru (în 


centru) şi lurie Crasiuc. Peste două săptămîni de la această întîlnire inima lui 
Valeriu Cheptănaru a încetat să mai bată. 

OASPEŢII NOŞTRI DE ONOARE 


Oaspetele Casei Limbii Române, DI Coriolan Brad, discutînd cu Mihai 
Cimpoi, Ana Bantoş, Glebus Sainciuc. 


La bustul lui Mihai Eminescu din în memoria lui Onisifor şi Octavian 
or. Ungheni. Ghibu. 


Casa Limbii Române 

Moldova să fie cît mai eficientă. Mi-au 
creat condiții ideale pentru a mă 
documenta şi a înțelege cît mai 
profund situația de astăzi a românilor 
basarabeni. 

— Ce monumente de istorie 
şi artă ați remarcat la Chişinău? 

— Este ieşită din comun Aleea 
Clasicilor unde ați adunat la un loc 
scriitori din întreaga Ţară. Această 
alee nu este altceva decît o unitate 
în gînduri şi simţiri a tuturor românilor 
dintr-o parte şi de alta a Prutului. 

— Acum cunoaşteţi într-o 
anumită măsură ce şi cum facem... 

— Toate acţiunile dvs. au un 
caracter de integrare firească şi 
necesară în context românesc. De 
aceasta m-am convins la întiîlnirile 
mele cu medicii, oamenii de cultură 
şi de ştiinţă din municipiile Chişinău 
şi Ungheni. Impresionează pînă şi 
schimbarea denumirii unor străzi. Au 
apărut nişte nume nemaipomenit de 
frumoase: Alba-lulia, Bucureşti, 
Sarmisegetuza ş.a. 

— Relataţi-ne o întîmplare 
deosebită pe care aţi trăit-o în 
perioada aflării Dvs. în Republica 
Moldova. 

— Fiind pe strada 37 August 
1989, am întrebat o persoană ce 
semnifică această denumire. Mi s-a 
spus că e ziua cînd limba română a 
fost declarată limbă de stat şi s-a 
revenit la alfabetul latin. Zi pe care o 
consideră mai importantă decît ziua 
cînd a fost deciarată independenţa 
republicii. 

Voi face referinţă şi la discuţia 
cu o studentă la drept. Mi-a vorbit 
despre procesul de predare. M-a 
copleşit însă ce mi-a spus în conti- 
nuare: “Sînt rusoaică, dar spiritua- 
liceşte trăiesc ca o româncă”. Am 
înţeles că mulţi ruşi de aici îşi dau 
bine seama că este nevoie să se 
integreze în societatea românească. 
Acest lucru mi l-am însuşit şi mai mult 
cînd la Casa Limbii Române am găsit 
un grup de circa şaptezeci de persoa- 
ne care învățau limba română. 

— Ştim că tatăl Dvs. a fost în 
relaţii bune cu Onisifor Ghibu. Vă 
rugăm să rememoraţi unele detalii 
ce ţin de acest mare prieten al 
basarabenilor. 


— L-am cunoscut foarte bine pe 
Onisifor Ghibu pentru că era originar 
din judeţul Sibiu, dintr-o comună cu 
renume patriotic. Şi-a făcut liceul la 
Braşov. Datorită capacităţilor sale a 
ajuns profesor universitar. Era unul 
dintre cei care doreau foarte mult să-i 
ajute pe românii basarabeni. Nu tolera 
ideea că ei ar putea fi altceva decît 
români. Şi aceasta l-a determinat să 
vină încoace, să muncească şi să 
lupte pentru românism. A organizat 
cursuri pentru profesorii din Chişinău, 
a înfiinţat şcoli româneşti şi chiar a 
predat în ele. 

Atunci cînd tatăl meu se întor- 
cea din prizonierat din Rusia, Onisifor 
Ghibu i-a întîmpinat în gara Chişinău 
şi a stat cu ei mai mult timp de vorbă. 

Ulterior, după terminarea răz- 
boiului, O. Ghibu a venit în calitate 
de profesor la Cluj. insă, din cauza 
atitudinii lui anticomuniste şi creştine, 
nu a fost acceptat la Universitatea din 
Cluj şi a rămas la Sibiu, oraş în care a 
trăit şi tatăl meu. Au fost foarte mult 
timp în legătură, unindu-i, probabil, şi 
amintirile din timpurile trecute. Prof. 
Ghibu a fost de multe ori în casa noas- 
tră. Astfel am reuşit să-l cunosc destul 
de bine. M-am bucurat mult cînd am 
aflat că la Chişinău există un scuar şi 
o bibliotecă ce-i poartă numele. 

— Stimate dle Coriolan Brad, 
articolul Dvs. din nr. 1, 1999 “Pro- 
filul moral al exilului românesc” a 
trezit un viu interes în rîndul citito- 
rilor revistei noastre. Doriţi să spu- 
neţi cîteva cuvinte pentru ei? 

— Le doresc tuturor sănătate, 
să-şi îndeplinească toţi datoria şi 
dorinţele aşa, după cum le-o cere 
sufletul. 

— Mulţumim mult pentru 
acest interviu. 

Construieşte case particulare, 
vile, garaje şi balcoane 
Repară calitativ apartamente, case, 
încăperi de serviciu. 

zăbrele, porti, uşi, grilaj etc. 
Oferă consultaţii gratuite. 

